
Prima editie a acestei cárti a apárut in 1946. De atunci, cartea a fost tradusá in opt limbi si s-au realizat 
numeroase reeditări. În ediţia din 1961 a fost adăugat un capitol nou referitor la reglementarea chiriilor, care 
în prima ediţie nu a fost tratat în mod separat ci în cadrul problematicii generale a fixării prețurilor de către 
guvern. Câteva date statistice şi referințe au fost actualizate. 

În rest, nu s-a făcut nicio altă modificare până acum. Principalul motiv îl reprezintă faptul că aceste 
modificări nu au fost considerate necesare. Am scris cartea aceasta pentru a scoate în evidență principiile 
economice generale și urmările nefaste ale ignorării lor, iar nu influenţa dăunătoare a unei legi oarecare. Deşi 
exemplele mele au avut la bază în principal experiența americană, tipul de intervenţii guvernamentale cu care 
mă declaram în dezacord s-a răspândit la scară internaţională într-o asemenea măsură încât multor cititori li s- 
a părut că descriam chiar politica economică aplicată în propria lor țară. 

Cu toate acestea, scurgerea a treizeci și doi de ani impune o revizuire mai cuprinzătoare. Pe lângă 
reactualizarea tuturor exemplelor și datelor statistice, am scris şi un capitol întru totul nou, referitor la 
reglementarea chiriilor, deoarece modul în care am tratat problema în 1961 pare acum neadecvat. Am mai 
adăugat si un capitol final intitulat „Lecţia după treizeci de ani", pentru a demonstra de ce ideile si principiile 
cuprinse în partea introductivă, „Lecţia”, sunt mai actuale ca oricând. 

Wilton, Conn. 
Iunie 1978 


Prefatá la prima ediţie 


Cartea de față este o analiză a erorilor economice care, în cele din urmă, s-au generalizat într-o măsură atât 
de mare încât au devenit aproape o nouă credință. În calea acestei evoluţii a stat o singură piedică, 
reprezentată de contradicţiile interne ale noii credinţe, care i-au împărțit pe cei ce acceptau premise identice 
într-o sută de ,scoli" distincte, pentru simplul motiv cá este imposibil să gresesti în mod consecvent în 
chestiuni legate de experienţa practică. Diferenţa dintre o şcoală și alta constă numai în faptul că unul dintre 
grupuri se sensibilizează mai repede faţă de altul la absurditátile la care-l conduc falsele sale premise si devine 
din acel moment inconsecvent, fie în urma abandonării premiselor false, fie a acceptării unor concluzii 
decurgând din ele, mai puţin deranjante şi absurde în raport cu cele ce ar decurge logic. 

Cu toate aceste, nu există un guvern important în lume, în acest moment, a cărui politică economică să nu 
fie influenţată, dacă nu chiar aproape în întregime determinată, de acceptarea unora dintre aceste erori. Poate 
cea mai rapidă şi mai sigură modalitate de a înţelege mecanismele economice constă în analizarea în detaliu a 
unor astfel de erori şi în special a erorii principale care stă la baza lor. Aceasta este supoziţia de la care 
pornește această carte, precum si titlul său oarecum ambițios si agresiv. 

Prin urmare, cartea se constituie în primul rând într-o expunere. Ea nu revendică originalitatea ideilor de 
bază pe care le dezvoltă, ci mai degrabă încearcă să arate că multe dintre ideile considerate în prezent drept 

inovaţii sclipitoare sau progrese reprezintă, de fapt, doar reeditări ale vechilor erori şi o dovadă în sprijinul 
dictonului care spune că cei ce nu cunosc trecutul sunt condamnaţi să îl repete. 

Eseul de faţă este „clasic”, „tradiţional” şi „ortodox”; cel puţin acestea sunt epitetele cu care cei ale căror 
sofisme sunt supuse aici analizei vor încerca, fără îndoială, să-l discrediteze. Dar persoana dedicată studiului 
şi al cărei scop este de a afla adevărul într-o cát mai mare măsură nu va fi intimidatá de astfel de adjective. Nu 
va rămâne pentru totdeauna în căutarea unei revoluţii, a unui „nou început” în gândirea economică. Cu 
siguranță, mintea sa va fi la fel de receptivá la ideile noi, ca si la cele vechi; dar cel puţin va avea satisfacția de 
a renunța la sfortárile neobosite şi exhibitioniste de căutare a noului si a originalității cu orice pret. După cum 
observa Morris R. Cohen, „Ideea că putem discredita părerile tuturor gânditorilor ce ne-au precedat nu lasă cu 
siguranţă loc pentru speranţa ca propria noastră muncă să se dovedească de valoare pentru ceilalţi.”! 

Întrucât aceasta este o expunere, mi-am permis să mă exprim liber şi fără să aduc o recunoaştere în detaliu 
a ideilor altora (cu excepţia celor câteva note de subsol şi citate). Acest lucru este inevitabil atunci când scrii 
într-un domeniu în care au lucrat multe dintre minţile cele mai luminate ale lumii. Această carte datorează 
însă atât de mult operelor a trei scriitori, încât nu pot să nu mentionez acest fapt. Referindu-mă la tipul de 
expunere pe care se bazează această discuţie, cel mai mult datorez eseului lui Frédéric Bastiat, Ce qu'on voit 
et ce qu'on ne voit pas, scris în urmă cu aproape un secol. Lucrarea de față poate fi de fapt considerată drept o 
modernizare, extindere si generalizare a modului de abordare din pamfletul lui Bastiat. În al doilea rând, sunt 
dator față de Philip Wicksteed: capitolele despre salarii şi ultimul capitol, în special, datorează mult cărții sale 
Commonsense of Political Economy. În al treilea rând sunt dator faţă de Ludwig von Mises. Trecând peste tot 
ceea ce acest elementar tratat ar putea datora scrierilor sale în general, trebuie să mă refer în mod special la 
expunerea sa cu privire la maniera în care se propagă procesul inflației monetare. 

Când am analizat erorile de gândire, am considerat cel puţin recomandabilă menționarea anumitor nume. 
Ar fi fost necesare argumentatii pentru fiecare scriitor criticat în parte, cu citate exacte și ținându-se cont de 
importanţa pe care o acordă unei probleme sau alteia, aprecierile pe care le face, ambiguitátile si 
inconsecventele proprii fiecăruia s.a. lată de ce sper să nu dezamăgească pe nimeni absența unor nume 
precum Karl Marx, Thorstein Veblen, Major Douglas, lordul Keynes, profesorul Alvin Hansen și ale altora în 
cele ce urmează. Cartea nu intenționează să prezinte greşelile anumitor autori, ci erorile economice în forma 
lor cea mai des întâlnită, cu largă răspândire sau influență semnificativă. Oricum, atunci când au ajuns să fie 
foarte răspândite, erorile devin anonime. Subtilitátile şi neclaritátile ce se pot găsi la autorii responsabili în cea 
mai mare măsură de propagarea lor nu mai au însemnătate. O doctrină se simplifică; sofismul ce se putea găsi 
în spatele unei inlántuiri de caracterizări, ambiguitáti sau ecuaţii matematice iese în evidență. Sper, prin 
urmare, să nu fiu acuzat de adoptarea unei atitudini partizane pe motiv că o doctrină aflată azi în circulaţie, în 
forma în care am prezentat-o eu, nu este identică cu cea formulată de lordul Keynes sau de vreun alt autor. 
Ceea ce interesează aici sunt opiniile grupurilor influente politic si pe baza cărora acționează guvernele, nu 
originile istorice ale acestor opinii. 

În fine, sper să mi se ierte faptul că am recurs atât de rar la date statistice. Încercarea de a prezenta o 
fundamentare statistică în ceea ce privește efectele taxelor vamale, controlului preţurilor, inflației sau 
restricțiilor privind unele mărfuri cum ar fi cărbunele, cauciucul și bumbacul, ar fi dus la modificarea 
dimensiunilor acestei cărți cu mult peste cele de acum. În plus, ca om de presă activ, sunt cát se poate de 
conştient de rapiditatea cu care datele statistice se depreciazá si sunt înlocuite cu cifre mai recente. Cei 
interesați de anumite probleme economice sunt sfátuiti să citească dezbateri ale acestora la zi, cu documentare 
statistică: nu vor considera dificilă interpretarea corectă a datelor statistice prin prisma principiilor de bază 
învăţate. 

Am încercat să scriu această carte într-o formă cât se poate de simplă si de lipsită de termeni tehnici dar 
păstrând acurateţea corespunzătoare astfel încât să fie pe deplin înțeleasă de cititorul lipsit de orice pregătire 
economică prealabilă. 

În timp ce cartea de faţă a fost concepută ca un întreg, trei capitole au apărut deja ca articole distincte şi 
doresc să mulțumesc publicaţiilor New York Times, American Scholar şi New Leader pentru permisiunea pe 
care mi-au acordat-o de a retipări materialul publicat inițial în paginile lor. Sunt profund recunoscător 


! Reason and Nature, 1931, p. x. 


profesorului von Mises pentru citirea manuscrisului şi pentru sugestiile de mare ajutor pe care mi le-a făcut. 
Desigur, răspunderea pentru opiniile exprimate îmi revine în întregime mie. 


H.H. 


New York 
25 martie 1946 


Partea I 
Lecţia 
Capitolul I 


LECTIA 


În stiintele economice se întâlnesc mai multe erori de gândire decât in orice alt domeniu de studiu 
cunoscut omului. {i nu întâmplător. Dificultăţile inerente ale subiectului, destul de mari oricum, sunt 
multiplicate de mii de ori de către un factor nesemnificativ în domenii precum, să zicem, fizică, matematică 
sau medicină — afirmarea intereselor egoiste. Desi anumite interese economice sunt identice tuturor 
grupurilor, în același timp, fiecare grup are, după cum vom vedea, interese antagoniste față de cele ale tuturor 
celorlalte grupuri. În timp ce de unele efecte ale politicii de stat va beneficia, pe termen lung, toată lumea, de 
altele va fi avantajat un singur grup, în defavoarea tuturor celorlalte. Grupul avantajat, având un interes direct, 
va pleda în favoarea acestei politici, convingător si insistent. Va angaja cele mai bune minţi care există pentru 
a-şi dedica tot timpul susţinerii pledoariei sale. În cele din urmă, fie va convinge opinia publică, fie o va 
dezorienta într-atât încât un raționament clar asupra subiectului respectiv să devină aproape imposibil. 

Pe lângă aceste nesfârșite pledoarii în favoarea propriilor interese, există un al doilea factor important care 
dă naştere la erori economice în fiecare zi. Acesta constă în tendința permanentă a omului de a vedea doar 
efectele imediate ale unei anumite politici, sau numai efectele acesteia asupra unui anumit grup, si de a 
desconsidera efectele pe termen lung pe care acea politică le-ar putea avea nu numai asupra acelui grup în 
particular, ci asupra tuturor grupurilor. Aceasta reprezintă eroarea omiterii consecinţelor secundare. 

În aceasta constă toată diferenţa dintre o teorie economică bună și una proastă. Un economist mediocru 
vede numai ceea ce sare imediat în ochi; economistul bun priveşte şi mai departe. Primul are în vedere numai 
consecinţele imediate ale unei acţiuni propuse; al doilea caută şi consecinţele pe termen lung si cele indirecte. 
Primul vede doar care a fost sau care va fi efectul unei politici date asupra unui grup anume; economistul bun 
se întreabă şi care vor fi efectele acestei politici asupra tuturor grupurilor. 

Deosebirea pare să fie evidentă. Grija de a depista toate consecinţele unei politici date asupra tuturor poate 
părea o chestiune elementară. Oare nu ştie fiecare, din proprie experiență, faptul că există tot felul de tentaţii 
foarte atrăgătoare pe moment, dar dezastruoase în final? Oare nu orice puşti ştie că dacă mănâncă prea multe 
bomboane i se va face rău? Oare cel ce se îmbată nu ştie că se va trezi dimineaţa cu stomacul întors pe dos și 
cu o durere de cap îngrozitoare? Oare alcoolicul nu stie că se distruge si îşi scurtează viaţa? Nu stie si Don 
Juan-ul că se expune la tot felul de riscuri, de la şantaj la îmbolnăvire? În fine, ca să revenim la sfera 
economicului, desi tot pe plan individual, oare nu ştiu lenesul si cheltuitorul, chiar în culmea euforiei lor, că se 
îndreaptă spre un viitor marcat de datorii şi sărăcie? 

Cu toate acestea, în domeniul teoriei economiei publice, aceste adevăruri elementare sunt ignorate. 
Oameni consideraţi astăzi economişti străluciți au desconsiderat economisirea, recomandând risipa la scară 
națională drept calea spre salvarea economică; şi când cineva evidențiază consecinţele pe care această politică 
le va avea pe termen lung, replica lor usuraticá este asemănătoare cu cea dată de un fiu risipitor unui tată 
grijuliu: „Pe termen lung vom fi cu toţii morti." {i astfel de glume proaste trec drept aforisme irezistibile si 
exemple de înțelepciune profundă. 


Tragedia este că suferim deja consecinţele pe termen lung ale politicilor din trecutul mai îndepărtat sau 
mai apropiat. Astăzi înseamnă deja ziua de mâine, pe care economistul mediocru ne îndemna ieri să o 
ignorám. Consecințele pe termen lung ale unor politici economice se pot evidentia în câteva luni. Altele pot să 
nu apară câţiva ani, iar altele pot să nu se resimtă timp de zeci de ani. Însă în oricare dintre aceste cazuri, 
consecințele pe termen lung sunt conținute de politica respectivă tot atât de sigur precum găina în ou sau 
floarea în sămânță. 

Din această perspectivă, prin urmare, întreaga teorie economică poate fi redusă la o singură lecție, iar 
această lecție poate fi restrânsă într-o singură frază. Secretul ştiinţei economice constă în a avea în vedere nu 
doar efectele imediate, ci şi pe cele de durată ale oricărei acţiuni sau politici; el constă în descifrarea 
consecinţelor acelei politici nu numai asupra unui singur grup, ci asupra tuturor grupurilor. 


2 


Nouă zecimi din erorile economice ce provoacă prejudicii atât de mari astăzi în lume sunt rezultatul 
ignorárii acestei lecţii. Toate derivă dintr-una din cele două erori principale sau din amândouă: aceea constând 
în luarea în considerare numai a consecinţelor imediate ale unei acţiuni sau unui proiect şi cea referitoare la 
luarea în considerare a consecințelor asupra unui singur grup, omitándu-le pe cele avute asupra altor grupuri. 

Bineînţeles, este posibilă şi manifestarea erorii opuse. Când luăm în considerare o politică, nu trebuie să 
ne concentrăm numai pe rezultatele sale pe termen lung asupra comunităţii în ansamblul ei. Aceasta este 
greşeala făcută deseori de către economiştii clasici. Ea a determinat o oarecare nepăsare faţă de soarta 
grupurilor care au fost imediat dezavantajate de politicile sau programele care s-au dovedit benefice pe 
ansamblu si pe termen lung. 

Comparativ însă, puţini sunt cei care mai fac această greşeală astăzi, iar aceşti câțiva sunt în principal 
economiști de profesie. Eroarea actuală cea mai frecventă este cea care apare iar și iar în aproape orice 
discuţie pe probleme economice, eroarea cuprinsă în mii și mii de discursuri politice, sofismul principal al 
„Doii” ştiinţe economice si care constă în analizarea efectelor pe termen scurt ale strategiilor asupra unor 
anumite grupuri şi în ignorarea sau minimalizarea efectelor pe termen lung asupra comunităţii în ansamblu. 
Noii" economişti se felicită, considerând aceasta drept un mare pas înainte, aproape revoluționar, față de 
metodele economiştilor „clasici? sau „ortodocși”, pentru cá cei dintâi iau în considerare efectele pe termen 
scurt pe care ultimii le ignorau adesea. Dar ignorând ei înşişi sau nesocotind efectele pe termen lung, fac o 
greşeală cu mult mai serioasă. Examinând fiecare copac cu exactitate și în detaliu, ei scapă din vedere 
pădurea. Metodele si concluziile lor sunt deseori profund reacționare. Câteodată sunt surprinşi să constate cá 
se încadrează în gândirea mercantilistă a secolului al XVII-lea. De fapt, ei cad în toate vechile greşeli (sau ar 
face-o, dacă nu ar fi atât de inconsecventi) de care noi speram că ne-au scăpat o dată pentru totdeauna 
economiștii clasici. 


3 


Remarcăm adesea cu tristeţe că economiștii mediocri îşi prezintă erorile în fata publicului mai bine decât 
îşi prezintă economiştii buni adevărurile lor. Din nefericire, demagogii pot fi uneori mai convingători atunci 
când, de la tribună, înfăţişează un nonsens economic, decât omul cinstit care încearcă să arate ce este greşit. 
Dar principala cauză n-ar trebui să fie un mister. Ea constă în faptul că demagogii si economiștii mediocri 
prezintă jumătăți de adevăr. Ei vorbesc doar despre efectul imediat al unei politici propuse sau despre efectele 
acesteia asupra unui singur grup. Dacă ne limităm la atât, pot avea, de multe ori, dreptate. În aceste cazuri, 
soluția constă în demonstrarea faptului că politica propusă ar putea avea şi efecte de durată sau mai puțin 
dezirabile, sau ar putea favoriza un singur grup în detrimentul tuturor celorlalte. Pentru a depăşi această 
situație, sunt necesare corectarea şi completarea jumătății de adevăr cu cealaltă jumătate. Dar luarea in 
considerare a tuturor efectelor importante ale unei acțiuni propuse asupra tuturor grupurilor impune deseori un 
şir lung, complicat şi plicticos de raționamente. Cea mai mare parte a auditoriului găsește, de regulă, greu de 
urmărit acest sir de raționamente, se plictiseşte si nu mai este atentă. Economistii mediocri se folosesc de 
această incapacitate si lene intelectuală asigurând auditoriul că nici măcar nu trebuie să încerci să urmăreşti 

raționamentul sau să-i judeci meritele întrucât este doar „clasicism”, sau „laissez-faire”, sau „apologie a 
capitalismului” sau orice alt termen compromitátor care ar putea să li se pară lor mai eficace. 

Am precizat care este natura lecţiei si a erorilor care o blochează, sub aspect teoretic. Dar lecţia nu-şi va 
atinge scopul, iar erorile vor continua să se manifeste fără a fi recunoscute ca atare, dacă nu sunt 
exemplificate. Prin intermediul exemplelor putem trece de la cele mai elementare probleme economice la cele 
mai complexe şi mai dificile. Prin intermediul lor putem învăţa cum să depistăm și să evităm erorile, începând 
cu cele grosolane și palpabile şi mergând până la cele mai sofisticate si mai greu de depistat. 


Partea a II-a 
Lecţia aplicată 
Capitolul II 
GEAMUL SPART 


Să începem cu cel mai simplu exemplu posibil: să ne gândim, după cum a procedat Bastiat, la spargerea 
unui geam. 

Să zicem că un derbedeu aruncă o cărămidă în fereastra unei brutării. Proprietarul iese furios, dar băiatul 
dispare. Lumea se strânge si începe să se zgáiascá, cu satisfacție ascunsă, la vitrina spartă şi la cioburile de 
sticlă răspândite pe pâine si pe plăcinte. După un timp, mulţimea simte nevoia să facă reflecţii filosofice. {i 
câțiva, aproape sigur, le vor reaminti celor de lângă ei sau brutarului că, până la urmă, tot răul este spre bine. 
Geamgiul va avea de lucru. O dată ce le-a venit ideea aceasta, încep să brodeze pe marginea ei. Cât ar costa 
un geam nou? Două sute cincizeci de dolari? Ar fi ceva bani. {i apoi, dacă nu s-ar sparge niciodată ferestre, ce 
s-ar întâmpla cu fabricile de sticlă? {i uite asa, se poate continua la nesfârşit. Geamgiul va avea cu 250 $ mai 
mult pentru a putea plăti altor negustori, iar aceștia, la rândul lor, vor avea cu 250 $ mai mult de cheltuit în 
altă parte şi aşa mai departe, la infinit. Geamul spart va continua să constituie sursă de bani şi de locuri de 
muncă, în cercuri din ce în ce mai largi. Concluzia logică ce s-ar desprinde din toate acestea, dacă mulțimea ar 
trage o concluzie, ar fi că micul derbedeu ce a zvârlit cărămida n-a fost nici pe departe o ameninţare publică, 
ci un binefăcător pentru comunitate. 

Hai să privim lucrurile şi dintr-o altă perspectivă. Mulțimea are dreptate, cel puţin în ce priveşte prima 
concluzie. Măruntul act de vandalism se va traduce, în primă instanţă, într-o nouă afacere pentru un fabricant 
de geamuri. Acesta nu va fi mai puţin mulțumit la aflarea vestii despre acest incident decât un antreprenor de 
pompe funebre care află despre un deces. Dar brutarul va pierde cei 250 $ pe care își planificase să îi 
cheltuiască pe un costum nou. Deoarece a fost nevoit să înlocuiască o vitrină, va trebui să renunţe la costum 
(sau la ceva asemănător). În loc să aibă o vitrină si un costum, va trebui să se mulţumească doar cu vitrina. 
Dacă-l considerăm parte componentă a comunităţii, aceasta a pierdut ocazia de a deţine un costum nou care i- 
ar fi putut aparţine şi este cu exact atât mai săracă. 

Pe scurt, geamgiul câştigă de lucru atât cât pierde croitorul. Nu a fost creat niciun loc de muncă. Cei din 
mulțime au luat în considerare numai două din părțile puse în relaţie de acest experiment, respectiv brutarul si 
geamgiul. Au uitat de a treia parte potential implicată, croitorul. L-au omis tocmai pentru că acesta nu-şi va 
mai face apariția. Oamenii vor vedea vitrina nouă peste o zi sau două. Nu vor vedea niciodată costumul în 
plus, tocmai fiindcă el nu va fi niciodată produs. De regulă, oamenii văd doar ceea ce le apare direct în fata 
ochilor. 


Capitolul III 
BINEFACERILE DISTRUGERII 
Am clarificat deci problema geamului spart. O eroare elementară! Am putea crede că oricine ar fi în stare 


să o evite după câteva momente de reflecţie. (1 totuşi, această eroare este cea mai persistentă din istoria 
ştiinţei economice. Ea este, în prezent, mai răspândită ca oricând în trecut. Este afirmatá din nou, cu gravitate, 

tot timpul, de mari lideri industriali, de camere de comerţ, de lideri sindicali, de ziarişti si de comentatori de 
radio şi de televiziune, de statisticieni cu pregătire care folosesc cele mai rafinate tehnici, de profesori de 
ştiinţe economice din cele mai bune universităţi. Fiecare dintre aceştia, în felul său, preamăreşte avantajele 
distrugerii. 

Deşi unii dintre ei s-ar feri să spună că există avantaje clare de pe urma acțiunilor mărunte de distrugere, 
aceștia întrevăd avantaje aproape nelimitate de pe urma unor acte de distrugere pe scară extinsă. Ei ne spun că 
pe vreme de război o ducem mult mai bine din punct de vedere economic decât pe vreme de pace. Ei susțin că 
numai războiul ajută la realizarea unor „miracole ale producției”. {i văd o întreagă lume căreia i se aduce 
prosperitatea printr-o cerere enormă, „acumulată” si „susținută”. În Europa, după cel de-al Doilea Război 
Mondial, ei contabilizau optimisti casele si chiar orașele întregi dărâmate şi care „trebuiau să fie înlocuite”. În 
America numărau casele care nu au putut fi construite în timpul războiului, ciorapii de nailon ce nu au putut fi 
produşi, automobilele și cauciucurile uzate, radiourile si frigiderele depășite. {i au ajuns la totaluri 
impresionante. 

Era vorba de vechea noastră cunoştinţă, eroarea geamului spart, într-un nou înveliş si amplificată, astfel 
încât a devenit greu de recunoscut. Nevoia fusese confundată cu cererea. Cu cât mai multe distrugeri provoca 
războiul, cu atât mai mult sărăceau oamenii si cu atât mai mare urmau să fie nevoile postbelice. Indubitabil. 
Dar nevoia nu înseamnă cerere. Cererea economică efectivă presupune nu numai nevoia, ci şi o putere de 
cumpărare corespunzătoare. Nevoile Indiei sunt, în prezent, incomparabil mai mari decât cele ale Americii. 
Dar puterea sa de cumpărare si, prin urmare, „noile afaceri” care ar putea fi impulsionate de această „cerere” 
sunt incomparabil mai mici. 

Dar dacă depásim acest punct, sunt şanse să cádem în altă greșeală, iar cei ce propagă eroarea geamului 
spart se lovesc de obicei de ea. Ei se gândesc la „puterea de cumpărare” doar în termeni monetari. Asa cum 
ştim, banii pot fi produşi prin tipărire. O dată afirmat acest lucru, să spunem şi că tipărirea banilor reprezintă 
cea mai mare industrie din lume — dacă producția este măsurată în termeni monetari. Dar cu cât se produc mai 
mulți bani în acest fel cu atât mai mică va fi valoarea unei unităţi monetare date. Această valoare în 
descrestere se reflectă în preţurile în creştere ale mărfurilor. Dar cum cei mai multi oameni s-au obişnuit atât 
de mult să-şi măsoare averea şi venitul în termeni monetari, aceştia consideră că, pe măsură ce masa monetară 
creşte, o duc mai bine, în pofida faptului că dacă unitatea de măsură ar fi bunurile, s-ar putea ca ei să aibă de 
fapt mai puțin şi să cumpere mai puţin. Cele mai multe dintre rezultatele economice „bune” pe care oamenii le 
atribuiau la momentul respectiv celui de-al Doilea Război Mondial se datorau de fapt inflației din perioada 
războiului. Ar fi putut fi determinate, la fel de bine, si aşa s-a şi întâmplat, de o inflație asemănătoare în timp 
de pace. Vom reveni asupra acestei iluzii monetare mai târziu. 

Există totuşi o jumătate de adevăr în această eroare a cererii „cu acoperire”, la fel cum era si în cazul celei 
a geamului spart. Acesta din urmă a dat, într-adevăr, mai mult de lucru geamgiului. Distrugerile războiului au 
dat de lucru producătorilor anumitor bunuri. Distrugerea caselor şi oraşelor a furnizat, într-adevăr, mai mult 
de lucru în construcții. Incapacitatea de a produce automobile, radiouri şi frigidere în timpul războiului a 
determinat o cerere postbelică cumulată pentru aceste produse particulare. 

Aceasta li s-a părut multora o creștere a cererii totale, aşa cum a si fost, partial, dacă este exprimată în 
dolari cu putere de cumpărare redusă. Dar ceea ce s-a întâmplat în realitate a fost o deturnare a cererii către 
aceste produse, în detrimentul altora. Europenii au construit mai multe case noi decât altminteri pentru că au 
fost nevoiţi să o facă. Dar construind mai multe case, au rămas în mod proportional cu mai puțin capital si 
forță de muncă disponibile pentru orice altă activitate. Cumpărând case, au rămas în mod proporţional cu mai 
puţină putere de cumpărare pentru altceva. Extinderii într-o direcţie a afacerilor îi corespundea restrângerea 
acestora în altă direcţie (cu excepţia cazului în care energiile productive erau stimulate pentru satisfacerea 
unei nevoi anume sau a unei urgente). 

Pe scurt, războiul a modificat direcția postbelică a efortului economic, a modificat echilibrul industriilor şi 
a schimbat structura industriei. 

După încheierea celui de-al Doilea Război Mondial, în Europa a avut loc o „creştere economică” rapidă si 
chiar spectaculoasă atât în ţările grav afectate de război, cât şi în celelalte. Unele dintre ţările în care s-au 
înregistrat cele mai mari distrugeri, cum ar fi Germania, au progresat mai rapid decât altele, cum ar fi Franţa, 
unde distrugerile au fost mai reduse. În parte, aceasta s-a datorat faptului că Germania de Vest a aplicat o 
politică economică mai sănătoasă. Pe de altă parte, nevoia disperată de reîntoarcere la condiții normale de 

locuit și de trai a impulsionat sporirea eforturilor. Dar nu înseamnă că distrugerea proprietăţii este în avantajul 
persoanei a cărei proprietate a fost distrusă. Nimeni nu-şi dărâmă propria casă în ideea că nevoia de a o 
reconstrui îi va stimula energiile. 

După un război, în mod normal, are loc o stimulare a energiilor, pentru o vreme. La începutul faimosului 
capitol trei al volumului History of England, Macauley sublinia cá: 


Nicio nenorocire banală, nicio proastă administrare obișnuită nu vor distruge o 
naţiune în aceeași măsură in care progresul constant al cunoașterii si efortul 
constant al fiecăruia de a se perfecționa vor contribui la prosperitatea ei. De multe 
ori s-a observat că o cheltuială nemăsurată, impozitarea apăsătoare, restricțiile 
comerciale absurde, tribunalele corupte, războaiele dezastruoase, răscoalele, 
persecuțiile, conflagrațiile, inundațiile nu au reușit să distrugă capitalul la fel de 
repede cum au reuşit să-l creeze stráduintele indivizilor. 


Nimănui nu i-ar conveni să i se distrugă proprietatea, fie pe timp de pace, fie pe timp de război. Ceea ce 
dăunează și este dezastruos pentru o persoană trebuie să fie la fel de dăunător şi de dezastruos pentru națiunea 
în ansamblu. 

Multe dintre erorile cele mai des întâlnite în rationamentele economice sunt provocate de tendinţa, 
observată în special în prezent, de a folosi termeni abstracti — colectivitate, națiune — si de ignorare a 
persoanelor care le compun si le conferă semnificație. Nimeni nu poate crede că distrugerile războiului au 
reprezentat un avantaj economic dacă se gândeşte mai întâi la toti cei a căror proprietate a fost distrusă. 

Cei ce consideră că distrugerile războiului duc la creşterea „cererii” totale uită faptul că cererea şi oferta 
sunt două fațete ale aceleiași monede. Reprezintă acelaşi lucru, dar privit din direcții diferite. Oferta creează 
cererea întrucât la origine ea reprezintă o cerere. Bunurile pe care oamenii le produc reprezintă de fapt tot 
ceea ce ei pot să ofere în schimbul bunurilor pe care le doresc. Astfel, oferta de grâu a fermierului este măsura 
cererii sale de automobile sau de alte bunuri. Toate acestea sunt inerente în cadrul diviziunii moderne a 
muncii si într-o economie de schimb. 

Acest adevăr fundamental este puţin vizibil, este adevărat, pentru multi oameni (inclusiv pentru unii 
economiști sclipitori şi recunoscuţi), în spatele unor complicații cum ar fi plata salariilor si forma indirectă în 
care se realizează aproape toate schimburile moderne prin intermediul banilor. John Stuart Mill si alti clasici, 
desi câteodată nu au reuşit să țină seama într-o suficientă măsură de consecinţele complexe ce rezultă din 
folosirea banilor, cel puţin au întrezărit realitățile dincolo de „paravanul monetar”, până într-acolo încât i-au 
depăşit pe multi dintre criticii lor actuali care sunt, evident, dezorientati de folosirea banilor ca mijloc de 
schimb. Inflația — adică emisiunea de bani suplimentari cu consecinţa creșterii salariilor şi a prețurilor — poate 
părea o acţiune prin care se creează o cerere suplimentară. Nu însă dacă ne referim la producția si schimbul 
concret de bunuri reale. 

Ar trebui să se înțeleagă clar faptul că puterea de cumpărare reală se diminuează în aceeaşi măsură în care 
se reduce capacitatea productivă. N-ar trebui să ne păcălească sau să ne pună în încurcătură creşterea 
preţurilor sau a „venitului naţional”, în termeni monetari, ca manifestări ale inflaţiei. 

Se afirmă uneori că germanii sau japonezii au avut un avantaj postbelic faţă de americani, deoarece 
vechile lor uzine, fiind complet distruse de bombe în perioada războiului, au putut fi înlocuite cu cele mai 
moderne uzine si utilaje, producând astfel mai eficient şi cu costuri mai mici decât americanii, cu uzinele si 
utilajele lor învechite şi pe jumătate uzate. Dar dacă acest lucru ar fi fost, într-adevăr, un avantaj net evident, 
americanii ar fi putut cu uşurinţă să-l depăşească dezafectând propriile uzine vechi, debarasându-se de toate 
vechile utilaje. De fapt, producătorii de pretutindeni ar putea să scape de uzinele şi echipamentele vechi în 
fiecare an si să construiască altele noi, să instaleze noi utilaje. 

Adevărul este că există o rată de înlocuire optimă, un moment optim pentru înlocuire. Ar fi avantajos 
pentru un producător ca fabrica şi utilajele sale să fie distruse de bombe numai dacă ar fi venit momentul în 
care acestea, ca urmare a deteriorării si uzurii, ar fi atins deja valoarea nulă sau negativă, iar bombele ar fi 
căzut tocmai când ar fi trebuit să cheme echipa de demolare sau să comande utilaje noi. 

Este adevărat că, dacă uzura fizică şi cea morală nu au fost reflectate corect în registre, distrugerea 
proprietăţii are consecințe mai puţin dezastruoase decât cele sugerate de datele din aceste documente. La fel 

de adevărat este si faptul că existenţa unor uzine și utilaje noi mărește viteza cu care se uzeazá moral cele 
vechi. Dacă patronul uzinei si utilajelor vechi încearcă să le folosească în continuare peste perioada în care ele 
i-ar asigura maximizarea profitului, atunci producătorii ale căror uzine si utilaje au fost distruse (presupunând 
că au avut dorinţa si capitalul necesar înlocuirii lor cu altele noi) vor obţine un avantaj comparativ sau, ca să 
fim mai exacti, pierderea lor cumulativá se va reduce. 

Pe scurt, fárá teama de a gresi, putem trage concluzia cá nu constituie niciodatá un avantaj faptul cá niste 
fabrici şi utilaje sunt distruse de obuze sau de bombe, dacă nu şi-au pierdut deja valoarea sau nu au atins o 
valoare negativă prin uzură fizică şi morală. 

În plus, în toată discuţia aceasta, am omis până acum o idee de bază. Fabricile și utilajele nu pot fi 
înlocuite de către o persoană particulară (sau de un guvern socialist) decât dacă s-au putut acumula economii, 
respectiv capital, pentru realizarea înlocuirii. Războiul distruge însă capitalul acumulat. 

Este adevărat că ar putea apărea factori compensatori. Descoperirile şi progresele tehnologice din timpul 
războiului pot, de exemplu, să ducă la creşterea productivităţii individuale sau naţionale într-o oarecare 
măsură şi s-ar putea, în cele din urmă, să se înregistreze o creștere netă a productivităţii globale. Cererea 
postbelică nu va reproduce niciodată cu exactitate modelul cererii de dinainte de război. Dar aceste 
complicaţii nu ar trebui să ne abată de la recunoașterea adevărului elementar că distrugerea fără sens a 
oricărui lucru valoros reprezintă întotdeauna o pierdere netă, o nenorocire, uneori chiar un dezastru, şi că 
oricare ar fi consideratiile în favoarea distrugerii, într-un caz sau altul, ea nu poate constitui niciodată, pe 
ansamblu, o cale spre prosperitate sau o binefacere. 


Capitolul IV 
LUCRĂRILE PUBLICE ÎNSEAMNĂ IMPOZITE 


Nu există în lumea de azi o convingere mai statornică şi mai influentă decât cea privind importanța 
economică a investiţiilor publice si a altor cheltuieli din bugetul de stat. Cheltuielile guvernului sunt 
prezentate ca un panaceu pentru toate slăbiciunile noastre economice. Industria privată este parțial în 
stagnare? Putem rezolva situația prin cheltuieli publice. Există şomaj? Cu siguranţă datorită „insuficientei 
puteri de cumpărare a populaţiei şi a sectorului privat”. Remediul este la fel de evident. Trebuie numai ca 
guvernul să cheltuiască îndeajuns pentru a compensa „deficienţa”. 

O bogată literatură are la bază această eroare de raționament și, așa cum se întâmplă deseori cu acest tip de 
doctrină, ea a devenit parte a unei rețele complicate de erori care se susțin reciproc. Nu putem studia acum 
întreaga rețea; vom reveni asupra altor laturi ale sale mai târziu. Dar putem examina aici eroarea inițială care a 
dat naștere acestei probleme, principala componentă a reţelei. 

Pentru tot ceea ce obținem, în afara darurilor naturii, trebuie să plătim cumva. Lumea este plină de aşa-zişi 
economiști care au o mulțime de scheme de obtinere a unor bunuri pe degeaba. Ei susţin că guvernul poate să 
tot cheltuiască fără a apela la vreun impozit, că poate continua să acumuleze datorii fără să le plătească 
vreodată, întrucât „ne îndatorăm faţă de noi înşine”. Vom reveni asupra acestor puncte de vedere neobişnuite 
mai târziu. Dar aici má tem că va trebui să fim dogmatici si să subliniem faptul că astfel de vise frumoase din 
trecut au fost întotdeauna spulberate de o incapacitate națională de plată sau de o inflație galopantă. Realitatea 
este că toate cheltuielile publice ajung, în cele din urmă, să fie acoperite din veniturile obținute prin impozite, 
că inflația însăși este doar o formă incorectă, insidioasá de impozitare. 

Lăsând deoparte, în vederea unor consideraţii ulterioare, rețeaua de erori ce derivă din practica 
împrumuturilor publice cronice si a inflației, vom considera, pe parcursul acestui capitol, cá, mai devreme sau 
mai târziu, fiecare dolar utilizat pentru cheltuieli publice trebuie obținut prin perceperea unui impozit. Privind 
din acest unghi problema, presupusele miracole ale cheltuielilor publice vor apărea în altă lumină. 

În vederea îndeplinirii unor funcţii guvernamentale de bază sunt necesare anumite sume pentru cheltuieli 
publice. Unele investiţii publice — construirea de străzi, drumuri, poduri, tunele, arsenale şi şantiere navale, 
clădiri ce adăpostesc organele legislative, poliția și pompierii — sunt necesare pentru asigurarea serviciilor 
publice de bază. Obiectul acestei discuţii îl constituie investițiile publice, necesare prin natura lor si justificate 
numai pe această bază. Ne interesează acelea considerate drept mijloc de „creare de locuri de muncă” sau de 
sporire a prosperității comunităţii care altfel nu ar fi posibilă. 

Se construieşte un pod. Dacă el răspunde unei cereri publice insistente, dacă soluţionează o problemă de 
trafic sau de transport imposibil de rezolvat altfel, dacă, pe scurt, este chiar mai necesar contribuabililor în 
ansamblul lor decât lucrurile pe care şi-ar fi cheltuit fiecare banii în parte dacă aceștia nu le-ar fi fost luaţi prin 
impozite, nu se poate face nicio obiectie. Dar un pod construit în primul rând pentru a „crea locuri de muncă” 
reprezintă cu totul altceva. Atunci când scopul final este crearea de locuri de muncă, nevoia devine un 
considerent secundar. Trebuie inventate „proiecte”. În loc să se gândească unde trebuie construite podurile, 
cei care cheltuiesc banii publici încep să se întrebe unde ar putea fi construite podurile. Pot oare găsi rațiuni 
plauzibile în virtutea cărora un pod în plus ar trebui să lege Easton de Weston? Problema construcției devine 
în curând absolut esențială. Cei ce se îndoiesc de necesitatea acestui lucru sunt concediati, fiind considerati 
obstructionisti si reactionari. 

Se avanseazá douá argumente pentru construirea podului, dintre care unul se face auzit inainte de 
construirea lui, iar celálalt in principal dupá ce aceasta s-a incheiat. Primul argument constá in faptul cá 
aceastá investitie creeazá locuri de muncá. Va asigura, sá zicem, 500 locuri de muncá pe timp de un an. Se 
acrediteazá ideea cá acestea sunt slujbe care altminteri nu ar fi existat. 

Iatá ceea ce este imediat vizibil. Dar dacá ne-am obisnuit sá privim dincolo de consecintele imediate la 
cele secundare si dincolo de grupurile avantajate de un proiect guvernamental la cele indirect afectate, vom 
avea o altá imagine. Este adevárat cá un anumit grup de constructori de poduri va primi in acest fel mai mult 
de lucru. Dar costurile implicate de constructia podului vor trebui suportate din impozite. Fiecare dolar 
cheltuit pentru pod va însemna un dolar perceput de la contribuabil. Dacă podul costă 10 milioane $, 
contribuabilii vor pierde 10 milioane $. Vor fi deposedati de tot atâţia bani pe care, altfel, i-ar fi cheltuit 
pentru a-şi procura lucrurile care le sunt cu adevărat necesare. 

Iată de ce, pentru fiecare loc de muncă în sectorul public creat prin proiectul podului, a fost pierdută o 
slujbă în sectorul particular. Putem să-i vedem pe cei angajaţi pentru construirea podului. Putem să-i vedem la 
lucru. Argumentul creării de locuri de muncă al celor ce cheltuiesc banii publici devine logic si probabil 
convingător pentru cei mai multi. Dar există alte lucruri pe care nu le vedem deoarece, din păcate, nu li s-a dat 
ocazia să se materializeze. Este vorba de locurile de muncă distruse ca urmare a deposedării contribuabililor 
de cei 10 milioane $. În cel mai bun caz, ca urmare a proiectului, s-a petrecut o modificare a structurii ofertei 
de slujbe. Mai multi constructori de poduri, mai puţini lucrători în industria automobilelor, mai puțini 
tehnicieni de televiziune, croitori sau fermieri. 

Să discutăm acum și al doilea argument. Podul există. Presupunem că este un pod frumos, nu urât. A 
devenit real prin magia cheltuielilor publice. Ce s-ar fi întâmplat dacă li s-ar fi făcut pe plac obstructionistilor 
şi reactionarilor? N-ar fi existat niciun pod. Tara ar fi avut un pod în minus. 

Cei ce cheltuiesc bani publici oferă, din nou, cel mai bun argument oamenilor care sunt incapabili să vadă 
dincolo de aparente. Pot vedea podul. Dar dacă ar fi avut in vedere si consecințele indirecte pe lângă cele 
directe, ar fi putut să vadă cu ochii imaginației posibilitățile cărora nu li s-a dat ocazia să devină realitate. Ar fi 
putut să vadă casele neconstruite, automobilele si mașinile de spălat nefabricate, rochiile şi paltoanele 
neconfectionate, poate chiar alimentele care nu au ajuns pe mesele consumatorilor. Pentru a vedea toate aceste 
lucruri care nu au ajuns să fie produse este nevoie de o imaginație pe care nu toată lumea o are. Ne putem 
gândi, la un moment dat, la toate aceste obiecte inexistente, dar nu le putem păstra în minte la fel de mult ca şi 
podul peste care trecem în fiecare zi. Ceea ce s-a întâmplat, în fond, este că a fost creat un lucru în locul 
altora. 


2 


Acelaşi raționament este valabil, bineînţeles, şi pentru orice altă formă a lucrărilor publice. La fel de 
valabil este, de exemplu, şi pentru construcția din fonduri publice, a locuinţelor pentru persoanele cu venituri 
mici. Se iau pur si simplu bani, prin impozite, de la familiile cu venituri mari (şi poate si ceva de la familiile 
cu venit mai mic), pentru a subventiona aceste familii cu venituri reduse si pentru a le da posibilitatea de a 
locui mai bine, la chirii egale sau mai mici decât înainte. 

Nu am de gând să abordez acum toate argumentele pro şi contra legate de construcția publică de locuinţe. 
Mă interesează numai să subliniez eroarea de raționament cuprinsă în două dintre argumentele cel mai des 
invocate în favoarea locuinţelor construite din fonduri publice. Unul se referă la faptul că acestea „creează 

locuri de muncă”, celălalt la faptul că se creează valori care altfel nu ar fi fost produse. Aceste argumente sunt 
amândouă false întrucât trec cu vederea ceea ce se pierde prin impozitare. Impozitarea pentru construcția de 
locuinţe din fonduri publice distruge tot atâtea locuri de muncă în alte direcţii câte creează în construcția de 
locuințe. Înseamnă, de asemenea, case particulare neconstruite, mașini de spălat şi frigidere nefabricate, lipsa 
unor nenumărate alte mărfuri şi servicii. 

Nu se poate replica susținând că, de exemplu, nu este neapărat necesar să se finanțeze construcția de 
locuinţe din fonduri publice create prin atragerea unor mari capitaluri, existând posibilitatea subventionárii 
anuale a chiriilor. Aceasta nu înseamnă altceva decât repartizarea costului la contribuabili pe mai multi ani, în 
loc de concentrarea lui pe un singur an. Astfel de chestiuni tehnice nu sunt semnificative pentru problema 
principală în discuţie. 

Marele avantaj psihologic exploatat de cei ce pledează în favoarea construirii de locuinţe din fonduri 
publice constă în faptul că oricine poate vedea oamenii lucrând la locuinţele care se construiesc, iar la sfârşit, 
se pot vedea casele construite. În ele locuiesc oameni, iar aceştia se pot mândri față de prieteni, arătându-le 
camerele. Slujbele pierdute prin impozitele pentru construcția de locuinţe din fonduri publice nu se văd, nici 
bunurile şi serviciile care nu au fost niciodată produse. Este nevoie de un mare efort de gândire de fiecare dată 
când vezi casele si oamenii fericiți dináuntrul lor pentru a-ţi imagina valorile care nu au fost create. Este de 
mirare că promotorii construcției de locuinţe discreditează această idee dacă li se atrage atenția asupra ei, ca 
fiind numai imaginaţie şi obiecții de natură pur teoretică ce încearcă să atace construcția de locuinţe care este 
reală? 

Această situație este bine ilustrată de replica unui personaj din piesa Sfânta Ioana de Bernard Shaw, care, 
atunci când i se vorbește despre teoria lui Pitagora ce afirmă că Pământul este rotund si se invárteste în jurul 
Soarelui, răspunde: „Mare prost! Nu-şi poate folosi ochii?” 

Acelaşi raţionament se poate aplica şi la proiecte mari, cum ar fi Tennessee Valley Authority (TVA). În 
acest caz, datorită dimensiunilor absolut impresionante, pericolul iluziei optice este mai mare ca oricând. 
Avem un dig uriaș, un extraordinar arc din oţel şi beton, „mai mare decât orice ar fi putut construi capitalul 
privat”, fetişul fotografilor, paradisul socialiștilor, cel mai folosit simbol al miracolului construcțiilor, 
proprietăţii şi acțiunii publice. lată puternicele generatoare si stațiile de transformare. lată o întreagă regiune 
ridicată la un nivel economic superior, prin dezvoltarea unor industrii si fabrici care altfel nu ar fi devenit 
realitate. Toate acestea sunt prezentate de partizanii lor, fără rezervă, drept o realizare economică 
indiscutabilă. 

Nu este nevoie să abordăm aici meritele TVA sau ale altor proiecte publice asemănătoare. Este însă 
momentul să facem un efort de imaginaţie special, de care se pare că destul de puţini sunt în stare, pentru a 
privi şi la debitele din registru. Dacă impozitele prelevate de la persoane particulare si corporații sunt cheltuite 
într-o anumită parte a țării, de ce este considerat un miracol faptul cá acea zonă devine mai bogată în 
comparaţie cu altele? Ar trebui să ne amintim cá alte părți ale țării devin, prin urmare, comparativ mai sărace. 
Lucrul acela atât de important pe care „capitalul privat nu ar fi putut niciodată să-l construiască” a fost 
construit, de fapt, cu capital privat — capitalul care a fost expropriat sub formă de impozite (sau care, dacă 
banii au fost imprumutati, trebuie, în cele din urmă, să fie expropriat sub formă de impozite). Este necesar ca 
imaginația noastră să lucreze pentru a vedea centralele electrice private, locuinţele, mașinile de scris sau 
televizoarele care nu au putut deveni realitate ca urmare a banilor prelevati de la oamenii din toată tara pentru 
a construi fotogenicul baraj Norris. 

Am ales în mod deliberat cele mai fericite exemple de scheme ale cheltuielilor publice, adică cele mai 
frecvente şi mai insistent prezentate de către cei ce cheltuiesc fondurile publice şi, totodată, cu cea mai bună 
imagine în opinia publică. Nu am luat în discuţie sutele de proiecte fără niciun scop, care îşi propun ca 
principal obiectiv să „ofere de lucru” şi să „pună lumea la treabă”. În aceste cazuri, utilitatea proiectului în 
sine, după cum am văzut, devine în mod inevitabil o consideraţie secundară. În plus, cu cât eficienţa muncii 
este mai scăzută, cu atât lucrarea solicită mai multă forță de muncă si cu atât este mai potrivită pentru 
creşterea ocupării forţei de muncă. În aceste condiţii, este foarte puţin probabil ca proiectele, gândite de nişte 
birocrati, să asigure aceeaşi creştere netă de valoare şi bunăstare pe dolar cheltuit ca si cea care ar fi fost 

asigurată de contribuabilii înșiși, dacă şi-ar fi putut cumpăra sau confectiona, fiecare în parte, ceea ce doreau, 
în loc să fie forţaţi să cedeze o parte din câştigurile lor în favoarea statului. 


Capitolul V 
IMPOZITELE DESCURAJEAZĂ PRODUCŢIA 


Există şi un alt factor care reduce posibilitatea ca avutia creată prin cheltuirea fondurilor publice să o 
compenseze în întregime pe cea distrusă prin impozitele percepute în vederea acestor cheltuieli. Nu este 
vorba, aşa cum cred unii, de a lua din buzunarul drept al naţiunii și de a pune în cel stâng. Cei ce cheltuiesc 
fonduri publice afirmă, spre exemplu, că dacă venitul national anual este de 1.500 de miliarde $, iar 
impozitele federale de 360 de miliarde $ pe an, doar 24% din venitul național este transferat de la scopurile 
private la cele publice. Aceste consideraţii pornesc de la ideea că ţara reprezintă o unitate de resurse comasate 
asemănătoare cu o corporație uriaşă si că n-ar fi vorba decât de o operație contabilă, de transfer al fondurilor 
dintr-un cont într-altul. Cei care manevrează fondurile publice uită că banii sunt luaţi de la A în vederea 
efectuării unor plăți către B. Sau, mai degrabă, o ştiu foarte bine; dar în timp ce prezintă toate avantajele 
procesului pentru B si toate lucrurile minunate pe care acesta le va avea si pe care nu le-ar fi avut dacă nu i-ar 
fi fost transferați banii, omit efectele acestei operaţii asupra lui A. Atenţia opiniei publice este îndreptată către 
B, iar A este uitat. 

În lumea noastră modernă, fracțiunea din venit percepută ca impozit este progresivă. Povara impozitelor 
pe venit afectează un mic procent din venitul unei naţiuni, iar aceste impozite pe venit trebuie suplimentate cu 
alt gen de impozite. Acestea afectează în mod inevitabil acţiunile si stimulentele acelora de la care sunt 
percepute. Dacă o corporație are 100 de centi mai puţin atunci când suferă o pierdere de un dolar si i se dă 
posibilitatea să câștige doar 52 de centi atunci când obține 1 $ profit şi dacă nu poate efectua compensári 
corespunzătoare între anii cu pierderi şi cei cu profit, atunci politica sa are de suferit. Firma nu-şi dezvoltă 
activităţile sau le dezvoltă doar pe cele cărora le asociază un risc minim. Cei ce înțeleg această situație sunt 
descurajati să înființeze noi întreprinderi. Astfel, angajatorii deja existenti nu oferă noi locuri de muncă, sau 
nu oferă atâtea câte ar fi putut oferi, iar cei potențiali decid să nu devină deloc patroni. Maşini perfecționate si 
uzine mai bine utilate apar mult mai încet decât ar fi putut apărea în altă situație. Rezultatul pe termen lung 
constă în împiedicarea consumatorilor de a obține produse mai bune şi mai ieftine şi în faptul că salariile reale 
sunt menținute la un nivel scăzut, comparativ cu cel pe care l-ar fi putut atinge. 

Un efect similar se produce atunci când veniturile individuale sunt impozitate cu 50%, 60% sau 70%. 
Lumea începe să se întrebe de ce trebuie să lucreze şase, opt sau nouă luni pe an pentru guvern şi numai şase, 
patru sau trei luni pentru ei înșiși si familiile lor. Dacă pierd un dolar atunci când suferă o pierdere de 1 dolar 
Şi îşi pot păstra doar o fracțiune din el când câştigă această sumă, se hotărăsc cá ar fi ridicol să-şi riste 
capitalul. În plus, capitalul disponibil pentru investiţii în care riscul este suportat de proprietar se reduce 
enorm, fiind luat prin impozitare chiar înainte de a fi fost acumulat. Pe scurt, mai întâi capitalul ce asigură noi 
locuri de muncă în sectorul privat este împiedicat să se formeze şi apoi, partea care totuşi se formează este 
descurajată în înfiinţarea unei noi întreprinderi. În felul acesta, cei ce cheltuiesc fondurile publice în investiţii 
destinate ocupării forței de muncă sau cu așa-zis caracter social creează ei înșiși problema șomajului, sub 
pretextul că o rezolvă. 

Bineînţeles, impozitarea este indispensabilă pentru îndeplinirea unor funcții guvernamentale de bază. În 
acest sens, un nivel rezonabil al impozitelor nu ar leza prea mult producția. Serviciile guvernamentale primite 
în schimb, care, printre altele, asigură însăși desfăşurarea producției, sunt mai mult decât compensatorii. Dar 
cu cât este mai mare procentajul din venitul național prelevat prin impozite, cu atât mai mare va fi gradul de 
descurajare a producției şi a ocupării forței de muncă în sectorul privat. Când povara fiscală totală depăşeşte 
un nivel suportabil, problema stabilirii unor impozite care să nu descurajeze şi să nu prejudicieze producția 
devine imposibil de solutionat. 


Capitolul VI 


CREDITELE GUVERNAMENTALE DEVIAZĂ PRODUCŢIA 

„Încurajarea” afacerilor de către guvern este câteodată la fel de nocivă ca şi ostilitatea guvernului in acest 
domeniu. Această presupusă încurajare se face deseori sub forma acordării directe de credite guvernamentale 
sau a unei garanţii pentru împrumuturi private. 

Problema creditului guvernamental este deseori complicată, întrucât implică posibilitatea inflației. Vom 
amâna analiza efectelor inflației de diferite tipuri pentru un capitol următor. Acum, pentru a fi mai simplu, 
vom presupune că tipul de credit luat în discuție este neinflationist. Inflaţia, după cum vom vedea mai târziu, 
desi complică analiza, nu modifică în esență consecințele politicilor abordate. 

Una din propunerile de acest tip, frecvente în Congres, se referă la acordarea de credite suplimentare 
pentru fermieri. În opinia multor congresmeni, fermierii nu vor obține niciodată suficiente credite. Creditul 
furnizat de companiile private ce acordă împrumuturi garantate prin ipotecarea unei proprietăți către 
companiile de asigurări sau băncile regionale nu este niciodată „corespunzător”. Congresul găseşte mereu alte 
goluri care nu sunt acoperite de către instituțiile financiare existente, indiferent câte astfel de instituții a 
înființat deja el însuși. Poate că fermierii obțin destule credite pe termen lung sau scurt, dar se pare că nu au 
acces la destule credite „intermediare”, sau că rata dobânzii este prea mare, sau se reclamă faptul că 
împrumuturile private se acordă doar fermierilor bogați şi cu situaţie stabilă. Astfel că alte instituţii financiare 
şi noi tipuri de împrumuturi agricole se insiruie, unele după altele, fiind înfiinţate prin lege. 

Încrederea în aceste politici se naşte, după cum se va vedea, din două manifestări distincte ale aceleiaşi 
boli: „miopia cronică”. Una constă în aprecierea situației numai din punctul de vedere al fermierilor care se 
împrumută. Cealaltă se referă la abordarea doar a primei părți a tranzacţiei. 

Orice împrumut trebuie, evident, restituit în cele din urmă, sau cel puţin aceasta trebuie să se întâmple in 
opinia oamenilor cinstiţi. Orice credit înseamnă o datorie. Propunerile pentru un volum sporit de credite, prin 
urmare, nu sunt altceva decât propuneri pentru o împovărare cu datorii, sub o altă denumire. Ar părea cu mult 
mai puţin atrăgătoare dacă ar fi numite, în mod obişnuit, în al doilea fel. 

Nu luăm acum în discuţie împrumuturile normale contractate de fermieri din surse private. Ele constau în 
împrumuturi ipotecare, credite de instalare, pentru achiziționarea de automobile, frigidere, televizoare, 
tractoare şi alte unelte agricole și în împrumuturi bancare destinate acoperirii cheltuielilor până în momentul 
în care fermierul îşi poate strânge si valorifica recolta. Ne vom referi numai la împrumuturile pentru fermieri 
care sunt fie acordate direct de diversele organisme guvernamentale, fie garantate de guvern. 

Aceste credite sunt în principal de două tipuri. Primul îi dă fermierului posibilitatea să-şi păstreze recolta 
în afara circuitului pieţei. Acest tip este deosebit de dăunător, si îl vom discuta mai târziu, când vom analiza 
reglementările guvernamentale privind mărfurile. Celălalt tip este împrumutul destinat finanțării investițiilor 
necesare, de multe ori, chiar pentru intrarea fermierului în circuitul economic, dându-i acestuia posibilitatea 
de a-şi cumpăra ferma, un catâr, un tractor, sau chiar toate acestea la un loc. 

La prima vedere, acest tip de împrumut pare bine justificat. Să zicem că avem o familie săracă, lipsită de 
orice mijloc de trai. Ar fi o cruzime si un act de risipă să le acorzi ajutoare sociale. Cumpără-le o fermă; 
pornește o afacere pentru ei; transformă-i în cetăţeni productivi şi cu respect de sine; dă-le posibilitatea să 
contribuie la produsul național total şi să-şi ramburseze împrumutul din produsul muncii lor. Sau să ne 
gândim la fermierul care se chinuie cu metode primitive de producţie fiindcă nu dispune de capitalul necesar 
cumpărării unui tractor. Împrumută-i banii pentru aceasta; dă-i posibilitatea să-și crească productivitatea; îşi 
va putea plăti împrumutul din veniturile obținute de pe urma recoltelor sporite. Astfel, nu numai că îl pui pe 
picioare si îl imbogátesti, dar sporesti si prosperitatea întregii comunități. lar împrumutul, concluzionează 
suporterii acestei idei, reprezintă un cost aproape neînsemnat pentru contribuabili, întrucât va fi recuperat din 
profitul pe care îl generează. 

De fapt, acest lucru se întâmplă zilnic în cazul creditului privat. Dacă cineva doreşte să-şi cumpere o 
fermă si are, să zicem, numai jumătate sau o treime din suma necesară, un vecin sau o casă de economii îi va 
împrumuta restul sumei pe baza unei ipoteci asupra fermei. Dacă doreşte să cumpere un tractor, compania 
producătoare de tractoare sau o instituţie financiară îi va da posibilitatea de a-l achiziționa, plătind inițial o 
treime din prețul de cumpărare, restul urmând să fie plătit, în rate, din profitul la producerea căruia a 
contribuit tractorul. 

Dar există o deosebire fundamentală între împrumuturile oferite din surse private şi cele acordate de 
agenţiile de stat. Fiecare creditor privat își riscă propriile fonduri. (Un bancher, este adevărat, riscă fondurile 

care i-au fost încredințate de alţii; dar dacă se pierd banii, fie va trebui să îi despăgubească pe aceştia din 
fondurile sale proprii, fie va fi forțat să iasă din afaceri.) Atunci când oamenii își riscă propriile fonduri, sunt 
în general atenţi când fac investigațiile necesare pentru a afla în ce măsură activele cu care este garantat 
creditul, onestitatea și abilitatea în afaceri ale celui ce se împrumută sunt corespunzătoare. 

Dacă guvernul ar acționa pe baza acelorași standarde stricte, n-ar exista niciun argument valabil pentru ca 
el să se ocupe de aceste probleme. De ce să facă exact ceea ce agenţiile private fac deja? Dar guvernul 
acționează aproape invariabil pe baza altor standarde. Motivul real pentru care statul se implică în acordarea 
de împrumuturi constă în faptul cá se doreşte acordarea de împrumuturi celor care nu le pot obţine de la 
finantatori privati. Cu alte cuvinte, birocratii care administrează finanțele publice îşi vor asuma riscuri pe 
banii altora (ai contribuabililor), riscuri pe care creditorii privaţi au refuzat să şi le asume pe banii lor. Uneori, 
este adevărat, susținătorii acestui punct de vedere acceptă faptul că procentajul pierderilor este mai mare în 
cazul împrumuturilor guvernamentale decât în cel al împrumuturilor private. Ei susțin faptul cá acest lucru 
este mai mult decât compensat de producţia suplimentară creată de cei care rambursează datoria și chiar si de 
cea creată de marea parte a celor care nu rambursează creditele respective. 

Acest argument are sens doar în măsura în care ne concentrăm atenţia asupra celor cărora guvernul le 
asigură fonduri si îi omitem pe cei deposedati de aceste fonduri. Trebuie înțeles că ceea ce se împrumută este, 
de fapt, capitalul, banii reprezentând numai un mijloc de schimb. (Am avertizat deja cititorul că vom amâna 
discuția complicatiilor aduse de o expansiune inflationistá a creditului.) Ceea ce se împrumută, de fapt, este 
ferma sau tractorul însuşi. Dar cum numărul de ferme existente este limitat, la fel ca şi producţia de tractoare 
(presupunând că un surplus de tractoare nu este produs în devafoarea altor bunuri), ferma sau tractorul 
împrumutat lui A nu poate fi împrumutat lui B. Prin urmare, problema este dacă A sau B va fi cel care va 
obţine ferma. 

Astfel, ajungem la meritele lui A, respectiv B, şi la contribuţia pe care fiecare din ei o aduce sau este 
capabil să o aducă producției. Să zicem că A este cel care ar fi obținut ferma dacă nu ar fi intervenit guvernul. 
Bancherul local sau vecinul lui îi cunosc atât caracterul cât şi realizările. Ar dori să găsească o utilizare 
profitabilă pentru rezervele lor. {tiu cá este un fermier bun, un om cinstit, de cuvânt. Consideră că riscul este 
acceptabil. Poate că el a acumulat deja, prin hărnicie, economie şi prevedere, destui bani pentru a plăti un sfert 
din preţul fermei. Ceilalţi îl împrumută cu o sumă reprezentând celelalte trei sferturi, astfel încât el să poată 
obţine ferma. 

În străinătate se vehiculează o idee ciudată, susţinută de toti bolnavii de inflaţie, conform căreia creditul 
este ceea ce un bancher acordă unei persoane. Dimpotrivă, creditul este ceva ce un om are deja. ÎL are poate 
datorită faptului că deţine active lichide ce pot fi vândute la un preţ mai mare decât împrumutul pe care îl 
solicită, sau pentru că realizările si personalitatea lui i l-au asigurat. Îl aduce la bancă împreună cu el. De 
aceea îi acordă bancherul împrumutul. Acesta nu oferă nimic fără garanţii, considerându-se asigurat în ce 
priveşte rambursarea. El schimbă doar o formă mai lichidă de active cu alta mai puţin lichidă. Câteodată 
greseste si atunci nu numai el este cel afectat, ci si întreaga comunitate, fiindcă valorile ce puteau fi produse 
de cel ce a obţinut împrumutul nu se produc, iar resursele se irosesc. 

Să spunem că bancherul i-ar acorda împrumutul lui A, care are credit. Dar guvernul, caritabil, oferă 
credite fiindcă, după cum spuneam, îl îngrijorează situația lui B. B nu poate obține un împrumut ipotecar sau 
de alt gen de la finantatorii privati, întrucât aceştia nu consideră cá se bucură de credit. Nu are economii, nu 
are realizări personale în domeniul în care lucrează, sau poate că pe moment este disponibilizat. De ce să nu 
facem din el, spun adepţii creditului guvernamental, un membru util şi productiv al societăţii, împrumutându-i 
îndeajuns pentru o fermă si un catâr sau un tractor astfel încât să poată să înceapă o afacere proprie? 

Poate că în anumite cazuri sistemul ar funcționa bine. Este însă evident că, în general, oamenii selectaţi pe 
baza acestor criterii guvernamentale vor fi mai puţin atenţi la riscuri decât cei selectaţi pe baza unor criterii 
private. Se vor pierde mai multi bani oferindu-le acestora împrumuturi. Va exista un procentaj mult mai mare 
de eşecuri în rândul lor. Vor fi mai puţin eficienţi. Se vor irosi, pentru ei, mai multe resurse. {i totuși, 
beneficiarii de credit guvernamental îşi vor primi fermele si tractoarele pe cheltuiala acelora care, în altă 
situație, ar fi fost beneficiarii de credit privat. Fiindcă B are o fermă, A va fi lipsit de o fermă. A poate fi 
eliminat fie pentru că ratele dobânzii au crescut ca urmare a unei cereri formate artificial, fie pentru simplul 
motiv că toate fermele de vânzare din vecinătate au fost deja achiziționate de către beneficiarii creditelor 
guvernamentale. Oricum, rezultatul final al creditului guvernamental nu a constat în sporirea cantităţii totale a 

bunurilor produse în comunitate, ci în reducerea lui, întrucât capitalul real disponibil (ferme, tractoare, alte 
mijloace de producţie) a fost plasat în mâinile celui mai puţin eficient dintre competitori, în detrimentul celui 
mai eficient şi mai de încredere. 

Totul devine si mai clar dacă trecem de la agricultură la alte tipuri de activități economice. Se face deseori 
propunerea ca guvernul să-și asume riscurile „prea mari pentru industria privată”. Adică birocratilor ar trebui 
să li se dea posibilitatea de a-și asuma riscuri pe banii contribuabililor, riscuri pe care nimeni nu și le-ar asuma 
pe banii lui. 

O astfel de politică ar determina apariția unor fenomene negative. Ar duce la favoritism: la acordarea de 
împrumuturi prietenilor sau la mită. Ar duce inevitabil la scandaluri şi la acuzaţii, ori de câte ori banii 
contribuabililor sunt risipiţi pe întreprinderi care au dat faliment. Ar determina creșterea motivatiei spre 
socialism, deoarece se va pune, pe bună dreptate, întrebarea: dacă guvernul preia riscurile, de ce să nu 1a şi 
profiturile? Într-adevăr, ce justificare ar fi acceptabilă pentru a cere contribuabililor să-și asume riscuri în timp 
ce capitalul privat este liber să păstreze profiturile? (Cu toate acestea, este exact ceea ce se întâmplă, aşa cum 
vom vedea mai departe, în cazul împrumuturilor guvernamentale nerambursabile acordate fermierilor.) 

Dar vom trece peste toate aceste aspecte negative pentru moment şi ne vom concentra asupra unei singure 
consecințe a împrumuturilor de acest gen. Este vorba de risipirea capitalului şi de reducerea producției, 
datorită angajării capitalului disponibil în proiecte proaste sau, în cel mai bun caz, dubioase, ca și plasării 
acestuia în mâinile unor persoane mai puțin competente sau care se bucură de mai puțină încredere decât cele 
care l-ar fi putut obţine, în alte condiţii. Întrucât suma totală a capitalului real la un moment dat (spre 
deosebire de însemnele monetare tipărite care se află în continuă creştere) este limitată, ceea ce 1 se dá lui B 
nu-i poate fi dat şi lui A. 

Oamenii vor să-şi investească propriul capital. Dar sunt prudenti si vor să-l recupereze. Prin urmare, cei 
mai multi finantatori studiază cu atenţie orice proiect înainte de a-şi risca banii finantándu-l. Ei pun în balanță 
perspectiva de a obţine profit şi probabilitatea ca proiectul să eşueze. Câteodată pot face greşeli. Dar, din 
câteva motive, sunt mai puţin expuşi greselilor decât finantatorii guvernamentali. În primul rând, banii sunt fie 
ai lor, fie le-au fost incredintati de bunăvoie. În cazul împrumuturilor guvernamentale, banii aparţin altor 
oameni cărora le-au fost luaţi fără a se tine seama de dorințele lor, sub formă de impozite. Banii din sectorul 
privat vor fi investiţi doar dacă rambursarea cu dobândă sau profit este sigură. Aceasta înseamnă cá de la 
persoanele cărora li se dau banii cu împrumut se aşteaptă să fie produse bunuri care sunt efectiv cerute pe 
piață, mai precis pentru care există cerere solvabilă. Pe de altă parte, este foarte probabil ca banii 
guvernamentali să fie dati cu împrumut într-un scop vag definit, cum ar fi „crearea de locuri de muncă”; si cu 
cát mai ineficientă va fi munca — altfel spus, cu cât numărul de locuri de muncă necesare este mai mare în 
raport cu valoarea produsului — cu atât mai mari vor fi şansele ca investiţia să fie luată în considerare. 

În plus, cei care acordă credite din surse private sunt selectaţi pe baza unei testări foarte severe pe piaţă. 
Dacă fac greșeli grave, îşi pierd banii şi nu mai au ce să dea cu împrumut. Numai dacă au avut succes în trecut 
vor avea mai multi bani de împrumutat în viitor. Astfel, investitorii privati (mai puțin proporția relativ mică a 
celor ce şi-au dobândit fondurile prin moştenire) sunt sever selectați pe baza unui proces de supravieţuire a 
celui mai adaptat. Pe de altă parte, birocratii responsabili cu acordarea creditelor guvernamentale sunt fie cei 
care au promovat examenul de angajare în serviciile publice si ştiu să găsească răspunsuri ipotetice la întrebări 
ipotetice, fie cei care descoperă cele mai presante motive pentru a oferi împrumuturi și cele mai plauzibile 
explicaţii care să argumenteze faptul că nu din vina lor au fost irosite împrumuturile. Dar rezultatul final este 
același: împrumuturile private vor utiliza resursele și capitalul existente cu mult mai bine decât guvernele. 
Acestea din urmă vor duce la irosirea unui volum mult mai mare de capital şi resurse decât împrumuturile din 
sectorul privat. Pe scurt, împrumuturile guvernamentale, comparativ cu cele private, vor diminua producția, 
nu vor duce la sporirea ei. 

Propunerea ca guvernul să acorde împrumuturi unor persoane particulare sau să finanțeze diferite proiecte 
îl are in vedere pe B şi uită de A. Ea tine cont de oamenii în mâinile cărora ajunge capitalul şi îi uită pe cei 
care au fost lipsiţi de el. Se concentrează asupra proiectelor care au beneficiat de finanţare şi omite proiectele 

la care au fost decapitalizare prin impozitare. Are în vedere beneficiul imediat al unui grup, trecând cu 
vederea pierderile altor grupuri şi pierderea netă pentru comunitate ca întreg. 

Argumentul ce se opune garantării de către stat a creditelor și împrumuturilor ipotecare în favoarea 
întreprinderilor private si a persoanelor particulare este la fel de puternic, desi mai puțin evident, ca si cel ce 
se opune acordării de împrumuturi ipotecare şi credite guvernamentale directe. Susţinătorii ipotecii garantate 
de stat omit, de asemenea, faptul că ceea ce se împrumută, în ultimă instanță, este capitalul real, limitat ca 
ofertă, precum si faptul că ajută o persoană identificată B pe cheltuiala uneia neidentificate A. Împrumuturile 
ipotecare garantate de stat pentru achiziționarea de case, mai ales atunci când se solicită o plată anticipată 
insignifiantă sau nicio plată, determină, de fapt, creșterea volumului de împrumuturi îndoielnice. Ele îl 
forţează pe contribuabil să subventioneze afaceri foarte riscante si să acopere pierderile. Îi încurajează pe 
oameni să „cumpere” case pe care, de fapt, nu si le pot permite. În cele din urmă, tind să provoace o ofertă 
supradimensionată de case în comparaţie cu celelalte bunuri. Suprastimulează temporar construcțiile, 
determină creşterea costului locuinţelor pentru toată lumea (inclusiv pentru cumpărătorii de case prin 
împrumuturi ipotecare garantate) şi pot conduce domeniul construcţiilor, în cele din urmă, în direcția greşită a 
unei supraexpansiuni costisitoare. Pe scurt, nu duc la creşterea pe termen lung a producției naţionale globale, 
ci încurajează investiţiile eronate. 

Observam, la începutul acestui capitol, faptul că „ajutorul” acordat de stat afacerilor este, de obicei, la fel 
de temut ca şi ostilitatea guvernului. Acest lucru este valabil atât pentru subventiile guvernamentale, cât si 
pentru împrumuturile guvernamentale. Guvernul nu împrumută şi nu oferă niciodată nimic pentru afaceri fără 
să ia ceva în schimb. Reprezentanţi ai New Deal-ului sau alti etatisti pot fi auziti deseori lăudându-se cu felul 
în care guvernul „a impulsionat afacerile”, în 1932 şi mai târziu, prin intermediul Reconstruction Finance 
Corporation, Home Owners Loan Corporation şi al altor agenţii de stat. Dar guvernul nu poate acorda un 
ajutor financiar afacerilor dacă nu a dobândit mai întâi, sau în cele din urmă, tot atât de mult de pe urma 
afacerilor. Fondurile guvernului provin în întregime din impozite. Chiar si mult-lăudatul „credit 
guvernamental” se bazează pe presupunerea că împrumuturile sale vor fi, în ultimă instanță, compensate din 
veniturile aduse de impozite. Când guvernul acordă împrumuturi sau subvenții pentru afaceri, ceea ce se 
întâmplă de fapt este impozitarea afacerilor private profitabile în vederea sprijinirii celor neprofitabile. 
Această acţiune ar putea fi justificată doar în anumite condiţii de criză, însă nu este aici locul să analizăm 
aceste situaţii limită. Pe termen lung, nu pare a fi o politică avantajoasă pentru ţară în ansamblu. Iar experiența 
a demonstrat că nu este. 


Capitolul VII 
BLESTEMUL MECANIZĂRII 


Printre cele mai persistente iluzii economice se numără si credinţa că, în general, maşinile creează şomaj. 
Demolată de o mie de ori, ea a renăscut de tot atâtea ori din propria cenușă, mai puternică şi mai viguroasă ca 
oricând. Ori de câte ori se înregistrează şomaj în masă pe perioade îndelungate, maşinile sunt, din nou, 
blamate. Această eroare constituie încă baza discursului multor sindicate. Opinia publică tolerează aceste 
practici întrucât fie consideră că, în fond, sindicatele au dreptate, fie pentru că este prea dezorientată ca să 
vadă unde anume greşesc acestea. 

Convingerea că maşinile dau naștere la șomaj, atunci când este însoțită de o oarecare fundamentare logică, 
duce la concluzii absurde. Ar însemna nu numai că fiecare îmbunătăţire tehnologică a dat naştere la şomaj, ci 
şi că, probabil, omul primitiv a început să provoace apariția șomajului o dată cu primele eforturi menite să 
înlăture muncile dificile si eforturile inutile. 

Ca să nu ne întoarcem prea mult în timp, să ne oprim asupra cărții lui Adam Smith, Wealth of Nations, 
publicată în 1776. Primul capitol al acestei cărți remarcabile se numește „Despre diviziunea muncii”, iar în 
pagina a doua a acestui capitol, autorul ne spune că un lucrător neobișnuit cu folosirea maşinilor utilizate în 
producerea de ace „abia poate să producă un ac pe zi si cu siguranţă nu poate face douăzeci”, dar folosind 

aceste maşini poate face 4.800 de ace pe zi. Astfel, încă de pe vremea lui Adam Smith, maşinile au eliminat 
din producţie, din păcate, între 240 şi 4.800 de lucrători ce confectionau ace, pentru fiecare lucrător menţinut. 
În industria producătoare de ace se înregistra deja, ca urmare a mecanizării, o rată a șomajului de 99,9896. Mai 
rău de atât nu se putea. 

{i totuși se putea, întrucât revoluția industrială se afla doar la început. Să analizăm câteva dintre 
incidentele şi aspectele aceste revoluţii. Să vedem, de exemplu, ce s-a întâmplat în industria textilă. Pe măsură 
ce se introduceau noile mașini de țesut, ele erau distruse de mestesugari (peste 1.000 de bucăţi într-o singură 
rázmeritá), casele erau incendiate, inventatorii erau ameninţaţi si obligati să fugă ca să-şi salveze viaţa, iar 
ordinea nu a fost restabilită decât prin intervenţia armatei si deportarea sau spânzurarea capilor rázmeritelor. 

Este important să reținem cá, în măsura în care răsculații se gândeau la soarta lor imediată sau chiar de 
perspectivă, opoziţia lor față de mașini era de înțeles. Fiindcă William Felkin, în lucrarea sa History of the 
Machine — Wrought Hosiery Manufacturers (1867), ne spune (deşi afirmaţia nu pare plauzibilă) că cea mai 
mare parte a celor 50.000 de muncitori textilisti englezi si familiile lor nu au depăşit starea de înfometare si 
mizerie adusă de introducerea maşinii, nici după patruzeci de ani. În ceea ce priveşte convingerea răsculaților 
că mașina înlocuia pentru totdeauna omul, aceştia greseau, fiindcă încă înainte de sfârşitul secolului al XIX- 
lea industria textilă asigura de lucru pentru cel puţin o sută de ori mai multi oameni decât la începutul 
secolului. 

Arkwright a inventat mașina de filat semi-mecanică în 1760. În acel moment, se estima că în Anglia 
existau 5.200 de filatori ce foloseau roțile de tors si 2.700 de tesátori — în total 7.900 de persoane implicate în 
producerea de ţesături din bumbac. Introducerea invenţiei lui Arkwright a întâmpinat opoziţie pe motivul că 
ameninţa traiul lucrătorilor, opoziţie care a fost suprimată prin forță. {i totuși, in 1787 — la douăzeci și şapte 
de ani de la apariţia invenţiei — o anchetă parlamentară arăta că, de fapt, numărul de persoane angajate în 
sectorul de filare si tesere a bumbacului a sporit de la 7.900 la 320.000, adică o creştere de 4.40095. 

Dacă cititorul va consulta cărţi precum Recent Economic Changes de David A. Wells, editată în 1889, va 
găsi pasaje care, mai puţin în ceea ce priveşte datele și sumele incluse, ar fi putut fi scrise de tehnofobii pe 
care îi întâlnim astăzi. Să oferim câteva citate: 


În perioada celor zece ani, începând cu 1870 până în 1880, marina comercială britanică şi-a 
sporit volumul de transport, numai în ce priveşte intrările si ieșirile din vamă, până la 22.000.000 
tone, şi totuşi numărul celor angajaţi să manipuleze în port acest volum mare de mărfuri a scăzut, 
în 1880 față de 1870, până la aproape 3000 (mai exact 2990). Ce a provocat această scădere? 
Introducerea maşinilor de ridicare cu aburi şi a macaralelor pentru cereale pe chei şi în docuri, 
utilizarea puterii aburului etc. 

În 1873, prețul oțelului Bessemer era de 80 $ tona în Anglia, unde acesta nu a fost sporit prin 
taxe protectioniste; în 1886, oţelul era produs si vândut rentabil, în aceeași țară, pentru mai puţin 
de 20 $ tona. În această perioadă, capacitatea anuală de producţie a unui convertor Bessemer a 
fost sporită de patru ori, fără ca necesarul de forță de muncă să crească, ci chiar diminuându-se. 

Capacitatea energetică a motoarelor cu aburi existente în lume si folosite în anul 1887 a fost 
estimată de către Biroul de Statistică din Berlin ca echivalând cu puterea a 200.000.000 de cai si 
cu cea a aproximativ 1.000.000.000 de oameni, adică de cel puţin trei ori populația activă a 
globului... 


S-ar putea crede că această ultimă cifră l-a determinat pe dl Wells să îşi întrerupă argumentatia si s-ar 
putea pune întrebarea cum de mai rămăseseră măcar câteva locuri de muncă în anul 1889; dar el, cu un 
pesimism reținut, a concluzionat numai că „în astfel de condiţii, supraproductia industrială poate deveni 
Cronică”. 

În timpul recesiunii din 1932, mașinile au fost din nou învinuite pentru existenţa şomajului. În câteva luni, 
doctrinele unui grup auto-intitulat al Tehnocratilor s-au răspândit în toată tara ca un foc într-o pădure. Nu-l voi 
plictisi pe cititor cu insiruirea fantasticelor cifre prezentate de acest grup sau cu corecturile necesare pentru a 
arăta cum stăteau în realitate lucrurile. Este destul să spunem că Tehnocraţii comiteau aceeași eroare, de a 
considera că maşinile îi înlocuiesc permanent pe oameni — numai că, in ignoranta lor, o prezentau drept o 

descoperire a lor, nouă si revoluționară. Aforismul lui Santayana, conform căruia cei care nu-și amintesc 
trecutul sunt sortiti să îl repete, capătă, astfel, o bună ilustrare. 

În cele din urmă, tehnocratii au fost discreditati şi, astfel, eliminaţi; însă doctrina lor mai dăinuie încă. Ea 
se regăseşte în sute de reglementări pentru menţinerea locurilor de muncă si în anumite practici dăunătoare ale 
sindicatelor, iar aceste reglementări şi practici sunt tolerate şi chiar aprobate datorită confuziei cu privire la 
această problemă. 

Depunând mărturie pentru Departamentul de Justiţie al SUA în fata Comitetului Economic National 
Temporar (mai cunoscut sub inițialele TNEC — Temporary National Economic Committee) în martie 1941, 
Corwin Edwards cita nenumărate exemple de astfel de practici. Sindicatul din industria energiei electrice din 
New York a fost acuzat pentru refuzul de a instala echipamente electrice fabricate în afara statului New York, 
dacă acestea nu erau livrate dezasamblate, iar apoi reasamblate la locul de utilizare. În Houston, Texas, 
producătorii de ţevi şi sindicatul instalatorilor au căzut de acord ca membrii sindicatului să instaleze conducte 
prefabricate numai dacă unul dintre capetele filetate era tăiat, ca apoi să fie utilizat la locul de instalare. 
Diferite filiale ale sindicatului vopsitorilor au impus restricții privind folosirea pistoalelor de vopsit, restricții 
care, în multe dintre cazuri, aveau ca unic scop menținerea locurilor de muncă prin obligativitatea utilizării 
procesului mai lent al aplicării vopselei cu pensula. O filială a sindicatului camionagiilor a cerut ca fiecare 
camion care intra în zona metropolitană New York să aibă un şofer local pe lângă cel deja angajat. În diferite 
oraşe, sindicatul electricienilor a cerut ca atunci când se foloseşte o sursă temporară de lumină sau energie la 
construcția unui imobil, să fie angajat cu normă întreagă un electrician de întreținere care să nu aibă voie să 
facă nicio altă lucrare electrică. Cum spunea dl Edwards, această regulă „presupune deseori angajarea unui 
om care să-şi petreacă ziua citind sau jucând cărți de unul singur si care să nu facă nimic altceva decât să 
răsucească un comutator la începutul şi la sfârşitul zilei”. 

Ar putea fi citate în continuare astfel de practici, orientate spre crearea de slujbe, din multe alte domenii. 
În sectorul căilor ferate, sindicatele insistă să fie angajaţi pompieri pe locomotive, deşi nu este nevoie de ei. În 
cadrul teatrelor, sindicatele insistă să se utilizeze lucrători pentru schimbarea decorurilor, chiar si în piese în 
care nu este folosit niciun decor. Sindicatul muzicienilor solicită angajarea de muzicieni permanenți sau chiar 
de orchestre întregi, chiar şi atunci când este suficientă folosirea înregistrărilor audio. 

Până în 1961 nu a apărut niciun semn că eroarea ar fi fost descoperită. Nu numai liderii sindicali, dar si 
funcționarii de stat vorbeau cu gravitate despre „automatizare” ca despre o cauză de primă importanţă a 
apariției şomajului. Automatizarea era considerată ca fiind ceva cu totul nou în lume. De fapt, era doar un 
nume nou pentru continua evoluţie tehnologică şi pentru realizarea utilajelor cu o productivitate tot mai 
sporită. 

Nici astăzi, împotrivirea față de introducerea mașinilor mai productive nu este caracteristică numai celor 
lipsiţi de pregătire economică. În 1970 a apărut o carte scrisă de un economist atât de respectat încât, în 
perioada ce a urmat, a fost recompensat cu Premiul Nobel. Acest autor se opunea introducerii maşinilor cu 
productivitate sporită în ţările subdezvoltate pe motiv cá determinau „reducerea cererii de forță de muncă”! 
Concluzia logică ce s-ar desprinde ar fi că numărul de locuri de muncă poate fi maximizat făcând munca cât 
mai ineficientă si mai neproductivă posibil. Ceea ce înseamnă că răsculații englezi, care la începutul secolului 
al XIX-lea distrugeau ramele pentru ciorapi, războaiele de țesut acţionate de aburi şi maşinile de tuns, aveau 
de fapt dreptate. 

S-ar putea strânge munţi de cifre care să demonstreze cât de mult se înşelau tehnofobii în trecut. Acest 
efort este însă inutil, dacă nu înţelegem exact de ce se înşelau. Datele statistice şi istorice nu sunt de niciun 
folos in economie dacă nu sunt însoţite de o înţelegere deductivă a faptelor — ceea ce înseamnă, în acest caz, 
înțelegerea motivului pentru care consecințele din trecut ale introducerii maşinilor şi altor echipamente cu 
productivitate sporită trebuiau să se manifeste. Astfel, tehnofobii vor susține (cum o şi fac dealtfel, atunci 
când se reamintește faptul că profetiile predecesorilor lor s-au dovedit a fi absurde) că: „Acestea ar fi fost 
foarte bune în trecut însă circumstanţele de acum sunt fundamental diferite; iar acum pur şi simplu nu ne 


* Gunnar Myrdal, The Challenge of World Poverty, 1970, New York: Pantheon Books, pp. 400-401 şi urm. 

putem permite să creăm alte maşini cu productivitate sporită.” Doamna Eleanor Roosevelt scria, într-un 
articol publicat de un ziar în 19 septembrie 1945: „Am atins astăzi punctul în care echipamentele cu 
productivitate mare înseamnă ceva bun doar dacă nu aruncă pe drumuri lucrătorii.” 

Dacă ar fi adevărat că introducerea maşinilor mai productive reprezintă o cauză de creştere constantă a 
şomajului şi a sărăciei, concluziile logice ce ar putea fi trase ar fi revoluţionare, nu numai în domeniul tehnic, 
ci şi pentru conceptul nostru de civilizaţie. Nu numai că ar trebui să considerăm orice viitor progres tehnic 
drept o calamitate, dar toate realizările tehnice din trecut ar trebui privite cu aceeași spaimă. Zi de zi, fiecare 
dintre noi, în activitatea proprie, este implicat în încercarea de a reduce efortul cerut de obținerea unui anume 
rezultat. Fiecare muncitor inteligent încearcă să reducă efortul cerut de îndeplinirea sarcinilor ce i-au fost 
repartizate. Cei mai ambitiosi dintre noi încearcă neobosit să sporească rezultatele ce pot fi obținute într-un 
număr de ore dat. Dacă ar fi fost logici şi consecventi, tehnofobii ar fi discreditat tot acest progres şi această 
ingeniozitate ca fiind nu numai fără rost, ci chiar periculoase. De ce să se transporte mărfurile de la Chicago la 
New York pe calea ferată când am putea folosi mult mai multi oameni, de exemplu, ca să le care în spate? 

Astfel de teorii false nu sunt niciodată susținute în mod consecvent, logic, dar fac mult rău chiar și numai 
pentru că sunt susținute. De aceea, să încercăm să vedem ce se întâmplă atunci când se introduc perfectionári 
tehnice și maşini mai productive. Aspectele de detaliu vor diferi pentru fiecare situație, în funcție de condițiile 
specifice dintr-un anumit sector industrial sau dintr-o perioadă dată. Dar vom construi, prin supozitii, un 
exemplu care acoperă principalele situații posibile. 

Să presupunem că un producător de îmbrăcăminte află despre o maşină care poate produce paltoane într- 
un timp de două ori mai scurt decât cel necesar înainte. Drept urmare, instalează maşinile şi concediază 
jumătate din forța de muncă. 

La prima vedere, pare o pierdere evidentă de locuri de muncă. Însă şi pentru fabricarea noii maşini a fost 
necesară forță de muncă; iată, deci, nişte slujbe care altfel nu ar fi existat. Evident, producătorul n-ar fi 
cumpărat mașina dacă aceasta nu ar fi confecționat costume mai bune cu un volum mai redus de muncă, sau 
același tip de costume cu un cost mai mic. Presupunând să suntem în situația din urmă, nu putem face 
supoziţia că volumul total de muncă necesar pentru fabricarea maşinilor a fost la fel de mare, exprimat în 
cheltuieli cu salariile, ca şi volumul total de muncă pe care producătorul de confecții speră să-l economisească 
pe termen lung, achizitionánd maşina; altfel, nu ar face niciun fel de economie si n-ar fi achizitionat-o. 

Deci tot există o pierdere netă de locuri de muncă ce trebuie luată în considerare. Ar trebui însă cel puțin 
să acceptăm posibilitatea ca primul efect al introducerii maşinilor mai productive să fie creşterea ocupării 
forței de muncă pe ansamblu, deoarece, de obicei, producătorul de îmbrăcăminte speră, prin achiziționarea de 
maşini, să economiseascá bani pe termen lung, iar amortizarea maşinii se realizează în câţiva ani. 

După ce mașina a produs suficiente economii pentru a-și acoperi costul, producătorul de paltoane 
realizează un profit mai mare decât înainte. (Vom presupune cá le vinde la un pret cel puţin egal cu cel al 
concurenţilor si că nu face niciun efort să scadă preţul.) În această situaţie, ar putea părea că forța de muncă a 
suferit o pierdere, pe ansamblu, în ce priveşte gradul de ocupare, în timp ce numai fabricantul, capitalistul, 
este cel care câştigă. Dar tocmai din aceste profituri suplimentare vor proveni viitoarele câștiguri sociale. 
Fabricantul trebuie să folosească aceste profituri suplimentare cel puţin într-una din următoarele trei 
modalități, şi este posibil să folosească o parte din ele în toate cele trei feluri: (1) pentru extinderea operaţiilor 
proprii prin achiziționarea mai multor maşini care să producă mai multe haine; (2) pentru investiţii 
suplimentare într-un alt sector industrial; (3) pentru a-şi spori propriul consum. Indiferent de alternativa 
aleasă, gradul de ocupare a forţei de muncă va spori. 

Altfel spus, fabricantul, ca urmare a economiilor făcute, are profituri pe care nu le avea înainte. Fiecare 
dolar din suma economisitá din salariile directe pentru foștii lucrători ce confectionau paltoanele va fi plătit de 
el sub forma salariilor indirecte ce revin lucrătorilor ce au fabricat noua maşină, sau lucrătorilor din alt sector 
industrial ce utilizează capital, sau constructorilor unei case noi, sau celor ce fabrică automobilul pe care şi-l 
doreşte, sau bijuterii şi blănuri pentru soţia sa. În orice caz (dacă nu este avar), oferă, indirect, tot atâtea slujbe 
câte a încetat să asigure în mod direct. 

Dar problema nu trebuie si nu poate să rămână sub această formă. Dacă acest producător întreprinzător 
efectuează economii mari comparativ cu competitorii săi, fie va începe să-şi extindă activitatea în defavoarea 
acestora, fie îi va determina şi pe ei să înceapă să-și cumpere maşini. Pe de o parte va fi oferit mai mult de 
lucru fabricantilor de mașini, iar pe de altă parte, concurenţa si producția vor începe să forțeze reducerea 


18 


preţurilor la paltoane. Nu vor mai fi profituri atât de mari pentru cei ce cumpără noile mașini. Rata profitului 
la producătorii ce utilizează noile mașini va începe să scadă, în timp ce producătorii care nu au achiziționat 
mașina s-ar putea să nu aibă profit deloc. Economiile, altfel spus, vor fi transferate cumpărătorilor de paltoane 
— adică la consumatorilor. 

Întrucât acum paltoanele sunt mai ieftine, tot mai mulţi le vor cumpăra. Aceasta înseamnă că, deşi este 
nevoie de mai puţini oameni pentru producerea aceluiași număr de paltoane, acum se produc mai multe decât 
înainte. Dacă cererea de paltoane este, cum o numesc economiştii, „elastică” — adică dacă o scădere a preţului 
determină o creștere relativ mai mare a numărului de paltoane vândute —, atunci ar putea fi angajaţi mai multi 
oameni, chiar în confecționarea de paltoane, față de perioada precedentă introducerii noilor maşini ce 
economisesc munca. Deja am văzut cum s-a întâmplat acest lucru în trecut, în cazul produselor textile. 

Locurile de muncă nou-create nu depind exclusiv de elasticitatea cererii pentru produsul respectiv. Să 
presupunem că, desi preţul paltoanelor a fost redus aproape la jumătate — de la un pret de, să zicem, 150 $, la 
un pret de 100 $, nu s-a vândut niciun palton în plus. Rezultatul ar fi cá, în vreme ce consumatorilor li se oferă 
la fel de multe paltoane, fiecare cumpărător în parte va rămâne cu 50 $, bani pe care nu i-ar fi avut înainte. 
Prin urmare, va cheltui acești 50 $ pe altceva, furnizând astfel mai mult de lucru în a/te domenii. 

Pe scurt, maşinile, îmbunătățirile tehnologice, automatizarea, economiile şi eficiența nu reduc, pe 
ansamblu, locurile de muncă. 

Nu toate invențiile şi descoperirile constau, bineînţeles, în maşini ce „economisesc munca”. Unele, cum ar 
fi instrumentele de precizie, nailonul, placajul si plasticul de toate felurile, au îmbunătăţit numai calitatea 
produselor. Altele, cum ar fi telefonul sau avionul, realizează operaţii pe care munca omului nu le-ar fi putut 
efectua deloc. Iar altele, cum ar fi instalațiile cu raze X, radiourile, televizoarele, instalaţiile de aer condiţionat 
şi computerele, creează lucruri care, altfel, nici nu ar fi existat. În exemplul ce urmează am ales însă exact 
tipul de maşină ce a reprezentat în mod special obiectul tehnofobiei moderne. 

Bineînţeles, este posibilă exagerarea argumentului că maşinile nu reduc pe ansamblu locurile de muncă. 
De exemplu, câteodată se spune că maşinile creează mai multe locuri de muncă decât ar fi existat în alte 
condiţii. În anumite circumstanţe, acest lucru ar putea fi adevărat. Cu siguranţă că ele pot crea cu mult mai 
multe locuri de muncă în anumite sectoare. Cifrele corespunzătoare secolului al XVIII-lea pentru sectoarele 
industriei textile pot constitui o dovadă. Corespondentele lor de acum nu sunt, cu siguranță, mai puțin 
surprinzătoare. În 1910, 140.000 persoane erau angajate în SUA în cadrul nou-createi industrii a 
automobilelor. În 1920, pe măsură ce produsul a fost îmbunătăţit iar costul său redus, această industrie asigura 
locuri de muncă pentru 250.000 persoane. În 1930, pe măsură ce perfecţionarea produsului și reducerea 
costului au continuat, în această industrie erau ocupate 380.000 persoane. În 1973, numărul lor sporise la 
941.000. În 1973, 514.000 persoane erau angajate în industria producătoare de avioane și piese pentru avioane 
şi 393.000 erau angajate în industria componentelor electronice. La fel s-a întâmplat în toate industriile nou 
create, pe măsură ce invenţia era perfecționată, iar costul redus. 

Se poate afirma cu certitudine că maşinile au dus la sporirea enormă a numărului de locuri de muncă. 
Astăzi, populaţia globului este de patru ori mai numeroasă decât la mijlocul secolului al XVIII-lea, înainte ca 
revoluția industrială să fie efectiv declanşată. Se poate spune că maşinile au dat naştere acestei populaţii 
sporite, fiindcă fără maşini, lumea n-ar fi fost în stare să suporte această creştere. Prin urmare, se poate spune 
că trei din patru dintre noi datorăm maşinilor nu numai locul de muncă, ci însăși faptul că trăim. 

Totuşi, ar fi greşit să considerăm că rezultatul folosirii maşinilor este în primul rând crearea de locuri de 
muncă. Adevăratul rezultat este creşterea producției, a nivelului de trai, a prosperității economice. Ideea de a 
asigura locuri de muncă pentru toată lumea nu este una dintre cele mai strălucite, nici chiar (sau mai ales) în 
cea mai primitivă economie. Ocuparea deplină a forței de muncă — cât mai deplină posibil, ocuparea de lungă 
durată, de rutină, epuizantă — este caracteristică tocmai naţiunilor înapoiate industrial. Unde există deja o 
ocupare deplină a forței de muncă, noile mașini, invențiile şi descoperirile nu pot asigura noi locuri de muncă 
decât după ce a trecut suficient timp pentru creșterea populaţiei. Ele pot aduce mai mult „șomaj” (má refer, de 
data aceasta, la şomajul voluntar, nu la cel involuntar) deoarece oamenii își pot permite acum să lucreze mai 
puţine ore iar copiii şi vârstnicii nu mai trebuie să muncească. 

Repet, ceea ce fac maşinile este să aducă o creștere în producţie și în nivelul de trai. Aceasta se poate 
întâmpla în două feluri: realizând bunuri mai ieftine pentru consumatori (ca în exemplul nostru cu paltoanele) 
sau determinând creşterea salariilor ca urmare a sporirii productivităţii lucrătorilor. Cu alte cuvinte, fie duc la 
creşterea salariilor fie, prin reducerea preţurilor, la creşterea volumului de bunuri şi servicii care pot fi 
cumpărate cu aceiași bani. Uneori creşterea salariilor reale se produce pe ambele căi, prevalența uneia sau 
alteia depinzând, în mare măsură, de politica monetară a fiecărei țări. Dar în orice caz, maşinile, invențiile si 
descoperirile duc la creşterea salariilor reale. 


4 


Înainte de a depăși acest subiect, trebuie să lansám un avertisment. Marele merit al economiştilor clasici a 
constat tocmai în faptul că au luat în considerare consecinţele secundare, au fost preocupaţi de efectele unei 
anumite politici economice sau ale unui proiect dat pe termen lung și asupra întregii societăți. Greseala lor a 
fost însă că, analizând lucrurile în perspectivă şi pe termen lung, au neglijat uneori să analizeze aspectele 
particulare si imediate. Au fost prea des inclinati să minimalizeze sau să omită cu totul efectele imediate ale 
proiectelor asupra unor grupuri particulare. De exemplu, am văzut cá multi dintre lucrătorii englezi au trecut 
prin adevărate tragedii ca urmare a introducerii noilor maşini de filat, una dintre cele mai timpurii invenţii ale 
revoluţiei industriale. 

Fapte ca acestea si altele asemănătoare din epoca modernă i-au condus însă pe unii economiști la cealaltă 
extremă, făcându-i să aibă în vedere doar efectele imediate asupra anumitor grupuri. Joe Smith este concediat 
ca urmare a introducerii unei noi maşini. „Fiţi atenți la Joe Smith”, insistă aceşti autori. „Nu-l pierdeţi 
niciodată din vedere pe Joe Smith.” Ceea ce fac ei este să-l aibă în vedere numai pe Joe Smith şi să uite de 
Tom Jones, care tocmai a obținut o slujbă in industria care produce noua maşină, și de Ted Brown, care a fost 
angajat să lucreze la o astfel de mașină, și de Daisy Miller, care acum își poate cumpăra o haină la jumătate 
din prețul de ieri. {i fiindcă se gândesc doar la Joe Smith, sfársesc prin a sustine teorii reacționare și pline de 
nonsens. 

Da, trebuie să-l avem în vedere pe Joe Smith. A fost înlăturat din slujbă de noua maşină. Poate va reuşi să 
obțină curând altă slujbă, chiar mai bună. Este însă posibil ca el să-şi fi închinat multi ani din viaţă calificării 
şi perfecționării într-o anumită meserie pentru care nu mai există nicio cerere pe piață. A pierdut investiția în 
propria persoană, în calificarea lui învechită, la fel cum fostul patron şi-a pierdut, poate, propria investiție în 
maşinile depășite sau în procesele tehnologice dintr-o dată uzate moral. El era muncitor calificat şi era plătit 
ca atare. Acum a devenit, din nou, peste noapte, un muncitor necalificat si poate pretinde, pentru moment, 
numai salariul corespunzător unui muncitor necalificat, fiindcă nu mai este nevoie de calificarea pe care o 
avea. Nu putem si nu trebuie să-l uităm pe Joe Smith. El reprezintă una din dramele individuale care, așa cum 
vom vedea, însoțesc aproape toate progresele industriale şi economice. 

Dacă ar fi să ne întrebăm ce anume se va întâmpla cu Joe Smith — dacă ar trebui să-l lăsăm să se adapteze 
singur, să-i plătim o indemnizaţie de concediere sau să-i dăm un ajutor de șomaj, să-l concediem sau să-l 
instruim pe banii guvernului pentru o altă slujbă —, ar însemna să depásim limitele situației pe care încercăm 
să o ilustrăm. Învăţămintele de bază constau în faptul cá ar trebui să încercăm să vedem toate consecinţele 
principale ale unei politici economice sau ale unui proiect — efectele imediate asupra anumitor grupuri si 
efectele pe termen lung asupra tuturor grupurilor. 

Dacă am acordat un spaţiu atât de mare acestei probleme, este fiindcă aceste concluzii privind efectele 
introducerii noilor mașini, invenţii şi descoperiri asupra şomajului, producţiei si bunăstării sunt de maximă 
importanţă. Dacă greşim aici, rămân puţine lucruri în economie în legătură cu care este posibil să avem 
dreptate. 


Capitolul VIII 
SCHEMELE DE ÎMPĂRȚIRE A MUNCII 


Vorbeam despre diferite practici sindicaliste orientate spre crearea de locuri de muncă si prevenirea 
şomajului. Aceste practici și tolerarea lor de către opinia publică derivă din aceeaşi eroare fundamentală ca şi 

teama în fata maşinilor. Ele decurg din credința cá o modalitate mai eficientă de a face un lucru desființează 
locuri de muncă şi din corolarul său inerent că o modalitate mai puţin eficientă de a-l face creează slujbe. 

Acestei erori i se asociază credinţa că în lume există un anumit volum de muncă de realizat și că, dacă nu 
putem mări acest volum imaginând modalități mai dificile de muncă, ne putem cel puțin imagina procedee 
pentru a o repartiza unui număr cât mai mare posibil de oameni. 

Această eroare se ascunde în spatele subdiviziunii detaliate a muncii, asupra căreia insistă sindicatele. 
Subdivizarea este foarte des întâlnită în sectoarele de construcţii din oraşele mari. Zidarii sunt împărțiți după 
cum folosesc piatra sau cărămida pentru construcție. Un electrician nu poate desface un lambriu din lemn 
pentru a remedia un contact si apoi să-l refacă; această operațiune o poate realiza doar tâmplarul, indiferent de 
simplitatea operaţiei. Un instalator nu va desface sau pune la loc o placă de faianţă atunci când trebuie să 
repare o conductă defectă; aceasta o face faiantarul. 

Între sindicate se duc lupte puternice, se fac greve de „jurisdicţie” pentru dreptul exclusiv de a exercita 
anumite meserii de graniţă. Într-o declaraţie întocmită de Căile Ferate Americane pentru Comitetul de 
Procedură Administrativă al Procurorului General, cei de la Căile Ferate dădeau nenumărate exemple în care 
Consiliul Naţional de Restructurare a Căilor Ferate decisese că 


fiecare operaţie legată de calea ferată, în parte, indiferent cât de măruntă, cum ar fi o convorbire 
telefonică sau acţionarea unui întrerupător, este atributul exclusiv al unei anumite categorii de 
angajaţi, astfel încât dacă un angajat din altă categorie, pe parcursul îndeplinirii sarcinilor sale 
obişnuite, prestează astfel de operații, nu numai că trebuie plătit cu salariul corespunzător unei 
zile lucrate suplimentar, dar, în același timp, membrii categoriei recunoscute ca având dreptul de 
a presta operația aflaţi în şomaj trebuie să primească salariul pe o zi, întrucât nu li s-a solicitat 
prestarea acestei operaţii. 


Este adevărat că unele persoane pot trage foloase de pe seama altora în urma acestei subdivizări arbitrare 
a muncii, cu condiţia să rămână singurii beneficiari ai acestui procedeu. Dar cei ce o admit ca practică 
generală nu înțeleg că ea duce întotdeauna la creşterea costurilor de producţie, că determină pe ansamblu 
prestarea unui volum de muncă mai mic şi realizarea unei cantități mai mici de bunuri. Proprietarul casei, care 
este obligat să angajeze doi oameni pentru a face treaba unuia singur, într-adevăr, oferă de lucru unui om în 
plus. Dar îi rămân bani mai puțini pentru a cheltui pe altceva care ar fi necesitat angajarea altui om. Fiindcă 
defectiunea din baia lui a fost reparată pentru o sumă dublă faţă de cât ar fi trebuit să coste, este silit să nu mai 
cumpere noul pulover pe care şi-l dorise. Nu se oferă mai mult „de lucru”, pentru că o zi de lucru pentru un 
faiantar de care nu era nevoie a însemnat o zi de muncă in minus pentru cel ce face pulovere sau pentru 
operatorul unei maşini de tricotat. Nici proprietarul nu stă mai bine. În loc să aibă dusul reparat si un pulover, 
trebuie să se mulțumească doar cu dușul. (1 dacă vom considera puloverul ca o componentă a avutiei 
nationale, tara are un pulover mai puţin. Acesta este rezultatul concret al efortului de a crea locuri de muncă 
suplimentare prin diviziunea arbitrară a muncii. 

Mai sunt şi alte scheme pentru „împărțirea muncii”, des promovate de purtătorii de cuvânt ai sindicatelor 
şi de puterea legislativă. Cea mai frecvent folosită constă în reducerea săptămânii de lucru, de obicei prin lege. 
Convingerea cá va duce la „divizarea muncii” şi cá va „oferi mai multe locuri de muncă” a fost unul dintre 
motivele principale pentru includerea prevederii privind penalizarea pentru orele suplimentare de lucru în 
actuala Lege federală privind salariile orare. Legislaţia precedentă din SUA, care interzicea angajarea 
femeilor si a minorilor pentru mai mult de patruzeci si opt de ore pe săptămână, avea la bază convingerea cá 
mai mult de atât ar fi fost dăunător pentru sănătate si pentru moralul acestora. O altă idee era că orele 
suplimentare ar fi influenţat negativ eficienţa. Dar prevederea, inclusă în legea federală, potrivit căreia un 
patron trebuie să-i plătească unui muncitor o majorare de 50% peste salariul orar obişnuit pentru toate orele 
lucrate săptămânal peste nivelul de patruzeci de ore, nu se bazează în principal pe convingerea că, de 
exemplu, patruzeci şi cinci de ore pe săptămână sunt dăunătoare fie sănătăţii, fie eficienţei. Ea a fost inserată, 
in parte, în speranța stimulării creşterii venitului săptămânal al unui muncitor si, in parte, în speranța că, 
descurajând tendinţa patronului de a solicita oricui, în mod obişnuit, efectuarea a mai mult de patruzeci de ore 
de muncă săptămânal, acesta va prefera să angajeze muncitori suplimentari. La momentul scrierii acestei cărți, 

există câteva propuneri de scheme de „prevenire a şomajului” prin instituirea unei săptămâni de lucru de 
treizeci de ore sau eventual de patru zile. 

Care este efectul real al unor astfel de soluţii, puse în aplicare fie de sindicate, fie prin legislaţie? Vom 
clarifica problema luând în considerare două cazuri. Primul constă în reducerea săptămânii de lucru standard 
de la patruzeci la treizeci de ore, fără modificarea nivelului salariului orar. Al doilea constă în reducerea 
săptămânii de lucru de la patruzeci la treizeci de ore, dar însoțită de o creştere suficient de mare a nivelurilor 
salariilor orare pentru menţinerea aceluiași salariu săptămânal al muncitorilor deja angajaţi. 

Să analizăm primul caz. Presupunem că săptămâna de lucru este redusă de la patruzeci la treizeci de ore, 
fără schimbarea salariului orar. Dacă există o rată mare a şomajului atunci când se ia această măsură, fără 
îndoială că va creşte numărul locurilor de muncă. Totuşi, nu putem presupune că vor fi oferite suficient de 
multe locuri de muncă în plus, încât să asigure menținerea aceluiași nivel global al salariilor și a numărului de 
ore-om, dacă nu facem presupunerile improbabile că în fiecare sector industrial s-a înregistrat exact aceeaşi 
rată a şomajului şi cá noii angajaţi sunt, în medie, mai ineficienti în îndeplinirea sarcinilor specifice decât cei 
deja angajați. Să acceptăm, totuşi, aceste presupuneri. Să zicem cá pentru fiecare tip de activitate sunt 
disponibili exact atâția muncitori câţi devin necesari şi că aceștia nu duc la creşterea costului producţiei. Care 
ar fi urmarea reducerii săptămânii de lucru de la patruzeci la treizeci de ore (fără o creştere a salariului orar)? 

Desi vor fi angajați mai multi lucrători, fiecare dintre ei va lucra mai puţine ore si, prin urmare, nu va 
exista nicio creștere a volumului de ore-om. Este puțin probabil să apară o creștere semnificativă a producției. 
Salariile totale şi „puterea de cumpărare” nu se vor mări. Tot ceea ce s-ar întâmpla, chiar făcând cele mai 
favorabile presupuneri (care sunt greu realizabile), ar fi faptul că lucrătorii angajați anterior i-ar subventiona, 
de fapt, pe cei care nu erau angajaţi înainte. Pentru ca noii lucrători să primească fiecare în parte trei sferturi 
din salariul săptămânal al celor angajaţi înainte de reducerea săptămânii de lucru, fiecare dintre aceştia din 
urmă va primi numai trei sferturi din salariul săptămânal primit înainte. Este adevărat că vechii lucrători vor 
munci acum mai puţine ore, dar această achiziție de timp liber la un pret ridicat nu este, probabil, o decizie 
potrivită, ci mai degrabă un sacrificiu făcut pentru a oferi a/tora de lucru. 

Liderii de sindicat care cer reducerea săptămânii de lucru în vederea „împărțirii muncii” recunosc, de 
obicei, acest lucru si, de aceea, fac propunerea sub o formă în care se presupune cá toti mănâncă din prăjitură, 
dar aceasta rămâne întreagă. Să reducem săptămâna de lucru de la patruzeci la treizeci de ore, ne spun ei, ca 
să oferim mai multe locuri de muncă; dar să compensăm aceasta prin creşterea nivelului salariului orar cu 
33,33%. Să presupunem că muncitorii angajaţi erau plătiţi, în medie, cu 5,65 $ pe oră, pentru patruzeci de ore 
lucrate săptămânal, deci cu 226 de $ pe săptămână; ca să poată obţine în continuare 226 $ pentru numai 
treizeci de ore de lucru, nivelul salariului orar trebuie mărit, în medie, la peste 7,53 $. 

Care ar fi consecinţele acestei măsuri? Prima şi cea mai evidentă constă în creşterea costurilor de 
producție. Pe de altă parte, dacă presupunem că atunci când erau angajați pentru patruzeci de ore, muncitorii 
primeau mai puţin decât ar fi permis nivelurile costurilor de producție, preţurilor şi profiturilor, înseamnă cá 
aceștia ar fi putut obține creşterea salariului orar fără ca durata săptămânii de lucru să fie redusă. Ar fi putut, 
altfel spus, să lucreze același număr de ore si să obțină venituri totale săptămânale cu o treime mai mari, în loc 
să obțină, lucrând numai treizeci de ore pe săptămână, un venit egal cu cel dinainte. Dar dacă, lucrând 
patruzeci de ore pe săptămână, obțineau de fapt salariul maxim posibil la un anumit nivel al costurilor şi al 
preţurilor (iar şomajul care se încearcă a fi eliminat ar putea fi un semn că deja primeau mai mult decât atât), 
atunci creşterea costurilor de producție, ca urmare a sporirii cu 33,33% a nivelului salariului orar, va fi cu 
mult mai mare decât s-ar putea suporta în condiţiile nivelurilor existente ale preţurilor, producţiei şi costurilor. 

Prin urmare, efectul unui nivel sporit al salariilor va fi o rată a şomajului cu mult mai mare decât înainte. 
Firmele mai puţin eficiente vor fi eliminate din afaceri, iar lucrătorii mai puţin eficienți vor fi concediati. Va 
apărea o reducere a producţiei si în alte sectoare ale industriei. Costurile de producție mai mari si 
aprovizionarea mai dificilă vor tinde să mărească prețurile, astfel că salariile reale vor scădea; pe de altă parte, 
rata mărită a şomajului va diminua cererea, ceea ce va determina o tendinţă de scădere a preţurilor. În final, ce 
se va întâmpla cu prețurile bunurilor va depinde de politica monetară a statului. Dacă se aplică o politică de 
inflație monetară, creşterea prețurilor determinată de mărirea salariului orar va fi doar o modalitate mascată de 
reducere a salariilor reale, astfel încât acestea, exprimate în volumul bunurilor pe care le pot cumpăra, vor fi 
reduse în același raport în care s-a redus numărul orelor de lucru săptămânale. Rezultatul va fi acelaşi ca și în 

cazul in care săptămâna de lucru ar fi fost redusă fără a avea loc o creştere a nivelului salariilor orare. Iar 
efectele acestei situații au fost deja discutate. 

Pe scurt, schemele de împărțire a muncii se bazează pe același tip de iluzie pe care am analizat-o deja. Cei 
ce sprijină astfel de scheme se gândesc doar la locurile de muncă ce ar putea fi asigurate pentru anumite 
persoane sau grupuri, dar nu analizează efectul global la nivelul întregii societăți. 

De asemenea, schemele acestea au la bază, aşa cum am subliniat de la început, falsa presupunere că există 
numai un volum limitat de muncă ce poate fi prestată. Nu poate exista o eroare mai mare. Nu există nicio 
limită pentru volumul de muncă prestat atâta timp cât există o nevoie sau dorință umană rămasă nesatisfăcută 
pe care munca ar putea-o împlini. Într-o economie modernă, de schimb, se va munci cu atât mai mult cu cât 
preţurile, costurile şi salariile vor fi în raporturi cât mai corecte. Care sunt aceste raporturi, vom vedea mai 
departe. 


Capitolul XIX 
DEMOBILIZAREA SOLDAȚILOR (I BIROCRATILOR 


Când se propune, după fiecare război, demobilizarea forțelor armate, există întotdeauna temerea serioasă 
cá nu vor fi destule locuri de muncă pentru cei reintorsi la viaţa civilă şi cá, prin urmare, aceştia vor deveni 
şomeri. Este adevărat că atunci când se disponibilizează dintr-o dată milioane de oameni, va fi nevoie de timp 
pentru ca sectorul privat din economie să-i poate reabsorbi — deşi ceea ce s-a putut cu ușurință remarca în 
trecut a fost mai degrabă viteza, decât încetineala, cu care s-a întâmplat acest lucru. Temerile de apariție a 
şomajului se nasc datorită faptului că oamenii au în vedere un singur aspect al procesului. 

Ei se gândesc doar la soldaţii care se vor agita dezorientati pe piaţa forței de muncă. De unde se va asigura 
„puterea de cumpărare” care să permită angajarea lor? Dacă presupunem că bugetul de stat este echilibrat, 
răspunsul este simplu: Guvernul va înceta să îi mai susțină pe soldaţi. Însă contribuabilii vor putea să-și 
păstreze astfel fondurile care înainte erau prelevate în vederea susținerii efortului de război. {i atunci 
contribuabilii vor avea niște bani în plus pentru a cumpăra un volum mai mare de bunuri. Cererea civilă, altfel 
spus, va spori si va oferi locuri de muncă forței de muncă suplimentare reprezentate de foştii soldati. 

Dacă soldații au fost până atunci susținuți printr-un buget dezechilibrat — adică prin împrumuturi de stat si 
alte forme de finanţare a deficitului — situația se schimbă oarecum. Dar aceasta înseamnă o altă problemă; 
vom lua în considerare efectele finanțării deficitului bugetar în alt capitol. Este suficient să admitem că 
finanţarea deficitului este irelevantă în ce priveşte problema discutată; dacă presupunem că există un oarecare 
avantaj legat de deficitul bugetar, acesta poate fi menţinut la nivelul anterior prin reducerea impozitelor cu 
suma care era înainte cheltuită pentru susținerea armatei pe timp de război. 

Prin demobilizare nu rămânem, însă, exact în aceeași situație economică în care ne aflam anterior. Soldaţii 
care înainte erau susținuți de civili nu vor deveni doar nişte civili susținuți de alti civili. Ei vor deveni civili ce 
se intretin singuri. Dacă presupunem că cei mobilizați în cadrul forțelor armate în perioada conflictului nu mai 
sunt necesari în sistemul de apărare, atunci înseamnă că susținerea lor ar fi fost inutilă. Ar fi fost neproductivi. 
Contribuabilii nu ar fi obținut nimic în schimbul susținerii lor. Acum însă, contribuabilii își îndreaptă această 
parte a disponibilitátilor către proaspetii civili, în schimbul unui echivalent în bunuri și servicii. Producția 
națională totală — avutia tuturor — este mai mare. 

Acelasi rationament se aplicá si in cazul functionarilor de stat, ori de cáte ori acestia ajung sá fie in numár 
prea mare si nu prestează pentru societate servicii pe măsura salariilor primite. {1 totuși, de fiecare dată când 
se face un efort de a reduce numărul funcționarilor inutili, se protestează spunându-se că această acţiune este 
.deflationistá". Vreti să lipsiţi aceşti funcționari de „puterea lor de cumpărare”? Vreti să prejudiciati 
proprietarii si comercianții care depind de această putere de cumpărare? Pur si simplu vreţi să diminuati 
„venitul national" şi să determinati sau să intensificati o recesiune. 

Din nou, eroarea este produsă de luarea în considerare a efectelor acțiunii numai asupra funcționarilor 
concediati si asupra acelor comercianţi care depind de ei. Încă o dată se omite faptul că, dacă aceşti birocrati 

nu mai sunt mentinuti în funcții, contribuabilii vor putea să-și păstreze banii pe care înainte trebuiau să-i verse 
în vederea susținerii lor. Din nou se omite faptul că venitul si puterea de cumpărare a contribuabililor sporesc 
cu cel puțin tot atât cu cât se reduc venitul si puterea de cumpărare ale foştilor funcționari. Dacă patronii de 
magazine care înainte aveau de lucru mulțumită acestor birocrati își pierd afacerea, alții, în altă parte, câştigă 
cel puţin tot atât de mult cât pierd primii. Washingtonul va fi mai puţin prosper si va avea mai puţine 
magazine; în schimb, alte oraşe vor avea o viață comercială mai activă ca înainte. 

Totuşi, din nou, problema nu se opreşte aici. Tara se descurcă la fel de bine fără acest număr prea mare de 
funcționari ca şi în cazul în care i-ar fi menţinut pe posturi. Ba chiar se descurcă mult mai bine, fiindcă foştii 
funcționari trebuie acum să-și caute de lucru în sectorul privat sau să pornească propriile lor afaceri. Iar 
puterea suplimentară de cumpărare a contribuabililor, aşa cum observam în cazul soldaţilor, va încuraja acest 
lucru. Însă funcţionarii pot obţine slujbe în sectorul privat numai în schimbul unor servicii prestate pentru cei 
care le dau de lucru — sau mai precis, pentru clienti. În loc să fie niște paraziți, ei devin productivi. 

Trebuie să insist din nou asupra faptului că în toată această discuție nu mă refer la funcționarii publici ale 
căror servicii sunt realmente necesare. Poliţiştii, pompierii, gunoierii, medicii, judecătorii care asigură 
funcționarea instituţiilor puterii legislative şi respectiv executive, sunt necesari, ei prestând servicii productive 
la fel de importante ca şi cele ale oricărui angajat din sectorul industrial privat. Ei fac posibilă funcționarea 
acestuia din urmă într-o atmosferă de respect al legii, ordine, libertate şi pace. Dar Justificarea lor constă în 
utilitatea serviciilor asigurate, nu în „puterea de cumpărare” pe care o deţin în virtutea faptului că sunt plătiţi 
din fondurile publice. 

Argumentul referitor la „puterea de cumpărare” are implicaţii uimitoare atunci când este luat în 
considerare in mod serios. Se poate aplica la fel de bine pentru un tálhar care te jefuieste. După ce-ţi ia banii, 
el are o putere de cumpărare mai mare. Cu aceasta susține baruri, restaurante, cluburi de noapte, croitori, sau 
poate lucrători din fabrici de automobile. Dar pentru fiecare slujbă creată ca urmare a cheltuielilor lui, 
propriile voastre cheltuieli vor crea cu una mai puțin, pentru cá disponibilitátile voastre bănești au scăzut 
exact cu cât au crescut disponibilitátile lui. Tot astfel si contribuabilii creează o slujbă mai puțin pentru fiecare 
loc de muncă oferit ca urmare a cheltuielilor făcute de funcționari. Când un hot vă fură banii, nu primiţi nimic 
în schimb. Când vi se iau banii prin impozite pentru a sustine birocrati inutili, se creează exact aceeași 
situație. Suntem chiar norocosi dacă birocratii inutili sunt numai nişte leneşi ușor de disponibilizat. Astăzi este 
mai probabil ca ei să fie „reformatori” energici care sunt foarte ocupați cu descurajarea si dezorganizarea 
producției. 

Atunci când nu putem găsi un argument mai bun pentru păstrarea în serviciu a unui grup oarecare de 
funcţionari decât cel al menţinerii puterii lor de cumpărare, este semn că a venit momentul să ne descotorosim 
de ei. 


Capitolul X 
FETI(UL OCUPĂRII DEPLINE A FORŢEI DE MUNCĂ 


Obiectivul economic al oricărei națiuni, ca şi al fiecărei persoane în parte, este obținerea celor mai bune 
rezultate cu cel mai mic efort posibil. Întregul progres economic al lumii constă, de fapt, în obţinerea unor 
producții din ce în ce mai mari cu acelaşi volum de muncă. Urmărind acest scop, oamenii au început să pună 
greutățile pe spinarea catârilor în locul propriilor spinări; au inventat apoi roata și căruța, calea ferată si 
autovehiculul. Acesta este scopul pentru care şi-au folosit oamenii ingeniozitatea în realizarea a sute de mii de 
invenții destinate creşterii productivității. 

Toate acestea sunt lucruri atât de elementare încât ar fi jenant să le mai amintim, dacă nu ar fi atât de des 
uitate de cei care creează si lansează noile sloganuri. La scară națională, acest prim principiu înseamnă cá 
obiectivul nostru real este de a maximiza producția. Pentru realizarea acestui scop, ocuparea deplină a forței 
de muncă — adică absenţa neocupării involuntare — devine o necesitate secundară. Trebuie reținut faptul că 
scopul este creșterea producției, în timp ce ocuparea forţei de muncă reprezintă doar mijlocul de realizare a 
lui. Nu putem obține, permanent, producția maximă fără ocuparea la maxim a forţei de muncă. Dar putem 
obține cu ușurință o ocupare deplină a forței de muncă fără a avea o producție maximă. 

Să ne amintim că membrii triburilor primitive sunt dezbrácati, mizerabil hrániti si adápostiti, dar nu sunt 
afectați de şomaj. China si India sunt incomparabil mai sărace decât noi, dar principala lor problemă 
economică o constituie metodele de producție primitive de care dispun (care sunt în același timp şi cauza, si 
consecința lipsei capitalului), si nu şomajul. Nu există ceva mai uşor de realizat decât ocuparea la maxim a 
forței de muncă, dacă se renunţă la ideea maximizării producției. Hitler a realizat ocuparea completă a forței 
de muncă lansând un uriaş program de înarmare. Al Doilea Război Mondial a asigurat ocuparea deplină a 
forței de muncă disponibilă pentru toate națiunile implicate în conflict. „Regimul sclavagist” din Germania 
asigura ocuparea deplină a forţei de muncă. Închisorile şi lagărele de muncă realizau ocuparea deplină a forței 
de muncă de care dispuneau. Sistemele coercitive pot asigura întotdeauna acest lucru. 

Cu toate acestea, este ciudat faptul că legiuitorii noștri nu prezintă în Congres proiecte de lege pentru 
maximizarea producției, ci numai proiecte de legi pentru realizarea ocupării complete a forței de muncă. Chiar 
şi grupurile oamenilor de afaceri recomandă înfiinţarea unei „Comisii prezidențiale pentru ocuparea completă 
a forței de muncă”, si nu a unei comisii care să urmărească maximizarea producţiei prin creşterea ocupării 
forței de muncă disponibile. De fiecare dată mijlocul de realizare este transformat în obiectiv, iar obiectivul în 
sine este uitat. 

Se discută despre salarii şi despre ocuparea forței de muncă de parcă nu ar avea nicio legătură cu 
productivitatea şi cu producția. Pe baza presupunerii că există numai un volum determinat de muncă de 
prestat, se trage concluzia că săptămâna de lucru de treizeci de ore va asigura mai multe locuri de muncă şi, 
prin urmare, trebuie preferată săptămânii de patruzeci de ore. Cele mai diverse practici ale sindicatelor vizând 
asigurarea locurilor de muncă sunt în mod confuz tolerate. Când un Petrillo ameninţă că va înlătura din afaceri 
un post de radio dacă acesta nu angajează de două ori mai multi muzicieni decât îi sunt necesari, el obține 
sprijinul unei părți a opiniei publice fiindcă, la urma-urmei, încearcă să creeze locuri de muncă. Când a fost 
înființată WPA (Work Progress Administration), s-a considerat genial ca administratorii să întocmească 
proiecte care să necesite cât mai multă forță de muncă în raport cu valoarea muncii prestate — cu alte cuvinte, 
care să presupună o muncă pe cât posibil mai ineficientă. 

Ar fi mult mai bine dacă s-ar opta pentru obţinerea unei producții maxime (ceea ce, în general, nu se 
întâmplă), o parte din populație fiind susţinută în inactivitate printr-un ajutor social nedeghizat, decât să se 
asigure o „ocupare deplină” realizată prin tot felul de subterfugii si care sfârşeşte prin dezorganizarea 
producției. Progresul civilizaţiei a însemnat reducerea gradului de ocupare a forței de muncă, nu creşterea lui. 
Tocmai prosperitatea este cea care a eliminat, practic, în Statele Unite, necesitatea de a munci pentru copii, 
pentru multi dintre vârstnici şi pentru milioane de femei. O parte mult mai mică a populaţiei americane nu mai 
este nevoită să muncească în raport cu proporțiile similare din China sau din Rusia. Se pune întrebarea nu câte 
milioane de locuri de muncă vor exista in America peste zece ani, ci cât de mult vom putea produce si care va 
fi, în consecință, nivelul nostru de trai. Problema repartizării bunurilor, asupra căreia cade accentul astăzi, este 
cu atât mai uşor de rezolvat cu cât există mai mult de repartizat. 

Putem să ne ordonăm gândirea punând accentul acolo unde trebuie — asupra politicilor de maximizare a 
producției. 


Capitolul XI 
CINE ESTE „PROTEJAT” PRIN TAXE VAMALE? 


O simplă trecere în revistă a politicilor economice ale guvernelor din întreaga lume este de natură să-l facă 
pe orice student serios al economiei să-şi ridice mâinile într-un gest de disperare. Foarte probabil, acesta se va 
întreba ce sens ar avea o discuţie asupra imbunátátirilor şi progreselor înregistrate în teoria economică, când 
gândirea populară şi actualele politici ale guvernelor nu au ajuns încă la Adam Smith, cel puţin în ceea ce 
priveşte aspectul relațiilor internationale. Se poate constata că tarifele vamale si politicile comerciale de astăzi 
sunt nu la fel de proaste ca şi cele din secolele al XVII-lea şi al XVIII-lea, ci chiar incomparabil mai proaste. 
Atât motivele reale cât si cele pretinse care determină practicarea acestor tarife şi a altor bariere comerciale 
sunt aceleaşi. 

De la apariţia, în urmă cu peste două secole, a cărții Avufia națiunilor, s-au adus sute de argumente pentru 
comerțul liber, dar niciodată poate atât de directe, simple si convingătoare ca în acest volum. În general, 

Smith și-a bazat argumentatia pe următoarea idee fundamentală: „În fiecare țară există şi trebuie să existe 
întotdeauna interesul majorității populaţiei de a cumpăra tot ceea ce doreşte de la cei care vând cel mai ieftin.” 
„Această afirmaţie este atât de evidentă”, continua Smith, „încât orice strădanie de a o demonstra devine 
ridicolă; nici nu ar fi trebuit enunțată vreodată, dacă sofisticarea interesată a unor comercianţi si fabricanți nu 
ar fi dezorientat bunul simţ al oamenilor.” 

Dintr-un alt punct de vedere, comerţul liber era considerat a fi unul dintre aspectele specializării muncii: 


Cel mai prudent lucru din partea unui cap de familie este de a nu încerca să producă în 
gospodăria proprie acele bunuri care în acest fel l-ar costa mai mult decât dacă le-ar cumpăra. 
Croitorul nu încearcă să-şi facă pantofi, ci îi cumpără de la cizmar. Cizmarul nu încearcă să-şi 
facă singur haine, ci angajează un croitor. Fermierul nu încearcă niciuna nici alta, ci apelează la 
serviciile celorlalți doi producători. {i toti aceștia găsesc cá este în interesul lor să-şi utilizeze 
întreaga energie şi capacitate de muncă într-un mod care să le asigure un oarecare avantaj asupra 
vecinilor lor şi să cumpere, cu o parte a produselor lor, sau — ceea ce înseamnă acelaşi lucru — cu 
preţul unei părți din acestea, bunurile de care au nevoie şi care le sunt oferite spre vânzare. Ceea 
ce înseamnă prudență în conduita fiecărei familii în parte cu greu poate fi considerat ridicol in 
cea a unei ţări. 


Dar ce anume îi determină pe oameni să presupună că ceea ce era prudent în comportamentul fiecărei 
familii în parte ar putea fi lipsit de rațiune în cel al unei țări mari? O întreagă inlántuire de erori, prin care 
omenirea încă nu și-a croit drum până acum. (1 cea mai mare dintre ele este eroarea centrală care este tratată 
în mod special în această carte. Ea constă în luarea în considerare numai a efectelor imediate ale unei taxe 
asupra anumitor grupuri si în neglijarea aspectelor sale pe termen lung asupra întregii comunități. 

Un fabricant american de pulovere din lână se duce în Congres sau la Departamentul de Stat şi spune 
comitetului sau funcționarilor respectivi că ar fi un dezastru naţional dacă ar înlătura sau reduce taxa vamală 
aplicată puloverelor englezeşti. El își vinde acum puloverele cu 30 $ bucata, însă fabricantii englezi le pot 
vinde pe ale lor cu 25 $, la aceeași calitate. lată de ce este necesară o taxă de 5 $ pentru ca el să se menţină in 
afaceri. Evident, nu se gândește doar la el, ci la miile de angajaţii ai săi si la oamenii care obțin de lucru 
datorită cheltuielilor făcute de aceștia. Înlăturaţi-i din serviciu si veţi da naştere la șomaj şi la scăderea puterii 
de cumpărare, situaţie care se va răspândi din ce în ce mai mult. {i dacă poate dovedi că, în cazul în care taxa 
ar fi înlăturată sau redusă, el va fi într-adevăr forţat să-şi închidă fabrica, acest argument este considerat de 
Congres drept decisiv. 

Eroarea constă în faptul cá sunt avuti în vedere doar acest fabricant şi angajaţii lui sau doar industria 
americană producătoare de pulovere. Ea se naște din observarea numai a rezultatelor imediat vizibile si 
neglijarea celor ce nu sunt evidente ca urmare a faptului că sunt împiedicate să se producă. 

Susţinătorii protecției prin taxe vamale folosesc mereu argumente care de fapt nu sunt corecte. Dar să 
presupunem că lucrurile sunt exact așa cum le-a prezentat fabricantul de pulovere. Să presupunem că este 
nevoie de o taxă de 5 $ pentru ca el să poată produce în continuare pulovere şi să asigure de lucru pentru 
angajaţii săi. 

Am ales în mod intenţionat cel mai nefavorabil exemplu posibil privind eliminarea unei taxe. Nu am luat 
în discuţie problema impunerii unei noi taxe în vederea creării unei noi industrii, ci aceea a menţinerii unei 
taxe care deja a dus la crearea unei industrii şi care nu poate fi eliminată fără a afecta pe cineva. 

Taxa este eliminată; fabricantul dă faliment; o mie de muncitori îşi pierd slujba; comercianții cărora 
aceştia le asigurau de lucru sunt afectaţi. Iată rezultatul imediat care se poate vedea. Dar sunt şi rezultate care, 
desi sunt mult mai greu de sesizat, nu sunt mai puţin imediate si reale. Fiindcă puloverele care mai înainte 
costau 30 $ bucata se pot cumpără cu 25 $, consumatorii pot cumpăra acum pulovere de aceeaşi calitate cu 
bani mai puțini, sau unul mai bun cu aceeași sumă de bani. Dacă vor cumpăra un pulover de aceeaşi calitate, 
nu numai că obțin puloverul, dar le mai rămân si 5 $, pe care nu i-ar fi avut în condiţiile anterioare, pentru a 
cumpăra altceva. Cu cei 25 $ pe care-i plătesc pentru puloverele din import, ajută la crearea de locuri de 

muncă în industria puloverelor din Anglia — așa cum, fără îndoială, a subliniat producătorul american. Dar cu 
cei 5 $ economisiti, ei vor sprijini menţinerea în activitate a lucrătorilor in alte industrii din SUA. 

Dar rezultatele nu se încheie aici. Cumpărând pulovere englezeşti, ei furnizează englezilor dolari pentru 
cumpărarea de bunuri americane. Aceasta este, de fapt, (dacă imi permiteti să nu iau în considerare aici 
complicații cum ar fi cursurile de schimb fluctuante, împrumuturile, creditele etc.) singura modalitate prin 
care englezii pot să folosească dolarii. Fiindcă am dat posibilitatea britanicilor să ne vândă mai mult, acum ei 
sunt în situația de a cumpăra mai mult de la noi. Practic, ei sunt în cele din urmă obligați să cumpere mai mult 
de la noi dacă nu vor ca soldurile lor în dolari să rămână nefolosite. Deci, ca rezultat al faptului că am lăsat să 
intre mai multe bunuri englezești, trebuie să exportám mai multe bunuri americane. (i deşi acum sunt angajaţi 
mai puțini lucrători în sectorul industrial american producător de pulovere, mai multi vor fi cei angajați — si 
într-un mod mult mai eficient — în, să zicem, sectorul producător de maşini de spălat sau în construcția de 
avioane. Ocuparea forței de muncă americane, pe ansamblu, nu s-a diminuat, în timp ce producția americană 
şi cea britanică, pe ansamblu, au sporit. În fiecare din cele două ţări, gradul de ocupare a forţei de muncă este 
maxim pentru munca ce asigură realizarea acelor lucruri care se produc mai bine, în loc să se realizeze forțat 
acele lucruri care se produc ineficient şi prost. Situaţia consumatorilor din ambele țări s-a îmbunătățit. Pot să 
cumpere ceea ce doresc, de unde se poate obţine cel mai ieftin. Consumatorii americani sunt mai bine 
aprovizionati cu pulovere, iar cei britanici sunt mai bine aprovizionati cu maşini de spălat şi avioane. 

Acum să privim problema si din alt unghi și să vedem care este efectul initial al impunerii unei taxe. Sá 
presupunem că nu a mai existat o taxă aplicată tricotajelor din străinătate, că americanii se obişnuiseră să 
cumpere pulovere străine fără taxe şi că se aduce argumentul că am putea determina crearea unui sector 
industrial de producere a puloverelor, impunând o taxă vamală de 5 $ pentru un pulover. 

Până aici nu ar fi nimic greșit, din punct de vedere logic, în această argumentatie. Costul puloverelor 
englezeşti pentru consumatorul american ar putea fi astfel forțat să crească pană la un nivel la care fabricantii 
americani ar putea considera că este profitabil să intre în afacerile cu pulovere. Însă consumatorii americani 
vor fi forțați să subventioneze această industrie. Pentru fiecare pulover american cumpărat, ei vor fi obligati să 
plătească o taxă de 5 $, cuprinsă în preţul plătit de cumpărător, care va fi acumulată de către noul sector 
industrial producător de pulovere. 

În sectorul acesta vor fi angajaţi americani care înainte nu erau angajaţi într-un sector producător de 
pulovere. Până aici, aşa este. Dar nu se poate considera că aceasta înseamnă o creştere reală a sectorului 
industrial american sau a gradului de ocupare a forței de muncă. Deoarece consumatorul american trebuie să 
plătească 5 $ în plus pentru un pulover de aceeaşi calitate, el va avea cu tot atât mai puţini bani rămaşi pentru 
a cumpăra altceva. Va trebui să-şi reducă cumpărăturile din altă parte cu 5 $. Pentru ca acel sector industrial 
să se dezvolte sau să fie creat, o sută de alte sectoare vor trebui să-şi reducă activitatea. Pentru ca 50.000 de 
persoane să poată fi angajate în industria producătoare de pulovere din lână, 50.000 de persoane nu vor mai fi 
angajate în alte sectoare. Noul sector industrial ar fi însă ceva vizibil. Numărul angajaţilor săi, capitalul 
investit, valoarea de piață a producţiei sale, exprimată în dolari, se pot măsura cu ușurință. Vecinii îi pot vedea 
pe lucrătorii din acest sector mergând la si întorcându-se de la fabrică în fiecare zi. Rezultatele ar fi palpabile 
şi directe. Dar reducerea activității din sute de alte sectoare industriale, pierderea altor 50.000 de slujbe 
altundeva nu s-ar observa la fel de uşor. Ar fi imposibil chiar şi pentru cel mai priceput statistician să 
stabilească în mod exact care ar fi influenţa pierderii altor slujbe — câte persoane ar fi concediate din fiecare 
sector în parte, câte afaceri s-ar pierde pentru fiecare sector în parte — datorită impunerii acestei taxe de 5 $ 
asupra puloverelor din import. Explicaţia este că o pierdere distribuită în toate celelalte activități productive 
ale țării ar fi comparativ infimá pentru fiecare în parte. Ar fi imposibil de aflat exact cum anume și-ar fi 
cheltuit fiecare consumator cei 5 $ în plus, dacă i s-ar fi permis să-i păstreze. Prin urmare, majoritatea 
covârșitoare a populaţiei va fi probabil victima iluziei că noul sector industrial nu a costat nimic. 

Este important să observăm că noua taxă aplicată asupra puloverelor nu va determina creşterea salariilor 
în America. Mai exact, ea va da americanilor posibilitatea de a lucra în industria producătoare de pulovere 
pentru un salariu aproximativ egal cu nivelul mediu al salariilor americanilor (din categoria respectivă de 
calificare), în loc să fie nevoiţi să concureze, în cadrul acestei industrii, având nivelul salariilor britanicilor. 
Dar nu va exista nicio creștere generalizată a salariilor americane, în urma introducerii taxei; fiindcă, aşa cum 
am văzut, nu va exista nicio creştere netă în numărul de locuri de muncă oferite, nicio creștere netă a cererii 
de bunuri şi nicio creştere netă în productivitatea muncii. De fapt, aceasta din urmă se va reduce prin 
introducerea taxei. 

Ajungem astfel la efectul real al unei bariere vamale. Toate avantajele sale vizibile sunt compensate de 
pierderi mai puțin evidente, dar la fel de reale, care determină, pe ansamblu, o pierdere pentru țară. Contrar 
celor susținute de secole de propagandă interesată şi confuzie dezinteresată, taxele reduc nivelul salariilor 
pentru americani. 

Să observăm mai atent acest fenomen. Am văzut că suma suplimentară plătită de consumatori pentru un 
articol protejat vamal va diminua disponibilitátile acestora, reducându-le posibilitățile de a cumpăra orice alt 
articol. Politica barierelor vamale nu creează niciun avantaj net pentru industrie în ansamblul ei. Ca urmare a 
barierei artificiale ridicate împotriva bunurilor din străinătate, forța de muncă, pământul si capitalul americane 
sunt deviate de la activităţile cele mai eficiente spre unele mai puţin eficiente. Prin urmare, ca rezultat al 
barierelor vamale, productivitatea medie a forţei de muncă şi a capitalului american se reduce. 

Dacă privim din punctul de vedere al consumatorului, realizăm că acesta poate cumpăra mai puţine bunuri 
cu banii pe care îi are. Fiindcă trebuie să plătească mai mult pentru pulovere şi alte bunuri supuse protecției, 
poate cumpăra mai puţin din orice alt bun. Puterea sa de cumpărarea a fost, în consecință, redusă. Efectul net 
al taxelor este reducerea salariilor sau sporirea preţurilor, în funcție de politicile monetare urmate. Este clar 
faptul că taxa — deşi ar putea determina creșterea salariilor peste nivelul pe care l-ar fi putut avea acestea în 
industriile neprotejate — duce în mod necesar, pe ansamblu, luând in considerare toate ocupațiile, la reducerea 
salariilor reale — în comparaţie cu nivelul pe care l-ar fi avut în alte condiții. 

Numai nişte minți influențate pe parcursul unei generaţii întregi de o propagandă interesată pot considera 
această concluzie drept paradoxală. Ce rezultate am putea aştepta de pe urma unei politici de utilizare 
deliberată a resurselor noastre de capital si de forță de muncă în modalități mai puțin eficiente decât altele 
cunoscute? Ce rezultat putem aştepta în urma ridicării, în mod deliberat, a unor obstacole artificiale în comerț 
şi transporturi? 

Ridicarea unor bariere vamale are acelaşi efect ca şi înălţarea unor adevărate ziduri. Semnificativ este 
faptul că, de obicei, protectionistii utilizează noţiunea de bunăstare. Vorbesc despre „respingerea unei invazii” 
a produselor din străinătate. lar mijloacele sugerate a fi folosite în domeniul fiscal sunt asemănătoare celor de 
pe un câmp de luptă. Barierele vamale ridicate pentru a respinge această invazie se aseamănă cu șanțurile 
antitanc, tranșeele, sârmele ghimpate şi alte obstacole create pentru a respinge sau a întârzia tentativa de 
invazie a unei armate străine. 

{i la fel cum armata străină este forțată să folosească mijloace mai costisitoare pentru depăşirea acestor 
obstacole — tancuri mai mari, detectoare de mine, geniști pentru tăierea barierelor de sârmă ghimpată, 
construirea de canale şi poduri —, tot astfel trebuie create mijloace de transport mai costisitoare şi mai eficiente 
pentru a depăşi obstacolele vamale. Pe de o parte, încercăm să reducem costul transportului între Anglia si 
America sau între Canada si Statele Unite, prin producerea unor avioane si nave mai rapide şi mai eficiente, a 
unor drumuri şi poduri mai rezistente, a unor locomotive si camioane perfecționate. Pe de altă parte, anulăm 
această investiţie în transporturi eficiente prin taxe care măresc, din punct de vedere comercial, dificultatea 
realizării schimburilor. Ieftinim cu un dolar transportul puloverelor, pentru a mări apoi taxele vamale cu doi 
dolari în vederea împiedicării transportării acestora. Reducând cantitatea de mărfuri ce poate fi transportată 
rentabil, reducem şi valoarea investiţiilor pentru creşterea eficienței transporturilor. 

Taxa vamală a fost descrisă ca un mijloc de avantajare a producătorului în detrimentul consumatorului. 
Ceea ce este corect, într-un sens. Cei care favorizează această politică iau în considerare doar interesele 
producătorilor care sunt imediat avantajati prin introducerea respectivelor taxe. Ei omit, însă, interesele 


28 


consumatorilor care sunt imediat prejudiciati prin obligația de a plăti aceste taxe. Dar este greşit să ne gândim 
că această chestiune a taxelor vamale reprezintă un conflict între interesele producătorilor şi cele ale 
consumatorilor, in general. Este adevărat cá taxa afectează toti consumatorii în aceeaşi măsură. Nu este însă 
adevărat cá avantajează toti producătorii. Dimpotrivă, asa cum am văzut, ea îi ajută pe producătorii ce 
beneficiază de protecție, în defavoarea tuturor celorlalți producători americani și în special a celor care au, 
comparativ, o piaţă potenţială de export extinsă. 

Putem lămuri acest ultim punct prin analiza cazului limită. Să presupunem că impunem o taxă atât de 
mare încât devine absolut prohibitivă și nu mai pot intra niciun fel de importuri în ţară. Să presupunem că, 
datorită acestei taxe, preţul puloverelor din America creşte cu doar 5 $. Deci consumatorii americani, fiindcă 
trebuie să plătească 5 $ în plus pentru un pulover, vor cheltui in medie cinci centi mai puţin în fiecare din alte 
o sută de sectoare industriale americane. (Cifrele sunt alese doar pentru a ilustra un principiu: în realitate nu 
există, evident, o distribuţie simetrică a pierderii; în plus, şi industria puloverelor va fi, fără îndoială, afectată 
de protecția asigurată altor industrii. Dar astfel de complicaţii pot fi lăsate deoparte pentru moment.) 

Deoarece piața americană va fi complet inaccesibilă industriilor străine, acestea nu vor face nicio 
tranzacție în dolari si, prin urmare, nu vor mai reuși să cumpere niciun bun american. Ca rezultat, sectoarele 
industriale americane vor fi afectate direct proporțional cu volumul vânzărilor anterioare pe pieţele externe. 
Cel mai grav afectaţi, în primă instanță, vor fi producătorii de cupru, bumbac, mașini de cusut, utilaje 
agricole, maşini de scris, avioane civile s.a.m.d. 

O barieră vamală reprezentată de o taxă de import ridicată, care totuşi nu este prohibitivă, va produce 
rezultate similare, dar într-o măsură mai mică. 

Prin urmare, efectul unei taxe constă în modificarea structurii producției americane. Ea modifică numărul 
ocupatiilor, tipul şi mărimea relativă a unui sector industrial în raport cu celelalte. Face ca industriile în care 
suntem, comparativ, ineficienti să se dezvolte, iar cele în care suntem, comparativ, eficienți să se reducă. Prin 
urmare, efectul său pe ansamblu constă în reducerea eficienței în America, dar şi în țările cu care, în alte 
condiții, am fi încheiat mai multe tranzacții comerciale. 

Pe termen lung, în ciuda numeroaselor argumente pro şi contra, taxele vamale sunt irelevante pentru 
problema ocupării forței de muncă. (Este adevărat, modificările neaşteptate ale acestora, fie în sensul creșterii, 
fie în cel al descresterii, pot crea şomaj temporar, întrucât determină obligatoriu modificări corespunzătoare în 
structura producției. Astfel de schimbări bruşte pot chiar să determine o recesiune.) Taxele vamale nu sunt 
însă irelevante pentru problema salariilor. Pe termen lung, ele reduc întotdeauna salariile reale, deoarece reduc 
eficiența, producția si avutia națională. 

Astfel, toate erorile în domeniul taxelor vamale derivă din eroarea fundamentală, analizată în această carte 
sub diferitele ei aspecte. Ele sunt rezultatul luării în considerare doar a efectelor imediate ale unei anumite 
taxe vamale asupra unui grup de producători si al omiterii efectelor viitoare atât asupra consumatorilor in 
ansamblul lor, cât şi asupra altor producători. 

(Îmi închipui că un cititor poate întreba: „De ce să nu rezolvăm această problemă oferind protecţie vamală 
tuturor producătorilor?” Eroarea conținută în această soluţie constă în faptul că taxele vamale nu pot sprijini 
în mod uniform producătorii si nu pot sprijini deloc producătorii interni care sunt deja mai performanti decât 
producătorii externi: acești producători eficienți vor fi afectați de disiparea puterii de cumpărare determinată 
de taxele vamale.) 

Vorbind despre taxe, trebuie să mai menționăm o ultimă considerație. Aceeași considerație am avut-o în 
vedere atunci când am examinat efectele mecanizării. Este inutil să negăm faptul că o taxă serveşte — sau cel 
puţin poate servi — anumitor grupuri de interese. Este adevărat, o face în defavoarea tuturor celorlalte. Dar 
acest lucru se întâmplă. Dacă o singură ramură industrială ar putea obţine protecţie, iar patronii şi muncitorii 
săi beneficiază de avantajele liberului schimb pentru orice altceva cumpără ei, acea ramură ar fi avantajată, 
chiar și pe ansamblu. Totuşi, pe măsură ce se încearcă extinderea binefacerilor taxelor, chiar şi oamenii 
încadrați în ramurile protejate, atât ca producători, cât şi în calitate de cumpărători, încep să fie afectați ca 
urmare a protecției aplicate altora si, in final, s-ar putea ca situaţia lor să se inráutáteascá, chiar pe ansamblu, 
față de cazul în care nici ei, nici altcineva, nu ar fi beneficiat de protecţie. 

Dar nu trebuie să negăm, asa cum deseori au făcut-o adepţii entuziaști ai liberului schimb, posibilitatea ca 
de aceste taxe să beneficieze numai anumite grupuri. Nu trebuie să pretindem, de exemplu, că o reducere a 
taxelor ar sprijini pe toată lumea si n-ar afecta negativ pe nimeni. Este adevărat că reducerea lor ar fi de ajutor 
țării în ansamblul ei. Dar cineva tot va avea de suferit. Grupurile care mai înainte se bucurau de o protecție 
sporită vor fi afectate negativ. lată de fapt unul dintre motivele pentru care nu este bine să creezi de la început 
astfel de interese protejate. Dacă judecăm clar şi obiectiv, trebuie să observăm şi să recunoaştem că unele 
ramuri industriale sunt indreptátite în a sustine că eliminarea protecției acordate produsului lor le-ar duce la 
faliment şi le-ar pune pe drumuri lucrătorii, cel puţin temporar. Dacă aceştia au calificări speciale, s-ar putea 
să fie afectaţi permanent sau până când vor obţine calificări echivalente. În depistarea efectelor taxelor, ca şi a 
celor ale mecanizării, trebuie să ne străduim să vedem toate efectele principale, care privesc toate grupurile, 
atât pe termen scurt cât şi pe termen lung. 


Ca un post-scriptum la acest capitol, as adăuga faptul că argumentatia prezentată nu este directionatá spre 
toate taxele vamale, deci şi spre taxele colectate în scopul obţinerii de venituri la buget, sau pentru a menţine 
ramuri industriale necesare pe timp de război, şi nici nu este îndreptată împotriva tuturor argumentelor în 
favoarea taxelor. Este orientată numai împotriva erorii prin care se susține că o taxă vamală „oferă locuri de 
muncă” pe ansamblu, „sporeşte salariile” sau „protejează nivelul de trai american”. Nimic din toate acestea nu 
este adevărat; cât despre salarii şi nivelul de trai, taxele determină exact opusul. Însă o examinare a taxelor 
impuse în alte scopuri ne-ar face să depásim limitele subiectului nostru. 

Nici nu avem nevoie acum să examinăm efectul cotelor de import, controalelor asupra schimbului, 
bilateralismului sau al altor mijloace de reducere, de modificare a direcţiei sau de împiedicare a schimbului 
international. Astfel de procedee au, în general, aceleași efecte ca şi taxele ridicate sau prohibitive si deseori 
efecte mai defavorizante. Ele au mai multe aspecte complicate, dar rezultatele lor nete pot fi depistate printr- 
un raționament de același tip ca si cel aplicat barierelor vamale tarifare. 


Capitolul XII 
ORIENTAREA CĂTRE EXPORTURI 


Ínclinatia patologică spre exporturi poate fi depășită numai de teama patologică de importuri ce afectează 
toate naţiunile. În mod logic, în realitate, nimic nu ar putea fi mai neconvingător. Pe termen lung, importurile 
şi exporturile trebuie să ajungă la un volum egal (considerându-le pe ambele în sens larg, adică incluzând 
tranzacţiile „invizibile”, cum ar fi cheltuielile de turism, comisioanele pentru transportul maritim şi alte 
elemente, cuprinse în „balanţa de plăți”). Prin exporturi se plătesc importurile si invers. Cu cát realizăm mai 
multe exporturi, cu atât trebuie să facem mai multe importuri dacă intentionám să fim recompensati. Cu cât 
importurile vor fi mai mici, cu atât mai puține exporturi putem face. Fără importuri nu putem avea exporturi, 
fiindcă străinii nu vor avea resurse pentru cumpărarea bunurilor noastre. Atunci când decidem să ne reducem 
importurile, nu facem de fapt altceva decât să decidem şi reducerea exporturilor. Când hotărâm sporirea 
exporturilor, de fapt hotărâm şi sporirea importurilor. 

Motivul este elementar. Un exportator american îşi vinde produsele unui importator britanic şi este plătit 
în lire sterline. Dar nu poate folosi lire englezeşti pentru a plăti salariile muncitorilor săi, pentru a cumpăra 
haine soţiei sale sau bilete de teatru. Pentru toate acestea are nevoie de dolari americani. Prin urmare, lirele 
englezeşti pe care le are nu îi sunt de niciun folos. Chiar el le vinde (prin intermediul băncii sale sau al unui 
alt intermediar) unui oarecare importator american care vrea să se folosească de ele pentru a cumpăra produse 
englezeşti. Orice ar face, tranzacţia nu poate fi încheiată până în momentul în care exporturile americane nu 
sunt plătite prin importuri egale ca valoare. 

Aceeași situaţie s-ar crea şi dacă tranzacţia ar fi fost făcută în dolari americani în loc de lire englezeşti. 
Importatorul englez nu ar putea plăti exportatorul american în dolari dacă un alt exportator englez nu ar fi 
obținut mai înainte un credit în dolari ca urmare a unei vânzări anterioare către noi. Pe scurt, comerțul exterior 
reprezintă o tranzacție de tip clearing în cadrul căreia, în America, datoriile în dolari ale străinilor sunt stinse 
pe baza creditelor lor în dolari. În Anglia, datoriile în lire sterline ale străinilor sunt stinse prin credite în lire 
sterline. 

Nu are sens să intrăm în detalii în acest domeniu. Ele se pot găsi în orice carte serioasă despre comerțul 
exterior. Dar ar trebui subliniat faptul că nu este nimic complicat în legătură cu acesta (în pofida misterului în 
care deseori este învăluit) şi că nu diferă în fond de ceea ce se întâmplă în comerțul interior. Fiecare dintre 
noi, de asemenea, trebuie să vândă ceva, chiar dacă pentru cei mai mulți aceasta înseamnă propriile servicii 
mai degrabă decât bunuri, pentru a obține puterea de cumpărare necesară pentru a face achiziţii. Comerțul 
interior se desfăşoară, de asemenea, în principiu, prin lichidarea cecurilor şi a altor creanţe reciproce prin 
intermediul instituţiilor de clearing. 

Este adevărat cá, în condiţiile etalonului aur, diferenţele dintre soldul importurilor si exporturilor se 
compensau prin livrări de aur. Dar ar fi putut să fie la fel de bine compensate prin livrări de bumbac, oţel, 
whisky, parfum sau orice altă marfă. Deosebirea principală constă în faptul că atunci când există un etalon 
aur, cererea de aur este aproape nelimitată (acesta fiind considerat şi acceptat ca “monedă” internațională de 
rezervă, mai degrabă decât o marfă oarecare) pentru că naţiunile nu ridică obstacole artificiale în calea aurului 
pe care îl primesc, asa cum se întâmplă cu aproape orice alt produs. (Pe de altă parte, în ultimii ani ele au 
început să ridice tot mai multe obstacole la exportul aurului decât la exportul oricărui produs; dar aceasta este 
cu totul altceva.) 

Aceiasi oameni care pot gândi limpede şi rezonabil când este vorba despre comerțul interior, pot gândi 
incredibil de subiectiv şi de încurcat când vine vorba despre comerţul exterior. În ultimul caz, pot susţine 
foarte serios sau pot fi de acord cu principii pe care le-ar considera dăunătoare în tranzacțiile interne. Un 
exemplu tipic este convingerea că guvernul trebuie să acorde împrumuturi uriașe țărilor străine de dragul 
sporirii exporturilor noastre, fără a tine cont de existența sau nu a posibilității de rambursare a acestor 
împrumuturi. 

Bineînţeles, cetăţenilor americani trebuie să li se permită să ofere cu împrumut resurse proprii peste 
hotare, pe riscul lor. Guvernul nu trebuie să ridice bariere arbitrare în calea acordării de împrumuturi private 
țărilor cu care suntem în relații bune. Ca persoane particulare, ar trebui să fim dornici să oferim, în mod 
generos şi numai din omenie, celor aflați în restriște sau în pericol de înfometare. Dar ar trebui să știm 
limpede, de fiecare dată, ceea ce facem. Nu este bine să arătăm caritate faţă de alte popoare, lăsând impresia 
că cineva face o tranzacție comercială dificilă numai pentru a-şi satisface propriile interese egoiste. Aceasta ar 
duce, mai târziu, doar la neînțelegeri si incordarea relaţiilor. 

Totuşi, printre argumentele aduse în favoarea acordării de împrumuturi externe uriaşe, cu siguranță se 
regăseşte o eroare tipică. Ea este următoarea: chiar dacă jumătate din împrumuturile acordate altor ţări (sau 
chiar întreaga lor sumă) devin prea mari si nu sunt rambursate, națiunea noastră tot va fi într-o situaţie mai 
bună ca urmare a acordării lor, întrucât ele vor impulsiona puternic exporturile proprii. 

Ar trebui să fie evident faptul că dacă împrumuturile pe care le acordăm altor țări pentru a le da 
posibilitatea de a ne cumpăra produsele nu sunt rambursate, atunci înseamnă cá renuntám la acele produse 
pentru nimic. O naţiune nu se poate îmbogăţi oferind bunuri pe gratis. Ea poate doar sărăci. 

Nimeni nu pune la îndoială această propoziţie atunci când ea se referă la cazuri particulare. Dacă o 
companie de automobile dă unui om un împrumut de 5.000 $ pentru a-și cumpăra un automobil iar 
împrumutul nu este restituit, compania nu se găseşte într-o situaţie de invidiat în urma „vânzării” maşinii. Pur 
şi simplu a pierdut banii reprezentând costul fabricării maşinii. Dacă magina are un cost de fabricație de 4.000 
$ şi numai jumătate din împrumut este rambursată, înseamnă că acea companie a pierdut 4.000 $ minus 2.500 
$, adică o sumă netă de 1.500 $. Nu a recuperat din vânzări ceea ce a pierdut prin împrumuturi prost plasate. 
Dacă acest principiu este atât de ușor de înţeles când îl aplicăm în cazul unei companii private, de ce totuşi 
oameni aparent inteligenţi se îndoiesc de el atunci când îl aplică în cazul unei naţiuni? Motivul constă în 
faptul că tranzacţia trebuie să fie urmărită pe parcursul câtorva etape în plus. Un grup poate într-adevăr să 
câştige — în timp ce noi, ceilalți, rămânem cu pierderile. 

Este adevărat, de exemplu, că persoanele implicate exclusiv sau în principal în afaceri de export pot 
câştiga, pe ansamblu, ca urmare a împrumuturilor prost plasate în străinătate. Pierderea naţională ce urmează 
acestei politici este sigură, dar poate fi repartizată în modalități greu de urmărit. Finantatorii privati şi-ar 
asuma direct pierderile. În cele din urmă, pierderile din împrumuturile de stat sunt plătite prin impozite sporite 
percepute de la toți membrii societății. Dar există şi multe piedici indirecte determinate de efectul acestor 
pierderi directe asupra economiei. 

Pe termen lung, afacerile și gradul de ocupare a forței de muncă din America vor fi afectate, nu sprijinite, 
prin împrumuturile externe nerambursabile. Pentru fiecare dolar în plus pe care cumpărătorii străini l-au avut 
pentru a cumpăra produse americane, cumpărătorii interni vor rămâne în cele din urmă cu un dolar în minus. 
Afacerile ce depind de comerțul interior vor fi afectate pe termen lung, în aceeași proporţie în care vor fi 
sprijinite afacerile legate de exporturi. Chiar şi cele mai multe firme ale căror afaceri sunt legate de export vor 
fi afectate, în ansamblu. De exemplu, în 1975, companiile americane de automobile şi-au vândut aproape 15% 
din producţie pe piața externă. Nu ar fi obţinut niciun profit dacă ar fi vândut 20% din producție peste graniță 
ca urmare a unor împrumuturi prost plasate în străinătate, pierzând astfel, să zicem, 10% din vânzările lor în 
America (în condițiile impozitelor suplimentare percepute de la cumpărătorii americani pentru compensarea 
împrumuturilor externe nerambursate). 

Nimic din toate acestea nu înseamnă, repet, că nu este bine ca investitorii privaţi să acorde împrumuturi 
externe, ci doar că nu ne putem îmbogăţi plasând prost împrumuturi. 

Din aceleași motive pentru care este stupid să oferim false stimulente exportatorilor oferind împrumuturi 
îndoielnice sau chiar donaţii țărilor străine, este stupid să facem acelaşi lucru prin subvenţii la export. O 
subvenție la export este un mod evident de a da străinilor ceva în schimbul a nimic, vânzându-le bunuri la un 
pret mai mic decât costul fabricării lor. Este un alt mod de a încerca să te imbogátesti dând bunuri pe gratis. 

Confruntat cu toate aceste aspecte, guvernul Statelor Unite s-a angajat de ani de zile într-un program de 
„asistență economică externă” care a constat, în cea mai mare parte, în donaţii directe acordate altor guverne, 
în valoare de miliarde de dolari. Ne interesează aici doar un aspect al acestui program — convingerea naivă a 
multora dintre susținătorii lui că este o metodă inteligentă sau chiar necesară de „sporire a exporturilor țării 
noastre” si, prin urmare, de menţinere a prosperității şi a gradului ridicat de ocupare a forţei de muncă. Este 
încă o formă a părerii eronate cá o națiune se poate îmbogăți dând produse pe degeaba. Ceea ce ascund multi 
susținători ai programului este faptul că ceea ce este dat în mod direct nu sunt produsele exportate în sine, ci 
banii cu care ele să fie cumpărate. În consecință, este posibil ca anumiţi exportatori să obțină pe ansamblu 
profituri de pe urma pierderii la nivel de naţiune, dacă profitul lor individual din exporturi depășește cota de 
impozit ce trebuie plătită pentru acest program. 

Este vorba doar de un alt exemplu de eroare constând în luarea în considerare a efectelor imediate ale unei 
politici asupra unui anumit grup si în lipsa de perseverență si de inteligență în urmărirea efectelor politicii 
respective pe termen lung si asupra tuturor. 

Dacă depistám aceste din urmă efecte, ajungem si la o concluzie suplimentară — complet opusă doctrinei 
ce a dominat timp de secole gândirea celor mai multi funcționari guvernamentali. Adică, asa cum a subliniat 
limpede John Stuart Mill, la faptul că beneficiul real al comerțului exterior, pentru orice ţară, constă nu in 
exporturi, ci în importuri. Consumatorii din tara respectivă au posibilitatea să obțină mărfuri din străinătate la 
un pret mai mic decât ar fi putut găsi în ţară, sau mărfuri pe care nu le-ar fi putut obține deloc de la 
producătorii interni. Exemplele tipice în Statele Unite sunt cafeaua şi ceaiul. În general, adevăratul motiv 
pentru care o ţară are nevoie de exporturi este plata importurilor. 


Capitolul XIII 
PREŢURILE „PARITARE” 


Persoanele ce au anumite interese speciale își pot imagina, după cum ne dovedește evoluţia taxelor, cele 
mai ingenioase motive pentru care ar trebui să li se acorde o atenţie deosebită. Purtătorii lor de cuvânt susțin 
un plan în favoarea lor care pare initial atât de absurd, încât analiştii dezinteresati nici nu se obosesc să-l mai 
comenteze. Dar cei ce au anumite interese continuá sá insiste asupra schemei respective. Legiferarea ei ar 
produce o schimbare atát de mare in planul propriei lor bunástári, incát meritá sá angajeze economisti cu 
experientá si specialisti in relatiile cu publicul pentru a o promova in numele lor. Opinia publicá aude repetat 
atât de des respectivul argument, însoţit de o atât de bogată și impunătoare suită de statistici, grafice, curbe şi 
ponderi, încât nu trece mult timp si este convinsă. Când, în fine, analiștii dezinteresati recunosc ca fiind real 
pericolul legiferării planului respectiv, de obicei este prea târziu. Nu se pot familiariza, în câteva săptămâni, 
cu subiectul respectiv în aceeași măsură ca şi intelectualii angajaţi ce și-au dedicat tot timpul, ani de zile, 

aprofundării lui; sunt acuzaţi de lipsă de informare, având alura unora care se încumetă să pună la îndoială 
niște axiome. 

Această evoluţie generală se potriveşte istoriei ideii de preţuri „paritare” pentru produsele agricole. Nu-mi 
amintesc ziua în care această idee a apărut într-un proiect de lege, dar o dată cu apariția New Deal-ului în 
1933, ea a devenit un principiu clar formulat si legiferat; o dată cu trecerea anilor, au apărut si corolarele sale 
absurde; acestea au fost, la rândul lor, legiferate. 

Justificarea preţurilor „paritare” a urmat, în mare, următorul model. Agricultura este cea mai importantă 
ramură economică. Ea trebuie menţinută cu orice pret. Mai mult, bunăstarea fiecăruia depinde de bunăstarea 
fermierului. Dacă acesta nu are puterea de cumpărare necesară pentru a obține produse industriale, industria 
stagneazá. Aceasta a fost cauza colapsului economic din 1929 sau, cel puţin, a eşuării încercării noastre de a 
ne reveni după el. Preţurile produselor agricole au scăzut drastic, în timp ce preţurile produselor industriale au 
scăzut într-o foarte mică măsură. Rezultatul a fost că fermierul nu a mai putut cumpăra produse industriale; 
lucrătorii de la oraș au fost concediati şi nu au mai putut cumpăra produse agricole, iar recesiunea s-a extins în 
cercuri din ce în ce mai largi. Exista un singur remediu, iar acesta era simplu. Readucerea prețurilor 
produselor agricole la paritate cu preţurile produselor pe care le cumpără fermierii. Această paritate s-a 
realizat în mod natural în perioada cuprinsă între 1909 şi 1914, când fermierii au prosperat. Această relație 
între prețuri trebuie permanent restabilită şi menținută. 

Ne-ar lua prea mult timp si aceasta ne-ar putea purta departe de subiectul nostru central, să examinăm 
fiecare absurditate cuprinsă în această afirmație aparent plauzibilă. Nu există niciun motiv serios pentru a 
considera drept intangibilá o anumită relaţie între prețuri, predominantă într-un anume an sau într-o anumită 
perioadă, sau chiar mai „normală” decât cea din oricare altă perioadă. Chiar dacă era „normală” la vremea 
respectivă, de ce trebuie să presupunem că aceeași relaţie ar trebui menţinută după mai mult de şaizeci de ani, 
în pofida profundelor schimbări ale condiţiilor de producţie și ale cererii care au avut loc între timp? Perioada 
cuprinsă între 1909 şi 1914 ca bază pentru paritate nu a fost aleasă întâmplător. În preţuri comparabile, a fost 
una dintre cele mai favorabile perioade pentru agricultură din întreaga noastră istorie. 

Dacă ar fi existat vreun dram de sinceritate sau de logică în această idee, ea s-ar fi extins la scară 
universală. Dacă relaţiile între preţurile produselor agricole si cele ale produselor industriale care au 
predominat între august 1909 şi iulie 1914 ar trebui menținute permanent, de ce să nu menţinem pentru 
totdeauna raportul de atunci între prețul fiecărei mărfi si cel al oricărei alteia? 

Când a apărut prima ediţie a aceste cărți, în 1946, am folosit următoarele exemple pentru ilustrarea 
absurditátilor la care ar fi condus acest lucru: 


Un automobil Chevrolet cu un motor cu şase cilindri costa 2.150 $ în 1912; un Chevrolet 
Sedan incomparabil mai bun costa, in 1942, 907 $; ajustat pentru a ajunge la „paritate”, pe o 
bază identică cu cea a produselor agricole, ar fi costat 3.270 $ in 1942. Un pfund de aluminiu 
costa între 1909 şi 1913, in medie, 22,5 centi; prețul sáu la începutul anului 1946 era de 14 
centi, dar „la paritate” ar fi costat 41 de centi în loc de 14 centi. 


Ar fi dificilă şi discutabilă încercarea de a actualiza aceste două comparații, prin ajustare, nu numai 
datorită puternicei inflatii (preţurile bunurilor de consum au crescut de peste trei ori) dintre anii 1946 şi 1978, 
dar si datorită diferenţelor calitative dintre automobilele celor două perioade. Dar această dificultate nu face 
decât să accentueze impracticabilitatea propunerii. 

După ce am efectuat, în ediția din 1946, comparatia citată mai sus, am continuat, subliniind faptul cá 
acelaşi tip de creştere a productivităţii a dus partial si la reducerea preţurilor produselor agricole. „În perioada 
de cinci ani cuprinsă între 1955 şi 1959, în Statele Unite s-au recoltat, în medie, 428 de pfunzi de bumbac pe 
acru, comparativ cu o medie de 260 pfunzi în cei cinci ani dintre 1939 şi 1943 şi o medie de numai 188 pfunzi 
în perioada „de bază” de cinci ani dintre 1909 si 1913." Actualizând aceste comparații, se observă cá 
productivitatea în agricultură a continuat să crească, desi într-un ritm mai redus. În perioada de cinci ani dintre 
1968 si 1973 s-au recoltat, in medie, 84 banite de porumb pe acru, comparativ cu o medie de numai 26,1 
banite în 1935-1939 si, în medie, 31,3 banite de grâu, comparativ cu 13,2, in medie, în perioada anterioară. 

Costurile de producţie ale produselor agricole au fost substanțial reduse prin folosirea mai eficientă a 
îngrășămintelor chimice, utilizarea soiurilor îmbunătăţite de seminţe si sporirea gradului de mecanizare. În 

ediţia din 1946 ofeream următorul citat: „În cadrul fermelor mari, complet mecanizate, şi unde se folosesc 
linii de producţie în masă, este necesar un volum de trei până la cinci ori mai mic de muncă pentru a obţine 
același volum al recoltei ca în urmă cu câţiva ani".' {i totuşi, toate aceste lucruri sunt ignorate de discipolii 
preţurilor „paritare”. 

Refuzul de generalizare a principiului nu este singura dovadă că nu este vorba de un plan economic în 
favoarea populaţiei, ci doar de un procedeu pentru subvenţionarea unui anumit grup de interese. O altă dovadă 
o constituie faptul că atunci când preţurile agricole depășesc valoarea paritară sau sunt forțate prin politici 
guvernamentale să facă acest lucru, nu există nicio cerere din partea blocului fermierilor din Congres ca 
aceste preţuri să fie coborâte la valoarea paritară sau ca subventia să fie rambursatá in mod echivalent. Este o 
regulă a cărei reciprocă nu este valabilă. 

Lăsând la o parte toate aceste consideraţii, să revenim la eroarea de bază ce ne interesează în mod special 
acum. Este vorba despre falsul argument că fermierul, dacă obţine prețuri mai mari pentru produsele sale, 
poate cumpăra mai multe bunuri industriale şi poate face astfel ca industria să prospere și să existe o ocupare 
deplină a forței de muncă. Nu contează, în cazul acestui argument, dacă fermierul obține exact așa-numitele 
preţuri paritare. 

Totuşi, totul depinde de felul in care sunt obținute aceste preţuri mai mari. Dacă sunt rezultatul unei 
înviorări generale, dacă se produc ca urmare a reuşitelor mai mari în afaceri, a creşterii producţiei industriale 
şi a puterii de cumpărare a lucrătorilor din oraşe (si nu ca urmare a inflaţiei), atunci reprezintă într-adevăr o 
creștere de productivitate si prosperitate nu numai pentru fermieri, ci şi pentru toti ceilalți. Dar noi ne ocupăm 
de creșterea prețurilor agricole ca urmare a intervenției guvernamentale. Aceasta se poate produce în câteva 
moduri. Preţul poate fi forțat să crească pur si simplu printr-o ordonanţă, ceea ce reprezintă cea mai puţin 
recomandabilă metodă, sau prin disponibilitatea guvernului de a cumpăra toate produsele agricole ce-i sunt 
oferite la prețul paritar. Preţul poate fi forțat să crească si prin acordarea de către guvern a unui împrumut 
îndeajuns de mare pentru fermieri, împrumut care să le permită să-şi păstreze recolta în afara circuitului pieţei 
până se atinge nivelul paritar sau un nivel mai mare al prețului. Creșterea prețului poate fi determinată prin 
introducerea de către guvern a unor restricții privind mărimea recoltelor sau, așa cum se întâmplă deseori în 
practică, printr-o combinaţie a tuturor acestor metode. Deocamdată, presupunem că, indiferent prin ce metodă, 
preţul a fost determinat să crească. 

Care este rezultatul? Fermierii obțin prețuri mai mari pentru recoltele lor. În consecință, în pofida 
producţiei scăzute, „puterea lor de cumpărare” se mărește. În prezent, ei sunt mai prosperi şi cumpără mai 
multe produse ale industriei. Este tot ceea ce văd cei ce iau în considerare doar consecințele imediate ale unor 
politici guvernamentale asupra grupurilor direct implicate. 

Dar există şi o altă consecinţă, la fel de inevitabilă. Să presupunem că grâul, care în alte condiţii s-ar vinde 
cu 2,50 $ banita, este scumpit prin această politică la 3,50 $. Fermierul primeşte mai mult cu 1 $ pe banitá. 
Însă lucrátorul de la oras, în urma aceleiaşi modificări, plătește cu 1 $ mai mult pe banita de grâu, inclus în 
preţul mărit al pâinii. Același lucru este valabil si pentru orice alt produs agricol. Dacă fermierul are deci o 
putere de cumpărare cu 1 $ mai mare, pentru a cumpăra produse industriale, lucrătorul de la oraş are o putere 
de cumpărare proporțional mai mică pentru a achiziţiona produse agricole. Pe ansamblu, economia nu 
înregistrează niciun câștig. Pierde de pe urma vânzărilor de la oras, exact atât cât câștigă prin vânzările din 
mediul rural. 

Evident, există o modificare a distribuţiei vânzărilor. Fără îndoială, firmele producătoare de produse 
agricole și cele specializate în vânzările prin poştă își vor spori activitatea. Însă magazinele universale din 
oraşe vor înregistra scăderi ale vânzărilor. 

Oricum, problema nu se opreşte aici. Politica respectivă nu duce doar la lipsa unui câştig net, ci chiar la o 
pierdere netă. Fiindcă nu înseamnă numai un transfer al puterii de cumpărare de la consumatorii de la oraș sau 


* New York Times, 2 ianuarie 1946. Bineînţeles, chiar planurile de restrângere a terenurilor arabile au contribuit la 
obţinerea unui volum sporit de recoltă pe acru — mai întâi fiindcă terenurile necultivate de ţărani erau cel mai puţin 
productive natural şi, în al doilea rând, deoarece subvenţionarea masivă a preţurilor făcea profitabilă creşterea dozei de 
îngrăşăminte pe acru. În felul acesta, planurile guvernamentale de restrângere a terenurilor arabile s-au autoanulat. 

de la contribuabili în general către fermier. Înseamnă, deseori, şi o reducere forţată a producției de mărfuri 
agricole, pentru ca prețul să crească. Ceea ce echivalează cu o distrugere a avutiei. Adică vor fi mai puține 
alimente de consumat. În ce mod este determinată această distrugere a avutiei va depinde de metoda folosită 
pentru mărirea prețurilor. Poate însemna distrugerea fizică a ceea ce a fost deja produs, cum s-a întâmplat în 
cazul arderii cafelei în Brazilia. Poate însemna o reducere forțată a suprafeței arabile, ca în cazul planului 
american AAA sau al variantei sale noi. Vom analiza efectul unora dintre aceste metode atunci când vom 
ajunge să discutăm mai detaliat controlul guvernamental asupra mărfurilor. 

Acum însă, putem sublinia faptul că în momentul în care fermierul își reduce producția de grâu pentru a 
obține prețurile paritare, el poate într-adevăr să obțină un pret mai mare pentru fiecare banitá, însă produce si 
vinde mai puţine banite. În consecinţă, venitul său nu sporeşte în aceeaşi măsură cu preţurile sale. Chiar unii 
dintre susținătorii preţurilor paritare recunosc acest lucru si îl folosesc drept argument pentru a insista asupra 
venitului paritar ce ar trebui asigurat fermierilor. Dar acesta se poate obține doar printr-o subvenție în 
detrimentul contribuabililor. Altfel spus, pentru a-i ajuta pe fermieri, se reduce și mai mult puterea de 
cumpărare a lucrătorilor de la orașe si a altor grupuri. 

Înainte de a trece la alt subiect, trebuie să discutăm încă un argument în favoarea preţurilor paritare. El 
este folosit de unii dintre cei mai sofisticati apărători ai acestei idei. „Da”, vor admite ei cu ușurință, 
„argumente de natură economică pentru preţurile paritare nu există. Astfel de prețuri reprezintă un privilegiu 
special, o povară impusă consumatorului. Dar taxele vamale nu sunt, la rândul lor, impuse fermierului? Nu 
este oare acesta nevoit să plătească prețuri mai mari pentru produsele industriale datorită acestora? Situaţia nu 
s-ar îmbunătăţi cu nimic dacă s-ar introduce taxe vamale asupra produselor agricole, deoarece America este 
un exportator de produse agricole. Deci sistemul preţurilor paritare reprezintă echivalentul taxelor vamale 
pentru fermier. Este singura modalitate corectă de a echilibra situaţia.” 

Fermierii ce au solicitat prețuri paritare erau indreptátiti să se plângă. Protectionismul vamal îi afecta chiar 
mai mult decât își dădeau seama. Reducând importurile industriale, acesta determina totodată și reducerea 
exporturilor agricole americane, întrucât pe de o parte împiedica celelalte țări să obțină dolarii necesari pentru 
a dobândi produsele noastre agricole, iar pe de altă parte dădea naştere la taxe de retorsiune în alte țări. Cu 
toate acestea, modelul punctat mai sus nu rezistă analizei. Este greşit chiar si în ceea ce priveşte consecinţele 
implicite. Nu există o taxă generală asupra tuturor produselor „industriale” sau asupra tuturor produselor 
neagricole. Există foarte multe ramuri industriale cu desfacere pe piaţa internă sau exportatoare care nu 
beneficiază de nicio formă de protecție. Dacă lucrătorul de la oraș trebuie să plătească un preţ mai mare 
pentru pături sau paltoane de lână ca urmare a unei taxe, este oare „compensat”, fiind nevoit să plătească un 
preţ mai mare pentru îmbrăcămintea din bumbac sau pentru alimente? Sau este doar de două ori spoliat? 

Sá nu fim părtinitori, spun unii, şi să oferim „protecție” egală tuturor. Dar aceasta este un lucru practic 
imposibil. Chiar presupunând cá problema ar putea fi rezolvată tehnic — o taxă vamală în cazul lui A, 
industrias supus concurenței străine; o subvenție pentru B, industriaș exportator —, ar fi imposibil ca toti să 
obţină protecţie sau subvenţii în mod egal sau „corect”. Ar însemna să oferim tuturor protecție sau subvenții 
în același procent (sau poate aceeași sumă în dolari?) şi nu vom fi niciodată siguri că nu facem o dublă plată 
în favoarea unor grupuri sau că nu îi lăsăm pe alții descoperiţi. 

Dar să presupunem că putem rezolva această teribilă problemă. Care ar fi sensul? Cine câştigă când toti se 
subvenţionează reciproc în egală măsură? Ce profit se obține când fiecare pierde ca urmare a impozitelor 
suplimentare exact cât câştigă în urma subventiei sau a protecţiei pe care o primește? Ar trebui doar să 
adăugăm o armată de birocrati inutili pentru a derula programul, toti aceştia fiind scoşi din producție. 

Pe de altă parte, am putea rezolva problema punând capăt atât sistemului prețurilor paritare, cât şi 
sistemului taxelor protectioniste. În fapt, ele nu tintesc să realizeze o egalizare a situaţiei. Sistemul nu 
înseamnă decât că atât fermierul A, cât si industriasul B obțin profit pe seama celui omis, C. 

Deci, așa-zisele avantaje ale încă unei scheme dispar imediat ce luăm în considerare nu doar efectele sale 
imediate asupra unui anumit grup, ci şi efectele pe termen lung asupra tuturor. 

SALVAREA SECTORULUI ECONOMIC X 


Lobby-urile Congresului sunt împânzite de reprezentanţi ai sectorului X. Sectorul industrial X este slăbit. 
Sectorul industrial X moare. El trebuie salvat. Poate fi salvat numai printr-o taxă vamală, prin preţuri mai mari 
sau prin subvenţii. Dacă este lăsat să moară, lucrătorii vor fi aruncaţi în stradă. Proprietarii caselor în care 
aceștia locuiesc, băcanii, măcelarii, magazinele de confecții şi cinematografele locale îşi vor restrânge 
afacerile, iar recesiunea se va răspândi în cercuri din ce în ce mai largi. Însă dacă sectorul X, printr-o acţiune 
fermă a Congresului, este salvat — ei, atunci...! El va achiziţiona utilaje de la alte sectoare industriale; vor fi 
angajați mai multi oameni care, la rândul lor, vor furniza mai mult de lucru măcelarilor, brutarilor si 
fabricantilor de tuburi de neon, iar prosperitatea se va răspândi în cercuri din ce în ce mai largi. 

Este evident faptul că aceasta este doar o formă generalizată a cazului deja luat în discuţie. Acolo sectorul 
X era agricultura. Dar există nenumărate sectoare X. Două dintre cele mai cunoscute exemple au fost industria 
cărbunelui si cea a argintului. Pentru a „salva argintul”, Congresul a făcut mult rău. Unul dintre argumentele 
în favoarea planului de salvare a fost faptul că el ar ajuta „Orientul”. Unul dintre rezultatele sale concrete a 
fost determinarea deflatiei in China, care avea ca etalon monetar argintul, şi obligarea Chinei să renunţe la 
acest sistem. Trezoreria SUA a fost forțată să achiziționeze, la preţuri enorme, cu mult peste preţul pieţei, o 
cantitate inutilă de argint şi să o depoziteze în seifuri. Scopurile politice de bază ale „senatorilor argintului” ar 
fi putut fi la fel de uşor atinse, în condiţiile unui cost şi ale unui efect negativ mai mici, dacă s-ar fi plătit o 
subvenție, pe față, proprietarilor de mine sau lucrătorilor lor, însă Congresul si populația n-ar fi aprobat 
niciodată acest furt evident dacă nu ar fi fost mascat de tam-tam-ul ideologic privind „însemnătatea esențială a 
argintului pentru moneda națională”. 

Pentru a salva industria cărbunelui, Congresul a adoptat Legea Guffey, prin care proprietarii minelor de 
cărbune nu numai că aveau voie, ci erau chiar obligați să se pună de acord pentru a nu vinde sub anumite 
preţuri minime fixate de guvern. Deşi Congresul a început prin fixarea „unui” pret al cărbunelui, s-a trezit 
curând în situația (ca urmare a diferitelor dimensiuni, a numărului de mii de mine şi a livrărilor către mii de 
destinaţii diferite pe calea ferată, cu camioane, vapoare sau barje) de a stabili 350.000 de preţuri distincte 
pentru cărbune”. Unul dintre efectele acestei tentative de a menţine prețul cărbunelui peste nivelul competitiv 
al pieţei a fost accelerarea tendinței consumatorilor de substituire a acestuia cu alte surse de energie sau 
căldură — cum ar fi petrolul, gazul natural și energia hidroelectrică. lar astăzi guvernul încearcă din nou să 
forțeze trecerea de la consumul de ţiţei la cel de cărbune. 

Scopul nostru nu este de a vedea care sunt toate consecinţele înregistrate în urma eforturilor de a salva 
anumite sectoare industriale, ci de a contura unele dintre consecințele majore ce decurg obligatoriu din 
eforturile de salvare a unui sector. 

Se poate aduce argumentul cá un anumit sector trebuie creat sau menținut din rațiuni militare. Sau cá un 
anumit sector este distrus de impozite sau de niveluri salariale disproportionate față de alte sectoare; sau cá in 
cazul unui sector de importanță publică, funcționarea lui este forțată practicând preţuri sau taxe care nu permit 
o marjă de profit corespunzătoare. Astfel de argumente pot fi justificate sau nu într-o situaţie anume, dar nu 
fac pentru moment obiectul interesului nostru. Ne interesează doar un singur argument în favoarea salvării 
sectorului X — constând în ideea că dacă este lăsat să se restrângă ca dimensiuni sau să piară prin acţiunea 
forțelor liberei concurente (ceea ce susținătorii sectorului respectiv numesc în astfel de cazuri concurenţa de 
tip laissez-faire, anarhicá, ucigătoare, sălbatică, legea junglei), el va trage în jos întreaga economie şi că, dacă 
este menţinut în mod artificial, va fi spre binele tuturor. 

Ceea ce punem acum în discuţie nu este altceva decât un caz generalizat al argumentului adus în favoarea 
preţurilor paritare pentru produsele agricole sau a protecției vamale pentru un număr oarecare de sectoare X. 
Argumentul împotriva unor preţuri menținute artificial la un nivel ridicat este, bineînţeles, valabil nu numai în 


* Declaraţia lui Dan H. Wheeler, director al Diviziei Cărbunelui Bituminos. Audieri pentru extinderea Legii cărbunelui 
bituminos din 1937. 

cazul produselor agricole, ci si pentru oricare alt produs, la fel cum şi motivele pentru care considerăm 
dezastruoasă introducerea protecţiei vamale pentru un anumit sector sunt valabile pentru oricare altul. 

Însă întotdeauna există un număr oarecare de planuri pentru salvarea sectorului X. Pe lângă cele deja 
discutate, există două categorii principale de astfel de proiecte şi vom arunca o scurtă privire asupra lor. Unul 
constă în a admite că sectorul X este deja „supraaglomerat” şi a încerca împiedicarea altor firme sau lucrători 
să pătrundă în cadrul lui. Celălalt constă în susținerea ideii că sectorul X are nevoie să fie susținut printr-o 
subvenție directă de la guvern. 

Dacă sectorul X este, într-adevăr, supraaglomerat în comparaţie cu altele, nu va fi nevoie de nicio 
reglementare legală coercitivá pentru a tine la distanță capitalul nou si lucrătorii noi. Capitalul nou nu se 
grăbeşte să pătrundă în sectoare care sunt in mod evident pe cale de a muri. Investitorii nu caută nerăbdători 
sectoarele ce prezintă cele mai mari riscuri de pierdere (sau cele mai mici câştiguri). Nici lucrătorii, atunci 
când au o alternativă mai bună, nu se îndreaptă spre sectoare în care salariile sunt cele mai mici iar 
perspectivele pentru angajare permanentă sunt cel mai puțin promițătoare. 

Dacă noul capital si forţa de muncă sunt forțate să rămână în afara sectorului X, fie prin politicile de 
monopol, cartel sau sindicat, fie prin legi, acest capital şi această forță de muncă sunt deposedate de libertatea 
de a alege. Investitorii sunt obligati să-și plaseze banii acolo unde veniturile par mai puțin atrăgătoare decât 
cele din sectorul X. Lucrătorii sunt forțați să se orienteze către sectoare cu salarii mai reduse și perspective 
chiar mai nefavorabile decât cele din sectorul X, aşa-zis slăbit. Pe scurt, înseamnă că atât capitalul, cât şi forța 
de muncă sunt folosite mai puţin eficient decât dacă li s-ar fi dat posibilitatea să aleagă liber. Înseamnă, prin 
urmare, o reducere a producției care se reflectă în mod necesar într-un nivel mediu de trai mai scăzut. 

Acest nivel de trai mai scăzut va fi determinat fie de salarii nominale medii mai mici decât cele care ar fi 
predominat în alte condiţii, fie de costuri medii ale vieții mai ridicate, fie de o combinație a amândurora. 
(Consecința exactă va depinde de politica monetară ce va însoţi această reglementare coercitivá.) Prin aceste 
politici restrictive, salariile şi veniturile din investiţiile de capital ar putea într-adevăr să se menţină la un nivel 
mai ridicat decât în alte condiţii în cadrul sectorului X; în celelalte sectoare însă, salariile şi veniturile din 
investiţii vor fi ținute forțat sub nivelul pe care l-ar fi avut în alte condiţii. Sectorul X va fi avantajat, dar în 
detrimentul sectoarelor A, B şi C. 

Consecințe similare ar însoţi orice încercare de a salva sectorul X printr-o subvenție directă din buzunarul 
public. Nu ar fi decât un transfer de avutie sau de venituri către sectorul X. Contribuabilii ar pierde tot atât cât 
ar câştiga cei din sectorul X. Marele avantaj al subventiei, din punctul de vedere al opiniei publice, este cá ar 
face, într-adevăr, ca acest lucru să fie foarte clar. Se creează mult mai puţine ocazii de apariție a confuziei 
intelectuale ce însoţeşte argumentele în favoarea taxelor, fixării de prețuri minime sau înlăturării 
monopolurilor. 

În cazul unei subvenţii, este clar că atât cât câștigă sectorul X vor pierde contribuabilii. Ar trebui să fie la 
fel de clar faptul că, în consecinţă, alte sectoare pierd în mod necesar ceea ce sectorul X câștigă. Ele trebuie să 
plătească o parte din impozitele folosite pentru susținerea sectorului X. Iar clienții, fiindcă plătesc impozite 
pentru susținerea sectorului X, vor avea la dispoziţie, pentru a cumpăra alte bunuri, un venit diminuat exact cu 
suma impozitelor. Drept urmare, alte sectoare vor trebui să-şi restrângă activitatea pentru ca sectorul X să se 
dezvolte. 

Consecința aceste subvenții nu constă însă doar în faptul că s-a înregistrat un transfer de venit sau avutie 
sau cá alte sectoare s-au restrâns, pe ansamblu, tot atât cât s-a extins sectorul X, ci si în faptul cá (şi aici apare 
pierderea netă la nivel de naţiune considerată ca întreg) capitalul şi forța de muncă sunt deviate dinspre 
sectoare în care ar fi folosite mai eficient spre un sector în care sunt mai puțin eficient utilizate. Se creează 
mai puțină avutie. Standardul de viață se reduce comparativ cu nivelul pe care l-ar fi putut atinge. 

Aceste consecinţe sunt inerente, practic, chiar în cadrul argumentelor aduse în favoarea subventionárii 
sectorului X. Acesta se restrânge sau dispare o dată cu linistirea susținătorilor săi. Se poate pune întrebarea: de 

ce trebuie menţinut acest sector prin respiraţie artificială? Ideea că o economie în expansiune înseamnă o 
extindere simultană a tuturor sectoarelor este profund eronată. Pentru ca noile sectoare să se dezvolte destul 
de repede, de obicei este nevoie ca unele sectoare mai vechi să fie lăsate să se restrângă sau să dispară. Acest 
lucru ajută la eliberarea capitalului şi a forţei de muncă necesare noilor sectoare. Dacă am fi încercat să 
menţinem în viață în mod artificial un sistem de transport învechit, am fi încetinit dezvoltarea industriei 
automobilului și a tuturor sectoarelor ce depind de ea. Am fi redus nivelul producției de bunuri si am fi ţinut 
pe loc progresul economic şi ştiinţific. 

{i totuși, facem același lucru încercând să impiedicám dispariția unui sector în vederea protejării forţei de 
muncă deja calificate sau a capitalului deja investit în el. Oricât de paradoxal ar părea, pentru vigoarea unei 
economii dinamice, este necesar ca sectoarele slăbite să fie lăsate să dispară, iar cele aflate în expansiune să 
fie lăsate să se dezvolte. Primul proces este esenţial pentru cel de-al doilea. Încercarea de a menţine sectoare 
depășite este la fel de puţin inteligentă ca și încercarea de a păstra metode de producţie depăşite: de fapt, 
acestea două sunt două moduri diferite de a numi acelaşi lucru. Metodele de producție perfecționate trebuie să 
le înlocuiască mereu pe cele învechite, dacă vrem ca atât vechile nevoi cât si dorinţele noi să fie satisfăcute de 
mărfuri şi mijloace mai bune. 


Capitolul XV 
CUM FUNCŢIONEAZĂ SISTEMUL PREŢURILOR 


Întreaga argumentatie a acestei cărți ar putea fi redusă la afirmaţia că atunci când studiem efectul oricărui 
proiect economic trebuie să identificám nu numai consecințele imediate, ci şi pe cele de perspectivă, nu numai 
consecințele primare, ci si pe cele secundare, si nu numai efectele asupra unui grup anume, ci cele produse 
asupra tuturor. De aici decurge concluzia că o concentrare a atenţiei asupra unui punct anume — de exemplu, 
studierea numai a ceea ce se întâmplă într-o industrie, fără să analizeze ce se întâmplă în celelalte — nu este 
productivă si conduce la rezultate false. Tocmai din obiceiul persistent şi dăunător de a avea în vedere doar un 
sector sau proces, izolat de celelalte, provin erorile majore ale economiei. Acestea afectează nu numai 
argumentele purtătorilor de cuvânt ai celor ce au anumite interese, ci chiar și pe cele ale unor economişti 
considerati profunzi. 

(coala ,productiei-pentru-uz-si-nu-pentru-profit", având la bază eroarea izolării, atacă „sistemul de 
preţuri” aşa-zis vicios. Problema producţiei, susțin adepţii acestei şcoli de gândire, este rezolvată. (Această 
eroare foarte cunoscută, după cum vom vedea, reprezintă si punctul de pornire al celor mai multe dereglări 
monetare, ca si a discursului unor demagogi populiști.) Oamenii de știință, experții în eficiență, inginerii, 
tehnicienii, au rezolvat-o. Ei pot produce aproape orice în cantități imense, practic nelimitate. Dar, din păcate, 
lumea nu este condusă de ingineri, care au în minte doar producția, ci de oameni de afaceri care se gândesc 
doar la profit. Oamenii de afaceri transmit ordinele lor inginerilor, si nu viceversa. Ei vor realiza orice atâta 
timp cât aceasta aduce profit, însă în momentul în care nu se mai întâmplă astfel, răutăcioşii oameni de afaceri 
vor înceta să mai producă articolul respectiv, deşi rămân nesatisfăcute dorinţele multor oameni, iar lumea cere 
mai multe produse. 

Acest punct de vedere conţine atât de multe erori încât nu pot fi lămurite toate dintr-o dată. Însă eroarea de 
bază, asa cum am sugerat, provine din luarea în considerare doar a unui sector sau a câtorva sectoare pe rând, 
ca și cum fiecare dintre acestea ar exista în mod izolat. În realitate, fiecare se află în legătură cu toate celelalte 
şi fiecare decizie importantă luată în acel sector este afectată de şi afectează deciziile luate în celelalte. 

Totul va fi mai limpede dacă ne clarificăm principala problemă pe care trebuie să o rezolve colectivitatea 
oamenilor de afaceri. Pentru a simplifica pe cât de mult posibil lucrurile, să luăm în discuţie problema cu care 
se confruntă un Robinson Crusoe pe insula sa pustie. Nevoile sale par nesfârşite. Este udat de ploaie, tremură 
de frig, este înfometat si însetat. Are nevoie de o mulțime de lucruri: apă potabilă, hrană, un acoperiş deasupra 
capului, protecție împotriva animalelor, un foc, un loc plăcut pentru odihnă. Este imposibil să-şi satisfacă 
deodată toate aceste necesităţi, nu are timpul, energia si resursele necesare. Trebuie să se preocupe imediat de 
cea mai urgentă necesitate. Să zicem că cel mai tare suferă de sete. Face o groapă în nisip pentru colectarea 
apei de ploaie sau construieşte un recipient simplu. Oricum, odată asigurat cu o cantitate mică de apă, trebuie 
să se ocupe de găsirea hranei înainte de a încerca să îmbunătăţească metoda de colectare a apei. Poate încerca 

să pescuiascá, dar pentru aceasta are nevoie fie de un cârlig si un fir, fie de o plasă, pe care trebuie să le 
fabrice cu forte proprii. Dar orice ar face îl întârzie sau îl împiedică să facă un alt lucru mai puţin urgent. Se 
confruntă permanent cu problema folosirii a/ternative a timpului şi muncii sale. 

O familie elveţiană, Robinson, consideră poate că această problemă este ceva foarte uşor de rezolvat. Are 
mai multe guri de hrănit, dar are şi mai multe brațe de muncă. Poate aplica diviziunea și specializarea muncii. 
Tatăl vânează; mama pregăteşte hrana; copiii adună lemne de foc. Dar nici chiar o familie nu-şi poate permite 
ca unul dintre membrii săi să facă acelaşi lucru la nesfârșit, fără a lua în considerare caracterul relativ urgent 
al necesităţii comune pe care o satisface el, precum si urgenţa altor nevoi care rămân nesatisfăcute. După ce 
copiii au adunat o stivă de lemne de o oarecare mărime, nu pot fi lăsaţi pur si simplu să sporească această 
stivă. Este momentul ca unul dintre ei să fie trimis, să zicem, după mai multă apă. {i această familie se 
confruntă permanent cu problema alegerii unuia dintre scopurile alternative ale folosirii muncii si, dacă este 
destul de norocoasă si a dobândit nişte arme, unelte de pescuit, o barcă, fierăstraie şi aşa mai departe, cu cea a 
alegerii unuia dintre scopurile alternative de folosire a muncii si capitalului. Ar fi cât se poate de ridicol ca 
unul din copiii ce adună lemne să se plângă, spunând că ar putea aduna mai multe lemne de foc dacă ar fi 
ajutat pe întreaga durată a zilei de fratele său, în loc ca acesta să prindă mai mult pește necesar pentru masă. 
Se admite, în mod clar, în cazul unui individ sau al unei familii, luată în mod izolat, faptul că o ocupaţie se 
poate extinde numai în detrimentul tuturor celorlalte ocupaţii. 

Exemple elementare ca acesta sunt uneori ridiculizate si numite „economie de tip Crusoe". Din păcate, 
sunt ridiculizate în special de către cei care au nevoie cel mai mult de ele, care nu reuşesc să priceapă 
principiul ilustrat chiar şi sub această formă simplă sau care pierd din vedere complet acest principiu când 
trebuie să analizeze mecanismele complicate ale unei societăți mari cu o economie modernă. 

Să luăm în discuţie acum o astfel de societate. Cum se rezolvă într-o astfel de societate problema 
utilizărilor alternative ale forței de muncă si ale capitalului, în vederea satisfacerii a mii de nevoi şi dorințe 
distincte, cu diferite grade de urgență? Tocmai prin intermediul sistemului de prețuri. Prin intermediul 
legăturilor în permanentă schimbare dintre costurile de producție, preţuri si profituri. 

Preţurile sunt stabilite prin legătura dintre oferă şi cerere şi, la rândul lor, afectează oferta si cererea. Când 
oamenii doresc mai multe articole de un anumit tip, crește oferta pentru acele articole. Preţul urcă, ceea ce 
duce la creşterea profitului pentru cei care produc acel articol. Fiindcă devine mai profitabil să produci 
articolul respectiv comparativ cu altele, cei ce sunt deja implicați în producerea lui îşi extind activitatea, iar 
multi alții sunt atraşi in acest domeniu. Această ofertă mărită reduce apoi preţul şi marja de profit, până în 
momentul în care marja de profit pentru acel produs revine la nivelul general al profiturilor (luând în 
considerare si riscurile corespunzătoare) din celelalte sectoare. Sau poate că prețul lui scade la un nivel la care 
se obține mai puţin profit dacă se produce articolul respectiv față de altele; sau, chiar mai grav, producerea lui 
poate să însemne, practic, o pierdere. În acest caz, producătorii „marginali”, adică cei mai puţin eficienţi sau 
ale căror costuri de producţie sunt cele mai mari, vor fi eliminaţi. Produsul va fi fabricat acum numai de către 
producătorii cei mai eficienți, care lucrează cu costuri mai mici. Oferta pentru marfa respectivă va fi si ea mai 
mică sau cel puțin va înceta să mai crească. 

Acest proces reprezintă punctul de plecare al convingerii că preţurile sunt determinate de costurile 
producției. Afirmată sub această formă, doctrina nu este adevărată. Preţurile sunt determinate de cerere si 
ofertă, iar cererea este determinată de intensitatea dorinţei oamenilor de a dobândi un anumit produs şi de ce 
au ei de oferit în schimbul acestuia. Este adevărat că oferta este parțial determinată de costurile de producție. 
Costul de producţie al unei márfi nu poate determina însă valoarea acesteia. Aceasta va depinde de raportul 
real dintre cerere şi ofertă. Estimările oamenilor de afaceri cu privire la cât anume va costa să produci o marfă 
în viitor şi care va fi prețul său vor determina cantitatea în care se va produce ea, ceea ce va influența oferta 
viitoare. Prin urmare, există o tendinţă constantă a preţului unei mărfi și a costului marginal de producție de a 
ajunge la niveluri egale, dar nu fiindcă acest cost marginal de producție ar determina în mod direct preţul. 

Sistemul liberei inițiative poate fi deci comparat cu o hală de producţie în care mii de mașini funcționează 
automat, ele si dispozitivele lor de control fiind însă interconectate, influentándu-se reciproc, ceea ce face ca 
în final totul să funcționeze ca o unică mașină imensă. Cei mai multi dintre noi au observat, cu siguranță, 

dispozitivul de reglare automată al unui motor cu abur. De obicei, el constă din două sfere sau greutăți şi 
funcționează pe baza forţei centrifuge. Pe măsură ce turatia motorului creşte, sferele se îndepărtează de tija de 
care sunt atașate şi închid partial sau complet o valvă care controlează debitul aburului, determinând astfel 
micșorarea turatiei motorului. Dacă aceasta este prea mică, pe de altă parte, sferele cad, deschid valva, iar 
turatia motorului creşte. În acest mod, orice abatere de la turatia dorită pune în mișcare forţele care tind să 
reducă această abatere. 

Exact în același fel se reglează raporturile relative în care se produc mii de mărfuri distincte în cadrul 
sistemului întreprinderilor private concurente. Când oamenii vor mai mult dintr-o anume marfă, cererea lor 
concurentialá duce la creşterea preţului ei, ceea ce determină sporirea profiturilor producătorilor ce fabrică 
acel produs. Aceştia sunt stimulati să-și mărească producția. Alti producători sunt determinati să oprească 
producția bunurilor pe care le fabricau anterior si să se îndrepte spre fabricarea produsului ce le asigură cel 
mai mare câștig. Dar aceasta duce la creşterea ofertei pentru marfa în cauză, în același timp reducând oferta 
pentru alte mărfuri. Prin urmare, preţul acelui produs scade comparativ cu prețul altor produse, iar stimulentul 
pentru creşterea relativă a producției lui dispare. 

Tot astfel, dacă cererea pentru un anumit produs scade, prețul şi profitul asigurat de fabricarea lui, ca şi 
producția lui intră în declin. 

Această ultimă evoluţie îi intrigă pe cei ce nu înţeleg „sistemul preţurilor”, pe care ei îl acuză că ar crea 
penurie. De ce, se întreabă ei indignati, trebuie ca fabricantii să-şi reducă producția de pantofi până la punctul 
în care aceasta devine nerentabilă? De ce trebuie să se orienteze doar în funcţie de propriile lor profituri? De 
ce trebuie să se orienteze în funcție de piață? De ce nu produc pantofi „la întreaga capacitate a proceselor 
tehnice moderne”? Sistemul prețurilor si întreprinderea privată, concluzionează filosofii ,,productiei-pentru- 
uz”, sunt forme ale „economiei de austeritate”. 

Aceste întrebări si concluzii derivă din eroarea luării în considerare numai a unui sector privit în mod 
izolat, din eroarea de a privi copacul, fără a vedea pădurea. Până la un punct, este necesar să se producă 
pantofi. Dar la fel de necesar este să se producă haine, cămăși, pantaloni, case, pluguri, lopeti, fabrici, poduri, 
lapte şi pâine. Ar fi stupid să continuăm să fabricăm munţi de pantofi în plus, numai fiindcă putem s-o facem, 
în timp ce alte sute de necesităţi mai urgente sunt încă nesatisfăcute. 

Într-o economie aflată în echilibru, un anumit sector se poate dezvolta numai pe seama altor sectoare, 
deoarece, la un moment dat, factorii de producție sunt limitați. Un sector se poate extinde numai dacă deviem 
spre el forță de muncă, pământ şi capital care altfel ar fi fost folosite în alte sectoare. Iar atunci când un 
anumit sector se restrânge sau stopează expansiunea producţiei sale, nu înseamnă neapărat că s-a înregistrat 
vreo reducere netă a producției globale. Restrângerea mai degrabă a eliberat forţă de muncă si capital pentru a 
permite expansiunea altor sectoare. Prin urmare, este greşit să tragem concluzia că o restrângere a producției 
într-o direcție înseamnă obligatoriu o restrângere a producţiei totale. 

Pe scurt, ceva se produce pe seama renunțării la altceva. Înseși costurile de producţie, de fapt, ar putea fi 
definite ca lucrurile la care se renunță (timpul liber şi plăcerile, materiile prime cu utilizări potențiale 
alternative) pentru a se produce un anumit obiect. 

Rezultă că este la fel de important pentru vigoarea unei economii dinamice ca sectoarele slăbite să fie 
lăsate să dispară si ca sectoarele în expansiune să fie lăsate să se dezvolte. Aceasta se datorează faptului cá 
sectoarele slăbite absorb forța de muncă şi capitalul care ar trebui eliberate pentru sectoarele în dezvoltare. 
Numai sistemul prețurilor, atât de contestat, este capabil să rezolve problema extrem de complicată de a 
decide exact, pentru zeci de mii de mărfuri şi servicii distincte, în ce cantităţi relative trebuie să fie produse. 
Aceste ecuaţii, de altfel foarte complicate, sunt rezolvate aproape automat prin intermediul sistemului 
preţurilor, profiturilor si costurilor. (1 aceasta mult mai uşor decât ar putea-o face orice grup de birocrati, 
fiindcá sunt rezolvate printr-un sistem în cadrul căruia fiecare consumator îşi conturează propria cerere si 
emite o nouă opțiune sau o mulțime de opțiuni în fiecare zi; în vreme ce birocratii încearcă să o facă 
determinând producerea pentru consumatori nu în conformitate cu dorințele acestora, ci conform cu ceea ce 
au hotărât birocratii cá este bine pentru ei. 

(i cu toate cá birocratii nu înțeleg sistemul cvasi-automat al pieţei, acesta îi deranjează mereu. Încearcă 
întotdeauna să-l îmbunătăţească sau să-l ajusteze, de obicei în interesul unui grup de presiune. Vom vedea în 
capitolele următoare unele din consecinţele intervenţiei lor. 

Capitolul XVI 
„STABILIZAREA” MĂRFURILOR 


Încercările de ridicare a prețurilor anumitor mărfuri în mod permanent peste nivelurile lor de piață 
normale, au eşuat adesea într-un mod atât de dezastruos şi notoriu, încât grupurile de presiune versate și 
birocratii asupra cărora acestea exercită presiuni rareori declară în mod deschis că urmăresc acest scop. 
Obiectivele lor declarate, mai ales atunci când propun pentru prima dată intervenția guvernului, sunt, de 
obicei, mai modeste si mai plauzibile. 

Nu doresc în niciun fel, declară ei, creșterea prețului mărfii X peste nivelul sáu normal în mod permanent. 
Acest lucru, admit ei, ar fi nedrept faţă de consumatori. Dar marfa respectivă se vinde acum în mod evident cu 
mult sub prețul normal. Producătorii nu se pot descurca. Dacă nu actionám cu promptitudine, ei vor fi 
eliminați din afaceri. Atunci se va înregistra o adevărată penurie, iar consumatorii vor fi nevoiți să plătească 
prețuri exorbitante pentru acea marfă. Aparentul chilipir de care beneficiază acum consumatorii îi va costa 
scump până la urmă. Pentru că prețul scăzut „temporar” de acum nu poate dura. Însă nu ne putem permite să 
aşteptăm ca așa-numitele forte ale pieţei sau legea „oarbă” a cererii şi ofertei să rezolve situaţia. Fiindcă până 
atunci producătorii vor fi ruinati si se va înregistra o penurie serioasă. Guvernul trebuie să întreprindă ceva. 
Nu vrem decât să corectám aceasta violentă, iraţională fluctuație a preţurilor. Nu încercăm să ridicăm preţul, 
încercăm doar să-l stabilizăm. 

lată câteva metode prin care ni se propune, in mod obişnuit, să facem acest lucru. Una dintre cele mai des 
întâlnite constă în acordarea de împrumuturi guvernamentale către fermieri, pentru a le da posibilitatea să își 
menţină recoltele în afara circuitului pieţei. 

Se solicită astfel de împrumuturi Congresului pentru rațiuni care par, pentru cea mai mare parte a 
auditoriului, foarte plauzibile. Congresmenilor li se spune că recoltele fermierilor sunt aduse concomitent pe 
piață în perioada recoltării, că aceasta este tocmai perioada în care prețurile sunt cele mai mici si cá 
speculantii profită de acest fapt pentru a cumpăra ei recoltele şi a le păstra până la obţinerea unor preţuri mai 
mari, atunci când va fi iar penurie de alimente. Se pretinde astfel că fermierii sunt afectaţi şi că ei, mai 
degrabă decât speculantii, ar trebui să fie cei care să profite de sporirea prețului. 

Acest argument nu este susținut nici de teorie si nici de practică. Mult-ponegritii speculatori nu sunt 
duşmanii fermierului; sunt chiar esentiali pentru bunăstarea lui. Trebuie ca cineva să-şi asume si riscurile 
presupuse de fluctuatia preţurilor agricole; de fapt, acestea au fost asumate, în epoca modernă, în principal de 
către speculantii profesionişti. În general, cu cât mai competent acţionează ultimii în propriul interes, ca 
speculanti, cu atât îl ajută mai mult pe fermier. Pentru cá speculantii își servesc propriul interes exact în 
măsura în care au capacitatea de a prevedea preţurile viitoare. Însă cu cât este mai mare acurateţea cu care ei 
prevăd prețurile, cu atât mai puţin violente sau extreme sunt fluctuațiile prețurilor. 

Prin urmare, chiar dacă fermierii au fost nevoiţi să-și vândă întreaga lor recoltă de grâu pe piață într-o 
singură lună a anului, preţul acelei luni nu va fi neapărat sub prețul oricărei alte luni (neluând în calcul 
costurile de depozitare). Speculantii, în speranţa de a obține un profit, desi și-au făcut in mare parte achizițiile, 
vor continua să cumpere până ce preţul va fi crescut la un nivel la care ei nu mai întrevăd nicio altă ocazie de 
profit în viitor. Vor vinde de îndată ce vor considera că sunt perspective de a înregistra o pierdere în viitor. 
Consecința va fi stabilizarea prețului pentru mărfurile agricole la finele anului. 

Tocmai pentru că există o categorie de speculanti profesionişti care să-şi asume aceste riscuri, fermierii şi 
morarii nu sunt nevoiţi să o facă. Cei din urmă se pot proteja pe piaţă. Prin urmare, în condiţii normale, atunci 
când speculantii lucrează bine, profiturile fermierilor şi ale morarilor vor depinde în principal de priceperea si 
de hărnicia lor, şi nu de fluctuațiile pieţei. 

Practica actuală demonstrează că, in medie, prețul grâului şi al altor cereale neperisabile rămâne acelaşi tot 
anul, cu excepţia costurilor de depozitare şi a cheltuielilor cu dobânzile şi asigurările. De fapt, cercetări 
detaliate au demonstrat că acea creştere medie lunară, după perioada recoltării, nu a fost suficient de mare 
pentru a acoperi cheltuieli cum ar fi cele de depozitare, astfel cá speculantii practic i-au subventionat pe 
fermieri. Bineînţeles, nu aceasta a fost intenţia lor; a fost doar consecința unei tendințe persistente spre 
optimism din partea speculantilor. (Această tendință pare să-i afecteze pe întreprinzători în cele mai 
competitive sectoare: pe ansamblu, contrar intenţiei lor, subvenţionează consumatorii. Acest lucru este valabil 

în special atunci când există perspective mari de câştiguri speculative. La fel cum jucătorii la loterie, luaţi în 
ansamblu, pierd bani fiindcă fiecare speră, in mod nejustificat, să obțină unul din cele câteva premii 
spectaculoase, s-a calculat că valoarea totală a forței de muncă şi a capitalului necesare pentru a pătrunde în 
sectorul prospectiunilor pentru aur sau ţiţei a depășit valoarea totală a aurului sau a țițeiului extras.) 

Totuşi, alta este situația când statul intervine și fie cumpără el însuși cerealele fermierilor, fie le 
împrumută bani acestora pentru a-şi putea păstra recoltele în afara pieţei. Aceasta se face câteodată în 
favoarea menţinerii a ceea ce se denumeşte, în mod plauzibil, „hambarul absolut normal”. Dar statistica 
preţurilor şi a reporturilor anuale ale cerealelor demonstrează că această funcţie, așa cum am văzut, este deja 
îndeplinită de pieţele libere organizate în mod privat. Atunci când intervine guvernul, „hambarul absolut 
normal” devine, în realitate, un ,,hambar absolut politic”. Fermierul este încurajat, pe banii contribuabililor, 
să-şi rețină în mod excesiv cerealele. Deoarece vor să fie siguri de obținerea votului fermierilor, politicienii 
initiatori ai sistemului sau birocratii care îl aplică pun întotdeauna aşa-numitul pret corect pentru produsul 
fermierului deasupra prețului justificat de conjunctura oferită de cerere si ofertă. Aceasta duce la o reducere a 
numărului de cumpărători. Prin urmare, hambarul absolut normal tinde să se transforme într-un hambar 
absolut anormal. Se păstrează în afara pieţei stocuri excesiv de mari. Efectul este asigurarea unui pret mai 
mare, temporar, decât ar fi fost în condiţii normale, dar aceasta numai în condițiile existenței, în viitor, a unui 
preţ cu mult mai mic decât ar fi fost în alte condiții. Aceasta pentru că reducerea artificială a cantităţii de 
cereale, oferită în acest an prin retragerea unei părți a recoltei de pe piaţă, înseamnă un surplus artificial pentru 
anul viitor. 

Ar însemna să ne extindem prea mult dacă am descrie detaliat ce s-a întâmplat în realitate atunci când s-a 
aplicat acest program, de exemplu, pentru bumbacul american”. Am acumulat în depozite recolta unui întreg 
an. Am distrus piața externă a bumbacului nostru. Am stimulat enorm cultivarea bumbacului în alte țări. Desi 
aceste consecințe fuseseră prevăzute de cei ce se opuneau politicii de restrângere si împrumuturi, atunci când 
ele s-au produs efectiv, birocratii răspunzători de acest rezultat au replicat doar că toate acestea s-ar fi 
întâmplat oricum. 

Politica de împrumuturi este de obicei însoţită de (sau duce în mod inevitabil la) o politică de restrângere a 
producției, adică la o politică de austeritate. Aproape în fiecare încercare de „stabilizare” a preţului unei mărfi 
au prevalat interesele producătorilor. Telul este o creştere imediată a prețurilor. Pentru ca aceasta să fie 
posibilă, de obicei se impune o restrângere proporțională a producției pentru orice producător supus 
controlului. Acest lucru are câteva efecte negative imediate. Presupunând că acest control poate fi impus la 
scară internaţională, înseamnă că producția totală mondială se reduce. Consumatorii din întreaga lume se pot 
bucura de o cantitate mai mică din acest produs decât ar fi făcut-o dacă nu ar fi existat restricții. Lumea 
sărăceşte în aceeași măsură. Deoarece consumatorii sunt forțați să plătească prețuri mai mari decât în alte 
condiții pentru acel produs, le rămâne proportional mai puţin de cheltuit pentru alte produse. 

Replica restrictionistilor este, de obicei, că această scădere a producției oricum are loc într-o economie de 
piață. Există însă o deosebire fundamentală, aşa cum am văzut în capitolele anterioare. Într-o economie de 
piaţă concurentialá, producătorii cu costuri mari, ineficienfi, sunt cei eliminaţi prin scăderea prețurilor. În 
cazul unei mărfi agricole, fermierii cei mai puțin competenti, sau cei care au cel mai slab utilaj, sau cei care au 
în folosință cel mai sărăcăcios pământ sunt cei eliminaţi. Fermierii cei mai capabili, ce lucrează cele mai bune 
terenuri, nu sunt nevoiți să-și restrângă producția. Dimpotrivă, dacă reducerea prețurilor s-a produs ca urmare 


* Cu toate acestea, programul pentru bumbac a fost unul extrem de instructiv. La 1 august 1956, reportul la bumbac a 
urcat la cifra record de 14.529.000 baloturi, adică mai mult decât producţia sau consumul obişnuit al unui an întreg. 
Pentru a depăşi situația, guvernul şi-a modificat programul. A hotărât să cumpere cea mai mare a recoltei de la 
cultivatori şi a oferit-o imediat spre revânzare cu o anumită reducere. Pentru a reuşi din nou vânzarea bumbacului 
american pe piaţa mondială, el a acordat o subvenție la exporturile de bumbac la început de 6 centi pe pfund şi, în 
1961, de 8,5 centi pe pfund. Dar pe lângă pierderile pe care le-a produs contribuabililor, a dezavantajat serios firmele 
din industria textilă americană în concurenţa cu cele străine, atât pe pieţele interne cât şi pe cele externe. Guvernul 
american subvenţiona industria altor ţări pe seama industriei americane. Caracteristic pentru planurile guvernamentale 
de stabilizare a preţurilor este că evită o consecinţă nedorită numai determinând o alta şi, de obicei, una şi mai 
indezirabilă. 

a înregistrării unui cost mediu de producție mai mic, reflectat într-o ofertă sporită, atunci eliminarea 
fermierilor marginali ce lucrează terenuri marginale le dă posibilitatea fermierilor mai buni de pe terenurile 
bune să-şi sporească producția. 

Dacă se întâmplă asa, consumatorii acelui bun vor fi la fel de bine aprovizionati cu produsul respectiv ca 
şi înainte. Dar, ca o consecință a prețului scăzut, le vor rămâne mai multi bani la dispoziţie, bani pe care nu-i 
aveau înainte, pentru a-i cheltui pe alte lucruri. Prin urmare, consumatorii se vor afla într-o situație mai bună. 
Creşterea sumei cheltuite in alte direcții va asigura creşterea volumului de forță de muncă utilizată în alte 
domenii, care îi vor absorbi apoi pe foștii fermieri marginali în locuri de muncă unde eforturile lor vor 
produce mai mult si vor fi mai eficiente. 

O restrictie uniform proportionalá (pentru a reveni la schema de interventie guvernamentalá) inseamná, pe 
de o parte, cá producátorii eficienti, cu costuri scázute, nu-si pot valorifica intreaga productie, pe care o pot 
obține la un pret scăzut. Pe de altă parte, înseamnă cá producătorii ineficienti, cu costuri ridicate, sunt 
mentinuti artificial in circuitul economic. Ceea ce duce la cresteri in costul mediu la care se fabricá produsul. 
Se produce mai putin eficient decát in alte conditii. Producátorul marginal ineficient, mentinut artificial in 
acel sector de producție, continuă să țină ocupate pământul, forța de muncă si capitalul cărora li s-ar fi putut 
da întrebuințări mai profitabile şi mai eficiente. 

Nu are sens să discutăm ideea cá cel puţin una din consecinţele schemei restrictioniste este faptul că preţul 
produselor agricole a crescut iar „fermierii au o putere de cumpărare mai mare”. Acest lucru se întâmplă 
numai prin reducerea în aceeași măsură a puterii de cumpărare a orășeanului. (Am discutat despre toate 
acestea mai înainte, când am analizat prețurile paritare.) Nu există nicio diferență între a furniza bani 
fermierilor pentru a restrânge producția sau pentru o producție artificial redusă și a obliga cumpărătorii sau 
contribuabilii să plătească nişte oameni degeaba. De fiecare dată, beneficiarii unor astfel de politici dobândesc 
„putere de cumpărare”. De fiecare dată însă, altcineva pierde o putere de cumpărare echivalentă. Pierderea 
netă la nivelul societăţii este reprezentată de pierderea de producție, pentru că sunt plătiți oameni pentru a nu 
produce. Pentru că este mai puţin pentru toată lumea, pentru că este mai puţin de cumpărat, înseamnă că 
salariile şi veniturile reale scad fie prin reducerea sumei nominale, fie prin creșterea costului vieții. 

Dar dacă se încearcă menţinerea prețului unei anumite mărfi agricole la un nivel ridicat şi nu se impune 
nicio restrângere a producției, surplusul rămas nevândut din marfa supraevaluată continuă să se acumuleze 
până ce piaţa acelui produs înregistrează in final un colaps mult mai server decât dacă nu s-ar fi aplicat 
niciodată programul de control. Ori, producătorii care nu sunt cuprinși în programul acesta, stimulati de 
creşterea artificială a preţurilor, îşi dezvoltă peste măsură capacitatea de producţie. Este ceea ce s-a întâmplat 
în cazul programului britanic de restricție în domeniul cauciucului şi în cazul programului american de 
restricţie în sectorul bumbacului. În fiecare caz, colapsul preţurilor a atins în final dimensiuni catastrofale, fapt 
care nu s-ar fi întâmplat dacă nu ar fi existat schema restrictionistá. Planul care a demarat atât de glorios prin a 
„stabiliza” prețurile a adus o instabilitate incomparabil mai mare decât ar fi putut-o face vreodată forțele libere 
ale pieței. 

Totuşi, pe plan internaţional se propun, în mod constant, controale asupra mărfurilor. De data aceasta, ni 
se spune, vor fi evitate toate greşelile din trecut. De data aceasta, preţurile care se vor fixa vor fi „corecte” nu 
numai pentru producători, ci si pentru consumatori. Naţiunile producătoare şi cele consumatoare vor cădea de 
acord doar asupra nivelului la care se consideră că aceste prețuri sunt corecte, fiindcă niciunul nu va fi 
nerational. Preţurile fixate vor însemna „numai” repartizări si alocári, pentru producție si pentru consum, între 
naţiuni si numai nişte cinici vor anticipa improbabile dispute internationale cu privire la aceste lucruri. În fine, 
prin cel mai mare miracol posibil, această lume a coercitiei şi controalelor supra-nationale va deveni, de 
asemenea, o lume a „liberului” schimb internaţional! 

Nu sunt sigur ce vor să înțeleagă planificatorii guvernamentali prin liber schimb în acest context, dar pot fi 
sigur de câteva lucruri pe care nu le au în vedere. Nu au în vedere libertatea oamenilor obișnuiți de a cumpăra 
şi de a vinde, de a împrumuta şi de a da cu împrumut la orice preţuri sau dobânzi vor ei și oriunde cred ei că 
este mai profitabil să o facă. Nu au în vedere libertatea cetăţeanului de rând de a cultiva cât de mult vrea dintr- 
un anumit tip de cereale, de a circula cum doreşte, de a se stabili unde doreşte, de a-şi lua cu el capitalul şi alte 
bunuri ce-i aparțin. Mi-e teamă cá se gândesc în primul rând la libertatea birocratilor de a hotărî toate acestea 
în numele lui şi îi spun că dacă se supune docil birocratilor, va fi recompensat prin creșterea nivelului sáu de 
trai. Dacă planificatorii reuşesc să lege ideea cooperării internationale de cea a unei dominatii şi a unui 

controlul statal din ce în ce mai mari asupra vieţii economice, viitoarele controale internaționale nu par decât 
să urmeze, foarte probabil, modelele trecutului, caz în care nivelul de trai al omului de rând se va reduce, 
concomitent cu libertăţile sale. 


Capitolul XVII 
FIXAREA PREȚURILOR DE CĂTRE GUVERN 


Am văzut unele efecte ale eforturilor guvernului de a fixa preţurile bunurilor de consum deasupra 
nivelurilor pe care le-ar fi stabilit piaţa liberă. Să vedem acum unele rezultate ale încercărilor guvernului de a 
menține prețul bunurilor de consum sub nivelul stabilit de piaţă. 

Această încercare este făcută, în zilele noastre, în timp de război, de aproape toate guvernele. Nu vom 
examina aici cât este de inteleaptá fixarea prețurilor în timp de război. Economia în ansamblu, în condiții de 
război, este dominată în mod necesar de către stat, iar complicațiile care trebuie luate în considerare ne-ar face 
să intrăm în prea multe detalii, scăpând din vedere problema principală dezbătută în această carte.” Dar chiar 
dacă fixarea preţurilor în timp de război este sau nu o măsură inteleaptá, ea este perpetuatá în aproape toate 
țările perioade lungi de timp după terminarea războiului, deci după ce cauza care a declanșat-o a dispărut. 

Factorul care exercită presiuni pentru stabilirea unor preţuri fixe este inflația apărută în vremuri de război. 
Astăzi, când practic toate ţările practică o politică inflationistá, desi în marea majoritate a acestora este pace, 
există un control al prețurilor indirect, chiar dacă acesta nu este impus. 

Deşi fixarea prețurilor este întotdeauna dăunătoare din punct de vedere economic, chiar distructivă uneori, 
ea prezintă avantaje politice din punctul de vedere al oficialităților. Acestea dau vina pentru existenţa unor 
preţuri mai mari pe rapacitatea oamenilor de afaceri si nu pe politicile monetare inflationiste promovate chiar 
de ele. 

Să vedem mai întâi ce se întâmplă atunci când guvernul încearcă să menţină preţul unui bun de consum 
sau al unui grup de bunuri de consum sub nivelul care s-ar stabili pe piaţă. 

Atunci când guvernul încearcă să fixeze prețuri maximale doar pentru câteva articole, alege, de obicei, 
anumite necesităţi de bază, în ideea cá este esențial ca si cei săraci să le poată obține la un cost „rezonabil”. Sá 
presupunem că articolele alese în acest scop sunt pâinea, laptele şi carnea. 

Dezbaterea pentru susținerea preţului scăzut al acestor bunuri va fi abordată cam în felul acesta: dacă 
lăsăm (să zicem) carnea la bunul plac al pieţei libere, preţul acesteia va creşte prin mecanismul de licitare 
concurentialá astfel încât numai bogatii o vor putea avea. Oamenii nu vor obţine carne în concordanță cu 
nevoile lor, ci proporțional cu puterea lor de cumpărare. Dacă menţinem preţul scăzut, oricine va putea să 
obţină o cantitate rezonabilă. 

Primul lucru care trebuie semnalat în legătură cu acest argument este că, dacă el este valabil, atunci 
politica adoptată este lipsită de consecvență. Pentru că, dacă distribuţia cărnii, la o valoare pe piață de 2,25 $ 
uncia, este determinată mai degrabă de puterea de cumpărare decât de nevoi, tot la fel s-ar întâmpla — deși 
poate într-o măsură mai mică — la un „plafon” legal de 1,50 $ uncia. Argumentul putere-de-cumpárare-mai- 
degrabă-decât-nevoie este valabil de fapt atâta timp cât pentru carne plătim ceva. Aplicabilitatea sa ar înceta 
numai în situaţia în care carnea ar fi distribuită gratuit. 

Dar de obicei schemele pentru fixarea de prețuri maximale încep cu eforturi dirijate spre „împiedicarea 
creșterii costului vieții”. {i astfel, promotorii lor presupun implicit că prețul pieţei în momentul începerii 
controlului este „normal”. Preţul de început sau cel anterior este considerat „rezonabil”, iar orice pret mai 
mare este „nerezonabil”, indiferent de schimbările intervenite în producţie sau în cerere, în perioada scursă de 
la prima fixare a preţului. 

* Oricum, concluzia mea este că în timp ce unele priorităţi, alocaţii sau rationalizári impuse de guvern ar putea fi 
inevitabile, fixarea preţurilor de către guvern în timpul unui război este extrem de dăunătoare. În timp ce funcţionarea 
preţului maximal presupune raționalizarea bunurilor, chiar şi pentru un timp limitat, reciproca nu este valabilă. 

În dezbaterea acestei chestiuni, nu are sens să presupunem existenţa unui control al preţurilor care le-ar 
fixa exact la nivelul la care le-ar aduce si piața. Ar fi ca si când nu ar exista control al preţurilor. Trebuie să 
presupunem că puterea de cumpărare este mai mare decât oferta de bunuri si că prețurile sunt menținute la un 
nivel scăzut de guvern, sub nivelul la care le-ar fixa piaţa. 

Însă nu putem tine prețul unui bun de consum sub nivelul sáu de piață fără ca între timp să nu apară două 
consecinţe. Prima este creşterea cererii pentru acel bun. Pentru că bunul este mai ieftin, oamenii sunt tentaţi si 
îşi pot permite să îl cumpere în cantități mai mari. A doua consecință este reducerea ofertei pentru acel bun. 
Pentru că oamenii cumpără mai mult, cantitatea existentă pe piață din bunul respectiv se diminuează, 
vânzându-se mai repede. Dar, pe lângă acestea, este descurajată producerea bunului respectiv. Marjele de 
profit se diminuează sau dispar. Producătorii marginali sunt scoşi din circuitul economic. Chiar şi cei mai 
eficienți producători ar putea, la un moment dat, să funcționeze în pierdere. Aşa s-a întâmplat în timpul celui 
de-al Doilea Război Mondial, când abatoarelor li s-a cerut de către Biroul de Administrare a Preturilor să 
sacrifice animale si să prelucreze carne pentru un pret sub costul de achiziționare a animalelor, plus costul 
forței de muncă pentru sacrificare şi prelucrare. 

Dacă n-am întreprinde nicio altă acțiune, consecința fixării unui pret maximal pentru un anumit bun de 
consum ar fi apariția penuriei. Dar acest lucru este exact opusul a ceea ce intentionase initial guvernul, pentru 
că tocmai pentru bunurile alese cărora li s-a fixat un pret maximal se urmăreşte obținerea unei oferte ridicate. 
Limitând profiturile şi salariile producătorilor acestor bunuri, fără să limiteze însă si profiturile si salariile 
producătorilor de articole de lux, guvernul îi descurajează pe producătorii bunurilor de strictă necesitate ale 
căror preţuri sunt controlate, stimulând în același timp producția de bunuri mai puţin esențiale. 

În timp, politicienii isi dau seama de unele din consecinţele reglementărilor lor si adoptă alte mecanisme 
de control pentru a le diminua. Printre acestea se numără rationalizarea, controlul costurilor, subvenţionarea si 
fixarea prețurilor tuturor bunurilor. Să le studiem acum pe fiecare din acestea în parte. 

Când devine evident că există o lipsă a unui bun de consum ca rezultat al unui pret fixat sunt nivelul 
pieţei, consumatorii bogaţi sunt acuzați de a fi luat „mai mult decât partea care li se cuvenea in mod corect”; 
sau, dacă este vorba de o materie primă, fiecare firmă este acuzată că o stochează. Atunci guvernul adoptă o 
serie de reguli care stabilesc cine are prioritate în cumpărarea acelui bun, sau cui şi în ce cantități îi va fi 
alocat sau cum va fi rationalizat. Dacă se adoptă un sistem de rationalizare, atunci înseamnă că fiecare 
consumator poate dispune doar de o anumită cantitate considerată maximă, indiferent dacă acesta este dispus 
să plătească în plus pentru o cantitate mai mare. 

Pe scurt, dacă se adoptă un sistem de rationalizare, înseamnă că guvernul adoptă un sistem de prețuri 
duble, sau un sistem monetar dual, în care fiecare consumator trebuie să aibă un număr de cupoane sau 
„puncte” asociat cu o sumă dată de bani. Cu alte cuvinte, guvernul încearcă să rezolve parțial, prin 
rationalizare, o problemă pe care piaţa ar fi rezolvat-o prin intermediul prețurilor. Spun partial pentru cá 
rationalizarea mai degrabă limitează cererea, fără a stimula si oferta, asa cum ar fi făcut-o un pret mai mare. 

Guvernul ar putea încerca să asigure oferta, extinzándu-si controlul asupra costurilor de producție ale unui 
bun. Pentru a menține scăzut preţul cu amănuntul al cărnii, de exemplu, ar trebui să stabilească prețul en-gros 
al cărnii, preţul cărnii la abatoare, prețul animalelor vii, preţul nutretului, salariile lucrătorilor din zootehnie. 
Pentru a menţine scăzut prețul laptelui, guvernul ar putea încerca să stabilească salariile şoferilor camioanelor 
cu care se transportă laptele, prețul containerelor, prețul laptelui la fermă, prețul nutreturilor. Pentru a stabili 
preţul pâinii, guvernul ar trebui să stabilească salariile brutarilor, preţul făinii, profiturile morarilor, preţul 
grâului s.a.m.d. 

Dar pe măsură ce guvernul îşi extinde aria de stabilire a preţurilor, extinde în acelaşi timp şi consecințele 
care i-au impus, initial, un astfel de comportament. Presupunând cá are curajul să stabilească aceste costuri si 
cá este capabil să le impună, va crea insuficiență pentru diferiţi factori — forță de muncă, nutreturi, grâu si 
toate celelalte — care intră în producţia bunurilor de consum finale. Astfel, guvernul trebuie să-și extindă din 
ce în ce mai mult aria de control, consecinţa ultimă fiind fixarea prețurilor în întreaga economie. 

Guvernul ar putea încerca rezolvarea acestei probleme prin acordarea de subvenţii. El recunoaşte, de 
exemplu, că atunci când menţine preţul laptelui sau al untului sub nivelul pieţei sau sub nivelul relativ la care 
fixează alte preţuri, ar putea apărea o penurie datorită salariilor mai mici sau marjelor de profit mai mici 
pentru producția de lapte sau de unt în comparaţie cu celelalte bunuri de consum. 

În consecință, guvernul încearcă să compenseze această situaţie subventionándu-i pe producătorii de lapte 
si unt. Trecând peste dificultățile de ordin administrativ implicate şi presupunând cá subventiile sunt suficient 
de mari pentru asigurarea unei producții suficiente de lapte și unt, este clar că, prin subvenţionarea 
producătorului, cei care sunt, în realitate, subventionati sunt consumatorii. Aceasta pentru că producătorii 
obțin pe laptele sau untul produs de ei nici mai mult nici mai puțin decât ar fi obținut dacă preţurile produselor 
lor ar fi fost lăsate să se fixeze pe piață; consumatorii îşi procură însă laptele şi untul la un pret mult sub preţul 
pieţei libere. Subventia acordată consumatorilor este egală cu diferența dintre cele două preţuri — adică suma 
plătită ca subvenție producătorilor. 

Însă dacă bunul subventionat nu este si el rationalizat, cei care pot cumpăra cea mai mare cantitate din 
acest bun sunt cei care au cea mai mare putere de cumpărare. Aceasta înseamnă că ei sunt subventionati mai 
mult decât cei a căror putere de cumpărare este mai mică. Cine anume îi subvenţionează pe consumatori va 
depinde de incidenţa fiscalitátii. Dar contribuabilii se vor auto-subventiona în calitatea lor de consumatori. În 
acest labirint, devine greu de identificat cine pe cine subvenţionează. Ceea ce se scapă din vedere este că 
pentru subvenţii plăteşte totuşi cineva şi că nu s-a descoperit încă nicio metodă prin care comunitatea să poată 
obține ceva fără a da nimic în schimb. 

Fixarea prețurilor poate părea plină de succes pentru o scurtă perioadă. Poate părea că funcționează bine o 
vreme, mai ales pe timp de război, când este sprijinită de patriotism şi de sentimentul de criză. Dar, de fapt, cu 
cât este mai îndelungată, cu atât cresc greutățile. Când preţurile sunt menținute de către guvern, arbitrar si 
obligatoriu, la un nivel scăzut, cererea este cu mult mai mare decât oferta. Am văzut că, dacă guvernul 
încearcă să prevină apariţia unei oferte insuficiente reducând prețurile forței de muncă, ale materiilor prime si 
ale altor factori care intră în costul de producţie al bunului respectiv, nu face altceva decât să provoace o 
penurie a acestor factori de producţie. Dacă alege să continue pe acest drum, guvernul nu va trebui numai să 
extindă din ce în ce mai mult controlul „pe verticală” al preţurilor, ci va constata că trebuie să o facă şi „pe 
orizontală”. Dacă rationalizám un bun de consum iar publicul, deşi dispune de putere de cumpărare in exces, 
nu poate să obţină cantități suficiente din acest bun, el se va îndrepta către un substitut. Rationalizarea fiecărui 
bun, pe măsură ce el devine insuficient, exercită o presiune din ce în ce mai mare asupra celorlalte bunuri care 
nu au fost rationalizate. Dacă presupunem că guvernul reuşeşte să împiedice apariția piețelor negre (sau să le 
mențină la anumite dimensiuni care să nu ducă, practic, la evitarea preţurilor legale), atunci controlul continuu 
al preţurilor va conduce, in mod necesar, la rationalizarea unui număr din ce în ce mai mare de bunuri. 
Această rationalizare nu se poate opri la consumatori. În cel de-al Doilea Război Mondial nu s-a oprit. A fost 
aplicată, de fapt, în primul rând în cazul alocării materiilor prime către producători. 

Consecința normală a menţinerii unui control total, complet asupra prețurilor, control care vrea să 
perpetueze un nivel istoric dat al prețului, trebuie să fie, în ultimă instanţă, o economie complet planificată. 
Salariile ar trebui menținute la un nivel scăzut într-o manieră la fel de rigidă ca si preţurile. Forţa de muncă ar 
trebui să fie rationalizatá, ca şi materiile prime. Rezultatul final ar fi că guvernul nu numai că i-ar comunica 
fiecărui consumator cantitatea din fiecare bun de consum de care acesta poate să dispună, ci i-ar comunica şi 
fiecărui producător cantitatea din fiecare materie primă de care poate să dispună, precum si cantitatea de forță 
de muncă. Licitaţiile concurentiale pentru muncitori nu vor mai fi tolerate, asa cum nu vor mai fi tolerate nici 
cele pentru materii prime. Rezultatul ar fi o economie totalitaristă, pietrificatá, în care fiecare firmă şi fiecare 
lucrător ar depinde de bunăvoința guvernului, iar libertăţile tradiționale cunoscute ar fi abandonate. Pentru cá, 
aşa cum spunea acum 200 de ani Alexander Hamilton în Federalist Papers: „Puterea asupra hranei unui om 
înseamnă puterea asupra voinţei sale.” 

Acestea sunt consecințele a ceea ce ar putea fi descris ca un control al prețurilor „perfect”, „pe termen 
lung" si ,,nepolitic". Asa cum s-a demonstrat atât de amplu în mai multe țări, mai ales in Europa, în timpul si 
după cel de-al Doilea Război Mondial, unele din cele mai mari greşeli ale birocratilor au fost corectate de 
piața neagră. În unele ţări, piața neagră s-a dezvoltat alături de piaţa oficială, in care preţurile erau controlate, 

până când ea a devenit piața propriu-zisă. Menţinând plafoanele nominale ale prețurilor, politicienii aflați la 
putere au încercat să arate că intențiile lor, dacă nu regulile impuse de ei, erau juste. 

Nu trebuie să credem însă că dacă piața neagră a înlocuit în final piaţa legală nu s-a produs niciun rău. 
Răul s-a produs atât pe plan economic, cât și pe plan moral. În timpul perioadei de tranziţie, firmele mari, 
solide, cu tradiţie, ale căror investiţii de capital sunt mari, a căror dependență față de bunăvoința statului este 
ridicată, sunt forţate să-şi reducă producția sau să-şi suspende producţia. În locul lor apar peste noapte firme, 
cu capital mic şi cu experienţă de producție limitată. Aceste noi firme sunt ineficiente în comparaţie cu cele 
cărora li se substituie; ele oferă produse inferioare la costuri de producție cu mult mai mari decât ar fi 
practicat firmele vechi, pentru a supraviețui si a oferi pe piață bunuri de calitate. Este promovată lipsa de 
onestitate. Noile firme îşi datorează existenţa şi dezvoltarea faptului cá sunt dispuse să încalce legea, iar 
clienții lor acceptă acest lucru; ca o consecință normală, se generalizează lipsa de moralitate în toate formele 
de afaceri. Autoritățile care stabilesc preţul fac din ce în ce mai rar eforturi de a păstra măcar nivelul prețurilor 
existent la începutul perioadei de control. Declară că intenţia lor este de „a menţine linia”. Oricum, în curând, 
sub pretextul de a „corecta inechitátile" sau ,nedreptátile sociale” începe o stabilire discriminatorie a 
preţurilor care favorizează grupurile puternice din punct de vedere politic. 

Deoarece astăzi puterea politică se măsoară prin numărul de voturi, grupurile pe care autorităţile încearcă 
să le favorizeze sunt adesea muncitorii şi fermierii. La început se afirma că nu este nicio legătură între salarii 
şi costul vieţii; că salariile pot fi lesne mărite fără a creşte prețurile. Când devine evident că salariile pot fi 
mărite doar reducând profiturile, birocratii încep să spună că oricum profiturile erau prea mari si că sporirea 
salariilor si înghețarea prețurilor permit, totuşi, obținerea unui „profit just”. Din moment ce nu există o rată 
uniformă a profitului, întrucât profiturile diferă de la firmă la firmă, rezultatul acestei politici este scoaterea 
din activitate a întreprinderilor cu cea mai redusă profitabilitate şi descurajarea sau oprirea producţiei 
anumitor bunuri. Aceasta înseamnă şomaj, reducerea producţiei şi scăderea nivelului de trai. 

Ce se află la baza efortului de a fixa prețuri maximale? În primul rând, o înțelegere greșită a factorilor care 
determină creşterea prețurilor. Cauza reală este fie o penurie de bunuri, fie un surplus de bani. Plafoanele 
legale de preț nu pot rezolva niciunul dintre aceste aspecte. De fapt, după cum am văzut, ele nu fac altceva 
decât să intensifice penuria. Cât despre surplusul de bani, vom analiza această chestiune într-un alt capitol. 
Printre principalele subiecte ale acestei cărți se numără şi una din erorile care stau la baza adoptării politicii de 
fixare a prețurilor. Aşa cum planurile de creştere a prețurilor unor bunuri favorizate sunt rezultatul luării în 
considerare doar a intereselor producătorilor direcți, scăpând din vedere interesele consumatorilor, la fel şi 
planurile pentru menţinerea la un nivel scăzut a prețurilor prin intermediul unor dispoziții legale sunt 
rezultatul luării în considerare a intereselor pe termen scurt ale populaţiei privită doar ca un grup de 
consumatori si al omiterii intereselor acesteia ca un grup de producători. lar sprijinul pentru astfel de politici 
rezultă dintr-o confuzie similară pe care o fac membrii societății. Oamenii nu vor să plătească mai mult pe 
lapte, unt, pantofi, mobilă, chirie, bilete de teatru sau diamante. Ori de câte ori vreunul dintre aceste articole se 
scumpeste, consumatorul este indignat si simte cá a fost tras pe sfoară. 

Singura excepţie o reprezintă articolul pe care îl produce el: aici el înţelege şi apreciază motivul creşterii. 
Dar întotdeauna există tendința de a privi propria întreprindere ca pe o excepţie. „Întreprinderea mea”, va 
spune, „are caracteristici speciale, iar oamenii nu înţeleg. Costul forței de muncă a crescut; prețul materiei 
prime a crescut; cutare materie primă nu se mai importă si trebuie produsă în ţară, la un cost mai mare. Mai 
mult, cererea pentru produsul meu a crescut, iar întreprinderea ar trebui lăsată să perceapă prețurile care să-i 
permită să se dezvolte pentru a putea mări oferta.” {i aşa mai departe. Orice consumator cumpără sute de 
produse diferite; ca producător însă, realizează doar unul. El percepe că este o nedreptate menţinerea scăzută a 
prețului la produsul său. {i aşa cum orice producător dorește să obţină un pret cát mai mare pentru produsul 
său, la fel şi orice muncitor vrea un salariu mai mare. Fiecare producător resimte controlul preţurilor ca pe o 
frână în dezvoltarea producției proprii. Dar aproape toti refuză să generalizeze această observaţie, căci ar 
însemna să fie nevoiţi să plătească mai mult pentru obţinerea produselor celorlalți. 

Pe scurt, fiecare din noi are o personalitate economică multiplă. Fiecare dintre noi suntem producători, 
contribuabili, consumatori. Politicile susținute de fiecare depind de unghiul din care se priveşte. Pentru că 

fiecare din noi suntem uneori Dr. Jekyll si alteori Mr. Hyde. Ca producător, iti doreşti inflația (gândindu-te 
doar la produsul sau serviciul tău); în calitate de consumator, iti dorești să existe plafoane de prețuri 
(gândindu-te la cât va trebui să plăteşti pentru produsele altora) si vei sustine necesitatea subvenţiilor; in 
calitate de contribuabil, nu-ţi va conveni să plăteşti impozite. Fiecare persoană crede că se poate folosi de 
forțele politice astfel încât să beneficieze de pe urma creşterii preţului propriului produs (în timp ce costul 
materiilor prime utilizate de el este menținut scăzut prin lege) şi în acelaşi timp să beneficieze, în calitatea sa 
de consumator, de pe urma controlului preţurilor. Dar cea mai mare parte a acestor persoane se autoamăgesc, 
pentru că nu numai că trebuie să existe un echilibru între câştigurile şi pierderile presupuse de această 
manipulare politică a preţurilor, dar pierderile vor fi mult mai mari decât câştigurile, căci fixarea preţurilor 
descurajează si dezorganizeazá procesul de producţie si de ocupare a forței de muncă. 


Capitolul XVIII 
IMPLICATIILE CONTROLULUI NIVELULUI CHIRIILOR 


Controlul nivelului chiriilor caselor și apartamentelor de către guvern este o formă specială de control al 
prețurilor. O mare parte a consecinţelor sale sunt similare celor ale controlului prețurilor în general, dar câteva 
din ele trebuie tratate în mod special. 

Controlul chiriilor este uneori parte integrantă a controlului general al preţurilor, dar cel mai adesea este 
impus printr-o lege specială. O ocazie frecventă este începerea unui război. Se instalează un corp de armată 
într-un orăşel; numărul limitat de case determină creşterea chiriei percepute pe cameră; proprietarii de case si 
de apartamente cresc chiriile, ceea ce provoacă indignarea tuturor. Sau casele dintr-un oraş pot fi distruse de 
bombe, iar nevoia de armament orientează materialele şi forța de muncă spre acest sector şi nu spre 
construcția de locuințe. 

Controlul asupra chiriilor este impus folosind ca argument faptul că oferta de case nu este „elastică”, adică 
lipsa de locuinţe nu poate fi rezolvată în timp util, oricât ar crește chiriile. Deci s-ar înțelege că guvernul, 
interzicând creşterea chiriilor, protejează de fapt chiriaşii, împiedicând exploatarea lor, fără să-i lezeze efectiv 
pe proprietari si fără să descurajeze construirea de noi case. 

Argumentul nu stă în picioare, chiar dacă am presupune că acest control asupra chiriilor va fi de scurtă 
durată. Se scapă din vedere o consecință imediată. Dacă proprietarilor li se permite creşterea chiriilor în 
concordanţă cu inflaţia şi cu condiţiile reale ale ofertei şi cererii, fiecare chiriaş va economisi prin aceea că va 
închiria un spațiu mai restrâns. Aceasta le va permite si celorlalți să beneficieze de case. Același număr de 
case vor adăposti mai multi oameni, până când cererea va fi satisfăcută şi nu va mai exista lipsă de locuințe. 

Oricum, controlul chiriilor încurajează risipa de spaţiu. Produce discriminări, favorizându-i pe cei care 
ocupă deja case sau apartamente într-o anumită zonă sau într-un anumit oras, cu prețul lăsării pe dinafară a 
celorlalți. Permiterea creşterii chiriilor până la nivelul stabilit pe piață face ca toti chiriașii — existenti sau 
potenţiali — să aibă şanse egale de a licita pentru un spaţiu de locuit. În condiţiile inflaţiei sau lipsei de 
locuinţe, chiriile vor crește cu siguranţă dacă proprietarilor nu li se va permite să ceară o anumită chirie, dar li 
se va permite să accepte cea mai ridicată ofertă a celor ce doresc să închirieze. 

Cu cât controlul chiriilor este mai îndelungat, cu atât efectele sale sunt mai reale. Nu se construiesc case 
noi pentru că nu există stimulente în acest sens. O dată cu creșterea costului construcțiilor (de obicei datorită 
inflației), nivelul anterior al chiriilor nu mai este profitabil. Dacă, aşa cum se întâmplă adesea, guvernul 
acceptă într-un final această realitate şi excepteazá de la control chiriile caselor nou construite, tot nu se 
creează stimulente suficient de mari pentru a construi. În funcţie de gradul în care s-a depreciat moneda în 
intervalul scurs de la înghețarea chiriilor, chiriile caselor nou construite ar putea fi de zece sau douăzeci de ori 
mai mari în comparaţie cu casele vechi, pentru acelaşi spațiu. (Acest lucru s-a întâmplat în Franţa postbelică.) 
În aceste condiţii, chiriaşii din imobilele vechi nu sunt dispuși să se mute, oricât de mult ar crește numărul 
membrilor familiilor lor sau oricât de mult s-ar deteriora locuinţele ocupate de ei. 

Datorită chiriilor scăzute stabilite de lege pentru casele vechi, ocupate de chiriași care sunt protejaţi de 
lege contra creşterii chiriilor, aceştia sunt încurajați să ocupe acelaşi spaţiu, indiferent dacă familiile lor au 
crescut sau au scăzut ca număr. Aceasta duce la concentrarea presiunii cererii imediate pe un număr relativ 

restrâns de clădiri, presiune care tinde să crească — cel puţin pentru început — nivelul chiriilor mult mai mult 
decât s-ar fi întâmplat pe piaţa liberă. 

Oricum, acest lucru nu va încuraja corespunzător construcția de noi locuinţe. Constructorii sau proprietarii 
apartamentelor deja existente, aflându-se în situația de a înregistra profituri mici sau chiar pierderi pentru 
vechile lor apartamente, nu vor avea fonduri sau acestea vor fi prea mici pentru construcții noi. Pe lângă asta, 
s-ar putea ca ei sau cei care dispun de capital din alte surse să se teamă că guvernul, în orice moment, va găsi 
o scuză pentru a impune controlul asupra nivelului chiriilor, ceea ce deseori se întâmplă. 

Situaţia caselor se va înrăutăţi si din alte privinţe. În primul rând, dacă nu sunt permise creşteri 
corespunzătoare ale chiriilor, proprietarii nu vor îmbunătăţi sau reamenaja locuințele. De fapt, acolo unde 
controlul chiriilor este foarte puternic, proprietarii nu vor aduce practic nicio reparație a caselor. Nu numai 
fiindcă nu sunt stimulati să o facă, dar s-ar putea să nu dispună de fondurile necesare. Printre alte efecte 
propagate de legile care reglementează nivelul chiriilor, se numără şi crearea de animozitáti între chiriaşi — 
care vor ca reparaţiile să fie făcute de proprietari — si proprietarii înșiși, care înregistrează venituri mici sau 
chiar pierderi. 

De obicei, pasul următor făcut de legiuitori, care acționează sub presiune politică sau pe baza unor idei 
economice greșite, este de a renunţa la controlul apartamentelor „de lux” menţinând, totodată, controlul 
chiriilor la casele obişnuite, pentru pătura medie. Argumentul folosit este cel conform căruia chiriasii bogați 
îşi pot permite să plătească chirii mari, în timp ce săracii nu pot. 

Efectul pe termen lung al acestui mecanism discriminatoriu este exact opusul a ceea ce se intentionase la 
introducerea sa. Sunt încurajați şi răsplătiți proprietarii si constructorii de apartamente luxoase, în timp ce 
proprietarii şi constructorii de case cu chirii mici, care sunt mai necesare, sunt descurajati si penalizati. Cei 
dintâi sunt liberi să obțină profituri atât de mari cât le permite piaţa; cei din urmă sunt lipsiți de stimulente 
(sau chiar de capital) pentru a continua construcția de case cu chirii mici. 

Rezultatul este încurajarea relativă a executării de reparaţii si reamenajări ale locuinţelor de lux si tendința 
de a construi numai apartamente de lux. Dar nu este încurajată deloc construirea de case normale, cu chirii 
MICI, şi nici măcar menţinerea celor existente la un nivel acceptabil prin repararea lor. Drept urmare, 
locuinţele categoriilor cu venituri mici se vor deteriora şi nu vor crește ca număr. Acolo unde populaţia este în 
creștere, lipsa de locuinţe va deveni din ce în ce mai acută. S-ar putea ajunge în situaţia în care cea mai mare 
parte a proprietarilor nu numai că nu înregistrează niciun profit, dar pierderile lor devin din ce în ce mai 
împovărătoare. Ei constată cá nici măcar nu pot renunţa la proprietățile lor si cá sunt în situația de a trebui să- 
şi abandoneze proprietățile si să dispară pentru a nu mai plăti impozite. Atunci când proprietarii nu mai 
asigură încălzirea şi alte servicii de bază, chiriaşii sunt forţaţi să-şi abandoneze apartamentele. Zone din ce în 
ce mai mari se deteriorează sub limita de locuire în condiţii civilizate. În ultimii ani, în New York a devenit 
obişnuit să vezi blocuri întregi abandonate, cu ferestrele sparte sau care, în loc de geamuri, au scânduri, pentru 
a preîntâmpina alte noi ravagii făcute de vandali. Devin din ce în ce mai frecvente incendiile premeditate, 
primii suspecti fiind chiar proprietarii. 

Un alt efect constă în erodarea veniturilor municipalității, deoarece baza impozitării — reprezentată de 
valoarea proprietăților — continuă să scadă. Municipalitatea ajunge în stare de faliment sau se află în 
imposibilitatea de a continua să ofere servicii de bază. Nici atunci când aceste consecinţe devin atât de clare 
încât nu mai pot fi ignorate, cei care au impus controlul asupra chiriilor nu recunosc că au greşit. În schimb, 
denunță sistemul capitalist. Sustin că întreprinderea capitalistă iarăşi „a dat greş”, că întreprinderile particulare 
„nu pot rezolva situaţia”. În consecință, spun ei, trebuie să intervină statul care să construiască locuințe cu 
chirii mici. 

Această situație s-a înregistrat în toate ţările care au fost implicate în cel de-al Doilea Război Mondial sau 
care au impus controlul chiriilor pentru a depăşi inflația. 

Astfel, guvernul lansează un program uriaș pentru construirea de locuinţe — pe buzunarul contribuabilului. 
Casele sunt închiriate la un pret care nu acoperă costul de construcție şi de întreținere. De obicei, guvernul 
plăteşte subvenţii anuale, fie direct chiriaşilor caselor cu chirii mici, fie agenţiilor statului care administrează 
construcția de case. Oricum, chiriasii acestor clădiri sunt subventionati de restul populației. Plátindu-li-se o 
parte din chirie, li se oferă un tratament preferențial. Posibilităţile politice oferite de acest favoritism sunt 
evidente si nu este nevoie să le subliniem. S-a constituit astfel un grup de presiune care consideră ca pe o 

datorie a contribuabililor plata acestor subvenţii. S-a mai făcut un astfel de pas către Statul Bunăstării 
Absolute. 

O ultimă ironie a controlului chiriilor este că, cu cât este mai nerealist, mai draconic şi mai nedrept, cu atât 
sunt mai fervente argumentele politice pentru a-l sprijini si a-l perpetua. În cazul în care chiriile sunt fixate 
prin lege la 95% din nivelul la care ar fi stabilite de piață şi, astfel, proprietarilor li s-ar face doar o mică 
nedreptate, nu ar exista nicio obiectie politică de a renunţa la fixarea chiriilor, întrucât chiriaşi n-ar trebui să 
plătească în plus decât 5 procente. Dar dacă inflația a fost atât de mare, sau legile au fost atât de opresive şi de 
nerealiste, încât nivelul chiriei reglementate reprezintă doar 10% din nivelul real al pieţei si se face o 
nedreptate mare proprietarilor, s-ar auzi nişte proteste teribile în legătură cu relele îngrozitoare pe care le-ar 
aduce cu sine renunţarea la controlul chiriilor si obligarea chiriasilor la plata unei chirii stabilite de economie. 
Argumentul ar fi că este o cruzime indiscutabilă să îi pui pe chiriaşi să suporte o scumpire atât de bruscă şi de 
imensă. Chiar si oponenții ideii de control al chiriilor admit că eliminarea controlului este un proces care 
trebuie făcut treptat, cu grijă si în timp. Puţini dintre politicienii care se opun controlului chiriilor vor avea 
într-adevăr curajul politic şi deschiderea economică necesară ca, în aceste condiţii, să susțină renunţarea la 
control. În consecință, cu cât controlul este mai nedrept şi mai nerealist, cu atât este mai greu, din punct de 
vedere politic, să te debarasezi de el. În multe ţări s-a practicat în continuare un control al chiriilor pentru o 
lungă perioadă de timp după ce a fost abandonat controlul preţurilor. 

Ratiunile politice invocate pentru continuarea controlului chiriilor se bucură de credibilitate. Uneori, legea 
prevede cá se poate renunţa la control în momentul în care numărul locuinţelor vacante depăşeşte o anumită 
cifră. Politicienii care promovează politica de control al chiriilor arată triumfători că această cifră nu s-a atins 
si menţin controlul. Desigur cá nu s-a atins. Simplul fapt cá, prin lege, chiriile sunt ținute atât de jos sub 
nivelul pieţei duce la creşterea pe cale artificială a cererii de spațiu de închiriat, descurajând, în același timp, 
orice creştere a ofertei. Deci, cu cât chiriile sunt fixate la un nivel nerealist mai scăzut, cu atât este mai sigur 
că „lipsa” de case sau de apartamente de închiriat se va perpetua. 

Este evidentă nedreptatea făcută proprietarilor. Repet, ei sunt forţaţi să subventioneze chiriile plătite de 
chiriaşii lor, adesea cu prețul unor pierderi substantiale. Chiriaşii subventionati pot fi adesea mai bogaţi decât 
proprietarul care este forțat să renunțe la o parte din ceea ce, altfel, ar reprezenta venitul său stabilit pe piaţă. 
Politicienii ignoră acest aspect. Cei care acționează în alte sectoare și care sprijină impunerea sau menținerea 
controlului asupra chiriilor pentru că le sângerează inima de mila chiriaşilor, nu merg atât de departe încât să 
sugereze ca si lor să li se ceară să plătească, sub formă de impozite, o parte din subventiile acordate 
chiriaşilor. Întreaga povară cade pe umerii acelei categorii de oameni care au făcut marea greşeală de a fi 
construit sau de a avea în posesie case de închiriat. 

Puţine cuvinte exprimă mai bine stigmatul decât cuvântul „proprietar de mahala”. {i ce este un proprietar 
de mahala? Nu este o persoană care deţine proprietăți de mare valoare în zone extravagante, ci una care are 
doar proprietăți extrem de uzate în mahalale, unde chiriile sunt cele mai mici si unde nu te poti bizui pe plata 
chiriei, aceasta făcându-se după bunul plac al chiriașului. Cu greu ne putem imagina cauza (în afară de 
răutate) pentru care un om care şi-ar putea permite să posede case decente de închiriat ar decide să fie un 
proprietar de mahala. 

Atunci când sunt impuse controale asupra unor articole de consum imediat, cum ar fi pâinea, brutarii pot 
pur si simplu să refuze să o mai facă si să o mai vândă. Imediat i se simte lipsa, iar politicienii sunt obligati fie 
să renunţe la preţul maximal impus, fie să-l crească. În privinţa închirierii de locuinţe însă, problema se 
întinde în timp. Pot trece ani până când chiriașii încep să simtă rezultatele descurajării construirii de case noi 
ŞI a reparațiilor curente. Ar putea dura chiar şi mai mult până ca aceștia să-şi dea seama că la baza situaţiei lor 
stă controlul chiriilor. Între timp, atâta vreme cât proprietarii obțin un venit net cât de mic după plata 
impozitelor si a ratelor de ipotecă, aceştia nu au nicio altă alternativă decât să continue să dețină imobile şi să 
le închirieze. Politicienii — știind cá chiriasii au un număr mai mare de voturi decât proprietarii — continuă cu 
cinism controlul chiriilor, mult timp după ce au fost obligaţi să renunțe la orice altă formă de control al 
preţurilor. 

Să ne întoarcem, deci, la lecţia noastră de bază. Presiunea pentru exercitarea unui control al chiriilor este 
generată de cei care iau în considerare doar beneficiile pe termen scurt ale acesteia pentru populaţie. Însă 
atunci când privim efectele sale pe termen lung asupra tuturor, inclusiv asupra chiriasilor înșiși, trebuie să 

recunoaştem nu numai că înghețarea chiriilor este din ce în ce mai puțin necesară, dar si că este cu atât mai 
distructivă cu cât este menţinută o perioadă mai mare de timp. 


Capitolul XIX 
LEGILE PRIVIND STABILIREA UNUI SALARIU MINIM 


Am văzut deja câteva rezultate negative ale eforturilor arbitrare ale guvernului de a creşte preţul unor 
bunuri favorizate. Acelaşi tip de rezultate apar în urma eforturilor de a creşte salariile prin intermediul unor 
legi care fixează un salariu minim. Acest lucru nu ar trebui să ne surprindă, pentru că salariul este, de fapt, un 
pret. Claritatea gândirii economice are de suferit de pe urma faptului că prețul forţei de muncă a fost denumit 
salariu, şi nu preţ. Acest lucru a împiedicat un număr mare de oameni să perceapă că ambele sunt guvernate 
de aceleaşi principii. 

Gândirea economică a căpătat o tendință atât de emoţională și de politică în legătură cu subiectul 
salariilor, încât în cele mai multe discuţii pe această temă sunt ignorate principiile fundamentale. Persoanele 
aflate în fruntea celor care susțin că o creştere artificială a preţurilor nu poate aduce prosperitatea, cei aflați 
printre primii care ar arăta că legi referitoare la limitarea prețurilor ar fi dăunătoare tocmai sectoarelor care 
erau avute în vedere pentru a fi ajutate vor sprijini, totuși, legi ale salariului minim și-i vor contracara pe 
oponenții acestora. 

Totuşi ar trebui să fie clar că o lege a salariului minim este, în cel mai bun caz, o armă cu capacități 
limitate în combaterea răului produs de salariile scăzute şi că binele pe care l-ar putea face o astfel de lege 
poate depăşi răul provocat, doar în măsura în care telurile noastre sunt modeste. Cu cât este mai ambițioasă o 
astfel de lege, cu cât îşi propune ca numărul de muncitori care cad sub incidenţa ei să fie mai mare şi cu cât 
încearcă mai mult să le mărească acestora salariile, cu atât este mai cert că efectele negative produse vor fi 
mai mari decât cele pozitive. 

Când apare o lege care stabilește că nimeni nu va mai fi plătit sub 106 $ pentru o săptămână de lucru de 
patruzeci de ore, primul lucru care se întâmplă este că niciun lucrător a cărui muncă valorează mai puțin nu va 
mai fi angajat. Nu poti stabili valoarea muncii unui om la o anumită sumă, considerând ilegală o ofertă sub 
acest plafon. Nu faci altceva decât să-l privezi pe acesta de dreptul de a câştiga suma de bani pe care 
competenţa și situația sa îi permit să o obțină, în acelaşi timp privând comunitatea de serviciile — chiar si 
modeste — pe care el este capabil să le ofere. Pe scurt, se substituie salariile mici cu şomajul. Se produce un 
efect negativ din toate punctele de vedere, fără nicio compensație comparabilă. 

Singura excepţie se înregistrează atunci când o categorie de muncitori primeşte un salariu sub nivelul 
valorii sale de piață. Această situație poate să apară rar, în condiţii specifice sau în localități în care forțele 
concurenței nu funcționează liber sau în mod adecvat; dar aproape toate aceste cazuri pot fi remediate la fel de 
eficient, cu mai multă flexibilitate şi cu un risc potenţial mult mai mic, prin crearea unui sindicat. 

Se poate considera că dacă legea impune plata unui salariu mai mare într-un anumit sector, acel sector 
poate percepe prețuri mai mari pentru produsul său, astfel încât povara plăţii salariilor mai mari trece la 
consumatori. Astfel de treceri, oricum, nu se fac cu ușurință și nici nu reprezintă rezolvarea facilă a 
consecințelor creşterii salariilor. S-ar putea ca un pret mai mare al produsului să nu poată fi practicat: ar devia 
consumul către bunuri echivalente importate sau către alte bunuri care pot substitui produsul în discuţie. În 
cazul în care consumatorii continuă să cumpere produsele sectorului ale cărui salarii tocmai au fost mărite, 
preţul mai mare al acestor produse ar putea duce la un consum mai mic. În timp ce unii muncitori din acest 
sector ar beneficia de pe urma legii, alții ar fi concediati. Pe de altă parte, dacă nu se ridică preţul produsului, 
producătorii marginali din sectorul respectiv vor fi eliminaţi din afacere, astfel încât se vor declanșa reducerea 
producției si șomajul. 

Când se atrage atenția asupra acestor consecințe, apar replici ca: „Foarte bine; dacă este adevărat că 
sectorul X nu poate exista decât plătind salarii care-i lasă pe oameni să moară de foame, atunci este cu atât 
mai bine dacă legea salariului minim îi face să dispară.” Dar această afirmație este nerealistă. Nu ia în 
considerare, în primul rând, faptul că persoanele care consumă cel produs vor avea de suferit de pe urma lipsei 
sale. Se uită, de asemenea, că oamenii care lucrau în acel sector sunt condamnați la şomaj. (i se ignoră, în 
final, că oricât ar fi fost de proaste salariile din sectorul X, ele reprezentau cea mai bună alternativă a 

muncitorilor din acel sector; altfel, muncitorii s-ar fi reorientat. Dacă, în consecință, sectorul X dispare ca 
urmare a legii salariului minim, muncitorii din acest sector vor trebui să ia în considerare alternative care 
initial li se păreau mai puțin atractive. Concurența lor pentru slujbe în alte domenii va conduce la reducerea 
salariului şi în aceste locuri. Deci, nu putem să nu recunoaştem că stabilirea unui salariu minim duce la 
creșterea şomajului. 


2 


{i mai interesante sunt problemele ridicate de programele de asistenţă destinate să soluţioneze șomajul 
cauzat de legea salariului minim. Introducând un salariu minim de, să zicem, 2,65 $ pe oră, se interzice oricui 
să lucreze patruzeci de ore pe săptămână pentru un salariu mai mic de 106 $. Să presupunem, mai departe, că 
se oferă un ajutor săptămânal de 70 $. Aceasta înseamnă că se interzice unui om să lucreze activ pentru 90 $ 
pe săptămână, ca să i se dea pe degeaba 70 $ pe săptămână. Societatea este privată de valoarea serviciilor sale. 
Individul este privat de independenţa si respectul de sine care provin din autointretinere, fie chiar si la un 
nivel scăzut, si este împiedicat să desfăşoare tipul de muncă dorit, micsorándu-i-se în același timp veniturile 
pe care le-ar fi putut obține prin eforturi proprii. 

Aceste consecinţe continuă să se manifeste atâta vreme cât ajutorul săptămânal este mai mic de 106 $. 
Totuşi, cu cát se mărește acest ajutor, cu atât se deteriorează mai mult situaţia, din alte puncte de vedere. Dacă 
oferim ca ajutor 106 $, atunci oferim sume egale atât celor care muncesc, cât şi celor care nu muncesc. Mai 
mult decât atât, oricare ar fi nivelul ajutorului, se creează o situaţie în care cei care lucrează o fac doar pentru 
diferența dintre salariu și suma oferită ca ajutor. Dacă ajutorul este 106 $ pe săptămână, de exemplu, 
muncitorii care au un salariu orar de 2,75 $ sau de 110 $ pe săptămână muncesc, de fapt, doar pentru 4 $ pe 
săptămână, pentru că restul de bani îl pot obține fără să facă nimic. 

Se poate crede că evităm aceste consecințe atunci când în loc de „ajutor de şomaj” oferim „ajutor de 
locuinţe”, dar nu facem decât să schimbăm natura consecinţelor. Acordând ajutorul de șomaj înseamnă că le 
plătim celor care beneficiază de pe urma lui o sumă mai mare decât ar obţine pe piaţa liberă pentru eforturile 
lor. Deci o parte din ajutorul de şomaj măsoară eforturile lor, restul fiind o subvenție. 

Nu mai rămâne altceva de spus decât că încercările guvernului de a rezolva aceste probleme sunt absolut 
ineficiente şi că utilitatea lor este îndoielnică. Guvernul trebuie să elaboreze noi proiecte care să ducă la 
ocuparea celor necalificaţi. Nu poate începe programe de calificare în tâmplărie, zidărie etc., de teama nașterii 
unei concurente cu cei care sunt deja in branşele respective si a creşterii tensiunilor în raporturile cu 
sindicatele existente. Nu recomand această soluţie, dar eu cred că s-ar aduce mai puţine prejudicii dacă, încă 
de la început, guvernul ar subventiona în mod deschis salariile muncitorilor marginalizati, pentru activitatea 
pe care aceştia o desfăşoară deja. Totuși, şi această soluţie ar crea dureri de cap. 

Nu este cazul să intrăm în detalii, întrucât am ajunge la probleme care nu au relevanță imediată. Dar 
trebuie stiute si luate în considerare consecinţele ajutorului de șomaj atunci când ne gândim la adoptarea de 
legi care să fixeze nivelul minim al salariilor sau la o creștere a nivelurilor minime care au fost deja fixate." 

Înainte de a încheia discuţia despre acest subiect, ar trebui să mentionez încă un argument utilizat în 
sprijinul salariului minim legal, si anume că într-un sector în care o mare companie deține monopolul, aceasta 
nu are de ce să se teamă de concurență şi poate oferi salarii sub nivelul pieţei. Aceasta este o situație puţin 
probabil să apară. Când se formează, o astfel de companie „monopolistă” trebuie să ofere salarii mari, pentru 


* În 1938, când salariul mediu orar plătit în industriile din SUA era de cca. 63 centi, Congresul a adoptat o lege care 
fixa salariul minim la 25 centi. Când, în 1945, salariul mediu orar al muncitorilor din fabrici s-a ridicat la 1,02 $, 
Congresul a fixat salariul minim la 40 centi. În 1949, când salariul mediu orar al muncitorilor din fabrici era de 1,40 $, 
Congresul a ridicat salariul minim la 75 centi/orá. În 1955, când media crescuse la 1,88 $, Congresul a ridicat foarte 
mult nivelul minim al salariului orar, acesta atingând 1 $. În 1961, când salariul mediu orar s-a situat la 2,30 $, nivelul 
minim a fost ridicat la 1,15 $/h, crescând la 1,25 $/h, în 1963. Pe scurt, salariul minim a fost ridicat la 1,40 $/h în 1967, 
la 1,60 $/h în 1968, la 2 $ în 1974, la 2,10 $ în 1975 şi la 2,30 $ în 1976 (când salariul mediu orar în alte ramuri decât 
agricultura era de 4,87 $). Apoi, în 1977, când salariul din alte ramuri decât agricultura era de 5,26 $/h, salariul minim 
a fost crescut la 2,65 $/h, cu prevederea creşterii sale succesive în următorii trei ani. Astfel, pe măsură ce creşte 
salariul mediu orar, susținătorii ideii existenţei unui salariu minim consideră că acesta trebuie crescut cel puţin în 
aceeaşi măsură. Deşi nivelul fixat prin lege urmează cursul salariului real, continuă să se întărească mitul conform 
căruia legislaţia salariului minim a fost cea care a determinat creşterea salariului pe piaţă. 

a atrage forță de muncă din alte ramuri. În continuare, ar putea să nu reuşească să crească salariile la fel de 
mult ca şi celelalte ramuri și, astfel, să plătească salarii „sub standarde” pentru meseriile respective. Dar aşa 
ceva s-ar întâmpla doar în cazul în care compania respectivă şi-ar restrânge activitatea sau s-ar afla într-o 
situație dificilă; dacă ar fi prosperă sau s-ar extinde, ar trebui să continue să ofere salarii mai mari forței sale 
de muncă. 

(tim din experiență că tocmai companiile mari — cele care sunt adesea acuzate că dețin poziţii de monopol 
— sunt cele care practică cele mai mari salarii şi care oferă cele mai avantajoase condiții de muncă. Cele mai 
mici salarii sunt oferite, de obicei, de companiile mici, care se confruntă cu o concurență acerbă. Dar toti 
patronii trebuie să plătească muncitorii suficient de mult pentru a-i păstra sau pentru a-i atrage. 

Toate cele expuse anterior nu susțin ideea inexistentei unor cái de creştere a salariilor. Ele nu fac altceva 
decât să arate că metoda aparent cea mai simplă de creștere a salariilor prin intervenţia guvernamentală este, 
în mod cert, cea mai dăunătoare. 

Aceasta este, probabil, o ocazie la fel de nimerită ca oricare alta de a sublinia că trăsătura care îi 
deosebeşte pe mulți reformatori de cei care nu acceptă propunerile lor nu este filantropia, ci nerăbdarea lor. 
Întrebarea nu este dacă dorim ca toată lumea să beneficieze de un standard de viaţă cât mai ridicat. În rândul 
oamenilor bine intenţionaţi acest scop este de la sine înţeles. Problema este care sunt cele mai potrivite 
modalităţi de a atinge scopul propus. În încercarea noastră de a răspunde nu trebuie să scăpăm din vedere 
câteva adevăruri elementare. Nu putem distribui mai multă bogăţie decât se creează. Pe termen lung, nu 
putem plăti forţa de muncă cu mai mult decât produce aceasta. 

Deci, cel mai bun mod de a mări salariile reale este de a creşte productivitatea muncii. Aceasta se poate 
face prin mai multe metode: printr-o creştere a acumulării de capital — adică printr-o creştere a numărului de 
mașini care-l ajută pe muncitor, prin noi investiții şi îmbunătățiri; prin îmbunătăţirea muncii de conducere; 
printr-o calitate mai bună si o eficiență mai mare a muncii salariaților, prin creşterea nivelului de calificare. 
Cu cât produce mai mult fiecare muncitor, cu atât sporeşte mai mult bogăţia întregii comunități. Cu cât 
produce mai mult, cu atât serviciile sale sunt mai apreciate de consumatori si, implicit, de cel care i-a angajat. 
{i cu cât câștigurile celor care i-au angajat sunt mai mari, cu atât muncitorii vor fi mai bine plătiți. Salariile 
reale derivă din producţie si nu din decrete guvernamentale. 

În concluzie, politica guvernului trebuie orientată nu către impunerea unor cerințe mai împovărătoare 
asupra patronatului, ci către promovarea politicilor care încurajează profiturile, care-i încurajează pe 
proprietari să se dezvolte, să investească în echipamente mai noi şi mai bune pentru a creşte productivitatea 
muncitorilor lor — pe scurt, să încurajeze acumularea de capital, în loc s-o descurajeze — şi să mărească atât 
procentul de ocupare a forţei de muncă, cât şi salariile. 


Capitolul XX 
CONTRIBUIE ÎNTR-ADEVĂR SINDICATELE LA CRE(TEREA SALARIILOR? 


Credinţa că sindicatele pot crește substantial salariile reale, pe termen lung si pentru toată populaţia activă, 
este una din cele mai mari iluzii ale zilelor noastre. Aceasta este în principal rezultatul incapacității de a 
recunoaşte că salariile sunt determinate în principal de productivitatea muncii. De aceea, de exemplu, salariile 
în Statele Unite erau incomparabil mai mari decât cele din Anglia sau din Germania de-a lungul întregii 
perioade în care „mișcările muncitoreşti” din aceste două ţări erau cu mult mai ample. 

În ciuda faptului că este absolut evident că productivitatea muncii este determinanta principală a salariilor, 
această concluzie este trecută cu vederea sau minimalizată de conducătorii sindicatelor si de acel grup 
numeros de economiști care caută să îşi clădească o reputaţie de „socialiști”, susținând afirmaţiile 
conducătorilor sindicali. Această concluzie nu se bazează, așa cum presupun aceştia, pe ipoteza că patronatul 
este format din persoane care sunt toate la fel de amabile, generoase, şi dornice să facă doar lucruri bune. Se 
bazează exact pe opusul acestei ipoteze, si anume pe faptul că fiecare patron în parte este dornic să-şi 
maximizeze profiturile. Dacă oamenii sunt dispuși să lucreze pentru patron pentru un salariu sub nivelul 

valorii lor reale, de ce să nu profite patronul la maximum de acest lucru? De ce n-ar prefera, de exemplu, să 
obțină 1 $ pe săptămână de pe urma unui lucrător decât să vadă cum un alt patron obține 2 $ pe săptămână de 
pe urma lui? (i atâta vreme cât există această situaţie, va exista o tendință din partea patronilor de a licita 
pentru muncitori până la valoarea economică reală a muncii lor. 

Asta nu înseamnă că sindicatele nu pot funcţiona în mod util sau legitim. Funcţia principală pe care o pot 
avea este să îmbunătăţească condiţiile locale de muncă şi să lupte pentru ca toti membrii sindicatelor să fie 
plătiţi la valoarea reală, stabilită pe piaţă, a muncii lor. 

Dar competiția muncitorilor pentru locuri de muncă şi competiția patronilor pentru muncitori nu 
funcționează perfect. (i este posibil ca nici muncitorii nici patronii să nu aibă informații complete asupra 
pieţei forței de muncă existente în momentul respectiv. Un muncitor oarecare nu poate, de regulă, să stie cât 
valorează serviciile sale pentru un anumit patron. {i din acest motiv, s-ar putea afla într-o poziţie slabă de 
negociere. Greselile de raționament îl costă mult mai mult pe el decât pe patron. Dacă un patron, din greșeală, 
nu angajează un muncitor care i-ar fi adus un profit, el nu pierde decât profitul net pe care i l-ar fi adus acea 
persoană, dar poate angaja o sută sau o mie de alte persoane. Dar dacă un muncitor refuză o slujbă, în ideea că 
va obține cu uşurinţă o alta mai bine plătită, greşeala l-ar putea costa scump. Sunt în joc toate mijloacele sale 
de subzistență. Nu numai că s-ar putea să nu găsească imediat o slujbă mai bună, dar s-ar putea ca multă 
vreme să nu găsească un loc de muncă nici pe departe la fel de bine plătit. Iar timpul poate fi o problemă 
esențială pentru el, pentru că atât el cât şi familia lui trebuie să se hrănească. Deci el ar putea să fie tentat să 
accepte o slujbă plătită — după părerea lui — cu mult sub „valoarea sa reală”, decât să-şi asume aceste riscuri. 
Când lucrătorii fac corp comun în negocierile cu patronul, fixând un „salariu standard” pentru o anumită 
categorie de lucrări, pot să contribuie la egalizarea puterii de negociere şi a riscurilor implicate de greșeli. 

Dar pentru sindicate este uşor, mai ales cu ajutorul unei legislații a muncii care impune restricții numai 
patronatului, să-şi depăşească atribuţiile pentru care au fost inițial create, să acționeze într-o manieră 
iresponsabilă şi să promoveze politici antisociale lipsite de înțelepciune. Această situație apare, de exemplu, 
ori de câte ori ele încearcă să fixeze nivelul minim al salariilor membrilor de sindicat deasupra valorii lui de 
piață. Un astfel de aranjament atrage întotdeauna după sine şomaj si nu poate fi stabilit decât făcându-se apel 
la o formă oarecare de intimidare sau de coercitie. 

Una dintre acestea este introducerea de restricții privind apartenenţa la sindicat utilizând alte criterii de 
eligibilitate decât cele referitoare la competență şi îndemânare. Restrictiile pot îmbrăca forme diferite: plata 
unei cotizatii excesive pentru intrarea în sindicat; cerinţe arbitrare privind calificare noilor membri de sindicat; 
discriminări — deschise sau nu — religioase, de rasă sau sex; limitarea numărului maxim de membri sau 
excluderea — chiar şi prin forță, dacă este necesar — nu numai a produselor muncii nesindicalizate, dar şi a 
produselor sindicatelor afiliate din alte state sau orașe. 

Cazul cel mai evident în care sindicatele folosesc forța si intimidarea pentru a determina creșterea 
salariilor deasupra valorii lor de piaţă este greva. Se poate face grevă fără violenţă. Atâta vreme cât este non- 
violentă, greva este o armă legitimă, chiar dacă ar trebui utilizată rar și doar în ultimă instanță. Dacă 
muncitorii fac corp comun si nu lucrează, ar putea să îl determine pe patronul lor să-şi reconsidere atitudinea, 
în cazul în care acesta îi plătea cu mai puţin decât valoarea pe piață a muncii lor. Acesta și-ar putea da seama 
că nu-i poate înlocui pe muncitorii săi cu alţii la fel de buni care ar accepta salariul pe care muncitorii săi l-au 
respins. Dar în momentul în care muncitorii trebuie să se folosească de intimidări sau violență pentru a-și 
satisface cererile — momentul în care folosesc pichetele de grevă pentru a-i împiedica pe muncitorii mai 
bătrâni să continue să lucreze sau pe patron să angajeze noi muncitori permanenţi care să le ia locul — cauza 
lor devine suspectă. Pentru că pichetele nu sunt folosite în primul rând împotriva patronilor, ci împotriva altor 
muncitori. Ceilalţi muncitori sunt dornici să preia posturile pe care primii le-au lăsat vacante, cu salariile pe 
care primii le-au respins. Aceasta demonstrează că alternativele pe care le au la dispoziție muncitorii care 
doresc să se angajeze nu sunt la fel de bune ca acelea respinse de vechii lucrători. Dacă vechii angajaţi reuşesc 
ca prin forță să-i împiedice pe noii muncitori să le ia locul, îi împiedică pe aceștia să aleagă cea mai bună 
alternativă şi-i forțează să aleagă o alternativă mai proastă. Deci, greviştii insistă asupra unei poziții 
privilegiate şi folosesc forţa pentru menţinerea acestei poziții faţă de ceilalți muncitori. 

Dacă analiza pe care am făcut-o este corectă, ura nediscriminatorie contra „spărgătorilor de grevă” nu este 
justificată. Dacă spărgătorii de grevă sunt bátáusi de profesie, care ameninţă cu violenta, sau muncitori care, 
de fapt, nu sunt capabili să presteze munca cerută, sau dacă li se plătește temporar un salariu mai mare doar 

pentru a se preface că ei continuă să meargă la lucru până când grevistilor li se face teamă si se întorc la lucru 
acceptând salariul initial, este sigur că între ei se va naște ura. Dar dacă aceşti spărgători de grevă nu sunt 
altceva decât femei și bărbaţi care caută un loc de muncă sigur şi sunt gata să-l accepte la nivelul de salarizare 
respins de grevisti, atunci aceștia, pentru a permite greviştilor să obțină condiții mai bune, trebuie indreptati 
spre locuri de muncă cu salarii mult mai mici. lar vechii lucrători şi-ar putea menține poziția privilegiată 
numai atâta vreme cât ameninţă cu forța. 

Economistii sentimentali au dat naştere unor teorii pe care examinarea la rece nu le poate valida. Una din 
acestea este că forța de muncă este în general plătită sub nivelul „normal”. Această afirmaţie este echivalentă 
cu aceea că pe o piaţă liberă preţurile sunt, în general, mult prea mici. O altă noţiune stranie, dar persistentă, 
este că interesele tuturor muncitorilor sunt aceleași şi că mărirea salariilor unei categorii de muncitori i-ar 
ajuta pe toti ceilalți. Nu numai cá nu este nicio fărâmă de adevăr în această idee; adevărul este că dacă un 
sindicat reuşeşte, pe căi coercitive, să obțină creşterea salariilor muncitorilor săi mult deasupra valorii de 
piață, aceasta va dăuna celorlalți muncitori, precum şi tuturor membrilor societăţii. 

Pentru a înțelege mai bine care este mecanismul, să ne imaginăm o comunitate în care realitățile sunt mult 
simplificate din punct de vedere aritmetic. Să presupunem că această comunitate este alcătuită din doar șase 
grupuri de muncitori, si că initial aceste grupuri aveau fonduri de salarii egale, iar valoarea pe piață a 
producției era aceeași. 

Să presupunem că cele şase grupuri sunt (1) lucrători agricoli, (2) vânzători cu amănuntul, (3) muncitori în 
confecții, (4) mineri, (5) constructori, (6) angajaţi ai căilor ferate. Salariile lor, determinate fără intervenția 
niciunui element coercitiv, nu sunt în mod necesar egale, dar oricare ar fi ele, să le atribuim un indice initial 
de 100 ca bază. Să presupunem acum că fiecare grup formează un sindicat național și că-şi poate impune 
voinţa proportional cu forța sa politică si cu poziția sa strategică, si nu proportional cu productivitatea sa 
economică. Să presupunem că lucrătorii agricoli nu pot impune creşterea salariilor, că vânzătorii cu 
amănuntul obţin o creştere de 10%, lucrătorii din confecții de 20%, minerii de 30%, constructorii de 40% iar 
lucrătorii de la căile ferate de 50%. 

Pe baza presupunerilor inițiale, aceasta va însemna că a avut loc o creştere medie a salariului pe economie 
de 25%. Acum să presupunem, tot în mod simplificat aritmetic, că preţul produsului fiecărui grup de 
muncitori creşte în aceeaşi proporţie cu creşterea salariului grupului respectiv. (Din câteva motive — cum ar fi 
faptul că forţa de muncă nu reprezintă totalitatea costurilor —, preţurile nu vor evolua chiar aşa, oricum nu într- 
o perioadă scurtă de timp. Dar cifrele sunt totuși folositoare pentru a ilustra principiul de bază.) 

În aceste condiţii, costul vieţii a crescut, în medie, cu 25%. Lucrătorii din agricultură, desi n-au suferit 
nicio reducere nominală a salariilor, vor avea o situaţie semnificativ mai grea din punct de vedere real. 
Vânzătorii cu amănuntul, deşi salariul lor nominal a crescut cu 10%, vor avea o situaţie mai grea decât la 
început. Chiar şi muncitorii din confecţii, ale căror salarii au crescut cu 20%, se vor afla într-o situație mai 
dezavantajoasă decât cea anterioară. Minerii, care au beneficiat de o creștere de 30% a salariilor, nu își vor fi 
îmbunătăţit decât puţin puterea de cumpărare. Constructorii si lucrătorii căilor ferate au câştigat, bineînţeles, 
dar şi în cazul lor, creşterea reală se situează mult sub cea nominală. 

Dar chiar şi astfel de calcule se bazează pe presupunerea că mărirea forțată a salariilor nu a atras după sine 
şomaj. Această ipoteză se verifică doar dacă mărirea salariilor a fost însoţită de o creștere echivalentă a 
cantității de bani si a creditelor bancare; chiar si în aceste condiţii, este puțin probabil ca astfel de distorsionări 
ale salariilor să nu inducă fenomene de şomaj, mai ales în branşele în care creşterea salariului a fost cea mai 
mare. Dacă nu se acceptă o inflație monetară corespunzătoare, creşterile forțate ale salariilor vor atrage șomaj 
pe scară largă. 

Cel mai ridicat șomaj, în termeni procentuali, nu se înregistrează în mod necesar în rândul sindicatelor ale 
căror salarii au crescut cel mai mult, pentru că şomajul va fi distribuit în funcție de elasticitatea relativă a 
cererii pentru diferite tipuri de servicii şi în funcție de natura „compusă” a cererii pentru multe tipuri de 
servicii. Totuşi, odată ce aceste concedieri au fost făcute, chiar si grupurile ale căror salarii au fost sporite cel 
mai mult se vor găsi, probabil — dacă se face o medie între veniturile celor concediati şi respectiv ale celor 
rămași —, într-o situație mai grea decât cea anterioară. lar în ceea ce privește bunăstarea generală, desigur, 

pierderea efectiv suferită va fi mult mai mare decât cea înregistrată în termeni pur aritmetici, pentru că 
pierderile pe plan psihologic ale celor care devin şomeri vor fi cu mult mai mari decât realizările, pe acelaşi 
plan, înregistrate de cei a căror putere de cumpărare a crescut puțin. 

Situaţia nu poate fi îmbunătăţită nici dacă se acordă asistență de șomaj. În primul rând, o astfel de 
asistență provine — direct sau indirect — din salariile celor ce muncesc, reducând aceste salarii. Ajutoarele 
bănești „adecvate” creează şi ele şomaj, după cum am văzut. O fac pe câteva căi. Când, în trecut, sindicatele 
își asumau obligaţia de a-i ajuta pe aceia dintre membrii lor care deveneau şomeri, se gândeau bine înainte să 
ceară o creștere a salariilor care ar fi cauzat șomaj puternic. Dar când există un sistem de asistență prin care un 
contribuabil oarecare este forțat să plătească pentru şomajul cauzat de salarii excesive, a dispărut această 
restricție din calea cererilor excesive ale sindicatelor. Mai mult decât atât, după cum am văzut, o asistență 
„adecvată” îi face pe unii să nu caute de lucru şi îi va determina pe alţii să gândească că lor, de fapt, li se cere 
să muncească nu pentru salariul care se oferă, ci pentru diferența între acel salariu şi ajutorul de şomaj. lar 
şomajul puternic înseamnă scăderea producţiei, sărăcirea naţiunii și reducerea avutiei totale. 

Promotorii salvării prin sindicalism încearcă uneori să dea un alt răspuns problemei pe care tocmai am 
prezentat-o. Se poate considera, vor admite ei, că membrii sindicatelor puternice îi exploatează astăzi, printre 
alții, şi pe muncitorii nesindicalizati, dar remediul este simplu: să intre toti în sindicat. Cu toate acestea, 
remediul nu este atât de simplu. În primul rând, în ciuda puternicelor încurajări legale şi politice (care uneori 
seamănă chiar a obligaţie) pentru formarea de sindicate, precum cele care apar în Legea Wagner-Taft-Hartley 
şi în alte legi, nu întâmplător doar a patra parte din forța de muncă ocupată din cadrul acestei naţiuni este 
înscrisă în sindicate. Condiţiile propice formării de sindicate sunt mult mai speciale decât se recunoaște. Dar 
chiar dacă s-ar reuşi sindicalizarea universală, sindicatele nu vor fi niciodată toate la fel de puternice, la fel 
cum nu sunt nici în prezent. Unele grupuri de muncitori se află într-o poziție strategică mult mai bună decât 
altele, datorită numărului mai mare de membri, importanţei bunurilor pe care o produc, dependenţei sporite a 
altor industrii faţă de produsele propriei industrii, sau datorită abilității lor de a folosi metode coercitive. Dar 
dacă nu ar fi aşa? Să presupunem, în ciuda caracterului contradictoriu al presupunerii, că toti muncitorii își pot 
mări salariile cu același procent utilizând metode coercitive. Pe termen lung, nu s-ar îmbunătăți situația 
nimănui, ar fi ca şi când salariile nu ar fi crescut deloc. 

Aceasta ne conduce în miezul problemei. Se presupune, de obicei, că mărirea salariilor se face pe seama 
profitului patronilor. Acest lucru s-ar putea întâmpla pentru perioade scurte de timp sau în circumstanțe 
deosebite. Dacă se forțează creşterea salariilor într-o anumită firmă care se află în concurenţă cu alte firme, 
concurență care nu-i permite creşterea prețurilor, creşterea salariilor va fi dedusă din profit. Acest lucru este 
puţin probabil să se întâmple atunci când creşterea salariilor se produce în toată ramura respectivă. Dacă 
sectorul în cauză nu trebuie să facă față concurenței străine, ar putea să-și crească preţurile si să treacă mărirea 
salariilor pe umerii consumatorilor. Întrucât aceştia sunt, în cea mai mare parte, muncitori, li se vor reduce, 
pur şi simplu, salariile reale, ei trebuind să plătească un pret mai mare pentru un anumit produs. Este adevărat 
că în urma creşterii prețurilor ar putea să scadă vânzările produselor sectorului respectiv, scăzând astfel 
nivelul profitului înregistrat; este probabilă și o scădere corespunzătoare a ocupării forței de muncă în ramura 
respectivă. 

Se poate concepe o situaţie în care se reduc profiturile unui întreg sector fără să scadă corespunzător şi 
ocuparea forței de muncă — deci, cu alte cuvinte, o situație în care o creștere a salariilor semnifică o creştere 
corespunzătoare a fondurilor de salarizare şi în care întregul cost se suportă din profituri, în condiţiile în care 
nicio firmă nu este scoasă din circuitul economic. Un astfel de rezultat nu este foarte probabil, dar nu este nici 
total exclus. 

Să ne referim, de exemplu, la o ramură ca aceea a căilor ferate, care nu poate să arunce pe umerii 
publicului costurile rezultate din creşterile mari de salarii pentru că reglementările guvernamentale nu permit 
aşa ceva. 

Este posibil ca sindicatele să realizeze niște câștiguri pe termen scurt pe seama patronilor si a 
investitorilor. Investitorii au avut, la un moment dat, lichidităţi. Dar le-au investit în, să zicem, căile ferate. Au 
transformat fondurile în şine şi traverse, vagoane de marfă și locomotive. La un moment dat, capitalul lor ar fi 

putut fi transformat într-o mie de forme, dar astăzi el este „prins în capcană”, fixat într-o anumită formă. 
Sindicatele din căile ferate i-ar putea forța să accepte un venit mai mic adus de capitalul pe care l-au investit 
deja. Pentru investitori, merită să continue să-și exploateze căile ferate dacă obțin ceva mai mult decât 
cheltuielile de operare, chiar şi o zecime dintr-un procent al investiţiei lor. 

Dar există un corolar al tuturor acestora. Dacă banii pe care i-au investit în căi ferate le aduc un venit mai 
mic decât banii pe care îi pot investi în alte domenii, investitorii nu vor continua să investească în căile ferate. 
Este probabil să înlocuiască unele componente care se uzează primele, pentru a-şi proteja veniturile mici pe 
care le aduce capitalul investit; dar pe termen lung nu se vor obosi să înlocuiască nicio componentă care se 
uzează fizic sau moral. În cazul în care capitalul pe care-l investesc în ţară le aduce un venit mai mic decât 
dacă l-ar investi în străinătate, atunci ei vor investi în străinătate. Dacă nu găsesc niciun domeniu în care 
investiția lor să le aducă venituri destul de mari care să îi compenseze pentru riscul pe care şi-l asumă, atunci 
vor înceta să mai investească. 

Astfel, exploatarea capitalului de către muncitori poate să fie, în cel mai bun caz, temporară. Ea se va 
sfârşi repede. Se va termina, de fapt, nu aşa cum am descris noi în exemplul nostru ipotetic, ci prin eliminarea 
firmelor marginale, prin creşterea șomajului şi prin ajustarea impusă a salariilor şi profiturilor până în punctul 
în care perspectivele unor profituri normale (sau anormale) determină o înviorare a producției şi o reducere a 
şomajului. Dar între timp, ca rezultat al exploatării, șomajul şi producţia scăzută vor fi dus la sărăcirea tuturor. 
Chiar dacă muncitorii vor deține, pentru un timp, o parte relativ mai mare din venitul național, venitul 
national va scădea în termeni absoluti; astfel încât câştigurile relative ale muncitorilor în aceste perioade 
scurte vor reprezenta o victorie scump plătită, ca aceea a lui Pius: poate însemna că şi muncitorii, pe 
ansamblu, vor avea o putere de cumpărare mai scăzută. 

Ajungem astfel la concluzia că sindicatele, deşi ar putea să asigure temporar o creştere a salariilor 
nominale ale membrilor lor, în parte pe seama patronilor, în parte pe seama muncitorilor nesindicalizati, nu 
pot să asigure, pe termen lung si pentru absolut toti muncitorii, o creştere a salariului real. 

Părerea că o pot face se bazează pe iluzii. Una dintre acestea este eroarea post hoc ergo propter hoc, care 
constă în atribuirea creşterii substanțiale a salariilor în ultima jumătate de secol, datorată investiţiilor de 
capital şi descoperirilor tehnologice, sindicatelor, pentru simplul motiv că ele s-au dezvoltat în această 
perioadă. Dar cea mai gravă eroare este de a lua în considerare în principal efectele pe termen scurt ale 
creșterii salariilor provocate de sindicate pentru categoriile de muncitori care îşi păstrează locurile de muncă 
şi nereusita în a identifica efectele acestei creşteri asupra gradului de ocupare a forţei de muncă în general, 
asupra producției şi a costului vieţii pentru toti muncitorii, inclusiv pentru cei care au beneficiat de această 
creștere. 

Se poate merge si mai departe, punându-se întrebarea dacă, de fapt, sindicatele nu au împiedicat creşterea 
salariilor până la nivelul la care ar fi ajuns, pe termen lung, pentru toti muncitorii. Ele au constituit, cu 
siguranţă, o forță care a contribuit la menţinerea unui nivel scăzut sau chiar la reducerea salariilor în cazul în 
care efectul concret al acţiunii lor a fost reducerea productivității muncii, si avem motive întemeiate să 
credem că acest lucru s-a și întâmplat. 

Cu privire la productivitatea muncii, trebuie menţionate câteva contribuţii pozitive ale sindicatelor. În 
unele ramuri, acestea au luptat pentru introducerea de standarde care să crească nivelul de calificare şi de 
competență a muncitorilor, iar la începuturile existenţei lor au contribuit mult la protejarea sănătății 
membrilor lor. Acolo unde se găsea mână de lucru din belşug, patronii încercau adesea să obțină profituri 
imediate, fortándu-1 pe muncitori să lucreze mai repede si mai multe ore în ciuda faptului că aceasta le afecta 
sănătatea, pentru că muncitorii puteau fi înlocuiţi cu ușurință de alţii. S-a întâmplat uneori ca anumiţi patroni 
ignoranti chiar să-și reducă profiturile pentru că-și aduceau muncitorii în stare de epuizare. În toate aceste 
cazuri, sindicatele, cerând introducerea unor standarde decente de viață și de muncă, au contribuit adesea la 
îmbunătăţirea stării de sănătate şi la creşterea bunăstării membrilor lor, contribuind concomitent la creşterea 
salariilor reale ale acestora. 

Dar în ultimii ani, pe măsură ce au devenit mai puternice şi pe măsură ce simpatia publică directionatá 
greşit a condus la tolerarea sau chiar la sprijinirea practicilor antisociale, sindicatele și-au depăşit telurile lor 


57 


legitime. Reducerea săptămânii de lucru de la şaptezeci de ore la şaizeci de ore a reprezentat un câștig nu 
numai pentru starea generală de sănătate şi bunăstare, ci, pe termen lung, şi pentru producţie. Reducerea 
săptămânii de lucru de la şaizeci de ore la patruzeci şi opt a reprezentat un punct câștigat pentru starea de 
sănătate şi pentru timpul liber al fiecăruia. Reducerea săptămânii de lucru de la patruzeci şi opt de ore la 
patruzeci şi patru a reprezentat un avantaj din punctul de vedere al timpului liber, dar nu a fost neapărat un 
punct câştigat pentru producție şi pentru venitul personal. Impactul pozitiv pe care l-ar avea reducerea 
săptămânii de lucru la patruzeci de ore asupra sănătăţii şi posibilităților de destindere este mult mai mic decât 
influenţa sa negativă asupra scăderii producției şi a veniturilor. Dar astăzi sindicatele aduc în discuţie, iar 
uneori chiar impun, săptămâni de lucru de treizeci şi cinci sau de treizeci de ore, negând, totodată, că acestea 
pot afecta sau chiar afectează producția sau veniturile. 

Dar acţiunile sindicatelor care au condus la scăderea productivității muncii nu sunt doar cele legate de 
reducerea timpului de lucru. Acestea, de fapt, au reprezentat unul dintre factorii care au dăunat cel mai puțin, 
iar ceea ce s-a câştigat pe de altă parte a fost clar. Însă multe sindicate au insistat asupra unei subdivizări 
rigide a muncii, ce a condus la creşterea costurilor de producţie si la apariţia unor dispute „jurisdicționale” 
costisitoare şi ridicole. S-au opus salariilor calculate pe baza productivității sau a eficienţei si au insistat ca toti 
membrii sindicatelor să primească aceleaşi salarii orare, indiferent de productivitatea lor. Au insistat pentru 
promovarea angajaţilor în funcție de vechime şi nu în funcție de meritele personale. Au încetinit deliberat 
ritmul de muncă, pretinzând că luptă împotriva unor aşa-zise „accelerări”. I-au „renegat”, au insistat să fie 
concediati si uneori chiar i-au bătut cu cruzime pe cei care lucrau mai mult decât colegii lor. S-au opus 
îmbunătățirii maşinilor. Au insistat ca, dacă unii dintre membrii sindicatului sunt concediati datorită instalării 
unor utilaje mai eficiente sau care au condus la economisirea de forță de muncă, aceştia să aibă pe o perioadă 
de timp nedefinită „venituri garantate”. Au insistat pentru introducerea unor norme de muncă în care pentru 
îndeplinirea unei sarcini, să se prevadă fie un număr mai mare de persoane, fie un număr mai mare de ore. Au 
insistat, chiar amenintándu-i pe patroni cu ruinarea, asupra angajării de personal inutil. 

Cele mai multe dintre aceste politici au fost promovate în baza presupunerii că există o cantitate fixă de 
muncă ce trebuie făcută, un anumit „fond de muncă” ce trebuie distribuit unui număr cât mai mare de oameni 
şi pe cât mai multe ore cu putință, pentru a nu-l epuiza prea repede. Această presupunere este complet eronată. 
Practic, cantitatea de muncă ce poate fi depusă este nelimitată. Munca generează muncă. Produsul lui A este 
cerut de fabricarea produsului lui B. 

Dar, pentru că există această presupunere eronată si pentru cá pe baza ei îşi elaborează sindicatele 
politicile, efectul a fost, în cele din urmă, reducerea productivității sub nivelul pe care altfel aceasta l-ar fi 
atins. Deci efectul lor net pe termen lung şi asupra tuturor grupurilor de muncitori a fost reducerea salariilor 
reale — adică a salariilor exprimate în cantitatea de bunuri si servicii pe care si le pot procura — sub nivelul la 
care s-ar fi ridicat în alte condiţii. Adevăratele cauze ale extraordinarei creşteri a salariului real în decursul 
ultimilor o sută de ani au fost, repet, acumularea de capital şi progresul tehnic. 

Acesta nu este, însă, un proces automat. De fapt, în ultimii zece ani s-a înregistrat o stagnare cauzată de 
politicile defectuoase promovate atât de guvern, cât şi de sindicate. Dacă luăm doar câștigurile medii brute 
săptămânale ale lucrătorilor particulari din alte sectoare decât agricultura, este adevărat că ele au crescut de la 
107,3 $ în 1968 la 189,36 $ în august 1977. Dar în condiţiile în care Biroul de Statistică a Muncii ia în 
considerare inflația pentru a face sumele din 1977 comparabile cu cele din 1968 si se aplică o corecție cu 
indicele prețurilor bunurilor de consum, se constată că veniturile săptămânale reale au scăzut, de fapt, de la 
103,39 $ la 103,36 $ în august 1977. 

Această stagnare a creşterii salariilor reale nu a fost o consecință inerentá a activităţii sindicatelor. Ea a 
fost rezultatul politicii atinse de miopie a sindicatelor şi a guvernului. Mai este încă timp ca lucrurile să se 
schimbe. 


Capitolul XXI 
„SUFICIENT PENTRU A RĂSCUMPĂRA PRODUCŢIA” 


Economistii diletanti cer întotdeauna preţuri si salarii ,juste". Aceste concepții nedefinite despre 
„dreptatea economică” provin din perioada evului mediu. Economistii clasici au elaborat în schimb un alt 

concept — conceptul preţurilor şi salariilor funcționale. Preţurile funcționale sunt cele care încurajează 
realizarea celui mai mare volum al producției şi al vânzărilor. Salariile funcționale sunt cele care tind să ducă 
la înregistrarea celui mai înalt grad de ocupare a forței de muncă şi la cele mai mari salarii reale. 

Marxistii şi discipolii lor neştiutori — școala puterii de cumpărare — au preluat într-o formă pervertită 
conceptul de salarii funcționale. Ambele grupuri lasă la nivelul mintilor mai necoapte să răspundă la 
întrebarea dacă salariile existente sunt „drepte, corecte”. Adevărata întrebare, insistă ei, este dacă sistemul va 
funcţiona. {i numai dacă acele salarii care vor „funcţiona”, ne spun ei, care pot împiedica un crah economic 
iminent, sunt cele care permit lucrătorilor „să ráscumpere producţia pe care o creează”. {coala puterii de 
cumpărare şi marxiştii atribuie toate depresiunile economice din trecut unei nereuşite anterioare de a oferi 
astfel de salarii. (i, indiferent de momentul în care vorbesc, ei susțin că salariile continuă să fie prea mici 
pentru a răscumpăra producția. 

Această doctrină s-a dovedit de mare ajutor liderilor sindicali. Pierzându-și speranţa în capacitatea lor de a 
trezi sentimentele altruiste ale societății sau de a-i convinge pe patroni (răi prin definiţie) să fie „drepți”, s-au 
axat pe un argument care trebuia să facă apel la motivațiile egoiste ale publicului şi să-l înspăimânte, pentru 
ca acesta să-i forţeze pe patroni să accepte cererile sindicatelor. 

De fapt, de unde ştim noi cu precizie când au muncitorii „destul pentru a răscumpăra producția”? Sau când 
au mai mult decât suficient? Cum putem determina suma exactă? Cum susținătorii acestei teorii nu au făcut 
niciun efort pentru a răspunde acestor întrebări, suntem obligati să încercăm să găsim singuri răspunsul. 

Unii dintre adepţii acestei teorii par să susţină că lucrătorii din fiecare sector ar trebui să fie remunerati 
astfel încât să poată cumpăra propria producție. Cu siguranţă însă, aceşti teoreticieni nu au dorit să afirme că 
aceia care produc rochii ieftine ar trebui să primească salarii suficiente pentru a cumpăra rochii ieftine si cá 
producătorii de haine de nurcă trebuie să fie remunerati astfel încât să poată cumpăra haine de nurcă; cá 
muncitorii uzinelor Ford trebuie să primească atâţia bani cât să-și poată cumpăra Forduri, iar cei din uzinele 
Cadillac cât să-și poată cumpăra Cadillacuri. 

Oricum, este bine să ne amintim că sindicatele din industria automobilelor, în anii 1940, când cea mai 
mare parte a membrilor lor erau printre primii 33% pe ţară ca salarii şi când, conform statisticilor guvernului, 
salariile lor orare erau cu 20% mai mari decât media şi de aproape două ori mai mari decât salariile orare ale 
vânzătorilor din rețeaua comerţului cu amănuntul, cereau o creştere de 30% astfel încât, aşa cum spunea unul 
din purtătorii lor de cuvânt, „să fie sprijinită capacitatea noastră de a absorbi bunurile pe care le putem 
produce, capacitate care se reduce cu repeziciune”. 

Ce să mai spunem atunci de muncitorul obişnuit din fabrică si de lucrătorul mediu din reţeaua comerțului 
cu amănuntul? Dacă, în condiţiile date, lucrătorii din industria automobilelor mai aveau nevoie de încă 30% 
pentru a împiedica colapsul economiei, acelaşi procentaj ar fi fost suficient şi pentru ceilalți? Sau ei ar fi 
trebuit să ceară creșteri de 55% până la 160% pentru a avea o putere de cumpărare individuală egală cu cea a 
lucrătorilor din industria automobilelor? Pentru că, să nu uităm, şi atunci ca şi acum, existau diferente enorme 
între salariile medii din diferite sectoare. În 1976, lucrătorii din comerţul cu amănuntul cástigau săptămânal, 
în medie, doar 113,96 $, în timp ce lucrătorii din industrie cástigau săptămânal, în medie, 207,60 $, iar cei din 
construcții 284,93 $. 

(Putem fi siguri, dacă ne ghidám după istoria negocierii salariilor chiar şi în cadrul fiecărui sindicat, cá 
muncitorii din industria automobilelor, dacă s-ar fi făcut această din urmă propunere, ar fi insistat să se 
mențină aceste diferente între ei şi ceilalți, căci pasiunea pentru egalitate economică, în rândul membrilor de 
sindicat, ca şi în rândul nostru, al celorlalți, este, cu excepţia câtorva filantropi şi sfinți, pasiunea de a obține la 
fel de mult ca şi cei care se află deasupra noastră pe scara economică, mai degrabă decât pasiunea de a oferi 
celor care sunt sub noi o sumă egală cu cea pe care noi deja o câştigăm. Dar pe noi acum ne preocupă logica si 
soliditatea unei anumite teorii economice şi nu tristele slăbiciuni ale naturii umane.) 

Ideea că forța de muncă trebuie să primească suficient pentru a-şi putea răscumpăra producția nu este 
altceva decât o formă particulară a teoriei generale a „puterii de cumpărare”. Este la fel de adevărat că venitul 
fiecăruia — al băcanului, al proprietarului de case, al patronului — reprezintă capacitatea pe care acesta o are de 
a cumpăra ceea ce au de vânzare ceilalți. Iar unul din cele mai importante produse pentru care aceşti ceilalți 

trebuie să găsească cumpărători este forța lor de muncă. Mai mult, toate acestea au si o altă fatetá. Într-o 
economie bazată pe schimb, venitul bănesc al unora este costul suportat de ceilalți. 

Fiecare creștere a salariilor, dacă nu este compensată de o creştere a productivităţii, reprezintă o creştere a 
costului de producție. O creştere a costurilor de producție într-o conjunctură economică în care guvernul 
controlează preţurile şi interzice creşterea acestora duce la dispariția profitului pentru producătorii marginali, 
la ieșirea acestora din competiţie, la reducerea producţiei şi la creşterea șomajului. 

Chiar acolo unde este posibilă o creştere a prețurilor, prețul mai mare îi descurajează pe cumpărători, 
reduce dimensiunea pieţei si duce tot la şomaj. Dacă o creştere generală de 30% a salariilor conduce la o 
creştere cu 30% a preţurilor, oamenii nu vor putea cumpăra mai multe produse decât înainte şi nu se reuşeşte 
decât crearea unui cerc vicios. 

Vor exista, fără îndoială, voci care să nege că o creștere de 30% a salariilor va conduce la o creștere la fel 
de mare a preţurilor. Este adevărat, această evoluţie se poate produce doar pe termen lung și doar dacă politica 
monetară si, respectiv, cea privind acordarea creditelor o permit. Dacă banii în circulaţie si creditele sunt atât 
de inelastice încât să nu crească odată cu creşterea forțată a salariilor (şi dacă presupunem că mărirea salariilor 
nu este justificată de creșterea productivității muncii măsurată în bani), atunci principalul efect produs de 
creșterea forţată a salariilor va fi şomajul. 

{i în acest caz este probabil ca atât salariile nominale totale, cât si cele reale să fie mai mici decât înainte. 
Pentru că în acest caz scăderea ocupării forței de muncă (urmare a politicii sindicatelor şi nu rezultat al 
progresului tehnic) înseamnă, în mod necesar, cá se produc mai puţine bunuri pentru noi toti. 

Este puțin probabil că forţa de muncă va compensa scăderea producției, sporindu-si partea care îi revine 
din producția rămasă. Americanul Paul H. Douglas, analizând o cantitate importantă de date statistice, si 
englezul A. C. Pigou, utilizând metode deductive, au ajuns, independent unul de altul, la concluzia că 
elasticitatea cererii pentru forţa de muncă se situează între 3 şi 4. Aceasta înseamnă, utilizând un limbaj mai 
puţin tehnic, că „o scădere de 1% a salariului real duce la o creştere a cererii agregate pentru forță de muncă 
cu mai mult de 3%”. Sau, „dacă salariile sunt ridicate forţat peste nivelul productivităţii marginale, şomajul 
va creşte în mod normal de trei până la patru ori faţă de creşterea procentuală a salariilor orare”” astfel încât 
va fi redus corespunzător fondul total de salarizare a muncitorilor. 

Chiar dacă se consideră că aceste cifre reprezintă elasticitatea cererii de forță de muncă pentru o anumită 
perioadă de timp din trecut si nu pot fi utilizate pentru a face previziuni, ele merită să fie luate foarte serios în 
considerare. 


Să pornim acum de la supoziţia că sporirea salariilor este însoţită de creşterea suficient de mare a cantității 
de bani şi a creditelor pentru a permite ca această mărire a salariilor să nu provoace o creştere serioasă a 
şomajului. Dacă presupunem că relația menţionată dintre salarii şi preţuri era, în sine, o relaţie „normală” pe 
termen lung, atunci este probabil ca o mărire impusă de 30%, să zicem, a salariilor să ducă, în ultimă instanţă, 
la o creștere a prețurilor cu aproximativ acelaşi procent. 

Convingerea că preţurile vor creşte într-un ritm mult mai lent are două erori la bază: prima constă în 
luarea în considerare a cheltuielilor directe ale unei singure firme sau ramuri, presupunând că acestea 
reprezintă totalitatea costurilor cu forța de muncă. Dar aceasta este greşeala elementară de confundare a părții 
cu întregul. Orice întreprindere reprezintă nu numai o secțiune a procesului de producție pe „orizontală”, dar 
şi o verigă a lanțului productiv pe „verticală”. Astfel, în producția de automobile, costul direct cu forţa de 
muncă în diferite fabrici producătoare de automobile poate fi, să zicem, mai mic de o treime din costul de 
producție; iar aceasta ne-ar putea conduce la concluzia că o creştere de 30% a salariilor va duce la o creștere 
de doar 10% sau chiar mai mică a preţului automobilelor. Dar aceasta ar însemna să nu luăm în considerare 
cheltuielile indirecte cu forţa de muncă, incluse în prețul materiilor prime si al subansamblurilor achiziţionate, 
în tarifele de transport, în unelte sau echipamente noi sau în câştigul intermediarilor. 


* A. C. Pigou, The Theory of Unemployment, 1933, p. 96. 
** Paul H. Douglas, The Theory of Wages, 1934, p. 501. 

Estimările făcute de guvern arată că într-o perioadă de cincisprezece ani, din 1929 până în 1943 inclusiv, 
veniturile salariale din Statele Unite reprezentau, în medie, 69% din venitul naţional. În perioada 1956 -1960, 
acestea se situau, în medie, tot la 69% din venitul naţional! În perioada 1972 — 1976, salariile reprezentau 
66% din venitul national şi, dacă se adaugă si veniturile suplimentare, se ajunge la 76% din venitul national. 
Aceste salarii au trebuit să fie plătite, bineînţeles, din produsul national. Valorile prezentate mai sus reprezintă 
o estimare destul de corectă a costurilor forței de muncă, astfel încât se poate afirma că acestea reprezintă cel 
puţin două treimi din costurile de producție totale, fiind însă posibil să depăşească trei sferturi din aceste 
costuri (în funcție de felul în care definim munca). Chiar folosind estimarea minimă, dacă presupunem că 
marjele de profit — în dolari — rămân constante, atunci este evident că o creștere în întreaga economie a 
cheltuielilor cu salariile de 30% va conduce la o creştere cu aproape 20% a prețurilor. 

Dar o astfel de modificare ar însemna ca marja de profit — în dolari — care reprezintă venitul investitorilor, 
al managerilor si al celor care lucrează pe cont propriu ar avea doar 84% din puterea de cumpărare pe care o 
avea initial. Efectul pe termen lung al diminuării marjei de profit ar fi reducerea investiţiilor şi a ritmului de 
creare de noi întreprinderi, în comparaţie cu ce s-ar fi întâmplat altminteri, şi o translatare a oamenilor din 
categoriile de întreprinzători cu venituri mai scăzute către cele ale angajaților cu salarii ridicate, până în 
momentul in care s-ar restabili aproximativ relaţiile existente initial. Dar acesta nu este decât un alt mod de a 
spune că o creştere de 30% a salariilor în condiţiile presupuse nu înseamnă, în cele din urmă, altceva decât o 
creștere cu 30% a prețurilor. 

Asta nu înseamnă neapărat că salariaţii nu ar avea anumite avantaje. Ei ar realiza câștiguri relative, în timp 
ce alte segmente ale populaţiei ar suferi pierderi relative, în timpul perioadei de tranziție. Dar este puţin 
probabil ca acest câștig relativ să se transforme într-unul absolut, pentru că tipul de modificări în relația cost- 
preţuri prezentat în exemplul anterior nu poate să se manifeste fără să atragă după sine consecințe precum 
şomaj, scăderea sau întreruperea producţiei. Astfel, deşi forța de muncă ar putea căpăta o bucată mai mare 
dintr-o prăjitură mai mică, în timpul acestei perioade de tranziţie şi ajustare în vederea atingerii unui nou 
echilibru, ne îndoim că, în dimensiuni absolute, aceasta ar fi mai mare decât bucata de dinainte — mai subțire, 
dar dintr-o prăjitură mai mare. 

Toate acestea aduc în prim-plan semnificaţia generală si efectul general al echilibrului economic. Salariile 
şi prețurile de echilibru sunt salariile și preţurile care egalizează cererea cu oferta. 

Dacă se încearcă, fie prin intervenţia guvernului, fie prin cea particulară, creşterea preţurilor deasupra 
nivelului de echilibru, se reduce cererea si, deci, producția. Scăderea preţului sub nivelul lor de echilibru duce 
la reducerea parțială sau completă a profiturilor, ceea ce înseamnă scăderea ofertei şi reducerea producţiei. În 
consecință, orice intervenţie pentru creşterea sau scăderea preţurilor peste sau sub nivelul lor de echilibru 
(nivelul către care tinde să le conducă o piaţă liberă) nu va face altceva decât să crească şomajul şi să reducă 
producția în raport cu nivelurile pe care le-ar fi înregistrat în alte condiții. 

Să ne întoarcem la doctrina ce sustine că forța de muncă trebuie să primească „suficient pentru a 
răscumpăra produsul”. Este evident că produsul national nu este creat si cumpărat doar cu forţa de muncă din 
industrie. Este cumpărat de toată lumea — de funcționari, de liber profesioniști, de fermieri, de patroni (mari si 
mici), de investitori, de zarzavagii, de măcelari, de proprietarii micilor magazine, ai staţiilor de benzină — pe 
scurt, de toti cei care participă la crearea produsului national. 

În ce priveşte preţurile, salariile şi profiturile care ar trebui să determine distribuţia acestui produs, cele 
mai potrivite prețuri nu sunt prețurile cele mai mari, ci acelea care încurajează atingerea celui mai înalt nivel 
al producției şi al vânzărilor. Cele mai potrivite salarii pentru forţa de muncă nu sunt cele mai mari salarii care 
se pot acorda, ci acelea care permit o producție maximă în condițiile date și eliminarea şomajului. Cele mai 
potrivite niveluri de profituri, nu numai din punctul de vedere al patronatului si al conducerii, ci si al forţei de 
muncă, nu sunt nivelurile cele mai scăzute, ci acelea care încurajează cât mai multi indivizi să devină 
întreprinzători sau să-şi sporească numărul salariaților. 

Dacă încercăm să conducem economia în folosul unui singur grup sau al unei singure clase sociale, vom 
afecta sau distruge toate grupurile sociale, inclusiv pe membrii clasei pe care am încercat să o favorizăm. 
Economia trebuie condusă în folosul tuturor. 

Capitolul XXII 
FUNCŢIA PROFITURILOR 


Indignarea pe care o afişează multe persoane în zilele noastre doar la simpla menționare a cuvântului 
profituri demonstrează cât de puţin este înţeleasă funcția vitală pe care acestea o au in economie. Pentru a 
înțelege mai bine, vom relua unele aspecte deja prezentate în capitolul cincisprezece referitoare la sistemul 
preţurilor, dar vom privi acest subiect dintr-un alt unghi. 

De fapt, profiturile nu au o pondere mare pe ansamblul economiei. Veniturile nete ale companiilor în 
perioada de cincisprezece ani cuprinsă între 1929 si 1943, de exemplu, s-au cifrat, in medie, sub 5 procente 
din totalul venitului național. Profiturile companiilor în perioada 1956 — 1960 s-au cifrat, în medie, la mai 
puţin de 6 procente din venitul naţional (deşi, întrucât cifrele nu au fost corectate cu inflația, se poate ca 
profiturile să fie supraestimate). Totuşi, profiturile reprezintă forma de venituri privită cu cea mai mare 
ostilitate. Este semnificativ faptul cá, în timp ce există cuvântul „profitor” care să-i stigmatizeze pe cei care 
înregistrează profituri excesive, nu există niciun cuvânt ca „salarior” sau „pierzător”. Cu toate acestea, profitul 
proprietarului unei frizerii poate fi mult mai mic decât salariul unei stele de cinema sau al directorului unei 
companii din industria oțelului, şi chiar mai mic decât salariul mediu al unui muncitor calificat. 

Profiturile sunt privite cu ostilitate întrucât există tot felul de concepții eronate. Se consideră, în mod 
eronat, că profiturile înregistrate de General Motors, cea mai mare corporație industrială din lume, sunt mai 
degrabă tipice decât excepţionale. Putiná lume ştie câte companii dau faliment anual. Majoritatea oamenilor 
nu ştiu (citez din studiile TNEC) că „dacă s-ar menţine condițiile existente în conjunctura economică a 
ultimilor cincizeci de ani, atunci circa şapte băcănii din zece care se deschid azi vor supraviețui doi ani, si 
numai patru din zece pot spera să-și sărbătorească a patra aniversare”. În conformitate cu statisticile 
impozitelor pe venituri, în fiecare an din perioada 1930 — 1938, numărul societăților care înregistrau pierderi a 
depășit numărul societăţilor care înregistrau profit. 

La cât se ridică, în medie, profiturile? 

La această întrebare se răspunde, de obicei, citând cifre ca acelea pe care le-am prezentat la începutul 
capitolului, și anume că profiturile companiilor se cifrează, în medie, la mai puțin de 6% din venitul national, 
sau spunând că profiturile medii ale companiilor din ramurile productive sunt mai mici de 5 centi la vânzări 
de un dolar. (Pentru perioada de cinci ani cuprinsă între 1971 şi 1975, de exemplu, această cifră a fost de doar 
4.6 centi.) Dar aceste cifre oficiale reprezintă doar rezultatele companiilor, calculate prin metode contabile 
convenţionale. Nu s-a făcut nicio estimare plauzibilă a profiturilor, atât ale companiilor, cât şi ale celor aduse 
de alte tipuri de activităţi, pentru o perioadă suficient de lungă care să cuprindă atât ani buni cât şi ani mai 
puţin buni. Părerea unor economişti eminenti este cá pentru o perioadă mare de timp, după ce se scad toate 
pierderile, la o dobândă minimă „corespunzătoare” capitalului investit fără risc şi luând în calcul un salariu 
„rezonabil” plătit celor care-şi conduc singuri afacerile, s-ar putea să nu se mai înregistreze niciun profit, fiind 
posibil chiar să se înregistreze pierderi. {i aceasta nu pentru că întreprinzătorii (cei care își pornesc propria 
afacere) au intenții filantropice, ci pentru că, adesea, optimismul lor şi încrederea în sine îi fac să se 
aventureze în afaceri care nu reuşesc sau nu pot reuși.” 

În orice caz, este clar că un individ care plasează capital în condiţii de risc înfruntă nu numai posibilitatea 
de a nu obţine niciun profit, ci chiar si aceea de a-şi pierde toti banii. În trecut, posibilitatea ca investind într-o 
anumită companie sau sector să se obţină profituri imense îi făcea pe oameni să-şi asume riscuri mai mari. 
Dar dacă profiturile sunt limitate la, să zicem, 10% si există riscul pierderii întregului capital, care va fi 
impactul asupra efectului stimulator al profitului si, deci, asupra ocupării forţei de muncă si a producției? 

Impozitele pe „profitul excesiv” în timpul celui de-al Doilea Război Mondial au arătat care pot fi efectele 
unei astfel de limitări, chiar şi pe termen scurt, sub raportul reducerii eficienţei. 

Totuşi, politica guvernamentală în aproape toate țările din lume tinde astăzi să considere de la sine înţeles 
că producția va continua în mod automat, orice s-ar face pentru descurajarea ei. Unul dintre cele mai mari 
pericole care amenință astăzi producția mondială este politica de control al preţurilor promovată de guverne. 


* Cf. Frank H. Knight, Risk, Uncertainty and Profit, 1921. Pentru orice perioadă în care apar acumulări nete de capital, 
funcționează prezumția cá la nivel global au existat profituri rezultate din investiţiile anterioare. 

Această politică nu numai că scoate treptat din producţie diverse articole prin faptul că elimină orice stimulent 
de a le realiza, dar efectul său pe termen lung este de a împiedica apariția unui nivel al producției care să fie în 
concordanță cu nevoile consumatorilor. Când economia este liberă, cererea acționează astfel încât unele 
ramuri de producţie înregistrează ceea ce oficialitățile guvernamentale denumesc profituri „excesive”, 
„nerezonabile” sau chiar „obscene”. Dar tocmai aceste profituri sunt cele care nu numai că determină fiecare 
firmă din ramura respectivă să-şi extindă producția la maximum şi să-și reinvestească profiturile în mașini si 
în forță de muncă suplimentară, dar atrage totodată investitori şi producători din toate celelalte ramuri, până 
când producția ramurii respective este suficient de mare pentru a satisface cererea, iar profiturile înregistrate 
scad până la (sau chiar sub) nivelul mediu general. 

Într-o economie liberă, în care salariile, costurile si preţurile sunt lăsate să se stabilească pe piaţă, 
perspectivele câștigării de profituri sunt cele care decid ce articole vor fi produse si în ce cantităţi, respectiv ce 
articole nu vor fi produse deloc. Dacă realizarea unui articol nu aduce profit, înseamnă că forţa de muncă si 
capitalul alocate producerii sale sunt orientate greşit: valoarea resurselor care trebuie folosite pentru a realiza 
articolul este mai mare decât valoarea bunului produs în sine. 

Pe scurt, una din funcțiile profitului este de a orienta și a canaliza factorii de producție astfel încât să 
structureze o producție formată din mii de produse, în concordanță cu cererea. Niciun birocrat, oricât de 
strălucit, nu poate să rezolve optim această problemă. Preţurile şi profiturile libere vor maximiza producția şi 
vor reduce lipsurile mai repede decât orice alt sistem. Preţurile arbitrare si profiturile fixate arbitrar nu pot 
decât să prelungească perioada în care se înregistrează lipsuri, determinând reducerea producţiei şi creşterea 
şomajului. 

În sfârşit, funcţia profiturilor este de a stimula constant orice activitate economică competitivă, în sensul 
căutării unor noi cái de reducere a costurilor si de creştere a eficienței, indiferent de stadiul în care s-ar afla 
aceasta în prezent. În vremurile bune, fiecare întreprinzător o face pentru a-și spori şi mai mult profiturile; în 
vremuri normale, o face pentru a-și menţine avantajul față de concurenții săi, iar în vremuri grele pentru a 
supraviețui. Aceasta deoarece în loc de profit ar putea avea pierderi si oricine face eforturi mult mai mari când 
este vorba să se salveze de la faliment decât atunci când vrea doar să-şi îmbunătățească poziția. 

Contrar părerii generale, profiturile nu se obţin prin creşterea prețurilor, ci prin efectuarea de economii si 
prin creşterea eficienţei, care duc la scăderea costurilor de producţie. Foarte rar (şi aproape deloc, dacă nu este 
vorba de un monopol) întâlnim situaţia în care toate firmele dintr-o ramură obțin profit. Preţul pe care il 
practică firmele pentru un bun sau serviciu trebuie să fie acelaşi; cei care vor să-şi vândă produsul la un pret 
mai mare nu găsesc cumpărători. În consecință, profiturile cele mai mari le obţin firmele care au costul de 
producție cel mai scăzut. Acestea se dezvoltă şi treptat înlătură de pe piață firmele ineficiente, care au costuri 
mai mari. Aceasta este modalitatea prin care sunt serviţi consumatorii, publicul în general. 

Pe scurt, profiturile privite ca rezultat al relației costuri-preturi nu determină doar bunurile a căror 
producție trebuie continuată, dar impun şi cele mai economice căi de a le realiza. Aceste probleme trebuie 
soluționate în egală măsură si în sistemul socialist, şi în cel capitalist; de fapt, orice sistem economic pe care l- 
am putea imagina trebuie să ofere soluția acestor probleme; iar pentru cantitatea uriașă de bunuri şi servicii 
care sunt produse, soluțiile oferite, determinate pe baza criteriului profit-pierdere, în condiţiile existenței 
liberei concurente între întreprinderi, sunt incomparabil superioare celor la care s-ar ajunge prin oricare altă 
metodă. 

Am accentuat funcția profitului de reducere a costurilor de producţie, pentru că aceasta este funcția care 
pare să fie cel mai puţin apreciată. Bineînţeles, obține un profit mai mare cel care produce o marfă de calitate 
mai bună decât concurentul său, ca si cel care o realizează în condiţii de eficiență sporită. Dar funcția 
profitului de a stimula şi răsplăti obținerea unor produse de calitate superioară si de a inova a fost recunoscută 
întotdeauna. 


Capitolul XXIII 
MIR AJUL INFLAȚIEI 


Am considerat că este necesar să atrag din când în când atenţia cititorului asupra faptului că „un anumit 
rezultat constituie urmarea unei anumite politici”, cu condiţia să nu existe inflație. In capitolele care tratează 

lucrările publice şi creditul am afirmat că trebuie făcut un studiu separat asupra complicatiilor pe care le poate 
produce inflația. Dar banii şi politica monetară reprezintă o parte atât de inextricabilă şi de intimă a fiecărui 
proces economic, încât această separare este foarte dificil de făcut, chiar dacă vrem s-o facem cu scop 
explicativ; în capitolele referitoare la efectele produse de diversele politici privind salarizarea promovate de 
guvern sau de sindicate asupra ocupării forței de muncă a trebuit să ne referim neapărat si la efectele 
diferitelor politici monetare. 

Înainte de a arăta care sunt efectele inflaţiei în anumite situaţii, trebuie să vedem care sunt în general 
aceste efecte. De fapt, trebuie să începem prin a analiza de ce s-a apelat constant la inflaţie, de ce dintotdeauna 
aceasta a părut atractivă şi de ce cântecul său de sirenă a atras naţiunile pe calea dezastrului economic. 

Cel mai adesea s-a recurs la inflație datorită celei mai vechi și mai persistente erori — aceea de a confunda 
„banii” cu bogăţia. „Că bogăţia este constituită din bani sau din aur şi argint”, scria Adam Smith cu mai mult 
de două secole în urmă, „este o noţiune populară care apare, normal, din dubla funcție a banilor, ca instrument 
de comerț si ca măsură a valorii... A te îmbogăţi înseamnă a strânge bani, iar bogăția şi banii sunt, pe scurt, 
considerate în termeni populari sinonime din toate punctele de vedere.” 

Desigur, bogăţia reală este formată din tot ceea ce se produce si se consumă: mâncarea pe care o mâncăm, 
hainele pe care le îmbrăcăm, casele în care locuim. Este formată din căi ferate, drumuri şi mașini, nave, 
avioane si fabrici, şcoli, biserici și teatre, piane, cărți şi tablouri. Totuşi, ambiguitatea este atât de puternică 
încât face să se confunde banii cu bogăţia si chiar si cei care recunosc că fac această greşeală mai cad în 
capcană uneori. Fiecare consideră că dacă ar avea mai multi bani, ar putea cumpăra mai mult. Dacă ar avea de 
două ori mai multi bani, ar cumpăra o cantitate dublă de bunuri; dacă ar avea o sumă triplă de bani, ar avea o 
avere de trei ori mai mare. {i pentru toti concluzia evidentă este că dacă guvernul ar hotărî să tipărească mai 
mulți bani și să-i distribuie populației, toată lumea ar fi mai bogată. 

Aceştia sunt inflationistii naivi. Mai există si un alt grup, format din persoane mai puţin naive, care înțeleg 
că dacă lucrurile ar fi atât de simple, guvernul n-ar trebui să facă altceva decât să tipărească bani ca să rezolve 
problemele. Aceştia își dau seama că ceva nu este în ordine, așa că limitează oarecum suma de bani pe care ar 
vrea ca guvernul să o tipărească. Ei sunt de părere că trebuie să fie tipărită doar cantitatea suplimentară 
necesară pentru a acoperi un aşa-zis „deficit” sau ,,decalaj". 

Ei consideră că puterea de cumpărare este cronic deficitară deoarece, într-un fel sau altul, industria nu 
distribuie producătorilor destui bani pentru ca aceştia, în calitate de consumatori, să poată să cumpere 
produsul creat. Există undeva o „scurgere” misterioasă. Unii o „dovedesc” cu ajutorul ecuaţiilor. Într-o parte a 
ecuaţiei iau în considerare un element doar o dată; în cealaltă parte iau același element de mai multe ori. Acest 
lucru produce o diferenţă alarmantă între ceea ce ei denumesc „plățile A” şi aşa-numitele „plăți A+B”. Așa cá 
se grupează într-o mişcare şi insistă ca guvernul să tipărească bani sau să dea „credite” ca să elimine 
inexistența „plăţilor B". 

Apostolii mai neexperimentați ai „creditelor sociale” pot părea ridicoli, dar există un număr mare de şcoli 
de inflationisti ceva mai subtili, care susțin că dispun de metode ,stiintifice" pentru a determina cantitatea 
potrivită de bani care ar trebui tipáriti sau de credite ce ar trebui acordate pentru a acoperi un presupus deficit 
cronic sau periodic, un decalaj calculat de ei. 

Susţinătorii inflaţiei care dispun de cunoştinţe economice recunosc că orice creştere substanțială a 
cantității de bani reduce puterea de cumpărare a fiecărei unităţi monetare — cu alte cuvinte, conduce la 
creşterea preţurilor bunurilor de consum. Dar acest lucru nu-i deranjează. Dimpotrivă, chiar aceasta se 
aşteaptă de pe urma inflației. Unii dintre ei susțin cá ea va îmbunătăţi situaţia debitorilor săraci în comparație 
cu creditorii bogaţi. Alţii consideră cá va stimula exporturile si va descuraja importurile. Dar mai există şi 
persoane care consideră inflația o măsură necesară pentru depășirea unei depresiuni economice, pentru a 
„repune în funcțiune industria” si a „obţine ocuparea deplină”.? 

Există nenumărate teorii referitoare la modul în care o cantitate sporită de bani (inclusiv credite) afectează 


preţurile. De o parte, după cum am văzut, se află cei care isi imaginează că se poate mări oricât cantitatea de 


? În esenţă, aceasta este teoria keynesistilor. Am analizat în detaliu această teorie în lucrarea The Failure of the New 
Economics, 1959, New Rochelle, N.Y.: Arlington House. 

bani, fără a afecta preţurile. Ei privesc această mărire ca pe o modalitate de a spori „puterea de cumpărare” a 
tuturor, în sensul că permite tuturor să cumpere mai multe lucruri decât înainte. Fie nu îşi dau seama că 
oamenii nu pot cumpăra o cantitate de bunuri de două ori mai mare decât cea pe care o produc, fie îşi 
imaginează că singurul lucru care împiedică creşterea producţiei n-ar fi o lipsă de mână de lucru, de ore de 
muncă sau de capacitate productivă, ci doar o cerere monetară nesatisfăcută. Ei consideră că dacă oamenii vor 
bunurile şi au bani să le cumpere, acestea vor fi produse automat. 

De cealaltă parte se află grupul — care cuprinde si unii economiști eminenti — care sustine o teorie 
mecanicistă rigidă privind efectul ofertei de bani asupra preţurilor bunurilor de consum. Banii pe care îi are o 
naţiune, spun ei, vor fi oferiţi pentru cumpărarea tuturor bunurilor. Prin urmare, valoarea banilor înmulțită cu 
„viteza lor de circulaţie” trebuie să fie întotdeauna egală cu valoarea bunurilor cumpărate. De aceea, 
continuând raționamentul (şi presupunând că viteza de circulaţie rămâne constantă), valoarea unitară a 
monedei variază exact si invers proportional cu suma de bani pusă în circulaţie. Dublând cantitatea de bani si 
de credite, se dublează nivelul preţurilor; triplând-o, triplăm preţurile. Crescând cantitatea de bani de n ori, 
nivelul prețurilor va spori de n ori. 

Nu este aici locul să explicăm toate erorile acestui model aparent plauzibil”. În schimb, vom încerca doar 
să înțelegem cum si de ce creşterea cantității de bani duce la creșterea prețurilor. 

Creşterea cantității de bani are loc într-un anumit mod. Poate să apară ca urmare a faptului că guvernul 
face cheltuieli mai mari decât poate suporta din veniturile sale (provenite fie din impozite, fie din împrumuturi 
publice). Să presupunem, de exemplu, că guvernul tipăreşte bani pentru a-i plăti pe agenţii economici din 
industria de război. Un prim efect ar fi creşterea preţurilor produselor de război şi acordarea unor sume mai 
mari de bani furnizorilor din industria de război şi angajaţilor acestora. (Așa cum în capitolul referitor la 
fixarea prețurilor nu am luat în considerare eventualele complicaţii introduse de inflație, pentru a simplifica 
lucrurile, acum nu vom lua în considerare încercările guvernului de a fixa prețurile. Chiar dacă le luăm în 
considerare, constatăm că analiza rămâne în esenţă aceeaşi. Singurul lor efect este blocarea numai aparentă a 
inflației, ceea ce reduce sau anulează unele din consecințele imediate, agravându-le, în schimb, pe cele 
ulterioare.) 

Aşadar, furnizorii de armament și angajaţii lor vor avea venituri mai mari. Își vor cheltui banii pe acele 
bunuri si produse pe care si le doresc. Vânzătorii acestor bunuri și servicii vor putea mări preţul datorită 
cererii sporite. Cei care au venituri bănești mai mari vor fi dispuși să plătească mai mult decât să renunțe la 
bunuri, pentru că vor avea bani mai mulți și un dolar va avea o valoare mai mică pentru ei. 

Să-i denumim pe furnizorii de armament şi pe angajații acestora grupul A, iar pe cei de la care aceștia 
cumpără surplusul de bunuri si servicii grupul B. Grupul B, având venituri mai mari în urma măririi 
volumului vânzărilor şi a preţurilor produselor sale va cumpăra, la rândul lui, o cantitate sporită de bunuri si 
servicii de la alt grup, grupul C. Grupul C va putea mări prețul produselor sale si va avea mai multi bani pe 
care-i va cheltui pentru a cumpăra produsele grupului D si așa mai departe, până când creșterea preţurilor si a 
veniturilor băneşti acoperă întreaga naţiune. Când se încheie procesul, aproape toată lumea va avea venituri 
bănești mai mari. Dar (presupunând cá nu a crescut producţia de bunuri si servicii) prețurile acestora vor fi 
crescut corespunzător. Națiunea nu va fi mai bogată decât înainte. 

Asta nu înseamnă că bogăţia absolută sau relativă a fiecăruia va rămâne aceeași. Dimpotrivă, este sigur că 
procesul inflației va afecta diferit situația financiară a fiecăruia. Grupurile ale căror venituri sunt mărite 
primele vor fi cele mai favorizate. De exemplu, veniturile băneşti ale grupului A cresc înainte ca preţurile să 
crească, astfel încât membrii acestuia vor fi capabili să cumpere o cantitate proporțional mai mare de bunuri. 
Veniturile bănești ale grupului B vor crește mai târziu, când preţurile deja au crescut într-o oarecare măsură; 
totuşi, grupul B va înregistra un progres în ce privește cantitatea de bunuri achiziționate. Între timp, grupurile 
ale căror venituri băneşti nu au crescut se vor vedea obligate să plătească preţuri mai mari pentru bunurile pe 
care le cumpără, ceea ce înseamnă că vor avea un standard de viaţă mai scăzut decât înainte. 

Putem clarifica mai bine procesul apelând la un exemplu numeric. Să presupunem cá împărțim 
comunitatea în patru grupuri principale de producători: A, B, C şi D, care beneficiază de pe urma inflaţiei în 
ordinea enumerării lor. 


? Cititorul interesat de analiza lor poate citi B. M. Anderson, The Value of Money, 1917 (ediţia nouă, 1963), Ludwig 
von Mises, The Theory of Money and Credit (ediţiile americane, 1935 si 1953) sau cartea scrisă de mine Inflation 
Crisis and How to Resolve It, 1978, New Rochelle, N.Y.: Arlington House. 

Atunci când veniturile băneşti ale grupului A au crescut deja cu 30%, prețurile bunurilor pe care acesta le 
cumpără nu au crescut deloc. Atunci când veniturile băneşti ale grupului B cresc cu 20%, preţurile au crescut, 
deja, în medie, cu 10%. Când veniturile bănești ale grupului C au crescut cu 10%, preţurile vor fi crescut deja, 
în medie, cu 15%. Este posibil ca preţurile să atingă o creştere de 20% într-un moment în care veniturile 
grupului D nu au crescut deloc. Cu alte cuvinte, câştigurile primelor grupuri de producători datorate salariilor 
sau preţurilor sporite în urma inflației au loc pe seama pierderilor suferite (în calitate de consumatori) de către 
ultimele grupuri de producători. 

Se poate întâmpla ca, dacă inflația este frânată după câţiva ani, rezultatul final să fie o creştere medie de, 
să zicem, 25% a veniturilor bănești şi o creştere tot de 25% a preţurilor, ambele creşteri fiind distribuite în 
toate grupurile. Dar aceasta nu va anula câștigurile si pierderile înregistrate în perioada de tranziție. Grupul D, 
de exemplu, chiar dacă veniturile sale şi preţurile practicate pentru propriile produse au crescut cu cel puțin 
25%, nu va putea cumpăra mai multe bunuri decât înainte de declanşarea inflației. Nu vor fi niciodată 
compensate pierderile suferite în perioada în care veniturile şi prețurile produselor sale nu crescuseră deloc, 
deşi în acelaşi timp, acest grup trebuia să plătească cu 30% mai mult pentru cumpărarea bunurilor şi 
serviciilor oferite de celelalte grupuri de producători din comunitate — A, B si C. 

Astfel, analiza inflaţiei devine un nou argument în susținerea tezei acestei lucrări. Într-adevăr, ea ar putea 
favoriza anumite grupuri pe o perioadă scurtă de timp, dar numai afectându-i pe ceilalți. lar pe termen lung 
are consecințe dezastruoase asupra întregii comunități. Chiar şi o inflație relativ blândă distorsionează 
structura producţiei. Inflaţia duce la supraexpansiunea unor industrii în detrimentul altora, ceea ce implică 
folosirea necorespunzătoare si irosirea capitalului. Atunci când inflația intră în colaps sau 1 se pune stavilă, 
investiţiile greşit direcționate în mijloace de producţie — în orice formă ar fi fost făcute: maşini, fabrici sau 
clădiri de birouri —, nu pot să aducă venituri adecvate şi îşi pierd o mare parte din valoarea inițială. 

Frânarea inflației pe căi blânde şi prevenirea unei depresiuni ulterioare în economie nu este posibilă. 
Odată ce s-a declanşat, inflaţia este greu de oprit, mai ales într-un punct ales dinainte, sau în momentul în care 
preţurile au atins un nivel dinainte stabilit; pentru că şi forțele economice şi cele politice sunt scăpate de sub 
control. Nu se poate spune că o creștere a preţurilor de 25% prin inflație este o idee bună fără să spună 
altcineva că este de două ori mai bine să fie o creștere de 50%, iar altul să spună că este de patru ori mai bine 
ca această creştere să fie de 100%. Grupurile care exercită presiune politică pentru că beneficiază de pe urma 
inflaţiei vor insista ca aceasta să continue să se manifeste. 

Mai mult, controlul valorii banilor în condiţii de inflație este imposibil. Aceasta pentru că, după cum am 
văzut, cauzalitatea nu este una mecanică. De exemplu, nu se poate spune că o creştere cu 100% a cantității de 
bani va duce la o scădere cu 50% a valorii unitare a monedei. Valoarea monedei depinde şi de estimarea 
subiectivă a acesteia, evaluare făcută de fiecare deținător. lar aceste evaluări nu depind doar de cantitatea de 
bani de care dispune fiecare. Depind si de calitatea banilor. În timp de război, valoarea unităţii monetare, a 
unei națiuni care nu foloseşte etalonul aur va creşte odată cu înregistrarea unei victorii si va scădea odată cu 
suportarea unei înfrângeri, indiferent care ar fi modificările ofertei de bani. Valoarea pe care o atribuie 
oamenii în prezent unei monede depinde de estimările lor privind cantitatea disponibilă în viitor din această 
monedă. Asa cum se întâmplă şi cu bunurile de consum în cazul schimburilor speculative, evaluarea 
individuală a banilor este afectată nu numai de ceea ce crede fiecare în parte în legătură cu valoarea banilor, 
dar şi de modul în care consideră că ceilalți vor percepe, individual, această valoare. 

Toate acestea explică de ce, odată instaurată hiperinflatia, valoarea unității monetare scade într-un ritm 
mai rapid decât cel în care crește sau poate fi crescută oferta de bani. Când se ajunge la acest stadiu, dezastrul 
este aproape total şi se instalează o bancrută generală. 

{i totuşi, ardoarea cu care este recomandată inflația nu dispare niciodată. Se pare că nicio ţară nu este 
capabilă să înveţe din experienţa altor țări şi nicio generaţie nu învaţă de la înaintași. Fiecare ţară şi fiecare 

generație aleargă după acelaşi miraj. Toti muşcă din același fruct al Mării Moarte care, odată ajuns în gură, se 
transformă în cenuşă şi praf. Căci este în natura inflației să dea naştere la iluzii. 

Astăzi, cel mai puternic argument adus în favoarea inflaţiei este că „face industria să funcţioneze”, că ne 
va salva de la pierderile produse de stagnarea economică și că va duce la „eradicarea șomajului”. Acest 
argument are la origine eroarea de a confunda banii cu bogăţia reală. Se presupune că se naşte o nouă „putere 
de cumpărare”, şi că efectele acesteia se vor propaga în cercuri din ce în ce mai largi, asemenea undelor apei 
unui lac în care ai aruncat o piatră. 

Oricum, puterea reală de cumpărare a unor bunuri este, după cum am văzut, formată din alte bunuri. Nu 
poate fi sporită doar tipárind bani, care nu sunt altceva decât bucăți de hârtie. Ceea ce se întâmplă, în esență, 
într-o economie bazată pe schimb, este că produsele lui A sunt schimbate contra produselor lui B^. 

De fapt, inflația modifică relația dintre prețuri şi costuri. Cea mai importantă modificare pe care ar trebui 
să o determine inflația este creșterea preţurilor bunurilor de consum în concordanță cu salariile, determinând 
astfel înregistrarea de profituri şi încurajând reluarea producției în punctele în care există resurse reale, pe 
calea restabilirii unei relaţii funcţionale între preţuri şi costuri. 

Este evident că aceasta se poate realiza mai clar şi mai onest printr-o reducere a salariilor nefunctionale. 
Dar susţinătorii inflației consideră că această măsură este imposibilă din punct de vedere politic. Uneori, 
aceștia merg și mai departe, afirmând că orice propunere de a reduce salariile în scopul reducerii șomajului 
constituie o măsură îndreptată împotriva forței de muncă. De fapt, ceea ce propun ei nu este altceva decât 
înșelarea lucrătorilor prin reducerea salariului real (salariul măsurat în putere de cumpărare) datorată creşterii 
preţurilor. 

Ei uită că lucrătorii înşişi s-au emancipat, că marile sindicate angajează economişti care se pricep la indici 
şi la ratele de creştere sau de scădere şi cá, prin urmare, lucrătorii nu pot fi ingelati. Prin urmare, în ziua de azi, 
această politică nu-și poate atinge nici telurile politice, nici pe cele economice. Pentru că tocmai sindicatele 
cele mai puternice, ale căror niveluri de salarizare probabil că ar trebui corectate, vor cere ca orice creştere a 
costului vieții să fie cel puțin compensată printr-o creștere corespunzătoare a salariilor. Aceste relații 
nefunctionale între principalele salarii şi preţuri se vor menține în cazul în care sindicatelor li se dă câştig de 
cauză. De fapt, structura salariilor poate deveni mult mai distorsionată, pentru că marea masă a muncitorilor 
neorganizati în sindicate, ale căror salarii erau mici chiar şi înainte de apariția inflației (si care este posibil să 
fi fost reduse continuu datorită exclusivismului sindicatelor), vor continua să sufere şi în timpul perioadei de 
tranziție datorită creşterii preţurilor. 

Pe scurt, cei care susțin inflația, utilizând argumente mai sofisticate, nu adoptă o poziţie morală. Nu-si 
formulează punctele de vedere cu o sinceritate totală si sfársesc prin a se minţi chiar pe ei înşişi. Vorbesc 
despre banii de hârtie, ca si inflationistii mai naivi, de parcă aceştia ar fi o formă de bogăţie care poate fi 
creată după bunul plac doar tipărind bani. Ei discută chiar despre un „multiplicator”, prin intermediul căruia 
fiecare dolar tipărit şi cheltuit de guvern devine, ca prin minune, echivalentul mai multor dolari adăugaţi 
bogăției țării. 

Pe scurt, ei distrag atât atenția opiniei publice, cât şi pe a lor de la cauzele oricărei depresiuni existente. 
Pentru că, în cea mai mare parte, cauzele reale ale depresiunilor sunt ajustările eronate ale structurii cost-pret: 
ajustări eronate între salarii şi preţuri, între prețurile materiilor prime si cele ale produselor finite, între diferite 
preţuri sau între diferite salarii. La un moment dat, aceste ajustări eronate au eliminat stimulentele pentru 
producție sau au împiedicat continuarea producției, iar depresiunea se extinde datorită interdependentei 
organice a economiei bazate pe schimb. Situaţia producţiei si cea a şomajului nu se pot îmbunătăţi până când 
nu se corectează aceste erori. 


^ Cf. John Stuart Mill, Principles of Political Economy (vol. 3, cap. XIV); Alfred Marshall, Principles of Economics 
(vol. VI, cap. XIII); Benjamin M. Anderson, „A Refutation of Keynes” Attack on the Doctrine that Aggregate Supply 
Creates Aggregate Demand", lucrare apárutá in Financing American Prosperity, la un simpozion pe teme economice. 
Cf. şi lucrării editate de autorul prezentei cărţi: The Critics of Keynesian Economics, 1960, New Rochelle, N.Y.: 
Arlington House. 

Este adevărat că uneori inflația le poate corecta, dar aceasta este o metodă periculoasă. Corectiile sunt 
realizate folosind iluziile, nu pe căi cinstite și deschise. Inflaţia pune un văl de iluzii asupra tuturor proceselor 
economice. Induce în eroare aproape pe toată lumea, inclusiv pe cei care suferă de pe urma ei. Suntem 
obişnuiţi să ne măsurăm veniturile şi bogăţia în bani. Obisnuinta este atât de adânc înrădăcinată, încât chiar si 
economiștii şi statisticienii mai cad în capcană. Nu este întotdeauna uşor să percepi relațiile stabilite, 
exprimate în bunuri si bogăție reale. Cine dintre noi nu se simte mai mândru si mai bogat când i se spune cá 
venitul nostru național s-a dublat (în bani, bineînţeles) față de o perioadă anterioară în care nu exista inflație? 
Chiar si funcţionarul care înainte avea un salariu săptămânal de 75 $ iar acum are un salariu săptămânal de 
125 $ crede că, într-un fel, o duce mai bine, desi costul vieţii a crescut de două ori între timp. El nu ignoră 
creșterea costului vieţii. Dar nici nu este la fel de conștient de situația sa reală aşa cum ar fi fost dacă nu s-ar fi 
schimbat costul vieţii, în schimb i-ar fi scăzut salariul astfel încât să aibă o putere de cumpărare egală cu cea 
pe care o are acum când, deși salariul său a crescut, preţurile au crescut şi mai mult. Inflaţia este autosugestia, 
hipnoza, anestezia care i-a amortit durerea operaţiei. Inflaţia este un opiu pentru popor. 

Exact aceasta este funcția ei politică. Se apelează la inflaţie tocmai pentru că ea dă naştere atâtor confuzii 
şi acesta este motivul pentru care este atât de utilizată de guvernele moderne, adepte ale „economiei 
planificate”. Am văzut în capitolul patru că părerea potrivit căreia lucrările publice creează locuri de muncă 
este falsă. Am văzut că dacă banii provin din impozite, atunci pentru fiecare dolar pe care îl cheltuieste 
guvernul pentru lucrările publice, contribuabilul cheltuieşte cu un dolar mai puţin pentru satisfacerea 
propriilor nevoi, şi fiecare loc de muncă oferit de guvern în sectorul public duce la dispariţia unui loc de 
muncă din sectorul privat. 

Dar să presupunem că fondurile pentru lucrările publice nu provin din impozite. Să presupunem că ele 
provin din finanţarea deficitului bugetar prin împrumuturi publice sau prin tipărirea de bani. Atunci procesele 
pe care tocmai le-am descris par să nu aibă loc. Lucrările publice par să fie create printr-o „nouă” putere de 
cumpărare. Căci nu se poate spune că a fost diminuată puterea de cumpărare a contribuabililor. Deocamdată 
se pare că națiunea a căpătat ceva fără să dea nimic în schimb. Acum însă, folosind concluziile din lecţia 
noastră, să studiem consecinţele pe termen mai lung. Într-o bună zi, împrumutul trebuie înapoiat. Guvernul nu 
poate face datorii la nesfârşit, pentru că dacă încearcă asta, va da faliment. Aşa cum spunea Adam Smith în 
1776: 


În cazurile în care datoria naţională s-a întâmplat cândva să ajungă la un nivel prea 
ridicat, nu ştiu să fi existat vreun exemplu când ea să fi fost achitată la timp si in 
întregime. Dacă s-a reuşit cândva să se degreveze venitul public, aceasta s-a făcut 
întotdeauna numai în urma unui faliment; uneori printr-un faliment pe față; şi întotdeauna 
printr-un faliment de fapt, oricât s-ar fi pretins adesea că s-ar fi achitat datoriile. 


În momentul în care guvernul trebuie să plătească datoria făcută pentru finanțarea lucrărilor publice, este 
necesar să obțină venituri, din impozite şi taxe, mai mari decât cheltuielile. Deci în această perioadă distruge 
mai multe locuri de muncă decât creează. Surplusul de impozite percepute nu numai că reduce puterea de 
cumpărare, dar distruge si stimulentele pentru producție și, astfel, întreaga bogăţie si întregul venit al țării. 

Singura cale de a evita această concluzie ar fi să presupunem (aşa cum bineînţeles o fac susținătorii ideii 
cheltuielilor publice) că politicienii care se află la putere vor cheltui numai în acele perioade care altfel ar fi 
fost afectate de depresiune, sau „deflaționiste”, şi vor plăti prompt datoriile în perioadele care altfel ar fi 
cunoscut un „boom”, sau inflationiste. Aceasta e, desigur, un basm si, din nefericire, politicienii aflați la 
putere nu s-au comportat astfel niciodată. Mai mult, previziunea economică este atât de precară, iar presiunile 
politice care acţionează sunt de o astfel de natură, încât este puțin probabil ca guvernele să acționeze astfel 
vreodată. Cheltuielile care determină un deficit bugetar, odată începute, creează interese puternice, care cer 
perpetuarea acestui deficit în orice condiţii. 

Dacă nu se încearcă plata reală a datoriei acumulate şi se apelează, în schimb, la inflație, atunci rezultatele 
sunt cele pe care le-am descris deja. Pentru cá tara, pe ansamblu, nu poate obține nimic pentru care să nu 

plătească. Inflaţia însăși este o formă de impozitare. Este, probabil, cea mai rea formă posibilă, care de obicei 
îi afectează cel mai puternic pe cei care au cea mai scăzută capacitate de plată. Presupunând că inflația 
afectează la fel pe toată lumea (ceea ce nu este niciodată adevărat, după cum am văzut), se poate afirma că 
aceasta este similară cu perceperea unui anumit impozit (procentual constant) aplicat fără excepție asupra 
tuturor veniturilor. Este un impozit care este impus nu numai asupra cheltuielilor fiecărui individ, dar si 
asupra economiilor şi asigurării sale de viață. Este, de fapt, o impozitare uniformă a capitalului, în care săracul 
plăteşte un procent la fel de mare ca si bogatul. 

Lucrurile stau, de fapt, mult mai prost, pentru că, după cum am văzut, inflația nu afectează la fel pe toată 
lumea. De obicei, cei săraci sunt impozitati mai sever, în termeni procentuali, decât cei bogaţi, pentru că ei nu 
dispun de aceleași mijloace de a se proteja prin intermediul achiziţionării de capital real. Inflaţia este un fel de 
impozit care a scăpat de sub controlul autorităţilor. Îi afectează pe toti. Rata impozitului impusă de inflaţie nu 
este fixă: nu poate fi calculată anticipat. (tim cât este azi; nu putem sti cât va fi mâine; iar mâine nu ştim cât 
va fi poimâine. 

Ca orice alt impozit, inflația determină pe fiecare individ şi pe fiecare om de afaceri să adopte o anumită 
politică. Descurajeazá economisirea si chibzuinta. Încurajează cheltuielile, jocurile de noroc, risipa de tot 
felul. Inflația face ca adesea activităţile speculative să fie mai profitabile decât producția. Distruge stabilitatea 
tuturor relaţiilor economice. Nedreptátile pe care le face îi determină pe oameni să caute remedii disperate. 
Creează germenii fascismului și comunismului. Îi face pe oameni să ceară un control totalitar. Sfârşește, 
invariabil, în deziluzii şi în colapsuri amare. 


Capitolul XXIV 
PONEGRIREA ECONOMISIRII 


Din timpuri imemoriale, înțelepciunea populară ne-a învăţat despre virtuțile economisirii și ne-a avertizat 
care sunt consecinţele risipei. Înţelepciunea populară a reflectat etica și rationamentele prudente ale omenirii. 
Întotdeauna au existat însă risipitori si au existat si teoreticieni care le-au justificat comportamentul. 

Economistii clasici, respingând erorile vremurilor în care au trăit, au arătat cá politica de economisire era 
atât în interesul indivizilor, cât si în interesul naţiunii. Au arătat că cel care economiseste rational, făcându-şi 
rezerve pentru viitor, nu dăunează, ci ajută întreaga comunitate. Dar vechea virtute a chibzuintei, cât si 
susținerea sa de către economiştii clasici, este din nou atacată, făcându-se apel la noi argumente, în timp ce la 
modă este doctrina opusă — care susține că trebuie să cheltuiești tot. 

Ca să putem ilustra cât mai clar cu putință această problemă, nu avem decât să începem cu exemplul clasic 
utilizat de Bastiat. Să ne imaginăm doi frati — unul risipitor, iar celălalt prudent —, fiecare din ei moștenind o 
sumă care le aduce un venit anual de 50.000 $. Nu vom lua în considerare impozitul pe venit şi nu vom pune 
întrebarea dacă cei doi frati trebuie să muncească pentru a se întreține sau dacă vor da de pomană o parte 
însemnată a veniturilor lor, pentru că astfel de probleme sunt irelevante pentru ceea ce vrem noi să arătăm 
aici. 

Alvin, primul dintre frati, este mână spartă. Cheltuieste nu numai pentru cá asa este firea lui, ci din 
principiu. Este un discipol al lui Rodbertus, care a spus, la jumătatea secolului al XIX-lea: „Capitaliştii trebuie 
să-şi cheltuiască banii până la ultimul penny pentru confort si lux”, pentru că dacă ei „se hotărăsc să 
economiseascá.... bunurile de consum vor rămâne nevándute si o parte din muncitori nu vor avea de lucru.” 
Alvin este mereu văzut în cluburi de noapte; dă bacsisuri grase; are o casă frumoasă, cu multi servitori; are 
câțiva şoferi şi nu se zgárceste la maşini; are cai de curse; are iaht; face călătorii; îşi sufocă soția cu brățări cu 
diamante şi haine de blană; face cadouri scumpe şi inutile prietenilor săi. 

Pentru a face toate astea, trebuie să renunţe la o parte din capitalul de care dispune. {i ce-i cu asta? Dacă 
să economisesti este un păcat, să cheltuiesti este o virtute si, în orice caz, el nu face decât să repare răul pe 
care îl face zgárcitul său frate Benjamin. 

Nu mai trebuie sá spunem cá Alvin este preferatul garderobierelor, al chelnerilor, al decoratorilor, al 
blánarilor, al bijutierilor, al localurilor de lux în general. ÎI privesc ca pe un binefăcător. Este, desigur, evident 


? Karl Rodbertus, 1980, Overproduction and Crisis, p. 51. 

pentru toată lumea, faptul cá el îmbunătăţeşte situația gradului de ocupare a forţei de muncă si că imparte bani 
în stânga si în dreapta. 

În comparaţie cu el, fratele său Benjamin se bucură de tot mai puţină popularitate. Este foarte rar văzut la 
bijutier, la blănar sau în cluburi de noapte şi nu spune chelnerilor pe nume. În timp ce Alvin nu numai că își 
cheltuieşte venitul său anual de 50.000 $, dar mai ia și din capital, Benjamin duce o viaţă mult mai modestă si 
cheltuieşte 25.000 $. Evident, își zic oamenii care observă doar ce le sare direct în ochi, el asigură mai puţin 
de jumătate din locurile de muncă pe care le furnizează Alvin, iar restul de 25.000 $ sunt la fel de inutili ca şi 
cum nici nu ar fi existat. 

Dar să vedem ce face Benjamin de fapt cu aceşti 25.000 $. Nu-i strânge sub saltea, în sertare sau în seif. 
Fie îi depune la o bancă, fie îi investește. Dacă îi depune la o bancă, banca fie dă credite pentru capital de 
lucru, fie cumpără hârtii de valoare. Cu alte cuvinte, Benjamin îşi investește banii fie direct, fie indirect. Dar 
atunci când se investesc bani, aceștia sunt folosiți pentru a cumpăra sau pentru a construi mijloace fixe — case, 
sedii de birouri, fabrici, nave, camioane sau utilaje. Oricare din aceste proiecte pune în circulație aceeaşi 
cantitate de bani şi creează la fel de multe locuri de muncă, la fel ca şi în cazul în care o sumă egală cu cea 
investită ar fi fost cheltuită direct pentru consumul propriu. 

,, Economisirea ", pe scurt, în lumea modernă, este doar o altă formă de a cheltui. Diferenţa este cá, de 
obicei, banii sunt dati altcuiva, care îi cheltuie cumpărând mijloace cu care să-şi dezvolte producția. Deci, în 
privinţa locurilor de muncă, „economiile” şi cheltuielile făcute de Benjamin au același rezultat ca si 
cheltuielile făcute de Alvin si pun în circulație aceeaşi sumă de bani. Diferenţa este că locurile de muncă pe 
care le creează Alvin sunt evidente, dar trebuie să se facă un studiu mai amănunțit pentru a se vedea că şi 
economiile făcute de Benjamin au acelaşi efect ca și cheltuielile necumpătate făcute de fratele sau Alvin. 

Trec câţiva ani. Alvin este falit. Nu mai este văzut în magazinele scumpe şi în localurile de noapte, iar cei 
cu care a fost generos, când vorbesc despre el, spun că este un prost. Alvin îi trimite scrisori lui Benjamin, 
rugându-l să-l ajute. lar Benjamin, care continuă să cheltuiască la fel de puțin $1 să economiseascá aceeași 
sumă, nu numai că acum creează mai multe locuri de muncă datorită faptului că veniturile sale au crescut 
pentru cá a investit, dar prin investiţiile sale a contribuit la oferirea unor locuri de muncă mai bine plătite si 
mai productive. Capitalul şi veniturile sale sunt mai mari. El a sporit capacitatea productivă a națiunii; Alvin 
nu. 

În ultimii ani au fost aduse atâtea critici la adresa economisirii, încât nu le putem răspunde tuturor prin 
exemplul de mai sus al celor doi frați. Este necesară o discuție mai amplă. Multe dintre aceste critici izvorăsc 
din confuzii atât de elementare încât pare incredibil să le întâlnim chiar şi în lucrări ale unor economişti de 
reputație mondială. Cuvântul economisire, spre exemplu, este folosit uneori pentru a desemna strângerea 
banilor, iar alteori investiția, fără să se facă nicio distincție clară între cele două sensuri atribuite. 

Simpla strângere a banilor, dacă se produce nerational şi fără nicio motivație, este dăunătoare în mai toate 
situațiile economice. Dar această păstrare a banilor în sensul unei blocări este extrem de rară. Ceva 
asemănător, dar care trebuie separat de aceasta, se produce adesea după ce începe declinul economic. Se 
reduc atât cheltuielile pentru consum cât și investiţiile. Consumatorii nu mai cumpără atât de mult. 
Comportamentul lor se datorează, partial, temerii că şi-ar putea pierde locurile de muncă şi dorinței de a-şi 
păstra rezervele: cumpără mai puțin nu pentru cá vor să consume mai puţin, ci pentru cá vor să se asigure cá, 
dacá-si pierd slujbele, puterea lor de a consuma se va întinde pe o perioadă mai mare de timp. 

Dar consumatorii cumpără mai puţin si dintr-un alt motiv. Probabil că preţurile bunurilor de consum au 
scăzut si le este teamă că vor scădea şi mai mult. Dacă amână momentul când vor face cheltuieli, cred cá vor 
cumpăra mai multe produse cu aceiaşi bani. Ei nu vor să-și investească disponibilitátile în bunuri a căror 
valoare scade, ci vor să le menţină sub formă de bani, a căror valoare speră să crească. 

Aceleaşi considerente îi împiedică şi să investească. {i-au pierdut încrederea în profitabilitatea afacerilor 
sau măcar speră că dacă mai așteaptă câteva luni vor cumpăra acțiuni sau hârtii de valoare cu un preţ mai mic. 
Îi putem considera fie ca persoane ce refuză să dețină bunuri a căror valoare se poate reduce, fie ca persoane 
care consideră că, deținând bani, acestora le creşte valoarea. 

Acest refuz temporar nu-l putem denumi „economisire”. Nu este cauzat de aceleaşi motive ca si o 
economisire normală. {i este o eroare si mai mare să spunem cá acest tip de „economisire” cauzează 
depresiunile economice. Din contră, este consecința depresiunilor. 

Este adevărat că acest refuz de a cumpăra poate intensifica şi prelungi o depresiune. În momentele în care 
guvernul intervine în economie si oamenii de afaceri nu ştiu care va fi următoarea mişcare a guvernului, se 
creează incertitudine. Nu se reinvestesc profiturile. Firmele și indivizii isi lasă banii în bancă. Își fac rezerve 
mai mari. Această păstrare a banilor în conturile de depozit poate apărea ca o cauză a încetinirii activităţii 
economice. Oricum, cauza reală este incertitudinea produsă de politica guvernului. Depozitele 
supradimensionate pe care le au firmele și fiecare individ în parte sunt doar o verigă din lanţul de consecinţe 
ale acestei incertitudini. A da vina înregistrării unui declin în economie pe „economisirea excesivă” este ca şi 
cum ai considera că scăderea prețului merelor este determinată nu de o recoltă bogată, ci de oamenii care nu 
vor să plătească un pret ridicat. 

Dar odată ce oamenii s-au hotărât să discrediteze o practică sau o instituție, orice argument, oricât ar fi de 
ilogic, este considerat destul de bun. Se spune că ramura producătoare de bunuri de consum se dezvoltă 
bazându-se pe anticiparea unei anumite cereri şi că dacă oamenii aleg să economisească, ei vor înşela 
aşteptările si vor declanşa o depresiune economică. Această asertiune se bazează pe greșeala pe care am 
examinat-o deja — şi anume de a uita că ceea ce nu se cheltuieşte pe bunuri de consum şi se economiseste, se 
cheltuiește pe mijloace fixe şi că „economisirea” nu înseamnă neapărat o reducere a cheltuielilor totale. 
Singurul element adevărat al acestui model este că orice schimbare bruscă poate cauza dezechilibre. Un 
dezechilibru s-ar produce dacă, dintr-o dată, consumatorii şi-ar orienta cererea spre un alt produs. Un 
dezechilibru si mai mare s-ar produce dacă persoanele care obişnuiau să economisească îşi reorienteazá 
cererea de la mijloace de producţie la bunuri de consum. 

Se mai ridică si alte obiecții la adresa economisirii. Se spune cá este o prostie să economisesti. Se ia in 
derâdere secolul al XIX-lea, presupunându-se că ar fi fost dominat de doctrina economisirii, economisire care 
pregătea o prăjitură din ce în ce mai mare, dar pe care oamenii nu mai ajungeau să o mănânce niciodată. 
Această imagine a procesului este, în sine, copilărească si prostească. O putem şterge arătând imaginea mai 
realistă a ceea ce se întâmplă de fapt. 

Să ne imaginăm o naţiune care economiseşte anual cam 20% din tot ce produce în anul respectiv. Acest 
procentaj este cu mult mai mare decât economiile nete înregistrate în Statele Unite,“ dar este o cifră rotundă 
cu care se poate opera uşor şi care îi poate convinge şi pe cei care cred că „am economisit prea mult”. 

Ca rezultat al acestei economisiri si investiri anuale, producţia totală anuală a ţării va creşte în fiecare an. 
(Ca să izolám problema, ignorám acum eventualele boomuri, crahuri sau alte fluctuații.) Să spunem că această 
creştere anuală este de 2,5 puncte procentuale. (Lucrăm cu puncte procentuale şi nu cu procente compuse 
pentru a usura calculul aritmetic.) Imaginea a ceea ce obținem într-o perioadă de unsprezece ani ar arăta cam 
astfel — în indici: 


Anul Producţia totală Producţia de Producţia de 
bunuri de consum mijloace de producţie 
1 100 80 20* 
2 102,5 82 20,5 
3 105 84 21 
4 107,5 86 21,5 
5 110 88 22 
6 112,5 90 22,5 
gi 115 92 23 
8 117,5 94 23,5 
9 120 96 24 
10 122,5 98 24,5 
11 125 100 25 
^ Istor “Aceasta presupune că procesul de economisire şi cel de investire au deja loc, în acelaşi ritm. 


(exclu A . i CM 
apropie de 12%. Cf. George Terborgh, The Bogey of Economic Maturity, 1945. În 1977, investiţiile private brute 
interne au fost estimate oficial la 1696 din produsul national brut. 


71 


Primul lucru care trebuie remarcat în acest tabel este că producţia totală creşte în fiecare an datorită 
economisirilor, fără de care acest lucru nu ar fi sporit. (Desigur, ne putem imagina că îmbunătățirile si 
invențiile aplicate noilor mijloace de producţie cu o valoare cel mult egală cu valoarea celor vechi pot crește 
productivitatea națională; această creştere va fi însă foarte mică, iar argumentul presupune ca anterior să se fi 
făcut investiţii suficient de mari în echipamentele existente.) Economisirea a fost folosită an după an pentru 
creșterea cantităţii sau calității maşinilor şi echipamentelor existente si, astfel, pentru creşterea producției de 
bunuri la nivel naţional. Este adevărat că „prăjitura” devine din ce în ce mai mare în fiecare an. Este adevărat 
că nu se consumă anual toată „prăjitura”. Dar nu pentru că ar exista vreo piedică nerationalá pusă de cineva, 
ci pentru că, de fapt, se consumă o prăjitură din ce în ce mai mare; până când, la sfârşitul celor unsprezece ani 
(în exemplul nostru) doar prăjitura consumatorilor pe un an este egală cu suma prăjiturilor consumatorilor si 
producătorilor din primul an. Mai mult, mijloacele de producţie, respectiv capacitatea de a produce bunuri 
sunt cu 25% mai mari decât în primul an. 

Să mai observăm si alte aspecte. Faptul cá 20% din venitul national se economiseste în fiecare an nu 
provoacă daune industriei producătoare de bunuri de consum. Dacă producătorii din această ramură vând doar 
80 de unități de produse în primul an (şi dacă nu are loc o creştere a prețurilor datorată unei cereri 
nesatisfăcute), aceştia nu vor fi atât de naivi încât să-și bazeze planul de producţie pentru al doilea an pe 
presupunerea că în acest an vor vinde 100 de unităţi. Deci, cu alte cuvinte, industriile bunurilor de consum 
reacționează chiar si la presupunerea că va continua tendinţa de economisire existentă. Doar o creștere 
neașteptată, bruscă şi substanțială a economiilor le va dezechilibra si va provoca apariţia unor stocuri. 

Dar, după cum am văzut, același dezechilibru s-ar înregistra şi în industriile producătoare de mijloace de 
producție dacă economiile ar scădea substantial. Dacă banii care în trecut erau economisiti ar fi cheltuiţi 
pentru achiziționarea de bunuri de consum, nu ar creşte numărul locurilor de muncă, ci doar prețurile 
mijloacelor de producție. Primul efect ar fi modificarea gradului de ocupare a forței de muncă, în sensul 
scăderii temporare a nivelului acesteia ca urmare a scăderii cererii de mijloace de producție. Efectul pe 
termen lung ar fi reducerea producției sub nivelul pe care, altfel, l-ar fi atins. 

Inamicii economisirii nu şi-au epuizat încă argumentele. Ei încep prin a face o diferenţă, destul de corectă, 
între „economisire” şi „investire”. Apoi încep să trateze subiectul ca şi cum acestea ar fi două variabile 
independente şi ca şi când ar fi o pură întâmplare faptul că sunt egale. Acești autori zugrăvesc o imagine 
stranie. De o parte sunt cei care continuă automat, prosteşte, să economisească; de cealaltă parte sunt 
„oportunitățile de investire” care sunt limitate ca număr şi care nu pot absorbi aceste economii. Din nefericire, 
vai, rezultatul este stagnarea. Singura soluţie, susțin ei, este ca guvernul să exproprieze aceste economii 
stupide și dăunătoare şi să inventeze proiecte proprii — chiar dacă acestea sunt piramide sau diguri care nu 
servesc nimănui — ca să folosească banii şi să ofere locuri de muncă. 

În această imagine sunt atât de multe greșeli şi „soluţii” eronate, încât nu ne putem opri decât la câteva 
dintre ele. Economiile pot depăşi investiţiile numai prin sumele pe care populaţia le păstrează în numerar.” 
Astăzi, în societatea industrială modernă, puţine persoane adună monede sau bancnote doar ca să le țină sub 
saltea. Chiar dacă se întâmplă aşa, aceasta se reflectă imediat în planurile de producție şi în nivelul preţurilor. 
Nu este un fenomen obișnuit si niciunul cumulativ, căci pe măsură ce mor aceşti excentrici, li se depisteazá 


7 Multe din diferenţele de opinie dintre economişti cu privire la acest subiect provin din definițiile date acelorași 
termeni. Economisirea şi investirea pot avea definiţii identice şi, deci, pot denumi acelaşi lucru. Eu prefer să consider 
economiile ca acumulări de bani şi investițiile ca acumulări de bunuri. Aceste definiţii corespund, în mare, modului în 
care se folosesc cuvintele respective în vorbirea comună. 

averile de sub saltea. De fapt, suma totală a banilor stocati astfel este, probabil, nesemnificativă în activitatea 
economică totală. 

Dacă banii se păstrează la bancă, după cum am văzut, băncile îi împrumută și îi investesc. Ele nu-şi pot 
permite să aibă fonduri nefolosite. Singurul lucru care ar determina pe oameni să încerce să crească suma de 
bani în numerar pe care o deţin, iar băncile să păstreze fondurile în conturile proprii şi să piardă dobânzile pe 
care le-ar putea încasa altminteri, este teama fie că ar putea scădea preţurile, fie că riscul creditului este prea 
mare. Dar aceasta semnifică apariția semnelor unei depresiuni, aceasta fiind de fapt cauza și nu efectul 
tezaurizării banilor. 

Făcând abstracție si de această cantitate neglijabilă de bani păstrată în numerar (si, de altfel, chiar şi acest 
numerar aflat în depozit poate fi privit ca o ,investitie" directă în monedă), echilibrul dintre economii si 
investiţii se realizează în mod similar echilibrului dintre cererea şi oferta oricărui alt bun, pentru că putem 
defini economiile şi investiţiile ca fiind cererea si oferta de capital nou. {i aşa cum cererea și oferta de bunuri 
sunt echilibrate prin intermediul preţurilor, la fel şi cererea si oferta de capital sunt aduse la echilibru de rata 
dobânzii, care nu este altceva decât denumirea pe care o poartă prețul capitalului împrumutat. Este un preţ ca 
oricare altul. 

Toată această problemă a fost atât de încurcată în ultimii ani de teorii complicate şi sofisticate şi de 
politicile guvernamentale dezastruoase bazate pe acestea, încât te apucă disperarea în fata imposibilității de a 
se reveni la normalitate şi la un bun simţ practic. 

Există o teamă bolnăvicioasă, obsesivă, de rate „excesive” ale dobânzii. Se argumentează că pentru 
industrie nu este profitabil să contracteze credite pentru reutilare la rate mari ale dobânzii. Acest argument a 
fost atât de convingător, încât toate guvernele au promovat, în ultimele decenii, politica artificială a „banilor 
ieftini”. Îngrijorarea, în privinţa creşterii cererii de capital, a determinat, însă, scăparea din vedere a efectului 
pe care această politică îl are asupra ofertei de capital. lată încă un exemplu privind urmările erorii de a avea 
în vedere efectele unei politici doar asupra unui grup şi de a uita efectele acesteia asupra unui alt grup. 

Dacă rata dobânzii este ținută la un nivel prea scăzut în comparaţie cu riscurile, atât economiile cât si 
împrumuturile se vor reduce. Susţinătorii banilor ieftini cred că procesul de economisire continuă automat, 
indiferent care ar fi rata dobânzii, pentru cá bogatii n-au altceva de făcut cu banii decât să-i țină la bancă. Ne 
spun încontinuu care este nivelul de venit personal la care o persoană economiseste o anumită sumă minimă, 
indiferent care este rata dobânzii sau riscul la care se expune dacă o oferă cu împrumut. 

Adevărul este cá, deşi volumul economiilor făcute de cei foarte bogaţi este, fără îndoială, mult mai puţin 
afectat de modificările ratei dobânzii decât volumul economiilor făcute de persoanele cu venituri medii, 
practic sunt afectate într-o anumită măsură economiile tuturor. A afirma că volumul real al economiilor nu se 
va reduce ca urmare a unei reduceri substanțiale a ratei dobânzii este ca şi când s-ar spune că producţia totală 
de zahăr nu scade dacă scade preţul zahărului, pentru că producătorii eficienţi, cei care au costul de producție 
scăzut, vor continua să producă la fel de mult. Acest argument nu îl ia în considerare pe cel care economiseste 
cel mai puţin, şi practic, nici pe majoritatea celor care economisesc. 

Efectul menţinerii arbitrare a ratei dobânzii la un nivel scăzut este acelaşi cu cel pe care l-ar avea 
menţinerea sub nivelul pieţei a oricărui pret: creşterea cererii, reducerea ofertei de capital real si apariția unor 
distorsiuni economice. Este, fără îndoială, adevărat că o reducere artificială a ratei dobânzii încurajează 
cererea de credit. De fapt, tinde să încurajeze acele întreprinderi care nu-şi pot continua activitatea decât dacă 
speculează condiţiile create. Din punctul de vedere al ofertei, reducerea artificială a ratei dobânzii 
descurajează chibzuinta normală, economisirea şi investiţiile, reduce acumularea de capital si încetinește, de 
fapt, creşterea productivităţii, creșterea economică și progresul, a căror promovare o reclamă. 

Dacă nu există economii reale, rata dobânzii poate fi menținută scăzută doar prin noi injecții de bani, 
respectiv prin extinderea creditelor. Acestea pot crea iluzia existenţei de capital nou, tot aşa cum, dacă pui apă 
în lapte, poate să ti se pară cá ai mai mult lapte. Dar este o politică ce duce la continuarea procesului 
inflationist. Este un proces periculos. Dacă inflaţia dispare sau continuă într-un ritm scăzut, atunci va creşte 
rata dobânzii şi se va instaura o criză. 

Mai rămâne să arătăm doar că, dacă injecţiile de bani sau extinderea creditelor bancare pot aduce, pe 
termen scurt, scăderea ratei dobânzii, continuarea utilizării acestui mecanism economic va conduce, în final, 
la creșterea ratei dobânzii. {i aceasta pentru cá injecțiile de bani tind să reducă puterea de cumpărare a 
banilor. Creditorii care împrumută bani își dau seama că banii pe care îi dau azi cu împrumut vor valora mai 

puţin peste, să zicem, un an, atunci când li se înapoiază. De aceea, ei adaugă la rata normală a dobânzii o 
primă care să le compenseze această pierdere a puterii de cumpărare a banilor lor. Nivelul acestei prime 
depinde de inflație. Astfel, rata anuală a dobânzii la bonurile de tezaur britanice s-a ridicat la 14% în 1976; 
hârtiile de valoare emise de guvernul italian aveau o dobândă de 16% in 1977, iar rata rescontului la Banca 
Centrală din Chile a urcat la 75% în 1974. Pe scurt, politica banilor ieftini, în loc să prevină sau să atenueze 
fluctuațiile din economie, nu face altceva decât să le accentueze. 

Dacă nu se fac eforturi de modificare a prețului banilor prin intermediul politicilor guvernamentale 
inflationiste, economiile sporite îşi creează propria cerere prin scăderea naturală a ratei dobânzii. Dar rate 
scăzute ale dobânzilor înseamnă și că mai multe întreprinderi îşi pot permite să se împrumute pentru că 
profiturile pe care le-ar obţine în urma reutilării şi modernizării par să depăşească preţul pe care trebuie să-l 
plătească pentru fondurile împrumutate. 

Am ajuns la ultima eroare legată de economii pe care doresc s-o înlătur. Aceasta este presupunerea, care 
se face adesea, că există o limită fixă a capitalului care poate fi absorbit sau chiar că a fost atinsă limita până 
la care se poate dezvolta capitalul. Este incredibil că oamenii pot crede așa ceva, ca să nu mai vorbim despre 
economişti. Aproape toată bogăţia lumii moderne, aproape tot ceea ce o deosebeşte de lumea preindustrială a 
secolului al XVII-lea, este formată din capitalul său acumulat. 

Acest capital este constituit în parte dintr-o multitudine de lucruri, care pot fi denumite bunuri de consum 
de folosință îndelungată — automobile, frigidere, mobilă, şcoli, colegii, biserici, biblioteci, spitale şi mai ales 
case particulare. Niciodată în istorie acestea n-au fost suficiente. Chiar dacă din punct de vedere numeric ar fi 
destule case, sunt de dorit îmbunătățiri calitative, îmbunătăţiri care sunt nelimitate. 

A doua parte a capitalului este ceea ce putem numi capital productiv. Această parte este constituită din 
uneltele de producţie, incluzând aici orice — de la cea mai grosolană toporiscá, cuţit sau plug, până la cea mai 
modernă maşină-unealtă, cel mai mare generator electric sau cea mai bine echipată fabrică. {i aici, cantitativ, 
dar mai ales calitativ, nu există o limită a dezvoltării posibile şi dezirabile. Nu poate exista „surplus” de 
capital până când chiar şi cea mai înapoiată ţară nu este la fel de bine echipată din punct de vedere tehnologic 
ca şi cea mai dezvoltată, până când cea mai ineficientă fabrică din America nu este adusă la nivelul celei mai 
bine utilate şi până când cele mai moderne unelte de producţie nu au atins un punct final al ingeniozitátii 
umane. Atâta timp cât aceste condiţii nu sunt îndeplinite, există spațiu practic nelimitat pentru mai mult 
capital. 

Dar cum poate fi „absorbit” capitalul suplimentar? Cum „poate fi recompensat”? Dacă este economisit, se 
va absorbi şi se va recompensa singur, pentru că producătorii investesc în noi mijloace fixe — prin achiziţii de 
unelte mai bune, mai noi si mai ingenioase —, acestea reducând costul de producție. Ele fie participă la crearea 
de bunuri pe care mâna omului nu le-ar putea crea în absența maşinilor (iar printre acestea se numără cărțile, 
maşinile de scris, automobilele, locomotivele, podurile suspendate), fie reduc costul unitar de producție. {i nu 
se poate stabili nicio limită măsurii în care se poate reduce costul de producție — până în momentul în care 
toate costurile de producție devin zero —, nu se poate stabili o limită a capacităţii de absorbţie a noului 
capitalului. 

Reducerea continuă a costurilor unitare de producție prin mărirea capitalului determină cel puțin unul 
dintre următoarele efecte, mai probabil însă ambele: reduce costul bunurilor de consum și creşte salariile 
muncitorilor care folosesc noul echipament întrucât le crește puterea productivă. Astfel, o nouă instalație 
aduce beneficii atât celor care o folosesc în procesul de producţie, cât si majorităţii consumatorilor. În ceea ce 
îi priveşte pe consumatori, putem spune fie că datorită echipamentului oferta de bunuri este mai mare, prețul 
acestora fiind mai scăzut, fie că le crește puterea de cumpărare. În ceea ce îi priveşte pe muncitorii care 
utilizează noile echipamente, acestea contribuie la creșterea salariilor lor reale pe două căi, deoarece provoacă 
şi creşterea salariilor nominale. Un exemplu tipic este industria automobilului. Industria americană de 
automobile oferă cele mai mari salarii din lume, si chiar printre cele mai mari din America. Totuşi, până in 
1960 producătorii americani de automobile îşi puteau vinde produsele la cel mai mic preţ din lume, aceasta 
deoarece costul unitar al acestora era mai scăzut. Secretul consta în faptul că în realizarea automobilelor 
americane capitalul utilizat per lucrător si per mașină era mai mare decât oriunde în lume. 

(i totuşi, există persoane care cred că punctul final al acestui proces a fost atins, dar și altele care 
consideră că, dacă încă nu s-a atins, este totuși o prostie din partea lumii să continue să economisească si să-şi 
crească stocul de capital. 

După ce am efectuat aceste analize, n-ar trebui să fie greu să ne dăm seama cine greseste de fapt. 

(Este adevărat că SUA şi-a pierdut locul de lider în economia mondială în ultimii ani, dar aceasta s-a 
întâmplat din cauza politicii anticapitaliste promovate de guvern şi nu datorită „maturității economice”.) 


Capitolul XXV 
REFORMULAREA LECTIEI 


După cum am constatat în repetate rânduri, ştiinţa economică este o ştiinţă care identifică efecte 
secundare. Tot ea identifică si efectele generale. Este ştiinţa care identifică efectele unei politici propuse sau 
existente nu numai asupra anumitor interese particulare, pe termen scurt, ci asupra interesului general, pe 
termen lung. 

Aceasta este ideea căreia i s-a acordat o atenție specială în lucrarea de față. La început i-am schițat 
structura, apoi i-am adăugat substanță printr-o suită de aplicaţii practice. 

Exemplele studiate au ilustrat, însă, şi aspecte ale altor principii pe care trebuie să se bazeze politica şi 
analiza economică; este momentul să formulăm aceste idei în mod clar şi explicit. 

Afirmația că ştiinţa economică identifică efecte trebuie înțeleasă în sensul cá ne dăm seama că, asemenea 
logicii si matematicii, aceasta este o ştiinţă care identifică implicaţii inevitabile. 

Putem ilustra această idee cu ajutorul unei ecuaţii algebrice elementare. Să spunem că dacă x = 5 atunci x 
+ y = 12. „Soluţia” acestei ecuaţii este y = 7; dar soluția este atât de precisă pentru cá, de fapt, ecuaţia ne 
spune cá y = 7. Nu este însă o afirmaţie explicită, ci una implicită. Acelaşi lucru se poate spune şi despre 
multe dintre cele mai complicate ecuaţii matematice: răspunsul este inclus în însăşi formularea problemei. 
Evident, ecuația trebuie rezolvată, iar rezultatul poate constitui o surpriză pentru cercetător. Acesta ar putea 
crede că a descoperit ceva absolut nou — emoția seamănă cu cea încercată de un observator al bolţii cerești, 
atunci când o planetă nouă intră în câmpul lui vizual. Sentimentul că a descoperit ceva nou ar putea fi 
justificat de consecinţele practice sau teoretice ale răspunsului găsit. Însă răspunsul era deja inclus în enunţul 
problemei, chiar dacă acest lucru nu a fost observat din primul moment. În acest sens, trebuie spus că 
matematica a statuat faptul că implicaţiile inevitabile nu sunt neapărat si evidente. 

Toate aceste afirmaţii sunt valabile şi pentru ştiinţa economică. Din acest punct de vedere, științele 
economice pot fi comparate cu ingineria. Când un inginer se confruntă cu o problemă, trebuie să determine 
mai întâi factorii de a căror influență trebuie să țină seama. Dacă proiectează un pod care urmează să unească 
două puncte, trebuie să cunoască mai întâi distanța dintre cele două puncte, topografia, încărcătura maximă pe 
care va trebui să o suporte podul, coeficientul de rezistență la întindere și compresiune al oţelului sau 
materialului din care se construiește podul, ca și presiunile şi eforturile la care va fi probabil supus. O mare 
parte dintre aceste studii preliminare au fost făcute de alţii înaintea sa. Predecesorii săi au elaborat ecuații 
matematice cu ajutorul cărora, cunoscând rezistenţa materialelor şi solicitările la care vor fi supuse, se pot 
determina dimensiunile, forma, numărul si structura pilonilor, grinzilor şi cablurilor. 

La fel, un economist căruia 1 s-a cerut să rezolve o problemă practică trebuie să cunoască datele esențiale 
ale problemei şi consecinţele logice ce decurg din aceste date. În ştiinţa economică, latura deductivá este la fel 
de importantă ca şi faptele pe care ea se sprijină. Această idee este excelent formulată într-o afirmaţie a lui 
Santanaya privind logica (şi care nu este mai puțin adevărată în ce priveşte matematica), respectiv că aceasta 
„decelează radiaţiile adevărului”, astfel încât, „atunci când se poate stabili că un segment al unui sistem logic 
descrie un fapt, întregul sistem este luminat de razele adevărului”. 

Puţini înțeleg implicaţiile care decurg în mod necesar din afirmaţiile cu caracter economic pe care le fac. 
Când spun că pentru salvarea economiei trebuie ridicat volumul creditelor, este ca și când ar afirma că pentru 
salvarea economică trebuie crescut nivelul de îndatorare: acestea sunt definiții ale aceleaşi realități, dar văzute 
din unghiuri opuse. Când se afirmă că o cale spre prosperitatea națională este creșterea prețurilor practicate de 


5 Date statistice care infirmă această afirmaţie sunt cuprinse în cartea lui George Terborgh. 
? George Santayana, The Realm of Truth, 1938, p. 16. 

fermieri este ca și când ai spune că pentru a crește prosperitatea este necesară creșterea prețurilor alimentelor 
pentru muncitorii din oraşe. Când se afirmă că pentru îmbogățirea naţiunii trebuie acordate subvenții 
guvernamentale, se afirmă de fapt că pentru îmbogățirea națiunii trebuie crescute taxele. Când obiectivul 
principal îl constituie creşterea exporturilor, majoritatea nu înţelege că scopul final devine astfel creşterea 
importurilor. Afirmația că relansarea economică se poate realiza prin creşterea salariilor este o altă modalitate 
de a spune că relansarea economică se face prin creşterea costurilor de producție. 

Faptul că fiecare dintre aceste afirmaţii, ca şi o monedă, are un revers, sau faptul că afirmaţia echivalentă 
sau cealaltă denumire a remediului este mult mai puţin atrăgătoare, nu înseamnă în mod necesar cá 
propunerea inițială era absurdă, indiferent de contextul în care a fost formulată. Pot exista situaţii în care o 
creștere a datoriei este o problemă minoră în comparaţie cu câştigurile realizate prin împrumutul de fonduri, 
în care este inevitabilă o subvenție pentru atingerea unui obiectiv militar, sau în care o industrie isi poate 
permite o creştere a costurilor ş.a.m.d. Trebuie însă să ne asigurăm că au fost luate în considerare ambele 
fațete, că au fost studiate toate implicaţiile unei propuneri. lar aceasta se întâmplă arareori. 

Din analiza exemplelor noastre rezultă și o concluzie. Atunci când studiem efectele diferitelor propuneri, 
nu numai pentru anumite grupuri si pe termen scurt, ci pentru toate grupurile si pe termen lung, concluziile 
corespund, de obicei, cu cele impuse de bunul simt. Unei persoane nefamiliarizate cu literatura economică 
semidoctă care prevalează astăzi nu-i va veni ideea să susţină cá este bine să avem ferestre sparte si oraşe 
distruse; că promovarea proiectelor publice inutile înseamnă și altceva decât o risipă; că este periculos să laşi 
cohorte de oameni să cerseascá de lucru; că maşinile care produc bogăţie și economisesc forța de muncă 
trebuie urâte; cá obstructionarea producției si a consumului liber cresc bogăția națiunii; cá o naţiune se 
îmbogățește forțând alte naţiuni să îi cumpere produsele la un pret mai mic decât costul lor de producție; cá a 
economisi este o prostie sau un lucru rău şi că risipa aduce prosperitate. 

„Ceea ce reprezintă prudenţă în comportamentul fiecărei familii”, a spus Adam Smith, replicând cu un 
bun simţ extraordinar sofiştilor din vremea lui „poate cu greu să fie numită o nebunie în comportamentul unei 
naţiuni.” Dar persoanele superficiale se pierd în complicaţii. Acești oameni nu-și reexamineazá gândirea nici 
măcar atunci când ajung la concluzii care sunt evident absurde. Cititorul, în funcție de părerile sale, poate 
accepta sau nu aforismul lui Bacon: „Puţină filosofie înclină mintea omului spre ateism, dar adâncirea ideilor 
filosofice îi duce la îmbrăţişarea religiei.” În orice caz, o cunoaştere redusă a ştiinţelor economice poate 
conduce cu ușurință la concluziile paradoxale pe care le-am analizat, în timp ce cunoaşterea aprofundată a 
ştiinţelor economice îi readuce omului bunul simt. Căci profunzimea ştiinţei economice constă în căutarea 
tuturor consecințelor unei politici si nu în luarea în considerare numai a acelor consecinţe care sunt evidente la 
prima vedere. 

De asemenea, de-a lungul studiului nostru, am redescoperit un vechi prieten. Acesta este Omul Uitat al lui 
William Graham Sumner. Cititorul îşi aminteşte, poate, că în eseul lui Sumner, care a apărut în 1883: 


Imediat ce A observă ceva ce i se pare greşit şi care-l afectează pe X, A vorbeşte cu 
B, şi A si B propun adoptarea unei legi care să repare răul şi să-l ajute pe X. Legea lor va 
prescrie, de regulă, ce trebuie să facă C pentru a-l ajuta pe X sau, în cel mai bun caz, ce 
vor trebui să facă A, B şi C pentru a-l ajuta pe X. 

... Ceea ce vreau să fac este să mă ocup de C... Îl numesc Omul Uitat. Este cel la care 
nu se gândeşte nimeni niciodată. El este victima reformatorului, a speculantului social si 
a filantropului şi sper să vă demonstrez cá el merită atenția voastră atât pentru caracterul 
său, cât şi pentru nenumăratele poveri pe care trebuie să le ducă. 

Este o ironie a istoriei că atunci când această expresie, Omul Uitat, a fost readusă în atenție în anii '30 i s- 
a aplicat nu lui C, ci lui X; şi C, căruia i se cerea să sprijine şi mai mulți X, era din ce în ce mai uitat. C este 
Omul Uitat, care trebuie întotdeauna să aline „suferința” politicienilor plătind pentru generozitatea lor. 

Trecerea în revistă a concluziilor noastre nu ar fi completă dacă, înainte de a le epuiza, n-am observa că 
eroarea fundamentală de care ne-am ocupat apare sistematic. De fapt, ea reprezintă un rezultat aproape 
inevitabil al diviziunii muncii. 

Într-o comunitate primitivă, înainte de apariţia diviziunii muncii, un om muncește doar pentru sine sau 
pentru familia sa. El consumă ceea ce produce. Există o conexiune directă şi imediată între ceea ce produce si 
satisfactiile sale. 

Dar cánd s-a instaurat o diviziune a muncii, aceastá conexiune inceteazá sá mai existe. Eu nu produc toate 
bunurile pe care le consum, ci poate doar unul dintre ele. Cu venitul pe care il obtin din producerea acestui 
bun sau din prestarea acestui serviciu, le cumpár pe toate celelalte care imi sunt necesare. Doresc ca pretul 
tuturor produselor pe care le cumpár sá fie mic, dar este in interesul meu ca pretul produselor mele sá fie cát 
mai mare. De aceea, doresc sá constat o abundentá a tuturor celorlalte produse si este in interesul meu ca 
oferta pe piatá pentru bunul pe care il produc eu sá fie cát mai redusá. Cu cát este mai redusá oferta pentru 
produsul meu in comparatie cu celelalte, cu atát voi obtine un venit mai mare. 

Asta nu inseamná cá imi voi reduce eforturile sau productia. De fapt, dacá eu sunt doar unul dintre multii 
producători si furnizori ai acelui bun sau serviciu, în condițiile existenţei liberei concurente, această reducere 
nu mă avantajează. Din contră, dacă sunt cultivator de grâu, să zicem, vreau ca recolta mea să fie cât mai 
mare. Dar dacă mă preocupă bunăstarea mea materială şi nu am niciun scrupul, doresc ca producția tuturor 
celorlalți cultivatori de grâu să fie cát mai mică; pentru că eu doresc o penurie de grâu (si de orice alt produs 
care ar putea să-l înlocuiască) astfel încât recolta mea să pretindă cel mai înalt preţ posibil. 

În mod obişnuit, aceste sentimente egoiste nu au nicio influență asupra producţiei de grâu. Oriunde există 
concurență, fiecare producător este forțat, de fapt, să depună cele mai mari eforturi pentru a obține cea mai 
mare producție de grâu posibilă pe terenul său. Astfel, interesul propriu (care, din fericire sau din păcate, este 
mai puternic decât altruismul) este pus în slujba obținerii producției maxime. 

În cazul în care cultivatorii de grâu sau orice alt grup de producători se pot alia pentru a elimina 
concurenţa si dacă guvernul încurajează sau permite o astfel de tendință, atunci se schimbă situația. 
Cultivatorii de grâu pot fi capabili să convingă guvernul — sau, mai bine, o organizație mondială — să îi oblige 
pe toti cultivatorii să reducă proportional suprafaţa cultivată cu grâu. Astfel vor determina o penurie de grâu si 
vor creşte preţul acestuia si, în cazul în care creșterea preţului pe unitatea de măsură este proportional mai 
mare decât scăderea producției, ceea ce, de altfel, este posibil, cultivatorilor de grâu pe ansamblu li s-ar 
îmbunătăţi situaţia. Ei vor obține venituri mai mari, vor putea să cumpere cantități mai mari din orice altceva. 
Tuturor celorlalți le va fi mai rău, pentru că, dacă toate celelalte condiţii nu se schimbă, ei vor trebui să dea o 
cantitate mai mare din ceea ce produc pentru a obține o cantitate mai mică de grâu. Prin urmare, națiunea, pe 
ansamblu, va fi cu atât mai săracă. Va fi mai săracă cu cantitatea de grâu care nu a fost cultivată. 

Dar cei ce îi au în vedere doar pe cultivatorii de grâu vor vedea aici doar un câştig, nu însă şi pierderea 
mult mai mare. lar acest lucru va fi valabil în orice alt domeniu. Dacă datorită unor condiţii meteorologice 
deosebite crește brusc recolta de portocale, vor beneficia toti consumatorii. Lumea se va îmbogăţi cu acele 
portocale produse în plus. Același lucru îi poate sărăci însă pe cultivatorii de portocale dacă oferta sporită de 
portocale nu contracarează efectul produs de preţul redus al portocalelor. Bineînţeles, dacă în astfel de condiţii 
recolta mea nu este mai mare decât în ceilalți ani, atunci eu voi pierde cu siguranță datorită scăderii preţului 
portocalelor, scădere determinată de abundența de portocale. 

{i ceea ce se aplică modificărilor ofertei se aplică si modificărilor cererii, indiferent dacă acestea au fost 
cauzate de noi invenții sau de schimbări de gusturi. O maşină nouă de cules bumbac, desi ar reduce costul 
lenjeriei de bumbac și al cămășilor pentru toată lumea și ar crește bunăstarea generală, ar implica şi angajarea 
unui număr mai mic de culegători de bumbac. O maşină nouă care ţese într-un timp mai redus o pânză de o 
calitate superioară va face ca mii de mașini să devină uzate moral şi va determina pierderea unei părți din 
valoarea capitalului investit în ele, făcându-i astfel mai săraci pe proprietarii lor. Dezvoltarea energiei 

nucleare, desi poate oferi avantaje mari omenirii, este atacată de proprietarii minelor de cărbuni şi ai puturilor 
de petrol. 

Asa cum nu există îmbunătățiri tehnice care să nu afecteze pe cineva, tot aşa nu există nici modificări în 
gusturi sau în morală care să nu-i afecteze pe ceilalți. O creştere a sobrietátii va scoate din afacere mii de 
barmani. O scădere a interesului pentru jocurile de noroc îi va forţa pe crupieri să-şi caute alte ocupații mai 
productive. O creştere a castitátii masculine va ruina cea mai veche profesie din lume. 

Dar de îmbunătățirea moralei nu vor fi afectaţi doar cei care-şi bazează activitatea pe exploatarea viciilor 
oamenilor. Printre cei care vor suferi cel mai mult se vor număra cu siguranță aceia care se ocupă de 
îmbunătăţirea moralei. Predicatorii nu vor mai avea de ce să se plângă; reformatorii îşi vor pierde cauzele; 
cererea pentru ajutorul oferit de ei va scădea. Dacă n-ar exista infractori, am avea nevoie de mai puțini 
avocaţi, judecători si pompieri, n-am avea nevoie de gardieni, lácátusi şi nici de poliţişti (cu excepția agenților 
de circulație). 

Într-un sistem în care funcționează diviziunea muncii, cu greu ne putem imagina că satisfacerea într-o 
măsură crescută a unei nevoi nu ar afecta, cel puţin temporar, pe unii dintre cei care au făcut investiţii sau au 
făcut eforturi mari de a se califica special pentru a satisface acea nevoie. Dacă s-ar înregistra un progres în 
întreg ciclul, acest antagonism între interesele întregii comunităţi și grupurile specializate nu ar ridica nicio 
problemă. Dacă în anul în care producţia totală de grâu a crescut recolta mea a crescut în aceeași proporție, 
dacă recolta de portocale şi toate celelalte produse agricole au crescut în mod corespunzător şi dacă producția 
industrială a crescut astfel încât costul de producție să se menţină la un nivel corespunzător, atunci eu, în 
calitatea mea de cultivator de grâu, nu voi avea de suferit de pe urma creşterii generale a producției de grâu. 
Preţul unitar al grâului s-ar putea să scadă. Suma totală pe care am obținut-o din producția mea crescută ar 
putea de asemenea să scadă. Dar dacă si eu aş putea, datorită sporirii ofertei, să cumpăr la un pret mai mic 
produsele tuturor celorlalţi, atunci n-aş avea de ce să mă plâng. Dacă preţurile tuturor produselor au scăzut în 
aceeaşi proporţie în care a scăzut preţul grâului meu, eu ar trebui, de fapt, s-o duc mai bine, proporțional cu 
creșterea recoltei mele; în mod similar, si ceilalți ar beneficia de oferta sporită de bunuri şi servicii. 

Dar progresul economic nu s-a manifestat si nu se va manifesta niciodată în această manieră uniformă. 
Diversele ramuri evoluează diferit în timp. {i dacă oferta produsului la realizarea căruia eu particip direct 
creşte brusc, sau dacă o descoperire sau o invenţie face ca ceea ce produc eu să nu mai fie necesar, atunci 
câştigul celorlalți reprezintă o tragedie pentru mine şi pentru grupul productiv căruia îi aparțin. 

De obicei, ceea ce frapează chiar și observatorul dezinteresat nu este câștigul difuz rezultat de pe urma 
creşterii ofertei sau a unei descoperiri ştiinţifice, ci pierderea concentrată. Faptul că există cafea mai multă şi 
mai ieftină pentru toată lumea se trece cu vederea; în schimb, se spune doar cá unii cultivatori de cafea nu pot 
supraviețui datorită prețului foarte scăzut. Se omite creșterea producției de pantofi la un cost mai mic prin 
introducerea unei maşini noi; ceea ce se observă este concedierea unui grup de bărbaţi şi femei. Este bine — de 
fapt esențial pentru înțelegerea problemei — să se recunoască greutățile prin care trece acest grup de bărbaţi şi 
femei, să li se acorde înţelegere si să se studieze dacă o parte din câştigurile aduse de acest progres nu poate fi 
folosită pentru a ajuta victimele să-și găsească un rol productiv în altă parte. 

Dar niciodată nu va fi o soluție reducerea arbitrară a ofertei, împiedicarea descoperirilor științifice şi a 
invențiilor sau sprijinirea oamenilor pentru a realiza un serviciu care şi-a pierdut valoarea. Cu toate acestea, 
lumea a încercat să o facă în mod repetat, introducând taxe vamale protectioniste, distrugând echipamente, 
arzând cafea, utilizând mii de planuri restrictive. Aceasta este doctrina nesănătoasă a bogăției prin lipsuri. 

Această doctrină poate fi, din nefericire, viabilă permanent doar pentru grupuri izolate de producători, 
dacă aceștia pot să menţină o ofertă scăzută a bunurilor produse de ei, în timp ce toate celelalte bunuri de care 
au nevoie si pe care le cumpără sunt oferite din abundență. Dar această doctrină nu este bună pentru societate 
în ansamblu. Nu poate fi aplicată universal, pentru că aplicarea ar însemna sinucidere economică. 

Aceasta este lecţia noastră de economie în forma ei cea mai generală. Multe lucruri ce par adevărate atunci 
când studiem un singur grup economic se dovedesc iluzii când se iau în considerare interesele tuturor, fie că 
sunt producători, fie că sunt consumatori. 

A vedea problema în ansamblu şi nu pe fragmente, acesta este scopul științei economice. 

Lecţia după treizeci de ani 
Capitolul XXVI 
LECTIA DUPĂ TREIZECI DE ANI 


Prima ediţie a acestei cărți a apărut în 1946. Acum, când scriu aceste rânduri, au trecut treizeci şi doi de 
ani. Cât s-a învăţat din lecţia prezentată în paginile cărții în această perioadă? 

Dacă ar fi să ne referim la politicieni, la toti cei care sunt responsabili de formularea şi aplicarea politicii 
guvernului, practic nu s-a învăţat nimic. Dimpotrivă, politicile analizate în capitolele anterioare sunt mult mai 
puternic înrădăcinate şi mai extinse, nu numai în Statele Unite, ci practic în toate ţările lumii, chiar mai mult 
decât erau când a apărut cartea prima oară. 

Cel mai sugestiv exemplu pe care îl putem lua este inflaţia. Aceasta nu este o politică impusă doar de 
dragul ei, ci un rezultat inevitabil al celor mai multe politici interventioniste. Ea reprezintă astăzi simbolul 
universal al intervenţiei guvernului în toate domeniile. 

Ediţia din 1946 a explicat consecinţele inflației, deși atunci inflația era mult mai blândă comparativ cu cea 
din zilele noastre. Este adevărat că, deși cheltuielile guvernului federal au fost în 1926 mai mici de 3 miliarde 
$ şi s-a înregistrat un surplus, în anul 1946 cheltuielile s-au ridicat la 55 miliarde $ şi s-a înregistrat un deficit 
de 16 miliarde. Totuşi, în anul fiscal 1947, odată cu sfârşitul războiului, cheltuielile au scăzut la 35 miliarde $ 
şi s-a înregistrat un surplus de 4 miliarde $. Oricum, în anul fiscal 1978, cheltuielile s-au ridicat la 451 
miliarde $, iar deficitul a fost de 49 miliarde $. 

Toate acestea au fost însoţite de o creștere enormă a cantităţii de bani — de la 113 miliarde $ în depozite la 
vedere, plus numerar în circulaţie în afara băncilor în 1947, la 357 miliarde $ în august 1978. Cu alte cuvinte, 
oferta de bani a crescut de mai mult de trei ori în această perioadă. 

Efectul acestei creşteri a cantității de bani a fost creșterea dramatică a prețurilor. Indicele preţurilor de 
consum era în 1946 de 58,5. În septembrie 1978 era 199,3. Preţurile au crescut de peste trei ori. 

Politica inflației este, după cum am spus, impusă parțial doar de dragul ei. La peste patruzeci de ani de la 
publicarea cărții General Theory a lui John Maynard Keynes şi la peste douăzeci de ani de la discreditarea 
cărții de către analiști şi de experienţa practică, mulți dintre politicienii noștri continuă să recomande 
extinderea deficitului bugetar pentru reducerea şomajului. Ironia este că ei fac această recomandare în 
condițiile în care din ultimii patruzeci si opt de ani, în patruzeci si unu de ani s-a înregistrat un deficit al 
bugetului, iar acest deficit a atins valoarea de 50 miliarde $ pe an. O şi mai mare ironie este că, nefiind 
mulțumiți cu promovarea acestor politici dezastruoase în ţara lor, oficialitățile americane au mustrat aspru alte 
țări, mai ales Germania si Japonia, cá nu promovează aceste politici „expansioniste”. Aceasta seamănă mult 
cu vulpea lui Esop, care atunci când și-a pierdut coada le-a îndemnat pe toate celelalte vulpi să şi le taie pe ale 
lor. 

Unul dintre cele mai dezastruoase rezultate ale politicii economice bazate pe miturile lui Keynes este nu 
numai că duce la o inflaţie din ce în ce mai mare, dar mai ales distrage sistematic atenţia de la cauzele reale 
ale şomajului, respectiv salariile excesive impuse de sindicate, legile care stabilesc nivelul minim al salariilor, 
asistență excesivă şi prelungită pentru şomeri si ajutoare de şomaj mult prea generoase. 

Inflația, deşi parțial provocată în mod deliberat, reprezintă astăzi principala consecinţă a altor intervenții 
ale guvernului în economie. Este, pe scurt, consecinţa Statului Redistribuirii, consecinţa tuturor politicilor prin 
care se iau bani de la Petru ca să i se dea de pomană lui Pavel. 

Ne-ar fi uşor să urmărim acest proces şi efectele sale dezastruoase dacă am face-o utilizând doar un singur 
indicator — cum a fi venitul anual garantat, care a fost propus si luat cu seriozitate în discuţie de către 
comitetele Congresului la începutul anilor '70. Această propunere consta în impozitarea mai fermă si 
consecventă a tuturor veniturilor ce se situau deasupra mediei si de a distribui sumele astfel obţinute celor 
care trăiesc sub un aşa-numit prag de sărăcie, în vederea asigurării unui venit pentru aceştia, fie că erau sau nu 
dispuşi să muncească, venit care să „le permită un trai demn”. Cu greu ar putea fi imaginat un plan care să 
descurajeze mai tare munca si eventual să-i sáráceascá pe toti. 

Dar în loc de a adopta această unică măsură care să aducă ruina dintr-o mișcare, guvernul nostru a preferat 
să elaboreze o sută de legi al căror efect să fie o redistribuire pe criterii selective. Aceste măsuri pot scăpa din 
vedere întregi grupuri cu adevărat nevoiase; pe de altă parte, însă, pot revărsa asupra altor grupuri o varietate 
de beneficii, subvenţii şi alte înlesniri. Printre aceste beneficii se numără asistență socială, diverse tipuri de 
asistență medicală (Medicare, Medicaid), asigurări de şomaj, bonuri de hrană, avantaje pentru veterani, 
subvenţii agricole, construcții de case si chirii subvenţionate, ajutor pentru familiile cu copii handicapati 
precum şi asistență directă de toate felurile, inclusiv ajutor pentru persoanele în vârstă, pentru orbi şi pentru 
handicapati. Guvernul federal a estimat cá pentru aceste din urmă categorii a oferit ajutor guvernamental unui 
număr de peste 4 milioane de persoane — fără a lua în calcul şi asistenţa oferită de primării şi de fiecare stat in 
parte. Recent, un autor a numărat şi a examinat nici mai mult nici mai puţin decât patruzeci și patru de 
programe de ajutoare pentru creşterea bunăstării. Cheltuielile guvernamentale în acest domeniu au fost, în 
1976, de 187 miliarde $. Creşterea medie corespunzătoare acestor programe pe perioada 1971-1975 a fost de 
25% pe an, de 2,5 ori mai mare decât rata de creștere a produsului naţional brut estimat pentru aceeași 
perioadă. Cheltuielile propuse pentru 1979 erau de peste 250 miliarde $. Într-un mod asemănător 
extraordinarei dezvoltări a acestor cheltuieli de ajutorare s-a dezvoltat o „industrie națională” a bunăstării care 
se compunea, in 1978, din 5 milioane de muncitori angajaţi de stat sau de particulari care distribuiau bani si 
servicii unui număr de 50 de milioane de beneficiari.” 

Aproape toate celelalte țări occidentale au programe similare de ajutorare, deși uneori acestea sunt mai 
integrate. Iar pentru a implementa astfel de programe au trebuit să recurgă din ce in ce mai mult la impozite 
draconice. 

Să luăm, de exemplu, Marea Britanie. Guvernul Marii Britanii a legiferat impozite pe veniturile personale 
rezultate din muncă (venit „câștigat prin muncă”) de până la 83% şi impozite pe veniturile rezultate din 
investiţii (venituri care „nu au fost câştigate prin muncă”) de până la 98%. Ar trebui oare să fim surprinși că 
au fost descurajate munca si investiţiile si, astfel, au fost descurajate profund producția şi ocuparea forței de 
muncă? 

Cea mai sigură cale de a reduce gradul de ocupare a forței de muncă o reprezintă hărţuirea patronilor. Cea 
mai sigură cale de a menţine scăzut nivelul salariilor o reprezintă eliminarea tuturor stimulentelor de a investi 
în mașini si echipamente noi si eficiente. Dar aceasta devine, pe zi ce trece si din ce in ce mai mult, politica 
promovată de guvernele de pretutindeni. 

Totuşi, impozitarea aceasta draconicá nu a reuşit să furnizeze venituri suficiente care să poată tine pasul 
cu cheltuielile nesăbuite făcute de guverne şi presupuse de schemele de redistribuire a veniturilor. Rezultatul a 
fost înregistrarea de deficite bugetare cronice din ce în ce mai mari și, deci, inflaţie cronică crescândă în toate 
țările lumii. 

De treizeci de ani, Citybank din New York tine evidenţa inflației pe perioade de zece ani. Calculele se 
bazează pe estimările costului vieţii publicate de fiecare guvern în parte. Studiul publicat în octombrie 1977 
include înregistrarea evoluţiei inflației în cincizeci de țări. Aceste cifre arată cá în 1976, de exemplu, marca 
vest-germaná — care stătea cel mai bine — îşi pierduse 35% din puterea de cumpărare în ultimii zece ani; 
francul elveţian pierduse 40%, dolarul american 43%, francul francez 50%, yenul japonez 57%, coroana 
suedeză 479^, lira italiană 56% iar lira britanică 61%. În ceea ce priveşte America Latină, cruizero brazilian îşi 
pierduse 89% din valoare, iar pesosul uruguayan, cel chilian şi cel argentinian pierduseră peste 99% din 
valoare. 

Când se compară cu anul anterior sau cu nivelul înregistrat cu doi ani în urmă, deprecierea monedelor pare 
a fi mai moderată; dolarul american se depreciase în 1977 cu o rată anuală de 6%, francul francez cu 8,6%, 
yenul japonez cu 9,1%, coroana suedeză cu 9,5%, lira engleză cu 14,5%, lira italiană cu 15,7% şi peseta 
spaniolă cu 17,596. În ce priveşte țările Americii Latine, moneda braziliană se deprecia anual cu 30,8%, cea 
uruguayană cu 35,5%, cea chiliană cu 53,9% iar cea argentiniană cu 65,7%. 

ÎI las pe cititor să-şi imagineze haosul pe care-l produceau aceste rate de depreciere în economiile țărilor 
respective şi suferințele pe care le îndurau milioanele de locuitori ale acestora. 

După cum am arătat, aceste rate ale inflaţiei, ele însele cauză a atâtor suferințe, au fost, în mare parte, 
consecinţe ale altor intervenţii ale guvernelor in economie. Practic, toate aceste intervenţii ilustrează si 


10 Charles D. Hobbs, The Welfare Industry, 1978, Washington, D.C.: Heritage Foundation. 

subliniază involuntar concluzia acestei cărți. Toate aceste politici s-au bazat pe intenţia de a oferi unele 
beneficii imediate unui anumit grup. Promotorii acestor politici nu şi-au dat seama care vor fi consecințele lor 
secundare, respectiv efectele acestor intervenții pe termen lung asupra tuturor. 

Pe scurt, în ceea ce-i priveşte pe politicieni, ideile pe care a încercat această carte să le difuzeze cu mai 
mult de treizeci de ani în urmă se pare cá nu au găsit ecou nicăieri. 

Dacă trecem în revistă toate capitolele acestei cărți, constatăm că, practic, se continuă aplicarea acelorași 
politici ca şi la momentul primei editări a cărții, dar acum cu o şi mai mare obstinatie. Guvernele de 
pretutindeni încearcă încă să rezolve problema șomajului prin lucrări publice, şomaj care este tocmai o 
consecință a politicilor promovate de ele. Legiferează impozite mai mari ca oricând. Continuă să recomande 
expansiunea creditelor. Majoritatea lor își stabilesc ca scop final „ocuparea deplină a forței de muncă”. 
Continuă să impună cote de import si tarife vamale protectioniste. Încearcă să crească exporturile 
depreciindu-si in continuare moneda. Fermierii mai fac încă „greve” pentru obținerea de „preţuri paritare”. 
Guvernele continuă să încurajeze unele industrii neprofitabile. Fac încă eforturi pentru a „stabiliza” preţurile 
anumitor bunuri de consum. 

Crescând preţurile bunurilor de consum ca urmare a deprecierii monedelor lor, guvernele continuă să îi 
învinuiască de existența acestor preţuri ridicate pe producătorii particulari, pe vânzători si pe „profitori”. 
Impun limitări ale prețurilor petrolului și gazelor naturale pentru a descuraja efectuarea de noi prospectiuni 
exact când acestea sunt mai necesare sau apelează la fixarea sau „controlul general" al salariilor si preţurilor. 
Continuă să practice controlul chiriilor, în ciuda dezastrului evident pe care această măsură l-a cauzat. Nu 
numai că perpetuează legi ale salariului minim, dar îi tot cresc nivelul, cu tot şomajul cronic pe care îl 
cauzează. Continuă să emită legi care oferă privilegii speciale și imunităţi sindicatelor; să oblige muncitorii să 
devină sindicalişti; să tolereze pichetele şi alte forme de coercitie şi să-i forțeze pe patroni să „negocieze cu 
buná-credintá" cu astfel de sindicate — adică să facă cel puţin unele concesii la cererile acestora. Intenția 
tuturor acestor măsuri este de a „ajuta forţa de muncă”. Dar rezultatul nu este altul decât continuarea, 
prelungirea şi adâncirea şomajului şi reducerea, pe ansamblu, a salariilor. 

Cea mai mare parte a politicienilor continuă să ignore necesitatea obținerii de profituri, să supraestimeze 
nivelul mediu al acestora, să denunțe profituri anormale peste tot, să le impoziteze în mod excesiv şi uneori 
chiar să deplângă existenţa profiturilor. 

Mentalitatea anticapitalistă pare să fie astăzi mai înrădăcinată ca niciodată. Ori de câte ori se înregistrează 
un declin al afacerilor, politicienii de azi consideră că principala cauză ar fi reprezentată de „cheltuielile 
insuficiente pentru consum”. 

Concomitent cu încurajarea de a cheltui cát mai mult pentru consum, ei ridică stavile şi penalitáti în calea 
economisirii si investițiilor. Metoda de bază prin care fac acest lucru este, astăzi, după cum am văzut deja, 
promovarea sau accelerarea inflației. Rezultatul este că azi, pentru prima dată în istorie, nicio națiune nu 
foloseşte etalonul monetar ,,metalic" şi practic toate guvernele își păcălesc poporul tipărind bani de hârtie care 
sunt supuși deprecierii cronice. 

Tot în acest sens vă propun să examinăm tendinţa care se manifestă în prezent nu numai în Statele Unite, 
ci si în alte ţări, si anume aceea de a scăpa de sub control programele sociale. Am aruncat deja o privire 
asupra imaginii de ansamblu, dar să studiem mai în amănunt un exemplu sugestiv — asistența socială în Statele 
Unite. 

Legea asistenţei sociale în forma sa iniţială a fost votată în 1935. Teoria care a stat la baza emiterii sale a 
fost aceea că oamenii nu economiseau suficient de mult în timpul vieţii productive si, astfel, când ajungeau 
prea bătrâni ca să mai lucreze, se găseau în poziţia de a nu avea resurse de trai. S-a considerat că această 
problemă putea fi rezolvată dacă ar fi fost obligati să se asigure, iar patronii erau si ei obligati să contribuie cu 
jumătate din prima de asigurare, astfel încât muncitorii să poată să înceteze să mai muncească atunci când 
ajungeau la vârsta de şaizeci şi cinci de ani sau mai mult. Asistenţa socială urma să fie un plan de asigurări 
complet autofinantat, bazat pe principii stricte de actualizare. Urma să fie constituit un fond suficient de mare 
din care să se poată plăti cererile viitoare. 

Acest sistem nu a fost însă realizat practic. Fondul de rezervă exista pe hârtie. Guvernul a utilizat sumele 
primite din taxele plătite de muncitori pentru asistenţă socială fie pentru cheltuieli curente, fie pentru a plăti 
beneficii speciale. Începând cu 1975, plăţile curente de asigurări au devenit mai mari decât veniturile rezultate 
din taxe. 

Apoi, Congresul, practic în fiecare sesiune, a găsit căi de a creşte sumele plătite ca asistență socială si de a 
adăuga noi forme de „asigurare socială”. După cum spunea un comentator în 1965, la puţin timp după 
instituirea asigurării medicale Medicare: „În fiecare din ultimii șapte ani electorali au fost instituite noi 
îndulciri ale asistenţei sociale.” 

Pe măsură ce a crescut inflația, beneficiile plătite de asistenţa socială au fost crescute într-un ritm care a 
depășit cu mult creşterea investiţiei. Politica tipică a fost de a oferi beneficii în prezent si de a împinge 
costurile în viitor. Totuşi, acel viitor a sosit; şi, din nou, la fiecare câţiva ani, Congresul a trebuit să crească 
impozitele percepute atât muncitorilor, cât şi proprietarilor. 

Nu doar că rata de impozitare a sporit, dar a crescut continuu si fracțiunea din salariu care se impozitează 
(baza de impozitare). Conform legii din 1935, se impozitau numai primii 3.000 $. Procentele de impozitare 
iniţiale erau foarte scăzute. Dar între 1965 şi 1977, de exemplu, impozitul pentru asistenţă socială a crescut de 
la 4,4% pentru primii 6.600 $ venituri din muncă (percepuți atât salariatului cât şi patronului) la un impozit 
global de 11,7% pe primii 16.500 $. (Între anii 1960 şi 1977, impozitul total anual a crescut cu 572% sau cu 
12% pe an, iar pentru viitor se prevede o creștere şi mai mare.) 

La începutul anului 1977, datoriile fără acoperire ale programului de asigurări sociale erau estimate oficial 
la 4,1 trilioane dolari. 

Nimeni nu poate spune astăzi dacă asistenţa socială este într-adevăr un program de asigurare sau doar un 
sistem de ajutorare foarte complicat. Cea mai mare parte a celor care beneficiază de aceasta sunt asiguraţi că 
şi-au ,,cástigat" şi că şi-au „plătit” beneficiile pe care le primesc. Cu toate acestea, nicio companie particulară 
nu şi-ar fi putut permite să plătească aceste beneficii din „primele” efectiv plătite. Cât priveşte anul 1978, 
când muncitorii cu salarii mici ieșeau la pensie, sumele primite lunar reprezentau 60% din ce cástigau 
muncind. Muncitorii cu venituri medii primesc 45%. Pentru cei cu salarii extraordinar de mari, procentul 
scade la 10 sau 5%. Dacă asistenţa socială este concepută ca un sistem de ajutorare este, oricum, un sistem 
ciudat, din care beneficiază tot cei care au câștigat cele mai mari salarii. 

Cu toate acestea, asistența socială este încă sacrosanctă. Toţi congresmenii consideră că ar fi curată 
sinucidere politică propunerea de a elimina sau de a reduce nu numai asistența socială oferită în prezent, ci 
chiar şi pe cea promisă pentru viitor. Sistemul american de asistență socială trebuie să apară astăzi ca un 
avertisment serios privind tendinţa oricărui program de ajutorare, de redistribuire sau de „asigurare” ca, odată 
introdus, să scape complet de sub control. 

Pe scurt, principala problemă cu care ne confruntăm astăzi nu este de natură economică ci politică. 
Economistii serioşi sunt de acord asupra a ceea ce trebuie întreprins. Practic, toate încercările guvernelor de a 
redistribui bogăţia si veniturile tind să reducă stimulentele pentru producție şi să ducă la sărăcie generalizată. 
Este datoria guvernului să creeze şi să impună un cadru legal care să interzică politica forței şi frauda. Dar 
guvernul trebuie să se abțină de la intervenții concrete în sfera economică. Principala funcție economică a 
guvernului este de a menţine si de a încuraja o piață liberă. Când Alexandru cel Mare l-a vizitat pe Diogene şi 
l-a întrebat dacă poate face ceva pentru el, se spune că Diogene ar fi replicat: „Da, să te dai puţin la o parte ca 
să mă pot bucura de soare.” Orice cetăţean este îndreptățit să ceară un asemenea lucru guvernului sáu. 

Imaginea este întunecată, dar nu lipsită de speranță. Ici-colo se pot vedea spărturi în nori. Oamenii își dau 
din ce în ce mai mult seama că guvernul nu le poate oferi nimic fără ca mai înainte să fi luat de la altcineva — 
sau chiar de la ei înşişi. Înlesniri sporite pentru un anumit grup înseamnă impozite mai mari sau creşteri ale 
deficitelor bugetare si inflație. Iar in final, inflația dezorganizeazá producția si o îndreaptă într-o direcție 
greşită. Chiar si câțiva politicieni au început să realizeze acest lucru, iar unii dintre ei au avut si curajul să facă 
afirmaţii deschise. 

În plus, au apărut semne cá se produc reorientări doctrinare. Adepții lui Keynes şi ai New Deal-ului par să 
fie într-o mişcare lentă de retragere. Se aud din ce în ce mai tare si mai clar vocile conservatorilor, liberalilor 
şi ale altor apărători ai întreprinderii libere. lar numărul lor continuă să crească. În rândul tinerilor se 
înregistrează o creștere a numărului discipolilor (colii austriece de economie. 

Există o speranță întemeiată cá politica publică se va modifica înainte ca răul făcut de măsurile si 
tendinţele actuale să devină ireparabil. 


O notă asupra cărţilor 

Cei care doresc să continue să citească despre știința economică ar trebui să se orienteze către o lucrare de 
dimensiuni si dificultate medii. Nu ştiu să existe vreo carte care să satisfacă aceste cerințe, dar s-au tipărit 
câteva care, împreună, o fac. O carte excelentă (126 de pagini) este Essentials of Economics (Irvington-on- 
Hudson, N.Y.: Foundation for Economic Education), de Faustino Balvé, care expune pe scurt principiile si 
politicile economice. 

O carte care tratează aceleaşi subiecte, dar într-un spaţiu mai larg (327 de pagini), este Understanding the 
Dollar Crisis de Percy L. Greaves (Belmont, Mass.: Western Islands, 1973). Bettina Bien Greaves a adunat o 
serie de conferinţe pe teme economice în două volume numite Free Market Economics (Foundation for 
Economic Education). 

Cititorul care vrea să înțeleagă şi se simte pregătit pentru asta, ar fi bine să citească după aceea cartea 
Human Action de Ludwig von Mises (Chicago Contemporary Books, 1949, 1966, 907 pagini). Această carte 
extinde unitatea logică şi precizia ştiinţei economice mai mult decât o face oricare altă lucrare anterioară. O 
lucrare în două volume, scrisă la treisprezece ani după apariţia lucrării Human Action, este Man, Economy 
and State (Mission, Kan.: Sheld Andrews and McMeel, 1962, 987 pagini), al cărei autor este un fost student al 
lui Mises, Murray N. Rothbard. Această lucrare conţine materiale originale şi penetrante; expunerea este de o 
luciditate admirabilă, iar modul în care a fost concepută o face, din unele puncte de vedere, mai bună pentru 
studiu decât marea lucrare a lui Mises. 

Cărți de dimensiuni reduse care tratează anumite probleme economice sunt: Planning for Freedom de 
Ludwig von Mises (South Holland, II.: Libertarian Press, 1952) şi Capitalism and Freedom de Milton 
Friedman (Chicago: University of Chicago Press, 1962). Ar mai fi si un excelent pamflet scris de Murray N. 
Rothbard: What Has Government Done to Our Money? (Santa Ana, Calif.: Rampart College, 1964, 1974, 62 
pagini). Autorul acestei cárti a publicat o lucrare care trateazá problema serioasá a inflatiei, The Inflation 
Crisis, and How to Resolve It (New Rochelle, N.Y.: Arlington House, 1978). Lucrári recente care analizeazá 
ideologiile actuale şi noile dezvoltări ale acestora dintr-un punct de vedere similar lucrării de față este lucrarea 
mea: The Failure of the „New Economics”: An Analysis of the Keynesian Fallacies (Arlington House, 1959); 
The Road to Serfdom (1945) de F. A. Hayek şi monumentala carte a aceluiași autor: Constitution of Liberty 
(Chicago: University of Chicago Press, 1960). Cartea lui Ludwig von Mises Socialism: An Economic and 
Sociological Analysis (Londra: Jonathan Cape, 1936, 1969) este cea mai devastatoare si completă critică 
adusă vreodată doctrinelor colectiviste. 

Bineînţeles, cititorul nu trebuie să scape din vedere lucrarea lui Frédéric Bastiat Economic Sophisms 
(1844) şi mai ales eseul What Is Seen and What Is Not Seen. 

Cei care sunt interesati de studiul clasicilor economiei ar fi bine sá-i studieze in ordine cronologicá 
inversă. Astfel, îi sfătuiesc să citească in ordine: Philip Wicksteed, The Common Sense of Political Economy, 
1911; John Bates Clark, The Distribution of Wealth, 1899; Eugen von Böhm-Bawerk, The Positive Theory of 
Capital, 1888; Karl Menger, Principles of Economics, 1871; W. Stanley Jevons, The Theory of Political 
Economy, 1871; John Stuart Mill, Principles of Political Economy, 1848; David Ricardo, Principles of 
Political Economy and Taxation, 1817; si Adam Smith, The Wealth of Nations, 1776. 

(tiința economică se dezvoltă in multe direcţii. S-au scris sute de cărți doar pe subiecte specializate cum ar 
fi banii si funcționarea băncilor, comerț exterior si relaţii financiare internationale, impozite si finanţe publice, 
control guvernamental, capitalism şi socialism, relații între salarii și forța de muncă, dobândă şi capital, 
economia agriculturii, chirie, preţuri, profituri, pieţe, concurență şi monopol, valoare şi utilitate, statistică, 
cicluri economice, bogăţie şi sărăcie, spaţiu locativ, asigurări sociale, servicii publice, matematică economică, 
studii ale diferitelor industrii si de istorie economică. Dar nimeni nu poate să înțeleagă în fapt aceste domenii 
particulare dacă nu cunoaşte principiile de bază ale științei economice si interconexiunile complexe dintre toti 
factorii economici. După ce a citit suficient de multă economie generală, atunci poate fi sigur că va găsi singur 
lucrările de calitate în domeniul său particular de interes. 

